








A gândi, a scrie şi a vorbi, la sfârșitul ani- 
lor °70 si începutul anilor "90 în România, 
despre pictura venețiană, despre melan- 
colia lui Georges de La Tour, despre 
cartea de pictură a călugărilor de la 
Athos sau despre pătratele magice ale 
lui Mondrian iradia o anumită aură 
subversivă. Ca alte cărți apărute în acea 
perioadă, Creatorul si umbra lui îmbină 
subversivul cu baricada și cu fuga. 
Această culegere de eseuri, scrise pe când 
aveam între 25 și 30 de ani, poate fi deci 
citită ca un eșantion a ceea ce a însem- 
nat pentru o anumită generaţie actul 
cultural, cu amestecul lui de nesăbu- 
intá intelectuală și responsabilitate mo- 
rală. Dacă ea mai poate spune azi ceva, 
acest lucru se datorează, cred, faptului 

că febrilitatea intelectuală care o traver- 
sează nu este una a închiderii, ci una a 
deschiderii. Soarta acestei cărți a fost 
fericită, căci ea se înfăţişează nu ca o 
despărțire definitivă de o meserie — cea 
de interpret al imaginilor si ideilor 
artistice —, aşa cum întru câtva fusese 
concepută la plecarea mea definitivă 
din ţară, în 1981, ci — lucru cu totul de 
neprevăzut atunci când a fost publi- 
catà pentru prima oară — ca un început 
de drum. Gândul care îi stă la temelie, 
cel al nașterii instanţei critice în însuși 
actul de creaţie, e prezent în carte, încon- 
jurat de anumite intuitii de care nu m-am 
dezis niciodată. Este motivul pentru care 
nici o literă nu a fost schimbată din textul 
initial. Cartea apare însă cu un aparat 
iconografic de calitate, complet refăcut. 

Zeus, Hermes si fluturii 


pe DU € pe lume om care sá spună despre Homer 


lucruri mai frumoase decât mine.“ 


Platon, Jon 


Comentariul artistic pare a fi, la o primă vedere, un 
produs al vremurilor moderne. Secolul nostru — ne plângem 
adesea — este mai degrabă un secol al „criticii“ decât unul 
al „creaţiei“. Dincolo de un inevitabil adevăr cuprins în 
această afirmaţie, lamentatia, în care afirmaţia se transformă 
de obicei, nu este justificată decât de o prea superficială apro- 
piere de fenomenul artistic în esenţa sa. Comentariul artistic 
nu este un gen modern, ci străvechi: actul său de naștere 
poartă aceeaşi cifră de înmatriculare între intámplar ile lumii 
cu cel al „artei“. Nouă nu este „critica de artă“, ci figura 
„criticului de artă“ ca persoană autonomă, specializată. 
Aceasta este, fără îndoială, o creaţie a vremurilor moderne, 
întrupată pentru prima oară — spun cunoscătorii — în per- 
soana lui Denis Diderot. 

Criticul de artă, în accepţia sa modernă, este într-adevăr 
o întrupare. În persoana sa fiinteazä — ca unică dimensiune 

sau ca dimensiune dominantă — ceea ce înainte vreme nu 
era decât o componentă, o umbră, un dublu al artistului. 

Or iginea criticii de artă se gaseste în însuși actul artistic. 
Originea criticului de artă se găsește în însăşi persoana 
artistului. Criticul primordial este artistul însuși. Prima 
judecată critică îi aparţine. Abandonarea dältii sau a pensulei 
(gest care vrea să spună: „această lucrare e gata“ ) echivalează 
cu un gest critic: lucrarea e săvârșită, închegată, separată de 
cel care a adus-o pe lume. Ceea ce va urma de acum înainte, 

în raportarea artistului la operă, nu mai este „creaţie artis- 
tica“, ci „critică de artă“. Acest raport cuprinde o multitudine 
de nuanţe. Polii arcului critic sunt, desigur, atitudini extreme: 
prezentarea operei în expoziţie sau în fata comanditarului 
(„pol pozitiv“), sau radierea pânzei, spargerea ghipsului sau 
a marmurei („pol negativ“). Acest din urmă gest nu vine 
să contrazică judecata critică originară asupra „finitului“ 
operei, ci se plasează în continuarea ei: „Această lucrare e 
gata, dar e neizbutità.“ 

Intre cele două extreme se inserează o multitudine de 
posibile atitudini critice intermediare. Ceea ce pare a se con- 
tura acum ca o evidenţă este faptul că orice act creator contine 
în sine, ca negatie, momentul său contrar: actul critic. „Nega- 
tivă“, în acest sens, nu este doar distrugerea operei, ci şi 
expunerea ei. Este „negativă“ (ghilimelele sunt aici absolut 
obligatorii) deoarece opera finită exclude creatorul şi devine 
obiect critic. 

Oricine are de-a face cu o operă dintr-o expoziție, fie 
el artistul însuşi, nu posedă un statut de „creator“, ci unul 
de „critic“. „Creaţia“ si „critica“ ei par astfel a se inlántui, 
inevitabil, într-un șir al actelor artistice obligatorii. Critica 
nu mai apare ca un accident, ci ca o fatalitate. 

Dacă este adevărat că opera finită își exclude creatorul 
pentru a da glas criticului (sau pentru a-l transforma pe 
creatorul însuși în propria sa umbră, în „critic“ ), s-ar putea 
deduce că procesul de sävârsire al operei îl priveşte în exclu- 
sivitate pe artist (sau componenta „artist“ din orice per- 
soaná- „creatoare“ ), în vreme ce accesul „criticului“ (sau al 
„componentei critice“ a oricărui creator) este ocultat. 

Putem accepta, în linii mari, această „incompatibilitate 
temporală“ între actul critic şi cel creator, numai că, în acest 
caz, suntem nevoiţi, în mod paradoxal, să recunoaştem ca 
posibilă apariţia „nucleului“ critic înainte chiar de angajarea 
artistului în strădania creatoare. 

În general, temporalitatea actului de creaţie o exclude pe 
cea a actului critic. O precedentá a acestuia din urmă asupra 
creaţiei înseși se poate detecta însă în raportul artistului 


(„raport critic“, desigur) cu „arta“ în general, cu „arta trecu- 
tului“ sau cu cea „contemporană“, cu propria-i evoluţie artis- 
tică sau cu propria-i operă al cărei gând prinde viaţă. Tocmai 
aceste opţiuni ale sale privitoare la „artă“ sunt cele care vor 
fi puse în act de procesul de creație. 

Nu a existat încă nici un artist, în întreaga istorie a artei, 
care să nu fi fost animat, într-un moment sau altul al exis- 
tentei sale de plásmuitor al formelor, de un dubiu critic. Mo- 
mentul analizei critice cere, in mod imperios, o distantare 
de propria-i operă. Pentru o clipă, sfera operei nu se mai 
află in praxis, ci în theoria. Momentul „teoretic“ (,,contem- 
plativ“ ) vine uneori să întrerupă — paradoxul este din nou 
evident — însuși furor-ul creator. Momentul teoretic este 
un hiatus în suvoiul praxis-ului. Distantarea este aici atitu- 
dinea fundamentală: artistul „face un pas înapoi“, isi contemplà 
propria-i operă, se rupe o clipă de ea, o cântărește, o judecă. 
Ceea ce am numit „incompatibilitate temporală“, între actul 
critic şi cel creator, nu primeşte nicidecum o infirmare în 
acest caz. Distantarea spaţială concretizată în „pasul înapoi“ 
echivalează cu o distantare temporală. Desi, uneori, minimă, 
această distanţă este fundamentală. Ea vine, încă o dată, ca 
o fatalitate a unei determinări reciproce între momentul 
„teoretic“ si cel „practic“. Praxis-ul si theoria sunt momente 
diferite, „inconciliabile“, dialectic inlántuite, ale procesului 
de creație. 

„Autonomizarea theoriei“, apariţia „criticii de artă“ ca 
disciplină cu un statut aparte, ar părea astfel o deviere (discu- 
tabilă) a culturii europene din ultimele două secole. Premi- 
sele acestei autonomii, tardiv cucerite, pot fi însă detectate, 
sub diferite aspecte, în întreaga evoluție a artei. 

Până nu de mult, critica de artă era apanajul exclusiv al 
artistului. Contradictiile nu întârzie să apară încă din acest 


7 


moment revolut: cu cât procesul „teoretic“ capătă o mai mare 


importanţă, cu atât cel „practic“ îşi ostoieste elanul. Cennino 
Cennini, Alberti, Vasari, Van Mander etc. au dăinuit prin 
opera lor „teoretică“, si nu prin cea „practică“. De aici si 
până la decretarea ( „modernă“, si ea) a criticului ca „artist 
ratat“ nu era, desigur, decât un pas. Nimeni nu s-a arătat 
însă îngrijorat vreodată că un artist lipsit de instrumentul 


"er 


I 
„theoriei“ ar fi pândit de acelaşi spectru al ratării. Dincolo 
de orice butadă, observația vine să întărească, încă o dată, 
caracterul de fenomen secund al criticii şi cel de „umbră“ 


al criticului. O umbră prezentă însă în orice întreprindere 





artistică desprinsă de simplul act artizanal. 

Dar încercări de justificare a statutului criticului de artă 
nu au întârziat să apară. Salvarea a părut că vine din partea 
concepției despre critic ca „mijlocitor“. Criticul monopo- 
lizează instrumentarul teoretic care odinioară făcea parte 
din dotarea artistului. Domeniul criticului este opera finită, 
sarcina sa este explicarea ei. Modalitatea de înfățișare a 
explicatiei este „discursul critic“. Aceasta se plasează într-un 
spațiu intermediar, între operă și public, oferind, prin deco- 


dări teoretice, accesul acestuia din urmă la rezultatul 


praxis-ului creator. 


Domeniul criticului fiind opera finitá, s-ar párea cà dis- 
cursul sáu se înfățișează, de la bun început, ca o sárácire a 
atitudinii teoretice originare. Aceasta se manifesta — am 
văzut — în trei modalități (şi în trei momente) distincte: ea 
se concretiza fie într-un moment posterior operei, fie într-un 
moment anterior praxis-ului, fie, în fine, ca hiatus in strá- 
dania creatoare (dar ca parte a acesteia). „Critica“ artistului 
avea în vedere crearea operei; critica autonomă are în vedere 
receptarea ei. De aceea ea a absolutizat de la bun început 
momentul contemplativ al operei. Ea s-a manifestat cu precă- 
dere ca „descriere“ a imaginii formulate. Accesul criticului 
în temporalitatea anterioară operei finite a fost ocultat de 


la bun început. In concretizările ei cele mai înalte, critica 

s-a stráduit cel mult sá parcurgá, in amonte, drumul spre 
geneza operei. i 

Critica este, în esenţă, vorbire despre operă. Ea poate hi 
creatoare doar în măsura în care reuşeşte să recupereze sensul 
profund al acesteia, trecând uneori peste însăși persoana 
artistului, căci sensul operei poate transcende, adesea, însăşi 
intentionalitatea plăsmuitorului. 

Caracterul creator al criticii, pus tot mai des în lumină 
în ultimul timp, säläsluieste în însăși esenţa sa de rostire. 
„Criticul“ este cel ce „rosteşte“ ceea ce a fost „plăsmuit“. 

La ce bun „rostirea“ ? ne-am putea întreba cu indrep- 
tátire. Dar întrebarea este, încă o dată, secundă. Ea nu poate 
căpăta răspuns decât după dezlegarea întrebării prime: la 
ce bun plăsmuirea ? Dar cine s-ar incumeta să răspundă unei 
astfel de întrebări ? Să încercăm de aceea o dezlegare, care, 
dacă nu are șansa exactitàtii, o dobândeşte în schimb pe cea 
a adevărului: orice plásmuire se sävârseste în vederea inte 
legerii ei. Înțelegerea deplină a operei este o problemă a 


logos-ului, a verbului, a limbajului. Înțelegerea operei este 


propria sa rostire. 
Acesta este rostul criticii. Sau, cum se spune tot mai 


insistent în ultima vreme, al permeneuticii. Spre deosebire 





de figura, vag discreditată, a criticului (discreditată tocmai în 
măsura în care domeniul său de predilecție a fost „descrie- 
rea“ imaginii formulate), permeneutului 1 se conferă toate 
drepturile la care criticul râvnea. Nu este însă un secret că 


actul critic s-a născut, istoric vorbind, ca act interpretativ, 





hermeneutic. Nu este întâmplător că cea mai veche medi 
tatie filozofică despre artă dialogul platonician Jon — este, 


în același timp (sau poate chiar în primul rând), o meditaţie 





despre „înţelegere“ si „interpretare“ : despre hermeneutică. 
Încă din cele mai vechi timpuri, plăsmuitorul de forme apare 
ca un demiurg. Interpretul operei — ca un tălmaci. Dacă 


artistul posedă toate datele demiurgiei mitice (cu penelul 





| wg i e ] 4 | ~ AI x ag 
el poate crea „o lume imaginarà, desigur), criticul, inter- 
pret al lumii plăsmuite, se află sub semnul lui Hermes, 
È È 


mesager al zeilor. 

Dosso Dossi, Zeus pictând fluturi, circa 1530, 
Kunsthistorisches Museum, Viena 


In Muzeul de Istoria Artelor din Viena, se află un tablou 
de o enigmatică substanţă simbolică, cunoscut, din păcate, 
mai mult în cercul restrâns al specialiştilor. Autorul, fera- 
rezul Dosso Dossi, artist emblematic al Renașterii mature, 
reprezintă, sub veşminte mitologice, o parabolă a creaţiei 
picturale. Lucrarea (vezi ilustratia de mai sus) intitulată Zeus 
pictând fluturi ni- 





arată pe Zeul Zeilor absorbit într-o înde- 
letnicire inedită: pictura. În spatele său, Hermes, cu dege- 
tul la buze, pare a opri intervenţia unui al treilea personaj, 
feminin de această dată, poate Iris, zeiţă a curcubeului si 
mesageră a muritorilor. 


Tema lucrării lui Dossi este „creaţia“ sau, mai precis, 
creaţia in fieri: „opera-care-se-face“. Cu un termen care de 
la Joyce încoace a făcut epocă, putem spune că tabloul de 
la Viena reprezintă un work in progress. 

Scena se petrece în Olimp. Cele trei personaje sunt pur- 
tate de un nor, pământul e undeva departe. Spaţiul în care 
„opera se face“ este unul al transcendentei, fără legătură cu 
spaţiul existenţei cotidiene. Zeus este Demiurgul care se 
joacă, Demiurgul-Artist. Din Deus Faber el a devenit pentru 
o vreme Deus Ludens. Instrumentele puterii — fulgerele 
au fost abandonate. Locul lor, în mâna zeului, a fost luat 
de pensulă și paletă. Noua îndeletnicire îl absoarbe într-atât, 
încât apariţia lui Iris nu-l tulbură. Mesageră a pământenilor, 
Iris este o apariţie pământească, profană, în Olimp. Ea este 
o întrupare a unui public, încă nevăzut, care irumpe — lucru 
neîngăduit — în spaţiul creației. Iris n-a părăsit însă pământul 
doar din simplă curiozitate, doar din dorința de a contem- 
pla, cu o clipă înaintea celorlalți, rezultatul creaţiei zeiesti. 
Ea pare a fi și purtătoarea unui mesaj: „O, Zeus, de ce faci 
fluturi, când mai sunt atâtea de făcut în cer si pe pământ?“ 
Întrebarea mesagerei rămâne însă nerostită. Liniştea lui Zeus 
e vegheată de Hermes. 

Cine este Hermes? Fiu al lui Zeus şi al Maiei, el este 
mesagerul zeilor, cel care poartă pământenilor cuvântul 
transcendentei. Coiful și sandalele inaripate îi permit să fie, 
într-o clipă, când aici, când dincolo. În spaţiul transcendent 
al săvârșirii operei, Hermes tace. Și impune tăcerea. El este 
fiu si umbrà a lui Zeus. Instrumentele lui Zeus sunt cele ale 
„plăsmuitorului“, instrumentele lui Hermes sunt cele ale 
„rostitorului“. Cát timp avem de-a face cu un work in pro- 
gress, cu o „operă-care-se-face“, Hermes tace. În clipa în care 
Zeus lasă din mână pensula si paleta, Hermes va lăsa jos 
degetul care-i pecetluieste buzele într-o tăcere plină de astep- 
tare. Va începe „rostirea“ operei, trans-portarea mesajului. 

În mâna stângă Hermes tine caduceul, bagheta magică 
primită în dar de la Apolo în schimbul lirei. Caduceul este 
o substituire a lirei la care Hermes a renunţat de bunăvoie. 
Caduceul este însă un dar zeiesc, este instrumentul cu 
care — spune Homer — ,pe-adormiti îi deşteaptă din somn 

după cum îi e vrerea“. El este instrumentul care deschide 
ochii spiritului. Deocamdată însă Hermes tace, iar caduceul 
pare, temporar, abandonat. Locul lui Hermes este imediat 
lângă Zeus, în spatele lui. Spaţiul său este cel al „pasului 
înapoi“, al distanţei minime întru contemplarea şi rostirea 
operei. Hermes poate arunca oricând o privire peste umărul 
demiurgului, dar nu poate rosti, încă, nimic. El este si o siglă 
a „cenzurii“ : nimeni nu poate avea acces la operă câtă vreme 
aceasta este in progress. Pecetluirea buzelor indică esența 
secretă a artel. 

Dar ce secret pot ascunde fluturii lui Zeus? 

În primul rând, secretul propriei lor origini. /nventeazá 
oare Zeus aceste forme colorate sau le reprezintă? Si una, 
si alta. În actul picturii demiurgul reprezintă o „invenţiune“ 
a propriei sale minţi; el este, în același timp, Deus Artifex 
si /deator Mundi. 

Fluturii lui Zeus sunt niște holografii imaginare gata să-și 
ia zborul. „Rostul“ lor? Desigur, este acelaşi cu cel al for- 
mei artistice a căror cifră sunt. 

Când Hermes își va lăsa jos degetul care-i pecetluiește 
buzele, ne va spune, probabil, de ce a făcut Zeus fluturii, când 


D 


„mai sunt atâtea de făcut în cer ŞI pe pamant 


Paginile care urmează sunt dedicate unei incursiuni în 
istoria comentariului artistic. Ele nu au pretenţia unei istorii 
exhaustive, ci sunt simple sondări ale unor momente cruciale 
ale ei, de la arta bizantină la cea a secolului XX. Personajul 
principal al acestei cărți este nu creatorul, ci umbra lui. Eroul 
paginilor de faţă este Hermes în diferitele sale ipostaze 
istorice. Nu este, de aceea, o carte despre critica de artă, ci 
una despre germenii săi. Aceștia sunt căutaţi în epoci și prin 
moda 


itàti diferite, în însăşi gândirea artiştilor. 





Umbra este uneori mai puternică decât însuşi posesorul 


ei, alteori ea se reduce la pata abia schitará, lăsată de soarele 

de amiază (este cazul marilor artisti, Michelangelo, Ber- 


nini ...). Un loc aparte îl are momentul venețian cinquecen 

tesc, primá aparitie, fugará, a „criticii de artă specializate“, 
Două tentative de „hermeneutică picturală“ (paginile dedi- 
cate lui Pontormo şi Georges de La Tour) propun o inter 

pretare a gândirii despre artă încitrată în însăşi substanța 
operei. În fine, studiul privitor la originile artei abstracte 
aduce în discuţie, într-un mod pe care-l sperăm nou, com- 
ponenta teoretică prezentă, mai mult decât oricând, în arta 


contemp( rana. 


Cartea de pictură 
a lui Dionisie din Furna. 
Incercare de definire structurală: 


In memoria MARIEI ANA MUSICESCU 
1. Textul 


Nici o cultură, în afara celei născute în Bizanţ, nu ne-a 
lăsat vreo carte asemănătoare erminiilor de pictură. Si nici 
o altă civilizaţie nu și-a pus atât de acut problema artei, încât 
aceasta să devină sămânță a rațiunii politice şi prilej al divi- 
ziunilor istorice. 

Cartea călugărului Dionisie? aparține apusului culturii 
de tradiţie bizantină. Este o lucrare despre pictură: despre 

! Citatele din Erminia lui Dionisie, atunci când lipseşte o menţiune 
specială, urmează versiunea românească, Carte de pictură, semnată 
de Smaranda Bratu Stati si Serban Stati, cuvânt inainte de Vasile 
Drăguţ, Meridiane, Bucuresti, 1979. Rándurile de faţă au servit drept 
studiu introductiv la sus-numita editie. 

? Dionisie s-a născut în jurul anului 1670 la Furna | Agrapha, 
Etolia), în Grecia Centrală. Anul mortii este necunoscut, dar ştim 
că în 1744 trăia încă. Din biografia scrisă de Theofan din Agrapha 
și publicată de K.Th. Dimaras aflăm că Dionisie a venit la Athos 
când avea 16 ani, unde a devenit călugăr si a deprins meșteșugul pic- 
turii. A lucrat la Athos până in 1734. ( )perele păstrate de la el sunt 
puţine la număr: cea mai importantă este decorația capelei Sf. loan 
Botezătorul, a propriei sale chilii de la Karyes (cunoscută sub numele 
de „Chilia lui Meletios“), decorație săvârşită in 1711 si restaurată tot 
de el in 1731. A fost şi pictor de icoane, după cum ne-o dovedeşte 
icoana cu Sf. loan Botezătorul din aceeaşi capelă. Tot el este autorul 
a patru icoane din biserica Izvorul Tămăduirii din Furna (azi în 
biserica Schimbării la Faţă). 

Conform datelor furnizate de biografia lui Theofan, Dionisie și-a 
alcătuit Cartea de pictură (Erminia) între anii 1729 şi 173 


3. Ipoteza 

tehnica icoanei si a frescei si, mai ales, despre iconogratie. 
Carte de pictură sau Erminia de la Athos ni se infátiseazà 


azi într-o dublă ipostază: cea de manual, de ghid, de îndrep- 


tar şi cea de exegeză, de interpretare sau — cu un termen 
atât de frecvent azi în textele critice, dar strâns înrudit cu 


lucrarea lui Dionisie — de hermeneutică. Cartea de pictură 
de la Athos apare în momentul cel mai adecvat esenței ei 
interpretative: la sfârșitul culturii bizantine sau, mai precis, 
în epoca de declin a celei „postbizantine“. Ca lucrare de 
îndrumare, ea este la un pas de anacronism: alcătuită pe la 
mijlocul secolului al XVIII-lea, deci pe temeiul mai multor 
veacuri de experiență artistică, ea nu va reuşi să dea rezultate 
importante mai mult de câteva decenii — cele din urmă ale 
culturii figurative în sânul căreia s-a născut. 

Încercând să comprime sensurile majore ale Erminte:: 
cel exegetic (deschis către trecut) și cel îndrumător (des- 
chis, în intenţie, către viitor), realizăm fără greutate carac- 
terul ei conservator. Erminia de la Athos este într-adevăr 
o carte conservatoare, în sensul cel mai nuantat cu putinţă. 


Este un depozit cultural impresionant, iar marele său interes 


istoric şi estetic, azi, îşi găsește tocmai aici Justificarea. 








Intenţia lui Dionisie este clar márturisitá: „...eu, prin 
această lucrare a mea, pun dinaintea zugravilor háráziti de 
fire temeiurile unui meşteşug fără asemănare, arătând cum 
trebuie aşezate şi folosite culorile, cum se aleg faptele de 
infátisat, în ce fel si în ce loc anume din locaşurile sfinte tre 
buie ele înfățișate, povátuind o bună împărțire a zidurilor 
bisericii pentru ca împodobirea și zugrăveala să aibă rân- 
duială şi máretie.*! 

Suntem în jurul anului 1730, si — până în acest moment — 
arta bizantină a cunoscut monumente renumite, a căror 


fi fost la Vene- 





(susținută de Sergio Bettini) potrivit căreia Dionisie ar 
ua în 1745, unde ar fi publicat o scriere dedicată martirului Serafin, 
are la bază probabil o confuzie de nume. Oricum, el nu ar fi putut 
asimila, la acea vârstă, influența venețiană presupusă în această ipoteză. 


WE f J ~ o 
Dionisie din Furna, Carte de pictură, p. 48. 

Reluând justificarea lui Dionisie, 

sa cu ritmos si cu tacsis. La aceasta mai trebuie adăugată 
păstrarea tehnicii picturii „pravoslavnice“ („zugrăvirea icoa- 
nelor la hotărâtul locul lor, pe musama!, pe scânduri, pe zid, 
pe părete şi pe alte materii“) care, urmată cu fidelitate, 
conduce la rezultate formale integrabile în marea tradiţie 
bizantină. Problema formei apare astfel pusă indirect în 
erminii: acestea nu sunt cărti de teoria artei bizantine ori 
postbizantine sau, cu atât mai puţin, de estetică, ci manuale 
practice. Forma apare ca o rezultantă plasată la intersecţia 
împlinirii tehnicii cu împlinirea programului iconografic. 

Grija cu totul specială pe care secolul al XVIII-lea o 
acordă caracterului determinat al imaginii nu poate fi inte- 
leasă decât făcând un apel la însăşi mentalitatea străveche 
ce-i stă la temelie 


. Subtextul 


In arta bizantină imaginea e considerată sfântă. Văzut 
în perspectiva timpului, caracterul sacru al imaginii necesită 
lămuriri obligatorii. La Dionisie există trimiteri directe la 
fundamentele doctrinale ale acestei concepții, care a generat 

nsusi fenomenul esenţial al picturii orientului creștin 
pene = „nu-ţi înfăptui lucrarea neîngrijit si la 
nimereală; ci numai cu frica lui Dumnezeu si cucernicie, 
cum se cuvine unei lucrări sfinte.“? 

Formarea iconografiei bizantine, 
simte chemat să o sistematizeze în lucrarea sa, este în parte 
determinată de triumful concepţiei ilustrate de cuvintele lui 
Vasile cel Mare.* Aceasta ni se înfăţişează a fi acceptată încă 


pe care Dionisie se 


! „Mușamaua“, la care se referă textul, este, evident, pânza pre 
parată în vederea pictării. 

? Din multiplele acceptiuni ale termenului de „iconografie“, folo- 
Ji 


sim aici, ca si mai dep darte, pe aceea privitoare la ordinea precisa 


imprimată dn E hgurate. 
' Dionisie din Furna, ed. cit., p. 52. 
* Cuvintele fac parte din Cele treizeci de caj pitole despre Sfântul 


Duh către Amfilohie, capitolul al XVIII-lea. Ele sunt citate în mai 


din secolul al VI-lea, când, alături de conceptul de „înfru- 
musetare” (kosmesis) prin care se justifică decorația lăcaşu- 
lui de cult, concept încă de descendență elenistică!, apare — 
cel puţin după cum ne-au transmis documentele scrise — prima 
dovadă a unei pretuiri speciale acordate imaginii, diferită 
de cea estetică cu care ne obișnuise Antichitatea: apare pros- 
ternarea în fata icoanelor”. Epoca la care se generalizeazá 
această nouă atitudine este grăitoare prin sine însăși; ea ne 
demonstrează că nu erter primitiv, așa cum se reflectă 
în evanghelii, a prilejuit elaborarea teoriei sacralitàtii 
imaginii (după cum se știe, până în secolul al VI-lea a avut 
loc o evoluţie lentă de la aniconism la simbolism si, în fine, 
la figurativitate), această sacralizare fiind determinată de o 
anumită atitudine faţă de creștinismul evanghelic, în speță 
de cea existentă în Imperiul Roman, după edictul lui Con- 
stantin, adică după ce creștinismul dev 'enise religie de stat. 
Secolul al VI-lea, prima „epocă de aur“ a Imperiului Bizantin, 
prilejuieste si oficializarea cultului icoanelor.” Discursul 
iconografic al lui Dionisie nu are legătură directă cu ceea 

e în mod obișnuit se numeşte „iconografie paleocreștină“, 
d are o indiscutabilă origine — comprimând cu dez- 
involtură secolele, după modelul temporal al Bizanțului — 


toate discuţiile în jurul imaginilor, în forma lor inițială: „Cinstirea 
dovedită icoanei se transmite prototipului.“ Dionisie se inspiră din 
actele celui de-al VII-lea Conciliu ecumenic. (Cf. și G. Ostrogorsky, 
„Les Décisions du Stoglav concernant la peinture d'images et les 
principes de l'iconographie byzantine“, in L'Art Byzantin chez les 
slaves. Les Balkans. Premier recueil dédié à la mémoire de Theodore 
Uspenskij, II, Paul Geuthner, Paris, 1930, pp. 393-411). 

! Cf. G. Mathew, Byzantine aesthetics, John Murray, Londra, 
1963, p. 86. 

? Cf. E. Kitzinger, „The Culte of Images in the Age before Icono- 
clasm“, in Dumbarton Oaks Papers, 8 (1954), pp. 83-150. 

„Nu a existat un real si sistematic efort de a stabili o teorie 
crestiná a imaginilor inainte de secolul al VI-lea* (E. Kitzinger, op. 
cit., p. 135). „Imaginile si mai ales cultul lor nu s-au răspândit cu 
adevărat decât către secolul al VI-lea“ (A. Grabar, L'iconoclasme 
byzantin. Dossier archéologique, College de France, Paris, 1957, p. 78). 

in temeiurile teoretice ale imaginii, asa cum incep ele sá se 
contureze în veacul al VI-lea, si cum se vor concretiza în 
formarea iconografiei bizantine după triumful asupra ico- 
noclastilor. 

Prosternarea ín fata imaginilor nu este o atitudine este- 
ticá. Ea are o dublá origine: derivá, pe de o parte, din cere- 
monialul de curte al decadentei romane si apoi al Bizanțului! 
prosternarea în fata împăratului; iar pe de altă parte, din 
cultul relicvelor? de sfinți și mai ales de martiri. Această nouă 
atitudine în fata imaginii este determinată de valenţele ei 
reprezentative. „Imaginea zeului este un mijloc de a-l deter- 
mina concret, de a-i garanta prezenţa: esenţa imaginii divine 
nu este altceva decât deplinátatea puterii conferite imaginii.“ 
Astfel stând lucrurile, pericolul idolatriei, atât de obsedant 
prezent în Vechiul Testament, pare a-şi găsi acum şansele 
de împlinire. Începând cu institutionalizarea creștinismului 
și trecând dincolo de criza iconoclastiei, problema idolului 
este pusă cu acuitate în gândirea și arta creştină. Încă din 
secolul al IV-lea sinodul local din Elvira (305—312) inter- 
zisese imaginile in bisericá.* În aceeași perioadă, Sfinţii 


! Cf. A. Grabar, L'empereur dans l'art byzantin, Belles Lettres, 
"aris, 1936, passim, și L’iconoclasme... Op. cit., pp. 33 si urm. „Forma 
exterioară a cultului imaginilor creștine — scrie Grabar (op. cit., 
op. 82 şi urm.) —, aclamații, închinări ce merg până la proskynesis, 
venerație prin ardere de tămâie si aprindere de lumânări, a fost 
ransmisă creștinilor de obiceiurile religiilor păgâne și mai ales de 
formele de venerare ale portretului împăratului la putere.“ Pentru 
permanenta interdependentei între „cultul împăratului“ și „cultul 





icoanelor“, vezi studiul lui Ivan Dujéev, „La crise idéologique de 
1203-1204 et ses répercussions sur la civilisation byzantine“, în 
Cahiers de travaux et conférences, I. Christianisme byzantin et 
archéologie chrétienne, 1976. 

2 Cf. A. Grabar, Martyrium, II, Collège de France, Paris, 1946, 
pp. 343 si urm. 

? G. Van Der Leeuw, Phänomenologie der Religion, J.C.B. Mohr, 
Tübingen, 1956, $65. 

* „picturas in ecclesia essere non debere de quod colitur et ado- 
ratur in parietibus depingetur. 

Párinti capadocieni (Grigore al Nyssei, Grigore cel Mare...) 


justifică artele vizuale prin rolul lor pedagogic!, iar Vasile 





cel Mare, prin apelul la „prototip“. Spre sfârşitul secolului 
al V-lea, sub influenta lui Pseudo-Dionisie Areopagitul se 
dezvoltă concepţia despre imagine ca punte de comunicaţie 
cu sfera divinà? Valoarea imaginii nu este localizată în 
atributele ei estetice, ci în rolul ei de „trimitere“ către cel 
reprezentat. Ruptura de concepţia clasică despre artă este 
totală: pentru greci, imaginea era demnă de a fi socotită o 
reprezentare a zeului, prin faptul că era frumoasă; pentru 
creştini, icoana Fecioarei sau a lui Cristos, prin însuși faptul 
că (ipotetic) îi reprezenta, nu mai cerea nici o altă calitate.? 
Mai târziu, această concepţie va determina cu necesitate 
tormarea tipurilor iconografice. Personajul reprezentat nu 
se recunoaşte prin calități expresive ori formale, ci prin tipo 
logie și atribute iconografice care se cer imediat identificate. 


Imperativul prim al imaginii devine cel de semnificare.? 





Primele secole ale creștinismului sováie in fata repre- 
zentării sacre din respect faţă de severele indicaţii din Ve- 
chiul Testament. Reprezentările simbolice domină, iar alături 
de ele îşi fac aparitia icoanele acheiropoietai, nefácute, după 





Intre doctorii bisericii se numără însă si adversari ai imaginile 
Clement din Alexandria, Epifanie din Cipru, Eusebiu al Cezareii 
(cf. G.B. Ladner, ,The Concept of the Image in the Greek Fathers 
and the Byzantine Iconoclastic Controversy“, in Dumbarton Oaks 


Papers, 7, 1953, pp. 3-34). 





. Kitzinger, op. cit., p. 137. 
a bizantina”, în 


pp. 63-75. 


Ef... E 
' Cf. C. Brandi, „Perchè si formó un'incono 








ne, ll Saggiatore, Milano, 1960, 

Nimic nu este mai elocvent, poate, în această ordine de idei, decât 
faptul că odată cu reaparitia idealului clasic — în Renaștere — ia am 


ploare celebra dispută în jurul remei „Dacă Isus Cristos a fost frumos 





ori nu” 
' A] VII-lea Conciliu ecumenic va defini astfel acest imperativ: 

egendă, de mâna omului. Acestea sunt singurele exemple 
în care apare problema noțiunii de mimesis, dar pusă într-un 
asemenea chip încât importanţa asemănării face acum loc 


ului săvârșirii copiei, ŞI deci puteru respective! 


miraculos 
imagini. În fine, secolul al VII-lea va prilejui prima justi 
ficare oficială 
iul Quinisext (in Trullo) din 692, prin regula 82, ordonă 





a imaginii săvârşite de mâna omului: Conci 





nlocuirea reprezentării simbolice a lui Cristos (Mielul) prin 





adevărata sa imagine: , Decidem ca de acum înainte această 
împlinire să fie respectată la toti pictorii şi să fie deci înfățișat 


pe icoane, în locul mielului, Cel care a ridicat păcatul lumii, 





Cristos, Domnul nostru, după chipul Său omenesc. Prin 





aceasta noi vom înţelege înălțimea umilintei Cuvântului si 
vom fi determinaţi să ne reamintim locuirea Sa în carne, 
moartea Sa mântuitoare şi, prin aceasta, eliberarea pe care 
1 adus-o Lumii.“! 

De acum înainte problema se pune în termeni clari, iar 


acești termeni sunt: Cuvântul (Logos-ul) si Ima 





à p È e 
reaga fenomenologie a artei bizantine pare a fi conținută 
aici, iar evenimentele care-i punctează istoria — de la revolta 


iconoclastă şi apoi codificarea iconografiei la fenomenul 
ardiv al apariţiei erminiilor — sunt consecințele fireşti ale 
acestei dihotomii. Cea de-a 82-a regulă a Conciliului Quinisext 


iotáráste pentru prima dată în mod oficial că imaginea 





picturală poate (si trebuie) să evoce chipul Logos-ului întru 

pat. Tendinţa adversă cultului icoanelor nu va întârzia să-și 
sistematizeze teoretic ostilitatea. Chiar dacă știm astăzi prea 
putin despre demonstrațiile iconoclastilor?, putem deduce, 
lin materialul rămas, tezele lor cele mai importante. Mo- 
nentul crizei iconoclaste merită o zăbovire ceva mai largă, 


ocmai prin faptul că acum se cristalizează, în împrejurări 

lentale, Paris, 1960, p. 113. 
* Argumentárile lor s-au pierdut, fiind arse după „triumful orto 
loxiei“ din 843. 


pline de tensiune, gândirea bizantină asupra artei, gândire 
care dăinuie până la Dionisie din Furna. 

Amánuntele pe care le aflăm din tratatul lui Constantin 
V Copronymos, cu un larg ecou în cadrul Conciliului ico- 
noclast din 754, ni se arată a fi centrate pe o distincţie de 
nuanţă filologică, pe baza termenilor graphein (a delinea, 
a reprezenta) si perigrapbein (a delimita, a circumscrie). 
Dumnezeu fiind aperigraptos (nelimitat, de necircumscris) 
nu putea fi reprezentat — era agraptos.! O adevărată icoană 
trebuie să fie consubstantialá cu cel reprezentat. Plecând de 
la aceste principii, iconoclaștii vor ajunge la concluzia ine- 
vitabilă că singura adevărată „icoană“ a lui Cristos este 
Împärtäsania, căci „pâinea și vinul sunt carnea și sângele 
Domnului“. Pe drept cuvânt s-a observat că termenii în care 
se poartă acum discuţia sunt întelesi cu totul altfel de fiecare 
dintre cele două „partide“: pentru apărătorii icoanelor, 
Împärtäsania nu se poate suprapune noţiunii de icoană, 
tocmai pentru că este identică prototipului. Noţiunea „orto- 
doxá* a icoanei va fi expusă în Conciliul din 787.? Imaginea 
nu este nici consubstantialà (omoúsion), nici identică (tauto) 
cu prototipul, căci însăşi noţiunea de imagine (eikon) con- 
tine o diferenţă esențială între imagine și prototip: „Altceva 
este icoana si altceva este originalul și, în general, se observă 
o deosebire între ele, pentru că aceasta nu este cealaltă şi 
cealaltă nu este aceasta.^* Fidelă însă demonstrației sale, 


Cf. Milton V. Anastos, „The Argument for Iconoclasm as Pre- 
sented by the Iconoclastic Council of 754“, în Late, Classical and 
Medieval Studies, in Honour of Albert Mathias Friend, Jr., Princeton 
University Press, Princeton, 1955, pp. 177—188. 

2 Cf. G. Ostrogorsky, ,Osnovî spora sviatih ikonah“, in Semina- 
rium Kondakovianum, ll, Praga, 1928, p. 48. 

> Cf. Fernanda De'Maffei, „Icona, pittore e arte al Concilio 
Niceno II“, in Annuario dell "Instituto di Storia dell "Arte (Roma), 
1973—1974, pp. 5-104. 

t Ioan Damaschinul, Cultul sfintelor icoane (cele trei tratate contra 
iconoclastilor), trad. rom. de D. Fecioru, Bucuresti, 1937, p. 113. 

partida iconoclastá va arunca anatema asupra imaginilor 


care — se spune acum — sunt o „invenţie desartá" și o ,dez- 
văluire a puterii diavolesu*! 

Expunerea cea mai detaliată a concepţiei „ortodoxe“ 
asupra imaginilor îi aparţine lui loan Damaschinul. Teza 
sa principală, şi care va reveni apoi în mai toate pledoariile 
antiiconoclaste, este cea conform căreia reprezentarea divi- 
nitátii este posibilă si justificată în virtutea întrupării Logos- 
ului. Vizibilitatea Dumnezeului-Fiu creștin face posibilă 
imaginea, fără să se contravină interdictiei dictate de Vechiul 
Testament?, care viza epoca anterioară întrupării si deci 
epoca în care orice imagine era pândită de pericolul de a 
deveni idol: „Odinioară Dumnezeu cel necorporal și fără 
de formă nu se zugrăvea deloc. Acum însă, prin faptul că 
Dumnezeu s-a arătat în trup, a locuit printre oameni, se fac 
icoane chipului văzut al lui Dumnezeu.? Negresit, să nu faci 
icoane lui Dumnezeu, care este nevăzut. Desigur însă că 
atunci când vezi că cel fără corp s-a făcut pentru tine om, 
atunci vei face icoane chipului lui omenesc. Când cel nevăzut 
s-a făcut văzut în trup, atunci vei înfățișa în icoană asemă- 
narea celui ce s-a făcut văzut. Când cel fără de corp, fără 
de greutate şi calitate, fără de mărime din pricina superio- 
ritátii firii lui, cel care există în chipul lui Dumnezeu a luat 
chip de rob, și prin această apropiere de entitate și calitate 
şi-a îmbrăcat chipul corpului, atunci zugráveste-l în icoane 
si aşază spre contemplare pe acela care a primit să fie vàzut.“* 


! Cf. Milton V. Anastos, „The Ethical Theory of Images For- 
mulated by the Iconoclasts in 754 and 815“, în Dumbarton Oaks 
Papers, 8 (1954), Harvard University Press, C ambridge, Mass., pp. 
150-160. 

2 „Să nu-ţi faci chip cioplit si nici un fel de asemănare a nici unui 
lucru, din câte sunt în cer, sus, și din câte sunt pe pământ, jos, şi din 
câte sunt în apele de sub pământ“ (Ieşirea 20, 4). 

3 loan Damaschinul, ibidem, p. 17 


* Ibidem, pp. 7-8. 


Astfel, iconoclaștii erau învinuiți, mai mult sau mai 


putin direct, de monofizitism: respingând icoanele, ci res- 
pingeau implicit şi natura umană a lui Cristos, accep- 
tánd-o doar pe cea divină. 

Teoria icoanei, aşa cum reiese din scrierile ortodoxe, se 
va reîntoarce asupra întregii interpretări a Scripturii. Cuvin- 
tele Facerii [(1, 27) „Și a făcut Dumnezeu pe om după chipul 

şi asemănarea sa“] vor fi ni aee în acest sens. „Cel dintâi 
care a făcut icoană“ — spune Ioan Damasch inul — „a fost 
însuși Dumnezeu si tot el a arătat icoana“!. Cristos însuşi? 
este „prima icoană naturală și cu totul asemenea wie pa 
Dumnezeu, este Fiul Tatălui, care arată în el pe Tatăl“?. 
Demonstrația se contaminează astfel în mod aproape 
firesc cu învăţătura neoplatonicá, actualizată în ambianta 
creștină de Pseudo-Dionisie Areopagitul. „Cele văzute sunt 
cu adevărat icoane vizibile ale celor nevăzute“, spune acesta*, 
iar Ioan Damaschinul preia: „Lucrurile văzute sunt icoane 
ale celor nevăzute şi lipsite de figuri.“5 „Orice icoană scoate 
la iveală şi arată ceea ce este ascuns ( ...); icoana a fost nás- 
cocită pentru conducerea conștiinței şi pentru arătarea şi 
punerea la iveală a celor ascunse.“€ (...) „Icoana corpului 
arată o vedenie necorporală şi spirituală” (...); putem să ne 
facem icoanele tuturor formelor pe care le-am văzut.“S 
Astfel se ajunge la teoretizarea imaginii ca expresie 
vizibilă a invizibilului. Raportul v izibil- invizibil î își primeşte 
justificarea în virtutea primei dogme creştine, cea a întru- 
párii, invizibil -vizibil, urmând raportul Dumnezeu- trup, 
si concretizându-se în acela de Cuvânt-imagine. Asa cum 





! [oan Damaschinul, ibidem, p. 89. 


2 ]« 


Cel care m-a vázut pe mine a văzut pe Tatăl“ si „Cristos 
care este chipul lui Dumnezeu* (II Corinteni, 4,4). 

' Ioan Damaschinul, ibidem, p. 114. 

* Migne, Patrologia Graeca, III, col., 1117 A. 

? loan Damaschinul, Op. cit., p. 13. 
Ibidem, p.113. 
' Ibidem, p. 117. 
Ibidem, p. 118. 





Dumnezeu cel invizibil s-a fácut vizibil in trup, tot asa 
Cuvântul se poate transpune in imagine.! Se înțelege astfel 
si substratul ideatic real al ereziei iconoclaste. Aceasta isi 
concentrează forţa distrugătoare asupra imaginilor, dar tinta 
ei adevărată este /ogos-ul grec sau, mai bine zis, ceea ce supra- 
vietuise încă din acesta în concretizarea sa imagistică: 

În deceniile de dominatie iconoclastă, se renunţă nu la 
imagine (asistăm acum la amplificarea repertoriului figurativ 
profan), ci la imaginea sacră. Pentru adoratorii imaginilor 
însă, existenţa Noului Testament reprezintă în sine justi- 
ficarea icoanelor. Răspunsul lui Theodor din Stoudion la 
A iconoclaste, conform cărora Noul Testament nu 





r justifica în nici un chip icoanele, este deosebit de semni- 
cati : „Cristos nu a poruncit niciodată să se scr ie (despre 
el) fie şi cea mai scurtă vorbă. Și cu toate acestea imaginea 
sa a fost redată de Apostoli şi păstrată până în prezent. Or, 
ceea ce este reprezentat cu evlavie pe pergament se repre- 
zintă pe icoană cu diferite culori sau cu un alt material.“ 





Icoana apare astfel în mod explicit ca un echivalent plastic 
al textului scris. Aşa cum conţinutul Scripturii este o ima 
gine, imaginea pictată este un cuvànt.* Al VII-lea Conciliu 
ecumenic va statua această concepţie, făcând apel la scrie 
rile lui Vasile cel Mare: „Ceea ce cuvântul comunică prin 


! Icoana ajunge să fie astfel considerată, în ambianța iconodulá, 
ca o mărturie a întrupării lui Cristos sau chiar ca o reîntrupare a lui 
Dumnezeu (cf. E. Kitzinger, op. cit., pp. 143-144 

Faptul este dovedit istoric: împărații icor ioca: asti sunt sp »rijiniti 

de (sau provii 1 din) armatele temelor orientale ale Asiei Mici, unde 

elenizarea fusese mai supe rficială (cf. A. Grabar, Z FN M. 

p. 96), în timp ce împărații (si împărătesele) iconodulilor sunt formati 
de obicei în atmosfera tradiţiei ateniene. 

' Apud L. Ouspensky, op. cit., p. 154. 

' Exegeza contemporană a punctat cu nuantári diferite această 
concepţie: „...icoana nu reprezintă o artă care ilustrează Scriptura; 
ea este un limbaj care îi corespunde, care îi este echivalent și care 
corespunde nu literei scripturii, nici cărții înseși, ca obiect, ci pre- 
dicatiei evanghelice, cu alte cuvinte conţinutului scripturii, sensului 

i, asemeni textelor liturgice“ (L. Ouspensky, op. cit., p. 164). 


25 


— —Á 


auz, pictura infátiseazá, in trecere, prin reprezentare."! Prin 


aceasta esenţa imaginii este cumulatá cu esenţa cuvântului: 
de-numirea, semnificarea, evocarea. Icoana nu este definită 
în esenţa ei plastică și expresivă, ci în cea comunicativă.? Rede- 
vin actuale părerile exprimate în secolul al IV-lea de către 
Sfinţii Părinţi cu privire la rolul pedagogic al imaginilor, iar 
pe planul reprezentării figurative concrete sistemul imagistic 
va fi structurat pe baza unui câmp de semnificaţii care să-i 
confere valoare de paralelă a textului scris: „Icoanele sunt 
cărți“ — spune Ioan Damaschinul — „pentru cei nestiutori 
de carte, şi sunt crainici care vorbesc neîncetat ( ...). Nu am 
prea multe cărţi, si nici nu am timp liber spre a le citi; intru 
însă în biserică (...), podoaba picturii mă atrage să mă uit 
si îmi desfată vederea ca o livadă ...? Noi expunem în toate 
locurile chipul lui sub formă de icoană, și prin el sfintim 
cel dintâi simt — căci primul dintre simţuri este vederea, 
după cum prin cuvinte sfintim auzul. Icoana este un obiect 
care prilejuieste aducerea aminte (s.n.). Ceea ce este cartea 
pentru stiutorii de carte, aceea este icoana pentru neștiutorii 
de carte, și ceea ce este cuvântul pentru auz, aceea este icoana 
pentru văz, căci cu ajutorul minţii ne unim cu icoana“ (s.n.).* 
Aceste ultime cuvinte dovedesc deja consolidarea teoriei bi- 
zantine a receptării artistice, ca receptare în primul rând 
mentală, intelectivă. Ca atare, sistemul imagistic bizantin 
nu se va elabora pe baze mimetico-senzitive, ci în temeiul 
unui model comunicativ-discursiv. Odată cu victoria con- 
ceptiei „ortodoxe“ despre imagini, procesul de constituire 
a iconografiei bizantine se generalizează rapid. Ansamblul 

! Icoana este astfel considerată „numele desenat“, iar numele ca 
„Icoană orală“ (cf. P. Evdokimov, op. cit., pp. 172 si 179). 

? Este curios, dar semnificativ faptul că valoarea picturală a ima- 
ginilor este o temă abordată doar de iconoclasti: „Icoanele rămân 
obiecte nesfintite, obiecte obişnuite, neavând nici o valoare în afară 
de cea conferită lor de pictor“ (din Conciliul iconoclast din 754). 

` Joan Damaschinul, ed. cit., p. 45. 

* Ibidem, pp. 19-20. 

figurativ era deja conceput, încă din epoca paleocrestiná, ca 
un text si presupunea o lecturá de la stánga la dreapta. Dar 
ordonanta primelor secole creştine nu se concretizase într-un 
sistem codificat, capabil ca prin autocontinere sá substituie 
ordinea naturală a lucrurilor. Începând cu secolul al IX-lea, 
se consolidează în toată complexitatea lui noul sistem al 
picturii ecleziastice.’ 

Încă din actele celui de-al VII-lea Conciliu Ecumenic de 
la Niceea (787) se pune baza institutionalizárii programelor 
iconografice: „Nu pictorii sunt cei care inventează imaginile, 
ci biserica universală, care le-a instituit în mod deliberat și 
le-a transmis... Ei, părinţii spirituali, sunt cei care le-au 
conceput şi le-au transmis, nu pictorul; pictorului îi aparține 
doar arta (e tebné monon); ordonarea vizibilă (e de diataxis) 
este opera Sfinților Părinţi.“? 

Prin această prescripţie se instaurează pentru secole de-a 
rândul sistemul de codificare al imaginaţiei artistice : icono- 
grafia. „În cristalizarea acestui sistem au avut, fără îndoială, 
o importantă funcţie conceptul de putere nelimitată a împă 
ratului, complicatul ceremonial de curte, cu ierarhia sa 
minuţios elaborată, si filozofia lui Pseudo-Dionisios, foarte 
populară în cercurile ecleziastice cele mai elevate, cu teoria 
sa despre ridicarea succesivă de la treapta cea mai de jos la 
cea mai de sus. Dar apariţia acestui sistem nu poate fi atri- 
buită numai acestor cauze: ea este indisolubil legată de 
evoluţia arhitecturii bizantine, în care tipul de biserică în 
cruce înscrisă cu cupolă centrală a avut o predominare abso- 
lută.“3 Se reafirmă si se complică conţinutul simbolic al 
edificiului religios. Biserica reproduce imaginea universului 
sacralizat*, masa altarului este, printre altele, muntele sfânt 
al Sionului, locul de sacrificiu al lui Cristos si tronul lui 

! Cf. V. Lazarev, Istoria picturu bizantine, trad. rom. de Fl. Chiri- 
tescu, Meridiane, Bucuresti, 1980, vol. I, pp. 259—260. 

? Apud G. Ostrogorsky, Les décisions... , op. cit., p. 408. 

3 V. Lazarev, ed. cit., vol. I, pp. 261-262. 

t Cf. P. Evdokimov, op. cit., pp. 119-137. 


Dumnezeu; ciboriul simbolizează Golgota; naosul, cerul 
vizibi 





; altarul este împărăţia spiritului; nartexul » pámán- 
tul etc.! Ea este concepută ca o mare si întreită icoaná.? În 
acest spaţiu sacru imaginile se adaptează rostului ritualului 
ecleziastic, ele se integrează în ansamblul mistagogiei orto- 
doxe, contribuie la împlinirea liturghiei.” Se va impune astfel 


o taxinomie iconografică precisă, de la care orice abatere 





periclitează întreg ansamblul vizual. Nu există poate feno 
men mai semnificativ în acest context decât apariţia, în secolul 
al IX-lea sau al X-lea, a primei codificári iconografice cunos- 
cute, cea a hi pios Romanos. Această sci riere ni se înfăţişează 
ca un fel de incunabul al erminiilor de mai târziu: cuprinde 
scurte descen ale figurii lui Adam, a profetilor, a lui Isus 
şi a apostolilor Petru si Pavel, a câtorva Părinţi ai Bisericii", 


de fi V. Lazat e ed. . cit., vol. I, pP. 69—70. P. Evdokimoy , Op. cit., 
pp. 130-131 si G.] Millet, Recherches sur l’iconogre aphie de Eve ingile, 
AUX XIV XV* et XVI siècles d après les monuments de Mistrà, de la 
Me «cédonie « et de o Athos, ed. II, E. De Boccard, Paris, 1960, p. 26. 

: Cf. G. Mathew, op. cit., pp- 106—107. 

' „Din timpurile cele mai indepártate imaginile s-au modelat 
conform liturghi iei. Doctrinele apárátorilor lor nu puteau decát sà 
confirme comunicarea intimă între rit si iconografie. Într-adevăr, 
deoarece imaginea traduce același cuvânt ca si textul Evangheliei, deoa- 
rece ea joacă același rol în biserică, ea trebuie să se ad: ipteze, precum 
textul insusi, n evoilor cultului (...). În imagini se vor tr anspune deci, 
pentru o mai mare edificare a credinciosilor, imaginile evocate in min- 
tea lor de către predicile rituale. Ele vor E alese şi rânduite asemenea 
acestor predici“ (G. Millet, op. cit., p. . lar Nicolae Cabasilas 
considera cà »...intreaga sl lujbá este ca O icoaná care ar infátisa un 
singur trup al lucrării Mântuitorului în Lume, făcând sá se perinde 
pe dinaintea privirilor noastre toate Ale de ile ei, de 





a început până 
la sfârşit, după rânduiala si urmarea lor firească“ (Nicolae Cabasila, 
Tălmăcirea dumnezciestei liturghii, trad. rom. de Ene Branişte, Bucu- 
resti, 1946. A se vedea si I.D. Stef fănescu, L. Illustration des liturgies 
dans l'art de Byzance et de l'Orient, Institut de Philologie et d'I listoire 
Orientales, Bruxelles, 1935). 
f. M. Chatzidakis, „Et tón Elpiou tou Rómaiou*, în Studie 

in Byzantine Art and Archaeology, V 
1972, pp. 393-414. 





riorum Reprints, Londra, 

și avea ca scop păstrarea fidelității imaginii față de prototip 


și menţinerea coerentei de lectură a tipurilor iconografice. 
Și tot atât de semnificativ este faptul că din aceeași perioadă 
ni s-a păstrat dovada strânsei analogii care guvernează în- 
treaga civilizaţie bizantină, analogia dintre ierarhia „cerească“ 
si cea „pământească“ : lucrarea lui Constantin VII Porfiro- 
genetul, De Ceremoniis, stabileşte codul instituţiei imperiale, 
destinat să dureze în forma sa imuabilă până la „a doua 
venire a lui Cristos“ şi „sfârşitul timpului“!, un fel de cores- 
pondent, cu alte cuvinte, al codificării iconografice care 


" E a 
ordona lumea imaginilor.? 


3. Contextul 


Erminia lui Dionisie descinde din tiparele acestei men- 
talitáti, care-și găsește în „republica“ athonită una din ulti- 
mele supravietuiri. lar digresiunea la care am fost constránsi 
în paginile anterioare este determinată de acest fapt. Dionisie 
se simte încă obligat să justifice existența imaginilor, adică 
1 artei, cu un apel la formarea teoriei bizantine a icoanei: 
„Am învăţat să zugrávim icoane nu numai de la Sfinți Părinți, 
ci şi de la Sfinţii Apostoli şi, cred eu, chiar de la însuşi Cristos. 
Dumnezeul nostru... În vorbe puţine grăind, oricine pri- 

eşte un sfânt zugrăvit pe o icoană îndată își aminteşte de 
iptele lui, îl sláveste si 1 se închină... Drept este, așadar, 


să zugrăvim sfintele icoane.“ 


IC f. Dujéev, op. cil., p. 25. 
? În această ordine de idei mai trebuie notată, ca o dovadă a istoriei 
comune a celor două taxinomii, zdruncinarea rigiditátii lor în mod 
simultan. Odată cu punerea în discuţie a caracterului divin al împă- 
tului (după „criza“ din 1203-1204), se tulbură nu numai codul de 
eremonial curtean, dar si biper-stasis-ul picturii bizantine (pentru 
analiză mai amănunțită a acestor corespondențe, vezi I. Dujéev, 
op. cit., pp. 44-47) 


! Dionisie din Furna, ed. cit., pp- 256—257. 

Observatia conform căreia iconografia bizantină se con- 
stituie pe temeiul unei structuri lingvistice nu mai este azi 
o noutate. „Iconografia este o limbă“ — scria la începutul 
secolului G. Millet — „și ea va furniza istoricului luminile 
pe care el le caută în ştiinţa limbilor“!. Ea este, într-adevăr, 
un sistem de convenţii articulat în „semne“ purtătoare de 
semnificaţii precise si ia naștere într-o „cultură de tip se- 
mantic“, construită — aşa cum ne-am străduit să scoatem 
în evidenţă în paginile anterioare — „atât pe semantizarea 
(sau simbolizarea) întregii realități din jurul omului, cât şi 
pe cea a părților ei alcătuitoare“?. Iconografia bizantină este 
un sistem de desfășurare în spațiu a unei structuri conceptuale, 
ideologice, comunicative? În vederea menținerii caracterului 
ei de limbă, conventiile care-i stau la bază trebuie să fie la 
fel de solide precum cele ale limbajului verbal. Iconografia 
tinde în mod firesc spre sincronie, căci, în acest caz, istoria 
figurează ca o alterare a sistemului.* Cu toate acestea, icono- 
grafia evoluează, ca orice limbă: evoluează în ciuda arti- 
culatiei sincronice care-i stă la temelie.? În intenţie, ea este 


! G. Millet, op. cit., pp. 8- 

21. Lotman, Studii de tipologie a culturii, trad. rom. de R. Nicolau, 
Univers, Bucureşti, 1974, p. 29. Şi Lotman continuă: „Ideea că la 
început a fost cuvântul nu este cátusi de putin întâmplătoare în cazul 
acestui tip de modelare a realităţii. Lumea este concepută drept cuvânt, 
iar actul creaţiei, drept creare a unui semn“ (pp. 29 şi urm.). 

> Tată, cu titlu de exemplu, justificarea iconografiei, asa cum o face 

episcopul Ghenadie în introducerea sa la erminia lui Gheorghe 
Zugravu: „Ideile sântei noastre religiuni, predicate de către Mântui- 
torul si Apostoli, şi introduse în minţile oamenilor, nu puteau să 
rămână aici multă vreme în formă numai de conceptiuni mintale, si 
ele aveau trebuintá de un corp, trebuiau să fie înfățișate prin niște 
reprezentatiuni împrumutate din domeniul artelor“ (Ghenadie al 
Râmnicului, op. cit., p. 5). 

* F, de Saussure, Cours de linguistique générale, III, $ 1. 

? Instructive in acest sens sunt consideratiile lui Jacqueline Lafon- 
taine- Dosogne, , L'évolution du programme décoratif des églises“, 

n XVe Congrès International d’Études Byzantines. Rapports et 
Srani, HI, Art et Archéologie. Byzance de 1071-1261, Atena, 
1976, pp. 131-156. 

mai mult decât o limbă, este o limbă sacră! şi deci cu atât 
mai mult menită imuabilitàtii tipice concepției bizantine 
despre lume?. Arta bizantină are totuși o istorie, cu toate 
că desfășurarea în timp ne pune în față probleme serioase: 
cazuri extrem de semnificative ale acestei „istorii involun- 
tare“ sunt — azi — oscilatiile de datare, care uneori cupr ind 
câteva secole.? Sincronia iconografiei bizantine suportă însă 
„amestecul timpului“, astfel încât putem asista la absorbtii 
din „istoria reală“, în spaţiul sacru al imaginii; un exemplu 
consacrat: programele picturii exterioare moldoveneşti.“ In 
linie de principiu însă, ideea de tradiție (încredinţată, încă 
din vremea Conciliului de la Niceea, Părinților) domină 
până în vremurile culturii postbizantine. Stoglav-ul din 1551, 
de pildă, punctează cu claritate acest fapt: „Preoţii vor veghea, 

Nu există poate fapt mai semnificativ pentru localizarea ci în 
ansamblul culturii bizantine, decât împrejurarea că, odată cu codi- 
fic area iconografiei, greaca liturgică se separă complet de cea uzuală, 

iar pentru noi, astăzi, imaginea — deşi perfect coerentă în articulația 
ei — este greu accesibilă. Este adică o „limbă moartă“ care se cere 
învățată, asemenea „limbii verbale“ 
2 Reluând mult discutata problemă a imuabilitátii bizantine, 
I. Dujéev scria recent: „Bizantinilor le era cu totul străină si necu- 
noscută ideea de evolutie, în ordinea deja stabilită a lucrurilor, adică 
de schimbare e progresiv à sau regresiv a. 'Totul pe lume, si mai ales ceca 
ce se leagă de divinitate si de credintà, a fost fixat si stabilit dupà aceste 
concepţii si rămâne imuabil pentru totdeauna... Se atinge astfel o 
problemă fundamentală a Teodiceii: ceea ce este ctern € imuabil; 
Dumnezeu si tot ceea ce este divin sunt incompatibile cu instabilitatea 
si nu sunt supuse schimbării. Această proprietate esenti: alá a Divi inită- 
Di — desemnată prin termenul de statis — se opune astasiel (insta- 
bilitate, inconstantá) care constituie o caracteristică a mater lei, a WR 
materiale, în general, a omului și, în fine, a răului“ (op. c 18). 

3 E xemple tipice sunt frescele de la Castelseprio sau, mai lai 
de epoca care ne intereseazà, icoanele lui Andrea Ritsos, considerat 
activ când în secolul al XIII-lea, când la sfârșitul celui de-al XVI-lea, 
când, i in fine, dupii ipoteze mai recente, în a doua | jumatate a secolului 
al XV-lea. 

+ Cf. S. Ulea, „Originea si semnificaţia ideologică a picturii exte- 
rioare moldovenești“, I, în Studii si cercetări de istoria artei, 1/1963, 
pp. 57-93. 

fiecare în dioceza lui, cu grija şi atenţia neobosită, ca bunii 
pictori de icoane și elevii lor să reproducă vechile modele si 
să se abțină de la orice fantezie...“! 

Apare tot mai clar cum iconografia se impune ca un 
sistem de codificare a imaginaţiei. Fa are toate caracteristicile 
codului, adică ale sistemului de semnificare.? 

Cartea lui Dionisie din Furna este o traducere verbală 
a sistemului de semnificare imagistic. Ea oferă suportul, 
scheletul, taxinomiei iconografice, traductibile verbal, deoa- 
rece structurarea el se face pornind de la cuvânt. Este — cum 
se spune în prefata versiunii lui Macarie — o carte despre 
taxis (ordine), dar, în același timp, şi una despre ritmos, căci 
spatializarea sistemului își pune amprenta asupra structurii 
formale a ansamblului monumental. Ea nu trebuie consul- 





tată doar ca un „dicţionar“, deoarece nu vizează numai 
lexicul picturii bizantine, ci îi vizează si sintaxa. Ca ansamblu 





de reguli combinatorii convenţionale, ea are caracterul unei 
gramatici” care coordonează, în acelaşi timp, si lexicul, si 
sintaxa. Astfel înțelegem subtitlul dat versiunii românești 
a lui Macarie: Cartea numită Gramatică ori Ustav sau Ermi- 
nie, adică închipuire si tálcuire ori alcătuire a tot mestesu- 
gului zugráviei.* Ea are caracterul unui manual, al unui 


LCF G: Ostrogorsky , Les decisions..., Op. cit., p. 394. Este eloc- 
ventă şi terminologia rusă care mai târziu va distinge între jivopis 
(pictură) si konopis (pictură de icoane, religioasă, după model icono- 
grafic), ca de altfel si terminologia neogreacá, în care pictorul de 
tradiţie bizantină este desemnat cu denumirea de hagiograf. 

2 Cf. Umberto Eco, Trattato di semiotica generale, Bompiani, 
Milano, 1975, p. 19. [Vezi si Tratat de semioticà generală, trad. de Anca 
Giurescu si Cezar Radu, Editura Suintificá si Enciclopedică, Bucuresti, 
1982 — n. ed.] 

* Ibidem, p. 130. 

+ V. Grecu, Cărţi de pictură..., op. cit., p. 42. 

? [n aceastá ordine de idei apar ca importante distinctiile lui Lotman 
între cultura „gramaticalizată“, bazată pe Manual, si cultura „tex 
tualizată“, bazată pe Carte. Manualul prevede reguli pentru consti- 
tuirea unui număr indefinit de obiecte, pe când Cartea este un text 

manual practic care vizează „închipuirea“ si „alcătuirea“, 

dar si al unuia care vizează „tâlcuirea“. Este, după cum am 
p: 

spus, un manual-indreptar si un manual-exegezá.! 


Erminia lui Dionisie din Furna este cea mai completă 
care a ajuns până la noi. Ea a fost scrisă în secolul al XVIII- 


lea, mai precis între 1729 și 1733, pe temeiul unor redactări 
mai vechi, şi deci nu este, aşa cum s-a crezut mult timp, un 
cod al picturii bizantine, ci un ghid al artistilor postbizan- 
tini.” Sursele ei pot fi detectate însă departe, în plină cultură 
S à M D ARE M NOS 
bizantină: lucrarea lui Elpios Romanos sau Vietile de sfinți 
si Sinaxariile se află la originile sale. Cel mai vechi manu- 
scris al unei erminii, cunoscut până acum, pare a fi cel publicat 
de către Papadopoulos-Kerameus, în anexa a Il-a a ediţiei 
sale, si datează din 1674? Incă înainte de descoperirea lor 
care produce doar modele de imitat si poate fi, Ch entual, retradusă 
in manual. Apare astfel clar că prima epocă creștină are caracterul 
unei culturi-Carte, iar epoca bizantină și cea postbizantină reprezintă 
epoci de tip Manual. Erminia de la Athos poate fi considerată Cartea 
convertită în Manual. 

' Singura lucrare care suportă o oarecare comparaţie cu erminiile 
este /conologia lui Cesare Ripa, apărută la sfârșitul manierismului, 
June perioade deci care punea si ea în modul cel mai acut în discuţie 
raportul reprezentare-semnifica Rezolvarea diferità a acestui 
raport, faţă de Bizanţ, se traduce prin faptul că /conologia lui Ripa 





we un accentuat caracter de /exic. 

? Manuscrisul original al lui Dionisie nu s-a pástrat. Prima tradu 
cere occidentală este cea făcută de P. Durand si comentatá de 
A. Didron ( Manuel d 
duit du manuscrit byzantin „Le guide de la peinture“, Imprimerie 


royale, Paris, 1845). Prima editie greacă (Atena, 1853) se bazează pe 


iconographie chretienne grecque et latine... tra- 


textul interpolat de falsificatorul Simonides, care încercase să împingă 
vechimea Erminiei până spre 1458 şi chiar spre 518. O nouă ediție 
greacă, cea mai cuprinzătoare de până acum, apare în 1909 la Petersburg 
sub îngrijirea lui Papadopoulos-Kerameus (Dionision toit ek Fourna 
„Erminia tis zografikis tehnis“). 

"H. Brockhaus, Die Kunst in den Athos Klöstern, Il Leipzig, 1924, 
p. 160, notează un manuscris din 1630, văzut de el la Karyés la sfârșitul 


secolului trecut. 


UJ 
(PS) 


de către Occident, erminiile de la Athos au circulat în Bal- 


cani și în ţările române.! Cel mai vechi exemplu românesc? 
datează de la mijlocul secolului al XVIII-lea şi este deci aproape 
contemporan cu Erminia lui Dionisie. lar unul dintre cele mai 
recente este cel din 1841, compilat de Gheorghe Zugravu și 
publicat apoi de Ghenadie al Râmnicului. O mențiune spe- 
cială merită manuscrisul din 1835 care se pare că ar fi apar- 
tinut un timp lui Gh. Tattarescu, de a cărui mână sunt si 
câteva schiţe în tus pe marginea manuscrisului.* Dintre cele 
opt erminii cunoscute în manuscrise românești, cel mai 
interesant este însă, fără îndoială, cel al lui Macarie, din 1805, 
care traduce într-un limbaj grecizat un manuscris necunos- 
cut al Erminiei lui Dionisie? O ediţie critică a erminiilor nu 

Rusia a cunoscut scrieri asemănătoare erminiilor: podlinniki. 
Cel mai vechi pare a fi Stroganov-podlinnik, din secolul al XVI-lea. 

? Cf. V. Grecu, „Versiunile româneşti ale erminiilor de pictură 
bizantină“, extras din Codrul Cosminului, Cernăuţi, 1924, p. 45. 

? Manuscrisul original nu s-a păstrat. 

4 Cf. V. Grecu, „Versiunile...“, op. cit., p. 45. Cu titlu de curio- 
zitate notám cá, in una din redactárile anonime románesti (Ms. 339, 
Biblioteca Academiei R. S. România), autorul pretinde că și-ar fi 
alcătuit cartea după manualele mai vechi ale lui Panselinos si Teofan 
(adică Manuil Panselinos si Teofan Bathas-Cretanul), ceea ce l-a dus 
pe V. Grecu la presupunerea că la Athos și în Balcani ar fi circulat 
erminii sub numele acestor doi pictori, cei mai de seamă ai tradiţiei 
athonite (cf. V. Grecu, „Cărţi de pictură bisericească“, în Candela, 
anul XLIII, 1932, pp. 117-118). 

$ Vasile Grecu („Versiunile...“, op. cit., p. 65 şi „Manualul de 
pictură al lui Dionisie din Furna în româneşte“, în Codrul 
Cosminului, VII, 1931, p. 18) consideră că redactările româneşti au 
ca suport un manuscris mai aproape de originalul pierdut al lui Dionisie 
decát cel editat de Papadopoulos-Kerameus. Macarie, traducătorul 
acestei versiuni, a fost „arhimandrit al sfintei mitropolii“ la Căldă- 
rusani, unde se pare că ar fi și lucrat la versiunea românească. După 
moartea lui Macarie, manuscrisul a intrat în posesia „Domnului Pita- 
rul Nicolae Theodorescu Zugravu“, pentru ca apoi să intre în posesia 
lui Eftimie Georgescu, „pictor şi fotograf“, si, în fine, în cea a lui 
Tzigara-Samurcas, pentru a fi publicat de Vasile Grecu în Cărţi de 

s-a făcut încă!, realitatea ei punând probleme deosebit de grele. 
Erminia nu este opera (cu variante) a unui autor, chiar dacă 
personalitatea lui Dionisie este esenţială în abordarea proble- 
mei Erminiilor. Ea este o operă, în cele din urmă, anonimă, 
cu un pronunţat caracter de scriere populară? şi de instru- 
ment de lucru. 

Cu toate că Erminia lui Dionisie este concepută în plin 
secol al XVIII-lea, la Athos, ea acoperă o arie de un interes 
mult mai mare. Ea reflectă majoritatea problemelor care 
au frământat pictura de tradiţie bizantină după căderea 
Constantinopolului și care au determinat „evoluția“ atât de 
specifică artei bizantine. După părerea lui G. Millet, sistemul 


pictură bisericească bizantină, Cernăuţi, 1936, pp. 435—313. O ipoteză 
nejustificată, dar care trebuie menționată, este cea a lui Endre von 
Ivanka („Die rumânische Holzkirchen in Siebenbirgen und das 
Malerbuch vom Berge Athos“, in Acta Historica, IV — Societas Aca- 
demica Daco-Romana, München, 1965, pp. 69-78), sprijinit 
de Gr. Nandris (Christian Humanism in tbe Neo-Byzantine Mural 
Painting of Eastern Europa, Wiesbaden, 1970, p. 123), conform căreia 
sursele iconografice ale erminiilor se află in zona carpatică. 

! A fost însă proiectată de către Vasile Grecu si Sergio Bettini (vezi 
V. Grecu, „O ediţie critică a Cărții de pictură bisericească bizantină“, 
în Codrul Cosminului, IX, 1935, pp. 103—128, S. Bettini, „Il manuale 
del Monte Athos nell'ambito della trattatistica sull'arte postbi- 
zantina“, introducere la Dionisio da Furnă, Ermeneutica della pittura, 
Fiorentino, Neapole, 1971, p. LI si „Per un'edizione critica del 
Manuale del Monte Athos di Dionisio da Furnà“, in Atti del Reale 
Instituto Veneto di Scienze, Lettere ed Arti, C. II, 1941, pp. 179-196). 

2 Caracterul de „carte populară“ al erminiei a fost adesea scos în 
evidență. Vezi V. Grecu, „O ediţie critică...“, op. cit., p. 125 şi N. Car- 
tojan, Cărţile populare în literatura românească, ed. a doua, Editura 
Enciclopedică Română, Bucuresti, 1974, vol. IL, pp. 41-44. Cu toate 
acestea, alcătuitorii au adesea un acut sentiment al creației si deci al 
proprietăţii: astfel, zugravul Iordachi sin Mihai afurisea pe cel care 
şi-ar fi însuşit erminia de el compilată „să-i iasă sufletul furis den oase“ 
(cf. V. Grecu, „Versiunile...“, p. 43). 

Pentru specificul acestei evoluţii si pentru raportul nuantat între 
tradiţie şi inovaţie, vezi Maria Ana Musicescu, „Autour des notions 

manualului era deja aplicat în secolul al XIV-lea! şi, într-ade- 


văr, urmărind prescriptiile lui Dionisie, se poate realiza 


faptul că acestea sunt în strânsă legătură cu principiile artei 
din vremea Paleologilor. Numai că acest fapt pare a fi o in- 
tentie bine urmărită de autor: aceea de a lega firul picturii 
athonite din secolul al XVIII-lea cu cel al „şcolii macedo- 
nene“ din vremea Paleologilor. Faptul era în mare posibil, 
deoarece, după căderea Constantinopolului, Athosul este una 
dintre regiunile care încearcă să perpetueze tradiţia bizantină.? 

Specificul Erminiei lui Dionisie va fi însă greu de înțeles 
fără a i se cunoaște substratul de tensiuni şi tendinţe care au 
reprezentat adevăratul impuls al picturii postbizantine, în 
ciuda conservatorismului ei de principiu. Pentru aceasta este 
nevoie de o cât de sumară incursiune în începuturile picturii 
postbizantine și, poate, mai departe, în pictura „Renaşterii 
Paleologilor*, căci acum, concomitent cu înnoirea stilistică 
vizând o formulare mai plastică a imaginii, cu sondări 
spaţiale mai complexe, se pot deja distinge două tendinţe 
opuse care vor dăinui apoi în sânul picturii de origine 
bizantină. Faimoasa problemă a şcolilor (în speţă „cretană“ 
si „macedoneană“ ), lansată de G. Millet, este mult prea 
complicată pentru a putea fi dezbătută aici*. Cele două şcoli 


de tradition, d'innovation et de Renaissance dans la peinture du Sud 
Est Européen aux XV*-XIX* siècles“, in Revue des études sud-est 
européennes, XIV (1976), 1, pp. 67-77. 

G. Millet, op. cit., p. 38. 

? Vezi, in această ordine de idei, consideratiile lui M. Chatzidakis, 
„Recherches sur le peintre Théophane le Crétois*, in Dumbarton 
Oaks Papers, 23-24 (1969-1970), pp. 311-352: ,, ...Caracterul con- 
servator leagá aceastá picturá postbizantiná de pictura propriu-zis 
bizantină atât de strâns, încât prima poate fi considerată o urmare a 
unei evoluţii neîntrerupte a celei de a doua“ (p. 311). 

' G. Millet, ibidem, passim. 

' Pentru punerea la punct a acestei probleme, vezi V. Lazarev, „K 
voprosu o greceskoi manere, italo-greceskoi i italo-kretiskoi skolah 
jivopisi“, în Ejegodnik Instituta Istorii Iskussto, 1952, pp. 173-182; 
A. Xyngopoulos, Skhediasma Istorias tes threskeutikes Zographikès 

se conturează, probabil amândouă, în atmosferă aulică 
(Constantinopol, Salonic, Mistră). „Şcolii macedonene“ i s-au 
detectat rădăcini în epoca anterioară, cea a Comnenilor. Ea 
are o pronunţată tendinţă „expresionistă“, se foloseşte de 
planuri largi si culori deschise, potrivite marilor suprafețe 
murale. Acestei şcoli îi aparține semilegendarul Manuil 
al Muntelui Athos*!, atât de ad- 


a 


Panselinos (il. 2, 3), „Rafae 





mirat de către Dionisie care, în mod vădit, încearcă să reac- 
tualizeze cu ajutorul său principiile „școlii macedonene“. 

Asa-numita „școală cretană“ nu se naşte in Creta?, după 
cum ar sugera numele; G. Millet vede primul monument 
„cretan“ în decorația de la Peribleptos (Mistra), la sfârșitul 
secolului al XIV-lea. Este o pictură care urmează tradiția 
metropolitană, clasicizantă, bazată pe o formulare elegantă 


metà ten Alosin (Schitá a unei istorii a picturii religioase după căderea 
Constantinopolului), Atena, 1957, pp. 1 —32; M. Chatzidakis, X ontri 
bution à l'étude de la peinture postbyzantine*, extras din L’Hellé 
nisme Contemporain, mai, 1953; V. Lazarev, Istoria... op. cil., 
pp. 9 si urm., si M. Charzidakis, „Classicisme et tendances popu 
laires au XIVE siècle. Les recherches sur l'évolution du style“, în X/V 
Congrés International des Études Byzantines, Bucuresti, 1971, 
Rapports, I, pp. 97-134. A — 

! Recent (P. Mijkovic-Pepek, Deloto na zografite Mihailo 1 Entiby, 
Skopje, 1967, pp. 103-217), personalitatea lui Manuil Panselinos a 
fost din nou pusă sub semnul intrebárii, prin atribuirea frescelor din 
biserica Fecioarei de la Protaton (Karyés, Athos) pictorilor Mihail 
si Eutihie. Pare insá cà frescele de la Protaton au caracterul de proto- 
tip, fatá de operele artistilor numiţi, din Serbia (cf. Maria G. Sotiriou, 
„E. Makedonike skole kai e legomene skole Milutin“, extras din De tion 
tes khristianikes arbaiologbikes etaireias, Atena, 1969, pp. 10 si urm.) 
si deci paternitatea lui Panselinos persistă. Trebuie amintită şi roman- 
tica ipoteză a episcopului Ghenadie (op. cit., passim), conform câreia 
Manuil Panselinos ar trebui identificat cu Mesterul Manole. 

2 Pentru „caracterul încă nedeterminant* al picturii din Creta 
în secolele XIII-XIV, vezi M. Chatzidakis, „Rapport entre la pein- 





ture de la Macédonie et de la Crète au XIV? siècle“, în St 
op. cit., pp. 136-148. 


si sobră, cu aspecte idealizate si pitoresti'. În secolul al XIV-lea, 
„şcoala cretană“ nu este — s-a spus — decât „un pseudonim 
al şcolii constantinopolitane*?. Un fapt mai demn de luat 
în consideraţie este că, pe la mijlocul secolului al XIV-lea, 
tradiția „școlii macedonene“ se arată a fi parţial epuizată 
(chiar dacă ea va mai rodi până în secolul al XVI-lea) şi tinde 
să fie înlocuită cu cea „cretană“. După căderea Constan- 
tinopolului acest curent isi va găsi un teren propice de 
dezvoltare în Creta, meritándu-si abia de acum înainte, cu 
adevărat, numele“, iar de aici va iradia în secolul al XVI-lea 
la Athos, unde se va instaura ca limbajul autorizat al traditiei 
bizantine’. Până în secolul al XVI-lea, iconografia „cretană“ 

' A. Xyngopoulos, op. cit., pp. 32 si urm., localizează rădăcinile 
„școlii cretane“ în „pictura murală de tradiţie arhaică“, un fel de curent 
subteran al artei bizantine al cărui prim monument cunoscut ar fi 
frescele de la Boiana (Bulgaria) de la mijlocul secolului al XIII-lea. 
Acest „fenomen curios“ pătrunde în secolul al XIV-lea ca o reacţie 
împotriva inovatiilor „naturaliste“ ale picturii macedonene, inspiràn- 
du-se şi din „icoanele de adorare“, conservatoare prin definiție. 

? Expresia este a lui M. Chatzidakis, „Classicisme...“, op. cit., XV; 
vezi și A. Xyngopoulos, op. cit., p. 10. 

' Cf. P. Muratoff, La pittura bizantina, Casa editrice d'Arte 
» Valori Plastici*, Roma, f. d., p. 157. 

* Şcoala cretană de icoane va fi contaminată de arta italiană, dato- 
rită, în primul rând, dependenţei Cretei de Veneţia. Ultimele cercetări 
au dovedit însă existenţa unui fenomen foarte semnificativ: „mado- 
nerii“ cretani erau capabili să picteze (conform cerinţelor clientelei) 
fie în maniera „greacă“, fie în cea „italiană“. Ar exista, în urma 
acestui fapt, icoane italo-cretane, dar nu si o şcoală italo-cretană 
(cf. M. Chatzidakis, „Les débuts de l'école crétoise et la question de 
l'école dite italo-grecque*, extras din volumul Mnemosynon Sophias 
Antoniade, Venetia, 1974, pp. 169-211). 

5 Chatzidakis, „Contribution...“, op. cit., p. 8, notează: , Multu- 
mită înaltei calități artistice a acestei tradiţii, pictura cretană de la 
Athos din secolul al XVI-lea devine noul limbaj pictural, nu numai 
al grecitátii, ci al întregii lumi ortodoxe. Din această pictură a secolului 
al XVI-lea se vor naște, în secolele următoare, şcolile picturale cele 
mai importante.“ 

nu se deosebeşte de cea „macedoneană“. Theofan Cretanul 
(circa 1485-1559, il. 4-6), cel mai important pictor care a 
luerat la Athos, dupà Panselinos, urmeazà la început pro- 
eramele instaurate deja în vremea Paleologilor, asa cum apar 
ele si la Protaton!, dar apoi, datorită dimensiunilor edificiilor 
de decorat, se vede constrâns să elaboreze programe icono- 


grafice adecvate, amplificând experienţa sa de iconar şi 
asimilând principiile picturii cretane, de tipul celei de la Peri- 
bleptos din Mistră?, și chiar influenţe italiene. Sistemul icono- 
grafic statuat de Theofan va fi de acum înainte cel urmat la 
Athos. Prin anumite caracteristici specifice ale acestei ten- 
dinte, se poate acum vorbi despre o adevărată școală cretano- 
athonită?. Aceasta asimilează, prin intermediul Veneţiei și 
al gravurilor, influențele occidentale (mai ales italiene, dar 
si germane), uneori cu si mai mare evidenţă decât in pictura 
lui Theofan. Cazul cel mai cunoscut este cel al lui Frangos 
Catelanos* (II, 8), care în decoraţiile sale pare a-l ignora pe 


Theofan în favoarea occidentalilor. 


4. Text — context — subtext 


Erminia lui Dionisie este o încercare de restauratie a prin- 
cipiilor „ortodoxe“ ale picturii postbizantine, într-o epocă 
de regres artistic? Si partial reușește, secolul al XVIII-lea 


! După o legendă care circula la Athos, Theofan ar fi fost elevul 
lui Panselinos. După părerea lui Xyngopoulos, op. cit., p. 183, legenda, 
cu totul incredibilă dată fiind distanţa de peste două secole între cei 
doi pictori, s-ar datora dependenţei iconografice a lui Theofan de 
Panselinos. 

2 Cf. M. Chatzidakis, „Recherches...“, op. cit., p. 329. 

3 Cf. M. Chatzidakis, „Contribution...“, op. cit., pp. 20-21. 

4 Frangos Catelanos trecea si drept autor al unei Erminii. El este 
autorul frescelor din biserica mánástirii Stavronikita (1546) si al celor 
din biserica mánástirii Varlaam (Meteora, 1548). 

5 Este demn de relevat faptul că, alături de Erminia lui Dionisie, 
secolul al XVIII-lea ne-a păstrat si mărturia tendinței „antibizantine“ 

oferind ultima tresărire a artei de tradiţie bizantină.! Însem- 
nătatea sa are două aspecte distincte care se leagă însă, ambele 


la me ieu) Al: 
de problema „școlilor“. Pe plan stilistic, Dionisie se pre- 


zintă ca urmaşul traditis paleologe a „şcolii macedonene“ 
.putinul meu mestesug, cu multă cazná si osárdie l-am 
deprins incá din copilárie, urmánd pe cát imi státea in puteri 


in cultura neogreacá. Este vorba despre opera si scrierile lui Panaiotis 
Doxara (1662—1729), reprezentant al curentului italienizant care 
domină deja insulele ioniene. În 1699 Panaiotis se află la Venetia, unde 
studiază pictura, probabil cu un descendent al lui Veronese. Întors 
in 1709 în Grecia, el va fi promotorul unei picturi de inspiraţie occi- 
dentală. Traduce în greaca populară Tratatul lui Leonardo da Vinci 





)) și scrie un tratat intitulat De spre pictură (Peri Zographias), 
in 1729. Această scriere este reacţia occidentalizantă la fenomenul 
erminiilor: ca modele demne de urmat sunt in dicati Titian, Tinto- 
retto, Veronese. S-a presupus chiar f faptul că Panaiotis si Dionisie 
și-ar fi alcătuit operele în polemică directă (cf. S. Bettini, „Il manuale“ 
Op. cit., pp. 13-23: 


Periti urmasii directi ai lui Dionisie, vezi A. Xyngopoulos, 
»Mosaiques et fresques de l'Athos*, în Le millénaire du Mont 
Athos, 963-1963, Études et WA dre I, Chevetogne, Venetia, 1964, 
pp. 247-274 (mai ales pp. 262 si urm.). Erminia se va folosi si mai 
departe, far a însă a putea da v Igo: are ȘI or igina iitate artei de i inspirație 
bizantină. În țările române, destinul ei este strâns legat de ultimele 
supravietuiri ale picturii tradiţionale si inceputurile picturii moderne 
românești. Pentru această perioadă si rolul Erminiei, vezi N. Stoi- 
cescu, „Cum se zugrăveau bise ricile în secolul al XVIII-lea şi în prima 
jumătate a secol lului al XIX-lea“ Mitropolia Olteniei, XIX, 5-6 
(1967), PP. 408-429. Autorul, stud find contractele păstrate din această 
epocă, ajunge la concluzia cá „...în general, zugrăvirea bisericilor se 
făcea după « orânduirea » cuprinsă în Erminii“ (p. 413). Pentru 
fenomenul apariţiei picturii moderne în România si import tanta Ermi- 
niilor, vezi B. Brezianu, ,Rudimente de învät: ământ artistic la « zu 
gravii de subţire » din Mok ex a și Tara Românească“, în Studii si 
cercetări de istoria artei, IX, 1 (1962 , pp- 79-105). I 
mele puse acum de a dea sunt caietele de mod 





gate de proble 








ale mesterilor 
zugravi, pentru care vezi Teodora Voinescu, „Un caiet de modele 
de pictură medievală românească“, în Pagini de veche artă romá- 
neascà, III, Bucuresti, 1974, pp. 149-276. 

pe Manuil Panselinos din Tesalonic, stràlucit în faimà, asemeni 
lunii, pentru icoanele ce a zugrăvit si pentru minunatele loca- 
sun sfinte de la Muntele Athos.“! Această tradiţie este cea 
reprezentată de concretizarea figurativă a învățăturii Erminiet: 
„Vorbesc, așadar, de meșteșugul acestuia, pe care (cum am 
zis) l-am învăţat cu mare trudă încă din copilărie, şi pe care 
cu toată priceperea voit-am să-l răspândesc spre folosul vostru, 
tovarásii mei de mestesug, infátisindu-l în această carte a 
mea si cuprinzând într-însa toate rânduielile lui, însușirile 
chipurilor si culorilor trupurilor, cu toată amánuntimea și, 
împreună cu acestea, canoanele firii si la ce slujesc ele.*? 
Dionisie îndeamnă pe tinerii discipoli la studierea atentă a 
operei lui Panselinos?: „...caută să afli câteva din zugrăvelile 
neasemuitului Manuil Panselinos pentru a-ţi face ucenicia 
asupra lor, desenánd așa cum te vom povátui noi mai 
departe, pentru a dibui măsurile si trăsăturile chipurilor ce 
le-a zugrávit..."* 

Apare, la o lectură atentă a acestui fragment, locul pe 
care-l ocupă figura lui Panselinos în concepția despre artă 
a lui Dionisie. Panselinos (il. 2, 3) este demn de admirat și 
trebuie urmat din raţiuni pur stilistice. Stilul său este aplecat 
asupra aspectelor concrete, legate de redarea „realistă“ a 
imaginilor („însuşirile chipurilor“, „culorile trupurilor“, 
„canoanele firii“ ...). Este legitim să deducem de aici că 
îndemnul lui Dionisie vine în opoziţie cu influenţa italiană 
asupra picturii athonite de după Theofan Cretanul. El vrea 
să recupereze un sentiment al „naturalului“ si regulile unei 
picturi „realiste“, nu din influente străine, ci din însăși marea 


! Dionisie din Furna, ed. cit., p. 48. 

? Ibidem, pp. 49-50. 

* Este foarte probabil ca, asa cum s-a propus (A. Xyn; gopoulos, 
„Mosaiques“, op. cit., p. 261), sub numele lui I Panselinos traditia 
athonità si, implicit, Dionisie, să cuprindă toate operele „paleologe“ 
de la Athos. 

' Dionisie din Furna, ed. cit., p. 5 


4] 


tradiţie bizantină. Pentru aceasta se îndreaptă către epoca 
cea mai înnoitoare sub aspectul „reprezentării“, cea a Paleo- 
logilor. 


Această valoare stilistică a învățăturii lui Panselinos iese 
și mai clar în evidență urmărind mai departe „prefața“ lui 
Dionisie: „...iar de folos mi-a fost“ — scrie el — „și lucrarea 
zugravilor cretani, unde am aflat felurite lămuriri privitoare 
la verniuri, cleiuri, la ipsos si la aur, precum și la chipul cel 
mai desăvârșit de a zugrávi pe zid“!. Asta înseamnă cà expe- 
rienta picturii cretanilor a fost preluată in datele ei tehnice 
(„verniuri“, „cleiuri“ etc.), în schimb aceea, mai veche, „mace- 
doneană“, sub aspectele ei formale.? Observatia se întărește 
la o parcurgere a primei părţi a Erminiei. Panselinos este 
citat (Cartea întâi, $ 16, 17, 18, 19, 21) în legătură cu 
„desenul sprâncenelor“, „culoarea cărnii“ si în legătură cu 
celebrul proplasm?, în schimb, restul prescriptiilor tehnice 
se subintelege că ar fi cretane, cu excepţia unui paragraf (49) 
unde se descrie „zugrăveala muscäleascä“*. 

Cea mai mare parte a Erminiei lui Dionisie este dedicată 
iconografiei. Dionisie pare a fi conștient de faptul că icono- 
grafia și tehnica pot forma obiectul unei tratări analitice: 
ele se pot învăţa, se pot transpune în cuvinte, se pot îm- 
pärtäsi. Stilul scapă în schimb determinărilor verbale (si la 
Dionisie lipsește însuși conceptul conştient de „stil“). În 


! Dionisie din Furna, ed. cit., p. 50. 

? Este însă tot atât de adevărat că Dionisie, conform terminologiei 
medievale, înglobează stilul si tehnica sub aceeaşi denumire, cea de 
meșteșug (tebné). Dar care este „meșteșugul“ lui Panselinos si care 
al ,cretanilor“ se înțelege foarte bine din opţiunile autorului. 

3 ,Proplasmul* lui Panselinos este un procedeu tehnic foarte 
apropiat de cel tratat de retetariile occidentale medievale. Apare si 
in Schedula lui Teofil (orga et viridi), si la Cennini, sub numele de 
verdaccio sau bazzeo (vezi S. Bettini, „Il manuale“, op. cit., pp. 45-49). 

* Adică moscovită (rusească). Paragraful următor (I, 50) poartă 
titlul „Cum să faci zugrăveala după cretani“, tocmai spre a-l deosebi 
de cel precedent. În restul capitolului, apelul la „cretani“ apare ca 
subinteles. 

măsura în care el nu rezultă direct din obedienta faţă de 
tehnică şi iconografie, stilul impune tăcerea și contactul 
direct cu fenomenul artistic. Stilul nu poate forma substanța 
unei erminii; se poate însuși, conform mentalitátii medievale, 
prin exercitarea directă asupra modelelor preţioase. Dionisie 
rezolvă astfel aproape întreaga problemă a stilului prin în- 
demnul copierii directe a operelor lui Panselinos. Din Ermi- 
nie lipseşte cu desăvârșire orice aluzie la natură și la studiul 
ei. lar faptul, într-o scriere adresată „hagiografilor“, nu este 
întâmplător. Există însă un pasaj foarte semnificativ, si anu- 
me cel în care Dionisie povátuieste: „Cine voiește să deprindă 
mestesugul zugrävirii, să-l înveţe mai întâi cu ochii și să-l 
încerce o vreme de unul singur, desenând, chiar fără cu- 
noasterea canoanelor, până ce va ajunge priceput.“! Acest 
apel la spontaneitate și libertate imaginativă, într-o scriere 
de artă postbizantină, poate părea extrem de bizar. Desco- 
periri recente, făcute cu ocazia restaurării unor monumente 
de la Meteora (il. 7), au arătat însă că pictorii de tradiție 
bizantină erau într-adevăr posesorii unei maniere rapide, 
spontane și directe.? Această manieră, nefiind folosită la 
operele definitive, ne-a rămas mult timp necunoscută, dar 
intra probabil, iar Dionisie o știa prea bine, in uzanta întregii 
zone culturale. Acest amănunt este deosebit de semnificativ, 
deoarece ne arată rolul adevărat pe care îl avea „iconografia“ 
în pictura epocii; aceasta se impunea ca o disciplinare a ima- 
ginatiei artistului si determina un exerciţiu aproape ascetic 
de supunere față de tradiţie. 

Tehnica descrisă de Dionisie are si ea un caracter special. 
A fost adesea recunoscută prolixitatea retetelor cuprinse în 
Erminie, imposibilitatea de reconstituire exactă a acestora. 
Citită azi, partea tehnică este adesea greu inteligibilă, din cauza 


! Dionisie din Furna, ed. cit., p. 51. 

2 Cf. M. Chatzidakis, „Recherches ...“, op. cit., p. 334. 

> Cf. E. Berger, Beiträge zur Entwicklungsgeschichte der Mal- 
technik, vol. III, G.D.W. Callwey, München, 1897, pp. 65-92 si 
A. Didron, op. cit., pp. 34 si urm. 

termenilor rămași necunoscuți — aproape un limbaj secret, 
am putea spune!: amboli, glycasm, plakunti, tzimarismata 
etc. Lucrul nu este nici el întâmplător; ca pentru întreaga 
lume medievală, și pentru artiștii postbizantini tehnica era 
un secret care avea nevoie de o iniţiere. Însusirea tehnicii 
are la Dionisie caracterul unui ritual inițiatic, de „pregătire 
a materiei pentru spirit“. Faptul atât de bizar azi, în fata 
cititorului modern, al insotirii exerciţiului tehnic de rugă- 
ciuni este pe deplin explicabil în contextul mentalitátii care 
i-a dat naştere. 

In ceea ce privește teoria proporțiilor prescrise de Erminie 
(Cartea întâi, $ 51) ), este destul de dificil să detectăm ade- 
vărata ei semnificaţie pentru epoca în care scria Dionisie 
După cum s-a demonstrat cu prisosintá de argumente?, 
canonul de nouă capete, ilustrat aici, este foarte vechi, fiind 
în uz din secolul al XII-lea. Sistemul modular permite si 
împărțirea proporțională a capului, luându-se ca unitate „na- 
sul“ şi determinând astfel alungirea accentuată a acestuia.? 
Acest procedeu permitea si reprezentarea în plan a figurii 
din trei sferturi (, ...cánd însă capul se arată dintr-o parte, 
de la ochi şi până la ureche ai a măsura cât de două ori 
ochiul; când însă se arată din față, numai cât un ochi trebuie 


Asttel stând lucrurile, pare mai putin ciudată insertia în Erminia 
lui Gheorghe Zugravu a unei reţete pentru cerneala simpatică („Un 





sicret de a scrie pe hârtie, şi hârtia să rămână albă cum a fost“). Dar 
când în aceeași Erminie întâlnim, alături de prescriptii iconografice 
sau tehnice, paragrafe ca „Pentru păsări sălbatice, cum poti să le prinzi 
cu mâna“ sau „Pentru peşte, cum să-l muţi de la un uri la altul“ 
(cf. Ghenadie al Râmnicului, op. cit., pp. 241—247), atunci ne aflăm 

fat aunel ,mici encicl pedii‘ 3 pr actice, care gr ăie ste însă foarte mult 
are mediul în care era folosită Erminia. 

2 Cf. E. Panofsky, „Istoria teoriei proporțiilor umane ca reflec- 
tare a istoriei stilurilor“, in Artă si semnificatie, trad. rom. de St. Stoe 
nescu, Meridiane, Bucureşti, 1980, pp. 103-150 

Sistemul mai era încă în uz la Athos în secolul al XIX-lea, după 


cum reiese din comentariul lui Didron, op. cit., p. 53. 

să fie...“!). Panofsky a demonstrat cum baza acestui canon 


se află în cosmologia orientală, dar fundamentul speculativ 
ce i-a dat naştere este foarte improbabil să fi supravieţuit 
până în vremea lui Dionisie. 

Partea cea mai importantă a Ermimier, cea dedicată pro- 
blemelor iconografice, urmează o structură clară. Sunt anali- 
zate scenele din Vechiul Testament, apoi cele din Noul 
Testament (Praznicele, Minunile și Patimile). Pildele ocupă 

capitolul următor, fiind integrate în partea „simbolică“, 
alături de scenele liturgice, a subiectelor ce urmează Psalmii 
şi a Apocalipsei. Urmează partea „Hagiografică“, ce cuprinde 
scenele din viața Mariei, iconografia Sinoadelor ecumenice, 
tipologia apostolilor s si a martirilor, „minunile“ sfinților mai 
însemnați. Ultima parte este dedicată unor scene variate si 
descrierilor programelor celor mai importante. În total, partea 
tipologică a Erminiei cuprinde aproximativ 800 de EEN ri 
de scene si 600 de înfățișări de sfinţi si martiri. 

Din această simplă enumerare ne dăm seama de am 
ploarea câmpului investigat de Dionisie. S-a observat in m: ai 
multe rânduri că autorul Erminiei descrie, interpretează si 
ordonează scenele văzute de el în monumentele aparţinând 
secolelor anterioare. El s-a ajutat fără îndoială de scrieri 
precedente, chiar dacă acestea nu aveau caracterul atât de 
organizat al Erminiei sale. Sinaxarüle, V iețile de sfinți, textele 
liturgice sau compilațiile, de felul celei a lui Elpios Romanos, 
au stat la baza alcătuirii textului. Acesta are un caracter enci- 
clopedic şi demonstrează trecerea de la textul biblic la taxi- 





nomia complexă a iconografiei bizantine. Scenele biblice 
însele sunt completate i în mod firesc cu cele luate din apocrife. 
În ceea ce priveşte „Patimile“ și „Minunile“, Dionisie urmează 
pentru mai multă claritate Evanghelia după Matei, dar 
coordonând-o adesea cu celelalte evanghelii, după o ordine 
probabilă a evenimentelor. Alte pasaje, ca de pildă cele dedi- 
cate „chipului lui Cristos“ şi al Maicii Domnului (Cartea 


! Dionisie din Furna, ed. cit., p. 80. 


a şasea, $ 14-15), preiau descrieri din cărți populare!, lucru 
evident în măiestria literară a descrierii: „Prea sfânta născă- 
toare de Dumnezeu fost-a de înălțime potrivită (...), cu 
pielea ca grâul, cu părul bălai și ochii deschişi la culoare si 
fru mosi, cu spráncene prelungi, nas potrivit, mána pecho 
iar degetele asisderea: purtările le avea alese si vioaie...“? 
Dar tot atât de evident este faptul că textul popular urma 
o tipologie deja consacrată de pictura religioasă. Portrete de 
acest gen, unele de o plastică remarcabilă, se întâlnesc si în 
versiunile româneşti ale Erminiülor. Iată, de pildă, cum arată 
loan Gură de Aur, după Erminia lui Gheorghe Zugravu: 

„era scund foarte si subtirel, mare la cap, cu nasul plecat 
si male late, galben cam albinet; melcii ochilor gávániti si 
ochii básicati, mare la frunte si golas cu multe zbárcituri, 
si cu urechile mari; barba mică şi rară, părul plàvat si cárunt 
şi fălcile trase láuntru.? 

Toată tratarea descriptivă a Erminiei se concentrează în 
cele câteva capitole dedicate principalelor programe icono- 
grafice (Cartea a șasea, $ 7-11). Acestea înglobează astfel 
întreaga exegeză expusă de Dionisie şi comprimă, în ordinea 
impusă imaginilor, sursele biblice cu cele apocrife, temele 
liturgice ortodoxe şi altele de inspirație occidentală. Este 
rezultatul final, cel mai de seamă al Erminiei lui Dionisie. 
Este încercarea de a stabili cu precizie scriitura iconografică 
în desfăşurarea ei spațială, aptă acum să confirme caracterul 
sistematic, revelator, îndrumător al artei. De aici reiese, încă 
o dată, caracterul de manual al Erminiei. Ordinea descrisă 
în acest îndreptar este cea impusă actului pictural, care 
urmează doar parțial lectura programului iconografic. Ea 
nu este un canon imuabil, ci un model ideal, un fel de 
abstractă partitură aptă de a fi interpretată în moduri diferite. 
Nu vom întâlni, într-adevăr, niciodată un decor de biserică 
identic până la amănunt cu cel descris de Dionisie. De aici 

! Cf. N. Cartojan, op. cit., pp. 118—120. 

? Dionisie din Furna, ed. cit., p. 258. 


3 Ghenadie al Râmnicului, op. cit., p. 49. 

decurge de altfel si dificultatea ilustrării adecvate a unei ediții 
a lucrării sale. 
Prin toate aceste particularităţi, Erminia ni se înfăţişează 
ca un document deosebit de preţios pentru o abordare în 
termeni de analiză structurală a picturii de tradiție bizantiná. 
Ea oferă textualizarea taxinomiei iconografice. Dincolo de 
caracterul ei anacronic şi dogmatic, Cartea de pictură a lui 
Dionisie din Furna ne apare astăzi ca o mărturie de extremă 
importanţă a colosalei memorii a sistemului imagistic bizantin. 


Cennino Cennini 
şi gândirea despre artă 
în Prerenasterea italiana! 


1. Arta ca meserie 


Cennino d'Andrea Cennini da Colle din Valdelsa? 
(il. 10—12) trebuie sá fi fost un fel de mic maestru din tim- 
purile ultime ale giottistilor toscani, apásat de prestigiul 
Maestrului si umbrit de colegii săi de generaţie: Spinello, 

Citatele din Tratatul de pictură scris de Cennini urmează 
versiunea românească semnată de N.Al. Toscani, Meridiane, Bucu- 
resti, 1977. Acestei versiuni, prezentul studiu i-a servit drept 
pretatà. 

? Cennino Cennini s-a náscut la Colle di Valdelsa, ca fiu al lui 
Andrea Cennini. Data nasterii rămâne necunoscută. Din rândurile 
dedicate lui de cátre Vasari in Viata lui Agnolo Gaddi si din aluziile 
autobiografice conţinute de Tratatul de pictură, aflăm că Cennini a 
fost timp de doisprezece ani ucenicul lui Agnolo. O reconstituire a 
activităţii de pictor a lui Cennini a fost de curând întreprinsă de 
M. Boskovits, „Cennino Cennini — Pittore nonconformista“, în 
Mitteilungen des Kunsthistorischen Institutes in Florenz, XVII (1973), 
caietul 2-9, pp. 29-50. Din operele atribuite de către M. Boskovits 
(frescele de la San Lucchese din Poggibonsi, tabernacolul din Via del 
Castello din Colle di Valdelsa etc.), arta lui Cennini apare impreg- 
natà de goticul international si destul de depártatá de maniera giottescà. 

Nu mult timp după încheierea uceniciei, Cennini pleacă la Padova, 
unde este angajat ca pictor de casà (pittore famigliare) al lui Francesco 
da Carrara. Stim cu precizie cá se afla aici in 1398, an din care ni s-au 
păstrat două documente ce se află azi in Arhivele Centrale de Stat din 
Padova. Aici locuieşte în cartierul San Pietro, împreună cu soția sa, 
donna Ricca. La Padova meditează si scrie, după toate probabilitățile, 
Cartea despre artă (Il libro dell'arte, tipărită apoi si sub titlul de 

Starnina-,ciompul*, Niccolò di Pietro Gerini, Lorenzo 
Monaco. O oarecare modestie îl împiedică însă să apară in 
ochii posterităţii ca un ambițios nesatisfăcut: „un mic mes- 
tesugar ce se indeletniceste cu arta picturii“ — astfel ni se 
prezintă el, prin cuvinte care trec, poate, dincolo de o umi- 
lintá medievală obligatorie. lar mai târziu, peste un secol 
şi jumătate, el isi va găsi locul in prima „istorie a artelor 
italiene“, Vietile lui Vasari: „Și vrând el, deoarece nu reuşise 
să înveţe a picta în mod desăvârșit, să ştie cel puţin folosinţa 
culorii, a temperei, a cleiurilor si a tencuirii, și de care anume 
culori e bine să ne ferim a le amesteca; si in fine multe alte 
sfaturi (asupra cărora nu are rost să zăbovim fiind astăzi prea 
bine cunoscute) care pe vremea aceea erau mari taine și minu- 
nate (...) Cennini di Drea Cennini a scris cu mâna sa o carte.“ 

Punctul în care Tratatul lui Cennini se inserează în cul 
tura figurativă a Prerenasterii ar apărea în acest fel clar indi- 
cat încă de pe vremea lui Vasari: practica de atelier generează 
teoretizarea tehnică. Raportul dintre acești doi termeni nu 
Trattato della pittura). Tipul de scriere, calchiat după modelul 
enciclopedist medieval în vogă la Padova, terminologia venetă, folosită 
adesea de către autor, si, in fine, dedicatia care-l cuprinde si pe Sfântul 
Anton, patronul Padovei, toate sunt elemente în sprijinul acestei ipoteze. 

Nu ştim nimic nici despre data morții lui Cennini, dar pare azi 
cu desăvârşire exclusă legenda încarcerării sale în închisoarea delle 
Stinche, unde — după unii comentatori mai vechi — ar fi $1 murit. 
Mai probabil este însă că un încarcerat al aceleiași închisori a dator- 
nicilor i-a copiat manuscrisul (codicele păstrat azi la Laurenziana 
din Florenţa), pe care îl datează în final cu data de 31 iulie 1437. De 
la Vasari ştim că în secolul al XVI-lea manuscrisul se afla în mâinile 
unui anumit Giuliano, bijutier sienez. 

Perioada în care a fost scris Tratatul rămâne, după toate proba- 
bilitátile, sfârşitul secolului al XIV-lea, reflectându-se aici experienţa 
atelierelor giottești toscane ȘI, poate, a celor padovane. 

Giorgio Vasari, Le Vite de pix eccelenti pittori, scultori ed archi- 
tetti, ed. Milanesi, Milano, Florenţa 1878-1906, vol. I (Vita di Agnolo 
Gaddi). [Vezi si Vieţile pictorilor, sculptorilor și arhitecților, trad. de 
Ștefan Crudu, Meridiane, București, 1968 — n. ed.] 

explică î însă complet înălțimea conștiinței artistice a epocii 


şi — ca o consecință — nu explică decât partial semnificația 
Tratatului de pictură. Aceasta face corp comun cu cel putin 
încă două manifestări ale concepției despre artă la sfârșitul 
Evului Mediu: exegeza iconografică si speculatia estetico-fi- 
lozofică. 

Pentru Occidentul latin, repertoriul iconografic era deja 
fixat: Legenda Aurea, a lui Jacobus de Voragine, cuprindea 
indicaţiile necesare pentru reprezentarea scenelor biblice 
( „legale“ ori apocrife) si a vieților sfinţilor, iar pentru sfinții 
„moderni“, de tipul Sfântului Francisc, se elaborau prompt 
tramele iconografice necesare. Începând cu cea de-a doua jumă- 
tate a Duecento-ului, conştiinţa estetică suferă însă trans- 
formári radicale, si însăși apariţia Cărţii lui Cennini nu poate 
fi apreciată în reala ei valoare fără integrarea sa în mutatiile 
de sensibilitate. 

La o primă vedere, nimic nu deosebește Tratatul lui 
Cennini de retetariile tehnice medievale, de felul celui al lui 
Teofil sau al lui ,pseudo-Heraclius* (secolul X). Existenţa 
lor în sânul culturii medievale era consecinţa firească a 
direcţiei de dezvoltare a artelor impusă de autoritatea bise- 
ricească. Conciliul de la Niceea din 787 fixase regula care 

va domina secolele următoare: comanditarii operelor sunt 
posesori de ingenium si traditio, iar meşterii posedă drep- 
tul la ars, la dexteritatea execuţiei manuale. Între facultatea 
ideativă si cea productivă intervine un hiatus ai cărui mos- 
tenitori sunt Teofil, „pseudo-Heraclius“ si — într-o anu- 
mită măsură — Cennini. 

Lucrarea acestuia din urmă pare a debuta ca o carte despre 
ars. Pictura, pentru Cennini, „se deprinde lucrând cu mâi- 
nile“, este o activitate care își are originea în munca impusă 
strămoşilor omenirii întru mântuire. 

Până aici, nici o deosebire fundamentală între concepția 
lui Cennini si cea traditional-medievalá. Teofil văzuse si el 
originea artei în truda expiatorie a plugáritului si torsului, 

ca prime activitáti manuale productive.! Numai cá acum apare 
si o zoná de conflict, in care, cu timiditate, se incearcá, cu 
sprijinul nemărturisit al lui Aristotel, o diferențiere a 
„creaţiei“ de simpla „producţie“. Din nucleul prim al activi- 
tàtii, ca muncă productivă, „veniră la rând multe mestesu- 
guri, născute din nevoie și neasemănătoare unul cu altul, și 
fiecare cerând mai multă pricepere decât altul, căci nu puteau 
fi toate deopotrivă, deoarece ştiinţa e cea mai vrednicá de 
cinste. lar după asta urmează un meșteșug care coboară din 
ştiinţă, care isi are obârşia într-însa, si care se deprinde lucrând 
cu mâinile: şi acest mestesug poartă numele de pictură (...). 
Asa cá i se cuvine pe bună dreptate să treacă pe locul al 
doilea, după știință, si să fie încununată de Poezie“*. 

Două idei fundamentale trebuie desprinse din aceste 
observaţii ale lui Cennini. Prima, medievală încă, dar extrem 
de semnificativă, este aceea a originii artei in necessitas: ca 
activitate născută direct din muncă, pictura este unul dintre 
multele ,mestesuguri izvoráte din nevoie“ (arte bisogne 
voli), deci o activitate necesară care umple anumite nevoi 
umane. Cea de-a doua idee, care ne introduce direct în 
miezul conflictului artistic si cultural al Trecento-ului, este 
aceea a ierarhiei Stuntä (filozofie) — Artă (plastică) — Poezze. 
Arta, pentru Cennini, urmează imediat știința si precedă 
poezia“ în cadrul activităţilor productive superioare. Ideea, 
de o noutate absolută, acoperă un arc larg de semnificații, 
unele greu de bănuit de la bun început: cu toate că rămâne 
în primul rând o activitate manuală, arta are un loc mediu 
între ştiinţă şi poezie. Ne aflăm, fără îndoială, în cadrul unei 
atmosfere culturale care în anii imediat următori va permite 
! Theophilus Presbyter, Diversarum Artium Schedula, Cartea 
întâi, Prolog. 

? Cf. Aristotel, Metafizica, 1, 1, 5: „Apoi, artele noi s-au înmulțit, 
îndreptându-se unele către trebuintele vieţii, altele către Lia ei.“ 

ò Cennino Cennini, Tratatul de pictură, pp. 35-36. 

4 Cf. Julius Schlosser-Magnino, La letteratura artistica, La Nuova 
Italia, Florenta, 1967, p. 94. 


51 


si conjunctia care la Cennini e doar sugerată prin succesiu- 


nea subliniatá: pe de o parte, va apárea conceptia despre ars 
sine scientia nibil est!, iar pe de altă parte, se va reinvia ada- 
giul horatian ut pictura poésis. 

Se strecoară astfel bănuiala că, in acest moment, vechea 
dogmă niceeană începe să se clatine. Ingenium si traditio 
(şi vom vedea mai departe — pe larg — integrarea lor cu ars, 


a Cennini) nu mai pot fi despărțite de o activitate care își 
) 





găseşte locul între filozofie și poezie. Probler ma devine acum 
acută, deoarece se pune în discuţie disjunctia tradiţională 
între artes libe rale H si artes me 'chanicae.? 

Fiind o activitate manuală, arta era legată în mod obişnuit 
de cele din urmă, fără a-şi găsi însă locul pr intre ele (dintre 
„artele mecanice“ fac parte: tesátoria, navigația, agricultura, 
vânătoarea, medicina, călăria). Acest fapt pune si problema 
statutului social al artistului alaturi de considerarea teoretică 
a artei. La Florenta, în secolul al XIV-lea, pictorii sunt 
integrati, alături de vânzătorii de culori, în corporatia 
„medicilor si spiterilor**. Spre mijlocul secolului ia ființă 
E ompagni 1 di San Luca, cu un statut aparte în sânul aceleiași 
corporaţii, alipindu-se astfel, în mod neoficial, „artelor 
mecanice“ 

În ce privește posibila lor integrare în cele „liberale“ (gra- 
matica, retorica, dialectica — grupate în trivium — si arit- 
metica, geometria, astronomia, muzica — grupate in 


D 1 : \ 
quadrivium —, conduse toate de teologie), despre aceasta 


Cuvintele memorabile sunt ale lui Jean Mignot, pronunţate fiind 
în legătură cu disputa în jurul Domului din Milano (cf. J.S. Ackermann, 
„Ars sine scientia nibil est — Gothic Theory or po at the 

'athedral of Milan“, în The Art Bulletin, XXXI, 2, 1949, pp. 84-111). 


? Distinctia apare deja la Aristotel ( Politica, V d 2) şi este dez- 





voltată de către Galen (în Peri téchnes). La începutul Ex ului Mediu, 
Isidor din Sevilla va distinge în cadrul „artelor liberale“ trivium-ul 
și guadrivium-ul. 

Cf. Frederick Antal, Florentine Painting 

nu putea fi vorba, desi apar premisele necesare. Încă din 
secolul al XIII-lea, medicina isi găsise locul in reprezentările 
figurative ale „artelor liberale“, iar arhitectura si pictura apar 
pe portalatile catedralelor franceze, ca un fel de apei ndice 
al acestora.! În Italia contemporană lui Cennini, SCH ra, 
sculptura și arhitectura erau reprezentate, în reliefurile Cam- 
panile florentine, ca final la artele mecanice si prolog la in 
liberale? Tot acum apar si primele voci care rever ndicá pentru 
pictură drepturi egale cu „artele liberale“. Filippo Villani, spre 
1400, în Cronica sa, pe lângă faptul că citează câțiva pco 
printre „bărbaţii iluștri“ ai Florenței, declară răspicat impor 
tanta spirituală a picturii.) 

Cu toate acestea, în tot Evul Mediu și în Preren naștere, 
artele plastice nu-și găsesc locul bine stabilit, nici printre 
„artele liberale“, nici printre „artele mecanice“. Separarea 
lor de „artele liberale“ nu e lipsită de semnificaţie. Aici dom 
neste teologia, toate celelalte „arte“ fiind — desigur RE 
ancillae. Pictura, ca ars, nu poate fi subsumată teologiei. Și 
acest lucru nu numai datorită faptului că, prin traditie, partea 
ideativá a operei de artă îi revenea teologului, si deci nu „artei“ 
ca atare, ci pentru că în însăși concepția d ars isi fácea 
locul o periculoasă infirmare a principiilor teologice: revela 
tia formei, născută din procesul activ al muncii creatoare. 
Din această cauză, pentru mult timp, estetica medievală va 
fi o estetică teologică, ireconciliabilă cu orice tentativă de 
critică aplicată. Dintre toate artele, doar muzica putea fi 
legată în mod firesc de ierarhia artelor liberale, deoarece 
însăşi Biblia (Cartea înţelepciunii lui Solomon, 11, 20) vorbea 


Cf. Emile Male, L'art religieux du XI11€ siècle en France. Etude 


xd mS J p i 
sur l’iconographie du Moyen Age et sur ses sources d'inspiration, 

ed. a IX-a, Armand C olin >P aris, 1958 „vol. I, p. 182. 

? Cf. Fr. Antal, op. cit., p. 389. 

? »-- pictores non inferioris ingegnii hii quos liberales artes fuerc 
magistros* (F. Villani, De origine civitatis Florentinae et eiusdem 


£s ni : Sech) : 57) 
famosis civibus, apud Julius Schlosser-Magnino, op. cit., p. 52) 


despre o construcţie muzicală (zm mensura, et numero, et 
pondere)! a Lumii. 

În această perspectivă, definiţia dată de Cennini picturii 
transcende, într-o anumită măsură, problema conflictului 
„arte liberale—arte mecanice“ pentru a-și dezvălui nebănuite 
conotaţii clasicizante. Pare că distincţia căreia îi este în- 
tr-adevár tributar Cennini este cea pe care o face Quintilian 
între arte „teoretice“, „practice“ și „poetice“.? 

„Există mai multe categorii de arte: unele se bazează pe 
speculatia teoretică, se limitează adică la înțelegerea si preci- 

zarea faptelor, aşa este astrologia, care nu are o acțiune fizică, 
ci se mărginește la înțelegerea faptului pe care-l are în studiu: 

de aceea este denumită theoretikè (teoretică); altele se bazează 
pe acţiune: aceasta le constituie scopul si se realizează prin 
acţiunea însăşi, iar după acţiune nu lasă nici o urmă, o astfel 
de artă e denumită praktike (practică): de felul acesta este 
dansul; iar altele constau într-o înfăptuire concretă și își 
ajung scopul în realizarea unei opere pe care o prezintă 
ochilor: o astfel de artă o denumim poietikè (productivă): 
în felul acesta este pictura.“ 

Concepţia despre artă ca poietike e preluată de Quintilian 
direct de la Aristotel. În Etica Nichomabicá, acesta fixează 
definiţia esenței artei: principiul ei este o productie-zámislire 
(poiein) care trebuie distinsă fie de cunoaştere (theoretikè), 
fie de simplul „a face“ care are un scop determinat legat de 
trai (praktikè).* Cennino Cennini consideră arta un aseme- 
nea mod de „a produce“, dar filiera Aristotel - Quintilian 
pare a se impleti cu tradiţia medievală reprezentată de 


! Cf. E.R. Curtius, Literatura europeană si Ex ul Mediu latin, trad. 
rom. de A. Armbruster, Univers, Bucuresti, 1970, p. 625. 

2 Posibile preluări din Quintilian au fost observate însă în alt 
context, de către Lionello Venturi, Istoria criticii de artă, trad. rom. 
de Constanta Tănăsescu, Univers, Bucuresti, 1970, p. 94. 

? M. Fabius Quintilianus, Arta oratorică, il rom. de Maria 
Hetco, Minerva, Bucuresti, 1974, vol. I, p. 209. 

* Aristotel, Etica Nicomabicá, I, 1. 

Vincentiu din Beauvais, care complicà à lucrurile cu obisnuita 
dezinvoltură a epocii: păcatul originar are tr el cauze, şi anume 


ignoranta, lăcomia, slăbiciunea. Faţă de acestea reacţionează 
trei forte divine: sapientia (forţa intelectuală), virtus (forța 
morală) si necessitas (forța practică). Acestora le corespund 
trei activităţi umane: știința (theoretica), etica (practica), arta 
(mecanica ).! 


2. Arta ca fantezie 


Conceptia lui Cennini va trece clasificárile clasice prin 
filtrul lui Vincentiu din Beauvais: arta este „producere“ în 
sensul de poietike, dar ea se naște din necessitas (este „un 
mestesug izvorât din nevoie“ ) şi ca atare va avea un caracter 
de ars mechanica (operazione a mano). Coroborarea de ele- 
mente clasice si medievale este aici, prin sine însăşi, semni- 
ficativă. Ea va apărea la toate nivelurile textului lui Cennini. 
Abia în plină Renaștere, când se va relua si amplifica teoria 
artei ca „formativitate“, se va reuși desprinderea definitivă 
de problematica artelor „mecanice“ în numele unei supe 
rioare energhèia, principiu ideativ si plăsmuitor de forme: 
Michelangelo este poate expresia cea mai înaltă a acestei 
concepţii. 

Apare acum mai clară și distincția fundamentală între 
Cartea lui Cennini si retetariile anterioare.? Pentru Teofil, 
lucrarea Schedula diversarium artium avea dr ept ţintă „deco- 
rarea Casei Domnului'?. Cennini are un cu totul alt scop: 
vrea să arate cum se poate învăţa pictura. El face pasul decisiv 
prin care pictura se va ridica pe prima treaptă a unei noi 
conştiinţe estetice. Pentru a fi pictor — spune Cennini — 
„se cere să ai închipuire bogată (fantasia) si iscusintà în 


! Vincentius Bellovacensis, Speculum Naturale, Historiale, Doc- 
trinale, apud Mâle, op. cit., pp. 141 si urm. 

2 Distincție subliniată deja de Venturi, Istoria..., op. cit., p. 93. 

3 Theophilus Presbyter, op. cit., cartea a III-a, Prolog. 

mâini, să găsești lucrurile nemaivăzute (ascunse sub umbra 


celor din natură) si pe care să le infátisezi apoi, cu ajutorul 
mâinilor, voind să dovedesti că ceea ce nu există — este“! 

Deci, alături de ,iscusinta mâinilor“, pictura implică si 
„închipuirea“ (fantasia): aceasta este necesară pentru a găsi 
„lucrurile nevăzute“, în timp ce măiestria manuală e necesară 
pentru a le fixa, dovedind că „ceea ce nu există — este“, 

Imaginea fără realitate materială („ceea ce nu există“) ajunge 
astfel să facă parte din lumea concretă, devine — prin ars — 
o realitate în sine, dar o realitate paradoxală: ceea ce nu 
există — este. 

Ne întâlnim aici și cu marea noutate a concepţiei lui 
Cennini, poate într-una dintre manifestările ei cele mai 
preţioase şi semnificative. 

Fantezia, în sine, nu este exclusă din teoria artei din Evul 
Mediu. Pictura, scria Vicentiu din Beauvais, est mago expri- 
mens species alicujus rei, quasi fictura?. 

Această Pictura-quasi fictura transpare si in definitia lui 
Cennini, numai cá la Vincentiu din Beauvais, ca in tot Evul 
Mediu, virtualitatea imaginii artistice se datora posesorului 
de ingenium, autorităţii ecleziastice. La Cennini, posibilita- 
tea reprezentării, „a ceca ce nu există — ca fiind“, este 
garantată de sudura facultăţii ideative cu cea productivă 
(„trebuie să ai închipuire bogată si iscusintá în mâini“). 

Este pentru prima oară că într-un tratat despre artele 
figurative apare subliniată această unitate.? Poetica trecen- 
tistă indicase însă, incidental, această caracteristică a actului 
de creație. Dante este poate primul care consideră că abilitatea 
tehnică trebuie să fie însoţită de fantezie pentru a reprezenta 
ca real ceea ce de fapt este pură imagine“: 

! Cennino Cennini, ed. cit., p. 36. 

? Speculum doctrinale XI, XIX, apud Rosario Aussunto, La Critica 
d'arte nel pensiero medievale, Il Saggiatore, Milano, 1961, p. 290. 

3 Cf. Lionello Venturi, „La critica d'arte alla fine del Trecento“, 
in L'Arte, 1925, pp. 239 si urm. 

* Cf. Schlosser-Magnino, op. cit., p. 94. 

... Imi son un che quando 
Amor mi spira, noto; ed a quel modo 
Che detta dentro, vo significando!. 


Mai concret si mai legat de problema artelor plastice este 
însă Petrarca. Cele două sonete dedicate lui Simone Martini 
rezumă o concepţie novatoare, pe care, pe plan teoretic, o 
va prelua și Cennini: 


Ma certo il mio Simon fu in paradiso 
onde questa gentile donna si parte 
ivi la vide, e la ritrasse in carte 


per la fede qua giù del suo bel viso. 


L'opra fu ben di quelle che nel cielo 
si ponno imaginar, no qui tra noi, 
ove le membra fanno all'alma velo.? 


SI 


Quando giunse a Simon l’alto concetto 


ch’a mio nome gli pose in man lo stile, 


s’avesse dato a l'opera gentile 
colla figura voce ed inteletto 


di sospir molti mi sgombrava il petto...? 


! Dante, Divina Comedie, Purgatoriul, XXIV, 52—54. În tradu- 
cerea Etei Boeriu pasajul sună astfel: „Eu unu am zis, când dragos 
tea-mi vorbeşte/ ascult la ea si dup-a ei poruncă/ simtirea-mi prinde 
aripi si zàmisleste." 

2 Petrarca, „Simon care-a urcat până-n tărie/ de unde ea pogoará 
de departe/ ca zugrăvind-o, pe pământ să-i poarte/ frumosul chip 
drept dulce märturie/ /. În ceruri a- ichipuit-o atât de purà,/ nu pe 
pământ, aici unde se-mbracă/ sufletul nostru-n trup ca-ntr-o armură“ 
(trad. de Eta Boeriu). 

! Petrarca: „Când inspirat, în mâna lui dibace/ la-ndemnul meu 
Simone luă penelul/ dacă-și putea insufleti modelul/ dându-i glas 
acestei guri ce tace/ M-ar fi scăpat de dorul ce mă face/ să nu pun 
pret pe ce-a pus pret miselul/ căci chipul ei mai blând decât e mielul/ 


mi se vádeste promitándu-mi pace“ (trad. de Eta Boeriu). 

Fantezia îl poartă pe artist în lumea imaginilor și a ideilor 
(Simon fu in Paradiso); aici găsește „lucruri nemaivázute" — 
cum ar fi spus Cennini — pe care le zugrăvește ca o mărturie 
a celor văzute. Diferenţa dintre ingenium şi ars se şterge: 
însuşi ingenium-ul (l'alto concetto) prilejuieste activitatea 
manuală (gli pose in mano lo stile).! 


Această atmosferă culturală propice îi permite lui 
Cennini să pledeze pentru libertatea imaginativă a artistului. 
Astfel, în pasajul imediat următor, care constituie, 772 nuce, 
un model pentru tipul de paragone de mai târziu, el scrie: 
„Poetul — prin însușirea pe care o are — se simte vrednic 
şi liber de a putea alcătui versuri, de a lega împreună pe « da » 
şi pe « nu », după cum îi place, după vrerea sa, si pictorului 
de asemenea îi este dată libertatea de a putea zugrăvi o figură 
fie în picioare, fie stând jos, jumătate om—jumätate cal (se 
atinge aici, în spirit horatian, problema „bizarului“ — 7.7.), 
după cum îi place, după inchipuirea sa."? 


3. Ars — ingenium — traditio 


Iată deci că Tratatul lui Cennini ni se înfățișează a fi un 
tratat despre ars, in sensul vechilor conotatii medievale, dar 
despre o ars angrenată într-o problematică mai complexă, 
care absoarbe dexteritatea tehnică alături de ingenium, într-o 
activitate care tinde către „artele liberale“. Pentru a se des- 
prinde complet de dogma medievală, concepţia despre artă 
trebuie să includă însă, pe lângă ingenium, si acea traditio 
pe care Conciliul niceean o refuză artistului. Și aici încă o 
dată Cennini face un pas important. În concepția lui pictura 
se poate invata. 

Ideea apare si la Teofil („orice artă se însuseste treptat 
si putin câte puţin... Mulțumită operelor multor maestri 
va creşte îndemânarea ta artistică... Să te supui deci 


! Cf. Schlosser-Magnino, op. cit., p. 94. 
2 Cennino Cennini, ed. cit., p. 36. 

servitutii şcolii si să te ardă dorința de învăţătură“ ...)!, si 
este tipică pentru Evul Mediu. $i la Cennini arta se poate, 
e drept, învăţa: va crește astfel „îndemânarea artistică“. Ne 
aflăm din nou în fata problemei „artei ca meserie“. Nu 
trebuie însă să uităm că o concepţie asemănătoare apăruse 
deja din Antichitatea clasică. Horaţiu si Quintilian? făcu- 
seră deosebirea dintre versificator şi poeta, dintre scriitorul 
care posedă un meșteșug „învăţabil“ si ,transmisibil" si 
poetul „inspirat“. În abordarea problemelor picturii din 
Trecento se va face o distincţie asemănătoare între dipintor 
si maestro.? 

Cennini cumulează din nou izvoarele si se vádeste pose- 
sorul unui spirit clădit pe o bază medievală, dar cu aspirații 
de tip umanist. El se consideră continuatorul drumului 
deschis de către Giotto în pictura italiană, prin lunga filieră 
a uceniciilor anterioare: „Am primit întâile îndrumări în sus- 
numita artă, timp de doisprezece ani, de la fiul lui Taddeo, 
Agnolo, din Florenţa, care mi-a fost meşter, si care cl însuşi 
invátá această artă de la Taddeo, tatăl său: iar tatăl său a fost 
botezat de Giotto, fiindu-i ucenic timp de douăzeci și patru 
de ani.“* 

Pictura, aşa cum doreşte să o împărtășească Cennini prin 
Cartea sa, este deci pictura unei întregi tradiţii de atelier, 
si nu doar însumarea invențiilor tehnice; ea este primul fir 
al tradiţiei istorice a picturii italiene. Aceasta pleacă de la 
Giotto (il. 13, 14). Prin ce este el important? „Giotto“, răs- 
punde Cennini, „schimbă arta picturii, aducând-o de la forma 
greacă la cea latină, modernă; el stăpâni arta cea mai desă- 
vársitá pe care a avut-o vreodată cineva“. Temelia culturală 

! Theophilus Presbyter, op. cit., Prefaţa la Cartea întâi. 

2 Horațiu, Satire, I, 1, 40 si II, 1, 28; Quintilian, Arta oratorică, 
X, 1, 89. Vezi si E.R. Curtius, ed. cit., p. 541. 

5 Astfel Sachetti in Novella 136 (Nella città di Firenze furono già 
certi dipintori a altri maestri... ). 

* Cennino Cennini, ed. cit., p. 36. 


5 Ibidem. 

a Maestrului ni se indică a fi arta bizantină (il greco); limbajul 


pe care il instaurează este 


însă cel gotic (il moderno)! 


european”. Giotto nu se limitează însă la atât: pe funda- 


mentul bizantin, părăsit în 
cládeste o pictură „latină“, a 
nală“, italiană, dar şi legată 


favoarea limbajului gotic, el 
dică o pictură care e si ,natio- 
de o ambiantá istoricà deter- 


minată: Antichitatea. Acest limbaj complex îl poartă pe 


Giotto la stăpânirea artei „celei mai desávársite pe care a 


avut-o vreodată cineva“. 


Noua pictură, care ia naştere în cadrul unei revoluții 
artistice cu largi implicații culturale, va forma izvorul uceni- 


ciilor ulterioare. Ucenicia, ca si revoluţia giottescá, nu se 


pune acum în primul rând în termeni tehnici, ci în termeni 


de limbaj, în termeni de istorie a formei. Fundamental în 


aceasta privinţă este cel de-al 


doilea pasaj din Tratat, în care 


se abordează problema „învăţării artei“ (repetițiile nu sunt 
E t peut 


desigur accidentale): , Tine-te însă de sfatul pe care ţi-l voi 


da eu“ — scrie Cennini — „căci Giotto, marele meşter, asa 


colora. El l-a avut ca ucenic — timp de douăzeci și patru 
de ani — pe Taddeo Gaddi, florentinul (il. 15-16), care era 


finul sáu; la rándul sáu, Taddeo l-a avut ucenic pe Agnolo, 


fiul sáu (il. 17-18), iar Agnok 


de doisprezece ani, şi-n felu 


) m-a avut pe mine ucenic, timp 
acesta m-a pus să colorez, în 


felul in care el, Agnolo, a colorat mult mai frumos si mult 


mai strălucitor decât a făcut 


Problema culorii este deci 


nice directe. Ea este însă, în 


a 


Taddeo, taică-său“? 





o problemă a experienţei teh- 
acelaşi timp, şi un element de 


limbaj pictural: culoarea este într-un fel folosită in maniera 


greca, şi în alt fel în maniera 


moderna ; altcumva este inte- 


grată expresiei de către Giotto, altcumva de către Agnolo. 


Pentru echivalenta în epocă 


vedea E. Panofsky $ Renastere SI 


a termenilor moderno- gotico, ase 


ji J 
renastert in arta occidentala, trad. 


de Sorin Mărculescu, Meridiane, Bucuresti, 1974, pp. 54 si urm., si 


G.C. Argan, Storia dell’arte ital 
II, pp. 4-5. 


tana, Sansoni, Florența, 1968, vol. 


2 Cennino Cennini, ed. cit., p. 79. 

Urmărind aceste moduri în dualitatea lor tehnică și expre- 


sivă, şi neuitând experienţa „marelui meşter“ — ne spune 
Cennini —, se va putea ajunge la o perfectă stăpânire a 
penelului. 

Toate aceste elemente ne sunt cu totul suficiente pentru 
a putea afirma cà protagonista Tratatului lui Cennini nu mai 
este simpla ars în accepţia medievală a termenului. Lucrarea 
sa rămâne, fără îndoială, o încercare de sistematizare a 
experienţei tehnice din atelierele giottesti şi postgiottesti, 
a experienţei transmisibile. Aceasta este în primul rând de 
natură tehnică. Contextul firesc al experienţei artistice apare 
însă acum a fi, pe de o parte, fantasia, și, pe de altă parte, 
tradiţia istorică. Artistul devine posesorul unui domeniu 
complex care îi era refuzat de dogma medievală: ingenium 
si traditio sunt absorbite în conceptul larg de ars, si nu vor 
mai putea fi distinse, de acum înainte, decât prin brutale, 
artificiale şi anacronice tentative. 

În aceiaşi ani cu Cennini, Filippo Villani, avocatul pro 
movării picturii printre artele liberale, va putea să opereze 
o distincţie de principiu între „manierele“ diverșilor tre 
centisti, deveniți acum „oameni iluștri ai Florenței“ : Giotto 
este şi aici „marele maestru“, atât de perfect în arta sa, încât 
refuză comentariul; Maso este stilistul prin excelenţă, el 
pictează mirabili et incredibili venustate, Stefano este neîn- 
trecut în redarea anatomiei, o adevărată nature symia, lar 
Taddeo Gaddi apare ca specialist al ambientárilor arhitec- 
turale ale imaginii, astfel încât poate fi socotit un nou Vitruvin.' 

La mijlocul secolului următor, Lorenzo Ghiberti ela- 
borează, pe baza trecentescă, prima istorie a artiștilor italieni, 
care începe cu Cimabue, asemenea marii opere de mai târziu 
a lui Vasari. 


! F. Villani, „De Famosis civibus*, fragment publicat de C. Frey, 


in Il libro di Antonio Billi esistente in due copie nella Biblioteca 
Nazionale di Firenze, Berlin, 1892, pp. 73-74. 

Putem spune deci fără exagerare că rudimentara schiță 
a evoluţiei figurative pe care ne-o prezintă Cennini în linia 
tradiției Giotto-Taddeo-Agnolo-Cennini este prima 
tentativă, modestă desigur, de abordare a problemei artei 
în componenta sa istorică. Arta este un limbaj — spune 
Cennini —, un limbaj care are propria sa istorie. Cucerirea 
este de o însemnătate capitală, cu atât mai mult cu cât tot 
acum apare, alături de termenii experienţei artistice 
medievale — unificati —, un concept nou: natura. 


4. Natura—exemplum forma 


, Osteneste-te si desfată-te copiind întruna cele mai bune 
lucrări pe care le vei putea găsi și care sunt ieșite din mâinile 
meșterilor de seamă. Si dacă te afli într-un loc unde au fost 
multi meşteri buni, cu atât mai bine pentru tine. Dar îți dau 
un sfat: bagă de seamă și alege întotdeauna pe cel mai bun 
si care are cea mai mare faimă: si, urmărindu-l zi cu zi, ar 
fi impotriva firii sá nu prinzi ceva din modul sáu de a lucra, 
din felul său de a fi; în schimb, de te apuci să copiezi astăzi 
după meșterul acesta, mâine după celălalt, nu vei izbuti să 
prinzi ceva nici din felul de a lucra al unuia, nici din al 
celuilalt, şi vei ajunge, fără să vrei, un om cu o închipuire 
cam ciudată, căci fiecare mod de lucru al cutárui meşter iti 
va hártui mintea. Azi vei vrea să faci ca meșterul acesta, mâine 
cum face celălalt, şi-n felul acesta nu vei ajunge vreodată să-l 
copiezi pe vreunul cu desăvârșire. Dacă îl urmezi neîncetat 
pe unul singur, numai lipsa de desteptáciune te-ar face să nu 
tragi din asta vreun folos. Şi atunci ti se va întâmpla — dacă 
natura te va dărui cât de cât cu închipuire — să ajungi să ai 
un mod al tău propriu de a lucra, si acesta nu va putea fi decât 
bun; deoarece mâna — desteptàciunea ta fiind obişnuită să 
adune flori — n-ar şti să semene spini. 

Fii cu luare-aminte! Cea mai desăvârșită călăuză pe care 
o poti avea, ca si cea mai bună direcţie pe care o poti 
urma spre poarta sărbătorească a desenului, este natura. 

Ea întrece toate modelele, și numai pe ea trebuie s-o urmezi 


cu înflăcărare...“! 

A m recurs la acest lung citat datorită importanţei sale cu 
totul deosebite în stabilirea concepției artistice a lu: Cennini. 
Sfaturile sale împotriva eclectismului nu sunt întâmplătoare. 
Eclectismul devine posibil chiar în momentul în care limba- 
jul artistic a atins o autonomie și o diferenţiere potrivite 
„manierei“ fiecărui creator în parte. Eclectismul — în 
sine — este un pericol „modern“, de neconceput, de pildă, 
ca problemă în pictura romanică ori bizantină.? Împotriva 
acestuia există desigur un remediu: lucrul după natură. 

Trebuie să ne ferim de o apreciere pripită a noutátilor 
de necontestat pe care le aduce Cartea lui Cennini. Natura 
este la el „cea mai desăvârşită călăuză“, dar nu şi cea dintâi. 
Arta se învaţă în atelier, dar momentul al doilea al uceniciei 
este cel al contactului cu natura. Prin această consecutie ate- 
lier—naturá se va ajunge la stăpânirea mestesugului si la 
posesiunea unei arte înalte. Suntem încă departe de un 
Leonardo care, primul dintre toti, va substitui studiul naturii 
imitării vechilor maestri; dar suntem — în aceeași másu 
ră — departe de tradiţia medievală reprezentată de Erminia 
pictorilor de la Athos, care prevedea aproape în exclusivitate 
studiul monumentelor tradiționale. Prin această cale de 
mijloc a lui Cennini — prerenascentistă, dar postmedie- 
vală —, problema statutului imaginii artistice prezintă o 
fizionomie cu totul aparte, care trebuie măcar sumar 
clarificată. 

Problema reprezentării, așa cum este pusă în Tratat, este 
în primul rând o problemă de limbaj. Termenul folosit de 
Cennini pentru a defini raportul cu natura este ritrarre si 
nu imitare, asa cum va fi codificat în secolul al XVI-lea 

! Cennino Cennini, ed. cit., p. 50. 

? Cf. V.I. Stoichiţă, Ucenicia lui Duccio di Buoninsegna. Studii 


despre cultura figurativă a secolului al XIII-lea, Meridiane, Bucu- 
rești, 1976, pp. 24-25. 

( Vasari- Dant). Ritrarre înseamnă „a traduce“, „a transpune“, 
a „re-prezenta“. Care este acţiunea pictorului ? se întreabă 
Cennini. Răspunsul este bine cunoscut: găsește lucruri 
nevăzute, ascunse sub umbra celor din natură (...), voind 
să dovedească faptul că ceea ce nu există — este. 

Această demonstraţie este însuşi actul picturii, adică il 
ritrarre, „traducerea“, „re-prezentarea“. Raportul care se 
instaurează este cel de la limbaj la limbaj, de la formă la 
formă. Natura lui Cennini este natura tipic medievală: 
Natura — Limbaj, Natura — Carte. Căutarea semnificatiilor 
ascunse (le cose non vedute), actul picturii deci, este o 
operaţie care angajează în primul rând vizualitatea. Semni- 
ficatia relațiilor vizibile va fi astfel adusă la lumină: ceea ce 
pare că nu există — este. Nu putem afla, credem, o definire 
mai plină de miez a întregii picturi trecentiste decât aceasta 
pe care ne-a lăsat-o însăși epoca. Dacă „gustul primitivilor“ 

este într-adevăr e yn revelaţiei“, asa cum s-a sugerat 
într-un celebru eseu!, atunci Cennini a fost primul său teo- 
retician. 

Încă o dată, experienţa artistică este împinsă spre sfera 
intelectului, fapt observat în epocă si de polul „receptor“ 
al operelor, „amatorul de artă“. „Giotto“ — scrie Boccaccio? 
— ,e acela care a adus iar la lumină arta, ce atâtea veacuri 
zăcuse îngropată sub rătăcirea unora care zugrăveau mai 
mult spre a desfăta ochii prostimii, decât spre a mulțumi 
minţile celor înţelepţi (lo intelletto dei savii)“. Contrastul 
ilustrat de scriitor este, desigur, cel dintre gustul medieval 
al materiei colorate si strălucitoare si noile probleme ale re- 
prezentării, introduse de poetica trecentistă. Angrenate în 
contextul spiritual al epocii, aceste probleme ne apar ca 


! Lionello Venturi, Jl gusto dei primitivi, Zanichelli, Bologna, 
1926. 

2 Giovanni Boccaccio, Decameronul (Ziua a şasea, povestirea a 
cincea), traducere de Eta Boeriu, vol. II, Editura de Stat pentru Lite- 
ratură si Artă, Bucureşti, 1958, pp. 119-122 

rezolvate de către Cennini cu instrumentele cele mai înain- 
tate ale gândirii Evului Mediu. Fără să fie un filozof, Cennini 


absoarbe probabil din atmosfera vremii o bază teoretică 
destul de precisă. Aceasta ni se înfăţişează a fi — lucru verificabil 
la toţi trecentistii care au scris despre artă — fundamental 
nominalistá.' 

În celebra sa definiţie dată picturii, Cennini pare a pre- 
coniza o pictură ca reprezentare a universaliilor, dar a uni- 
versaliilor care se află zn re si care non sunt realia, care deci 
nu au o existenţă de sine stătătoare decât pe planul imaginii 
transpuse. Doar o astfel de concepţie permite „traducerea“ 
din limbajul naturii în limbajul pictural. Paralel cu acest 

incontestabil pas înainte faţă de tradiţia medievalá?, se 
observă mutatia criteriilor de receptare ale operei, criterii 
intelectuale, așa cum am văzut că apăruseră deja la Bocca- 
ccio. Dispare analiza abstractă făcută în numele unei idei 
imuabile: pulchritudo, venustas etc. Analiza va căuta 

ȘI ea — aceste criterii 77 re, în operă. lată deci cá Cennini 
ne va vorbi despre stil, valoratie, insertie spaţială, relief, 
anatomie etc. 

Toate aceste elemente noi de evaluare a operei de artă 

vădesc apariția unei concepții estetice în Trecento, care îşi 
găsește concretizarea în opoziţia dintre noul ritrarre al natu- 
rale şi vechiul pesa re con esempio. Dipingere con esempio 
indica in mod obisnuit integrarea artistului intr-o serie 
iconografică prestabilită de la care orice abatere era inter- 
zisă. Procedeul, departe de a mai fi tiranic și obligatoriu, 
mai transpare însă si în Tratatul lui Cennini: „Începe, apoi, 
să desenezi după model (con esempio) lucruri cât mai uşoare 
cu putinţă ca să-ţi obisnuiesti mana.“ Tot astfel îl vom 


! Cf. Rosario Assunto, op. cit., p. 303. 

* Assunto, loc. cit., vede prin această apartenenţă la nominalism 
o depășire a Evului Mediu. Problema punându-se în termeni de 
„ceartă a universaliilor“, apartenenţa la problematica Evului Mediu 
ni se pare a fi însă e 

* Cennino Cennini, ed. cit., p. 40. 





întâlni evocat si de Dante în Purgatoriu (...come pintor che 
con esempio pinge/disegnerei).! „A picta după model“ (dipin- 
gere con esempio) persistă doar ca o treaptă obligatorie a 


uceniciei si se confundă cu studiul maeștrilor „pentru 
obisnuirea mâinii“, care trebuie urmat apoi de studiul naturii 
ce „întrece toate modelele“. Acest program dual al uceniciei 
de pictor, care va persista până la cel mai elaborat învätä- 
mânt academic al epocii moderne, va zămisli un nou concept, 
care apare — si el — pentru prima oară in Trecento. Acesta 
este dipingere per forma. Prima sa menționare în conştiinţa 
estetică trecentistă se găseşte în celebra discuţie despre 
cauzele diluării tradiţiei picturale conținută de una dintre 
istorioarele* (Novela 136) lui Sachetti. Nu este lipsit de 
însemnătate faptul cá cel care încearcă să dea aici o explicație 
acestor cauze este Taddeo Gaddi — strămoșul direct al lui 
Cennini: Per certo assai valenti dipintori sono stati, e che 
banno dipinto per forma, ma questa arte è cenuta e viene 
mancando tutto di? Acum conceptul de formă a devenit deja 
echivalent cu cel de valoare estetică. Dipingere per forma 
subsumează atât pe ritrarre al naturale, cât şi pe dipingere 
con esempio (în sensul exerciţiului formal), indicând ciz 
larea imaginii — nu atât tehnică, cât figurativă — astfel încât 
actul picturii, „traducerea“ limbajului realităţi vizibile în 


e 
â 


limbaj pictural, să aibă sorti de împlinire. 

Întelegem astfel dualitatea intimă a întregii structuri a 
Tratatului lui Cennini, dualitate ce se reflectă în mai toate 
pasajele capitale. Astfel, după cum s-a mai observat, Cennini 
vorbeşte despre lumina solară din stânga ca fiind cea mai 
indicată pentru obţinerea celor mai potrivite efecte de clar- 
obscur (cap. VIII), în același timp apar însă codificările tipic 

! Dante, Divina Comedie, Purgatoriul, XXXII, 64-65, în tradu- 
cerea Etei Boeriu, „ca pictorul după model, și eu/ aş zugrăvi cum 
adormii pe plai“. 

2 „Desigur că au existat multi pictori de valoare si care pictau întru 
frumuseţea formei, dar această artă a început şi continuă să se piardă 
încetul cu încetul.“ J. Schlosser-Magnino, op. cit., p. 95. 

medievale ale clarobscurului, asa cum le cunoastem din 
Erminia de la Athos: părțile subliniate cu umbre trebuie să 
he nasul, buzele, colțurile gurii etc. (cap. LXVII). Tot așa, 
în pasajele care se ocupă de elementele de peisaj, apar sugestii 
uimitoare de „perspectivă aeriană“. „Când ai de făcut munţi 
care par mai în depărtare, fă culorile mai închise; iar când 
vrei să pară mai în apropiere, fă culorile mai deschise*!, 
pentru ca, imediat după aceea, să revină la abordarea unui 
exemplum deghizat în indicarea procedeului reprezentării 
munţilor după bucăţi de stâncă aduse în atelier (cap. 
LXXXVIII). 

De o noutate exemplará fatá de Evul Mediu?, Cartea lui 
Cennini nu este insá decát un preludiu la teoria umanistá 
a artei. Lipseste din opera sa înţelegerea Antichității, în afară 
de acel apel la un limbaj „latin“ al picturii, care după cum 
am văzut are poate în primul rând înţelesul de „limbaj natio- 
nal“, și abia apoi „clasic“. În consecinţă, va fi aici explicată 
existenţa nudurilor antice prin calchierea mecanică a figurii 
umane si se va arăta aproape înduioşător de naiv când abor 
dează problemele anatomiei: „Bărbatul are în partea stângă 
a pieptului o coastă mai putin decât femeia.“ | 

Cu toate acestea, Cartea lui Cennini contine prima abor- 
dare largă — după cea a lui Vitruviu — a teoriei proporţiilor 
(cap. LXX), deschizând calea unei întregi serii de speculaţii 
euritmice din epoca Renașterii. Dar si aici apar inerente 
ambiguitáti. Cu toate că aflăm același mod de raportare a 
întregului la un modul — ca la Vitruviu (III, 1), „faţa capu- 
lui“ —, intervin şi contraste însemnate care duc cu gându 


' Cennino Cennini, ed. cit., p. 91. 
Noutatea apare cu atát mai semnificativà, cu cát, in plin seco 





al XV-lea in Europa, se mai scriu incá tratate de tipul traditional a 
„reţetariilor“ medievale, precum cel din 1431, al lui Jean Le Bègue 
din Paris (cf. Schlosser-Magnino, op. cit., p. 32). i à 

* Cennino Cennini, ed. cit., p. 83. 

la o discrepantá accentuată faţă de canonul clasic.! La Vitru- 


viu, „faţa“ se cuprindea de zece ori în trup, si nu întâmplător: 
numărul 10 se pliază unui ideal de frumuseţe matematică 
deja stabilit în epocă.? La Cennini, „faţa“ se cuprinde de opt 
ori si două treimi în trup. De aici, repercusiuni nenumărate 
în cele mai mici raporturi proporţionale. 

Mult mai aproape ni se arată a fi aici Cennini de tratarea 
proporţiilor umane făcută de Dionisie din Furna in Ermi- 
nia de la Athos. S-a presupus că Erminia preia sugestii din 
Prerenaşterea italiană.” Analiza atentă făcută de Panofsky* 
a demonstrat însă pe deplin cà Cennini este încă legat de 
concepţia bizantină a proportionalitàtii, care la rândul ei nu 
este de origine clasică, ci arabă. Cennini se menţine astfel 


ict al „dimensiunilor tehnice“ ale corpului 





in domeniul St 
uman, tipice pentru o mentalitate dominată încă de tendința 
schematizării bidimensionale. 

Deosebit de elocvent pentru dualitatea concepţiei lui 
Cennini este modul de rezolvare a problemei spaţiului. Duali- 
tatea ni se înfăţişează a fi aici de fapt a epocii artistice pe 
care Cartea o teoretizează. Experiențele cele mai înaintate 
ale artiștilor trecentisti nu ajunseseră la crearea unui spaţiu 
omogen al imaginii: Giotto sau Ambrogio Lorenzetti trec 
poate dincolo de simple tatonări în această privinţă, ajun- 
gând la abordarea unei perspective empirice, mutabilă în 
esenţa ei de la o operă la alta. Dar, desigur, marele pas spre 


perspectiva monoculară nu fusese încă tăcut. 


E. Panofskv, Artă si semnificatie, op. ctt., P. Hl. 
* ,Anticii au considerat ca perfect numărul 10, căci el a fost inven- 
tat după numărul degetelor mâinii (...), la fel i s-a părut si lui Platon 


că acest număr e pertect, întrucât întregul rezultă din zece unități, 








cărora grecii le zic monade“ (Vitruviu, Despre arhitectură, trad. rom. 


g 
de G.M. Cantacuzino, Traian Costa și Grigore lonescu, Editura Aca- 


demiei Republicii Populare Române, Bucureşu, 1964, p. 102). 
? ]. Schlosser-Magnino, op. cit., p. 97 


tE. Panofsky, Artă si..., op. cit., PP: 83. 

La Cennini, incertitudinea epocii apare clar ilustrată. 


Intre „punerea în pagină“ și conceperea spatialitàtii imaginii 


mensionalismului (cap. LXVII). Sugerarea adâncimii prin 


există un hiatus. Zidul se imparte conform preceptelor bidi 


reprezentările de arhitectură — pe care o preconizează 
Cennini — îşi păstrează un vag aer ocazional si, în orice caz, 
empiric: „Cornișa pe care o faci în vârful clădirii trebuie 
să coboare, micsorándu-se de sus în jos; cornisa de la mij- 
locul clădirii trebuie să fie peste tot egală si la fel; iar cornisa 
de la temelia clădirii trebuie să se înalțe în sens invers cornisei 


de sus, care coboară.“! 


Raportul dintre figură si spațiu rămâne în acest fel 
ambiguu. Fără să aibă un principiu ordonator care să guver- 
T Les S i ` e p^ D . .. e . ^ e 
neze structura în adâncime a imaginii, artistul epocii — ,pri- 
mitivul sa combină după criterii personale o tratare plană, 
bidimensională, cu sugestii de ambientare perspectivală și 

in tine — cu figuri care trebuie să aibă „relief“ (rilievo) 
Faptul reprezintă însă o importanţă deosebită fată de 
tradiţia medievală. Oricum ar fi ele rezolvate, noile ci incepte 


ale practicii de atelier si ale „criticii de artă“ trecentiste (4 


Li 


naturale, lo sfumare, Pienudo, la maniera, il rilievo etc. vădesc 





prin însàsi aparitia lor, existenta unui climat novator si plin 
de sugestii fertile pentru viitor. 

Pentru Cennini — teoretician al giottismului — 7/ rilievo 
este o consecinţă a clarobscurului: „Aşadar, urmărind lu- 
mina din oricare parte ar veni ea, dă relieful prin tonuri 
luminoase sau intunecoase.*? Observă însă că la Agnolo 
Gaddi forma plastică era atinsă, în primul rând, prin culoare 
(cap. LXVII). Caracteristic pentru toată epoca apare fap- 
tul că nu există încă, la nivelul teoretic, o fuziune 
profundă între luminä-culoare-spatiu. Avem doar ele- 
mente ale unei incipiente interdependente: lumina sau 


Cennino Cennini, ed. cit., p. 92. 
* Cf. Julius Schlosser-Magnino, op. cit., p. 98 
° Cennino Cennini, ed. cit., p. 40. 

culoarea dă „relieful“ ; figura plastică se înscrie într-un spaţiu 
bidimensional, activat în profunzime de elementele arhi- 
tecturale etc. 

Dar poate conceptul cel mai important care apare la 
Cennini, si pe care se va cládi mai târziu toată experienta 
spaţială totalizantá a Renaşterii, este Zl disegno: „Baza artei 
şi începutul tuturor acestor ees făcute cu mâna află că 
sunt desenul si culoarea ( ...). Aşa după cum am spus, trebuie 
să începi prin desen.“ 

În Schedula lui Teofil, pe locul prim apărea culoarea — 
semn al unei mentalități tradiţionale care vedea în sarcina 
pictorului, înainte de toate, grija pentru decorum: „Orice 
artă se însuseste treptat si încetul cu încetul. Primul pas în 
arta picturală este compoziţia culorilor.*? 

Importanța pe care o capătă „desenul“ la Cennini nu are 
semnificaţia înlocuirii expresiei cromatice cu una grafică. 
Concepţia despre desen ca liniamenta apăruse deja la Teofil.* 
La Cennini însă, „desenul“ vizează raportul imagine- rea- 
litate, ca proiect fundamental ce tinde să includă toate 
celelalte determinări figurative. Desenul este un principiu 
atât artistic, cât si tehnic („baza artei și a tuturor acestor 
lucrări făcute cu mana“), el este înainte de toate un proiect 
de natură intelectuală (/o intelletto al disegno si diletta solo; 
il disegno dentro la testa tua) ). Anticipànd toatà glorioasa 

carieră a „desenului“ în teoria artei renascentiste, abordare ^a 
acestui conc ept pe care o face Cennini tinde sá acopere, ca 





determinare mentală, zona fanteziei si a regulii (incluzând 


aici rudimentele de perspectivă, de clarobscur, de teorie a 
proporțiilor etc.), pentru a ne oferi soluția teoretică și tehnică 
! Ibidem, p. 38. 
? Theophilus Presbyter, op. cit., Cartea I, Prefatá. 
! L. Venturi, Istoria. op. cit., p. 83. consideră „desenul“ lui Teofil 
în sensul expresiei psiholog ice, în timp ce ni se pare a fi vorb Da mai 
degr abă despre opoziția i definirii figure 1tive a imaginii fară de definirea 


decorati vă, oferită de culoare. 

a fundamentului filozofic al Tratatului: prin disegno devine 
posibilă demonstrația „ceea ce nu există — este“ 


Acestea ar fi deci — în linii mari — coordonatele teoretice 
care formează suportul Cărţii lui Cennini. Lucrarea rămâne 
însă, înainte de toate, un ghid practic al meseriei de pictor. 
Ea trebuie citită — azi — cu conștiința substratului nou de 
sensibilitate artistică care a generat-o. Dacă ne vom apro- 
pia de Cartea lui Cennini ca de un oricare ,retetariu* medie- 
val, nu îi vom putea pătrunde înţelesul, şi aceasta pentru că 
însuși autorul se desprinde, incontestabil, de concepţia unei 
arte ca simplă abilitate manuală. Rămâne însă, ca o problemă 
de maximă importanţă, stabilirea locului unde intervine rolul 
hotărâtor al tehnicii artistice. lar aici întâlnim, irevocabil, 
condiția dualistă a lui Cennini. 

Mentalitatea Evului Mediu absorbise, în general, arta în 
producția practică izvorâtă din necessitas, dar oferindu-i în 
acest context un loc special, de culme, ca producţie perfectă 
şi exemplară. Atmosfera artistică din Trecento e încă im- 
pregnatà de această concepție medievală. Constiinta valorii 
artistice, ca valoare ideală separată de producţia economică, 
nu există. Această concepţie persistă parțial până în plin 
Quattrocento, când amintirile unui artist mărunt, cum a fost 
Neri di Bicci, ne vor transmite mărturii preţioase asupra 
producţiei unei bottega florentine: tablouri, blazoane, in- 
tarsii, modele de tapiserie şi broderie, decoraţii pentru 
serbări etc. Din alte surse aflăm, de pildă, cá rama si aurirea 
unei icoane erau mai bine plătite decât icoana însăși.! lar 
Cennini însuși se ocupă în Tratatul său de activități cu totul 
marginale meseriei de pictor, cum ar fi indicațiile cosme- 
tice din ultima parte a Cärtu (c cap. CLXXIX-CLXXX). 


Apar 1 insă SI eleme entele unei viziuni contrare, ce pregatesc 


! Vezi Fr. Antal, op. cit., p. 402, n. 38, care citează un caz elocvent 
mai ales prin faptul că artistul în cauză este unul dintre numele cele 
mai mari ale vremii lui Cennini: „În 1385 abatele de la Santa Maria 
Nuova din Roma plăteşte 50 de florini pentru o ramă, 100 pentru 


Së ANOS ` E so 1 + qe , + ee 
aurire ŞI 100 pentr u executarea une! icoane de catre Spinello Aretino. 

Renaşterea. Atacând aceeași problemă a raportului dintre 
artă și producţie, acestea tind să circumscrie fenomenul 
artistic, legându-l de o lume a valorilor ideale! care mai târziu, 


în Renastere, vor constitui însuși fundamentul noii ideologii. 

În spaţiul de confluență dintre aceste două tendințe anti- 
tetice se plasează Cartea lui Cennini, care nu reflectă nici 
concepţia medievală artizanală, nici pe cea hegemonic-elitarà 
a burgheziei florentine din Quattrocento, ci nivelul ridicat 
al unei Kunstindustrie, al unei „producții artistice“ 
fundamentată tehnic, pe de o parte, şi argumentată teoretic, 
pe de altă parte. 

Il libro dell'arte ar fi, în traducerea cea mai exactă, Cartea 
meseriei, fără să fie — după câte am încercat să demonstrăm — 
o lucrare despre ars în stricta acceptiune medievală a terme- 
nului. Cennini nu este un teoretician, el adaugă doar — si aici 
ni se pare că am putea găsi marea însemnătate a Cărți — 
termenul care lipsea culturii artistice din Trecento: teore- 
tizarea culturii tehnice. 

Poetica vremii este ilustrată de către filozofi şi umaniști: 
Toma d'Aquino, Petrarca, Dante..., problemele vizualitátii 
isi găsesc deja o amplă tratare științifică in studiile lui Vitello, 
cele iconografice continuă tradiţia medievală; în fine, este 
acum clarificată si divulgată tehnica artistică, prin opera lui 
Cennini. 

Din această cauză, credem, trebuie să ne ferim, in consi- 
derarea fenomenului artistic global, de simplificări excesive. 
Problema raportului dintre artă și tehnică trebuie integrată 
în istoria culturii artistice la fel cu problemele vizualitàtii, 
cu cele ale poeticii sau, mai departe, cu implicaţii ce vin din 
morală si religie sau, în general, din raportul cu ideologia 
vremii. Raportul artă—tehnică, sau tehnicá-artá, nu va da — 


! Extrem de semnificativă în acest sens este anecdota povestită 
de Sachetti (Novela 63) si preluată apoi de Vasari, după care Giotto 
s-ar fi revoltat la cerința unui grossolano artefice de a-i picta scutul. 
„Nimeni n-a îndrăznit până acum să-mi aducă scutul spre a fi pictat 
de mine“ — ar fi spus maestrul. 

singur — măsura unei personalități sau a unei epoci artistice, 
ci doar alături de celelalte manifestări, legate sau implicate 
de creaţia artistică, va contribui la definirea extensivă a 
fenomenului. 

Cennini atinge doar marginal problemele care trec 
dincolo de pura meserie de pictor, dar ele îi servesc drept 
cadru teoretic tratării tehnice. Artistul, ca individ interesat 
în constituirea de valori estetice, îşi asumă în fata tehnicii 
o atitudine diferită faţă de cea a producătorului obişnuit de 
bunuri materiale. Tehnica artistică, aşa cum o tratează Cennini, 
nu apropie arta de artizanat, ci, din contră, îi oferă un statut 
aparte; și aceasta pentru că asistăm acum la abordarea tehnicii 
sub unghiul culturii tehnice si al ştiinţei tehnice. Cartea împăr- 
tàseste o bogată tradiție picturală, cea a atelierelor giottesti 
si postgiottesti din Trecento. Tehnica este meditată si 
verificată istoric: tratarea pe care o face Cennini este ştiin- 
tificà. În acest sens, expresia științifică a experienţei practice 
(ars sine scientia nibil est, spunea — reamintim — un con 
temporan al lui Cennini) formeazá temelia pe care se va 
inálta prestigiul cultural al noii arte. Opera rezultà dintr-un 
procedeu tehnic, dar pe baza unei experiente globale a rea- 
lului ce se constituie într-un proces anterior celui tehnic 
momentul ideativ —, cel tehnic fiind doar actualizarea sa. 

Luciditatea și „modernitatea“ lui Cennini apar la o lec- 
tură atentă a textului, constituind astăzi o adevărată 
surpriză. Tratarea tehnică reprezintă un punct de importanţă 
fundamentală, dar singură nu înseamnă nimic. , ...Eu iti dau 
ca pildă Cartea aceasta“, scrie Cennini. „Studiind-o zi si 
noapte (...) nu vei ajunge niciodată la ceva, nici nu vei putea 
sta la un loc de cinste printre maestri.“! 

Cuvintele sale rămân exemplare. 


: E : ANA x 
Cennino Cennini, ed. cit., p. 100. 


IV 


Critica de artă la Veneţia 
şi dilemele picturalitatii' 


1. Culoarea ca manifestare 
a „frumuseţii imanente“ 


În prima jumătate a secolului al XVI-lea, pictura vene- 
tianá ajunge la apogeu. Secolul anterior (Vivarini, Bellini, 
Antonello, Carpaccio) asistase la definirea lentă $1, uneor 1, 
contradictorie a unei viziuni plastice a cărei originalitate va 
transpărea abia mai târziu, odată cu delimitarea „specificului 
venețian“ față de marile centre ale picturii renascentiste si în 

special faţă de Florenţa. 

Din tradiţia gotică târzie, sensibilitatea cromatică bizan- 
tină, plasticismul l ui Mantegna, spatialitatea lui Piero della 
Francesca si „realismul“ flamanzilor, pictura venețiană se 
va constitui în datele esenţiale ale unei mari culturi figura- 
tive. Saltul istoric apare ca o fatalitate: în jurul lui 1500, prin 
experiența lui Giorgione (il. 23) şi, apoi, prin debutul tână- 
rului Titian (il. 24, 25), Venetia devine o metropolă a picturii 
italiene. În acest context, necesitatea elaborării unor funda- 
mente teoretice ale noii picturi apare ca inevitabilă. Evoluţia 
artistică explică apariţia criticii; critica explică mecanismul 
evoluţiei: „Pictura lui Bellini își are desigur meritele ei“ — 
scrie Lodovico Dolce? în 1557 — „personajele fiind bine 


făcute si capetele frumoase, iar carnatia, ca si veșmintele, 


! Prezentul studiu a apărut ca prefaţă la volumul Secolul de aur 


al picturii venețiene, antologie de texte de V.I. Stoichiţă, trad. rom. 
de age Busuioceanu, Meridiane, Bucureşti, 1980. Citatele din Pino, 
Dolce si Aretino urmează versiunea amintită. 

2 L. Dolce, Dialog despre pictură, intitulat „Aretino... “, ed. cit., p. 258. 

destul de naturale. Drept care, e lesne de înţeles că, pentru 
vremea sa, Bellini era un maestru bun si iscusit. Dar pe urmá 
a fost întrecut de Giorgio da Castelfranco, iar acesta — lăsat 
cu mult în urmă de Titian — a dat figurilor sale o măreție 
eroică şi a adus o catifelare a coloritului, cu nuanţe atât de 
asemănătoare celor din realitate, încât se poate spune, pe 
drept cuvânt, că maniera lui egalează natura“ 

Apari itia criticii de artă la Venetia nu se datorează numai 
unui mecanism implacabil care face ca o mare viziune artis- 
tică să producă, prin reflex, și atitudinea critică relativă. La 
Veneţia pare că funcţionează încă, în plin secol al XVI-lea, 
un complex de inferioritate, mascat, după cum se va vedea, 
într-unul de superioritate. Problema principală era urmă- 
toarea: este capabilă o viziune picturală (cea venețiană) să 
concureze cu o alta (cea toscano-romană) în absenţa unei 
fundamentări critice ? Si mai mult: poate fi considerată „vala- 
bilă“ o pictură „neteoretizabilă“ ? 

La aceste întrebări cultura venețiană răspunde printr-o 
adevărată ofensivă critică.! Aceasta avea ca ţintă demon- 
strarea valabilitätii creației venetiene, dincolo de sfera strictă 
a produsului artistic. Măreţia noii picturi trebuie să capete 
o evidenţă teoretică. „Specificul venețian“ trebuia sondat 
cu mijloace apte a-i demonstra adecvarea la o poetică clasi- 
cizantă, diferită, e drept, de cea a toscanilor, dar prin aceasta 
cu nimic mai puţin valabilă în clasicismul ei fundamental. 

Dacă în Trecento și Quattrocento exegeza plastică a fost 
aproape inexistentă la Venetia, în Cinquecento aceasta 


P. Pino, Dialogo di pittura..., Venetia, 1548 (ed. cit., pp. 
176-245); P. Aretino, Le Lettere, Venetia, 1537-1557 (ed. cit., 
pp. 56-169); M. Biondo, Della nobilissima rh , Venetia, 1549; 
A.F. Doni, Disegno del Doni..., Venetia, 1549; Dole, Dialogo 
della pittura..., Venetia, 1557; F. Sansovino, la le cose notabili e 
belle che sono in Venetia, Venetia, 1556; Cristoforo Sorte, Osser- 
vazioni nella pittura..., Venetia, 1580. 

> Vezi totuşi G.C. Argan, Francesco Colonna e la critica d’arte 
veneta nel Quattrocento, Torino, f. a. 

abundă. Concentrarea forțelor este maximă în jurul lui 1550, 
când sunt activi cei mai de seamă oameni de artă lagunari, 
gravitând cu toţii în jurul lui Titian: Pino, Dolce, Aretino. 

Faţă de tradiția toscană, esalonatá firesc pe distanţa a 
două secole (între Cennini si Vasari), critica venețiană se 
impune abia în momentul cel mai delicat — și cel mai pro- 
pice —, anume acela în care prestigiul lui Titian permitea 
reconsiderarea generală a ,venetianismului“, inclusiv a celui 
quattrocentesc. 

Noutatea artei (si a criticii) venețiene este, de obicei, 
indicată în rolul major pe care-l capătă acum culoarea fatá 
de desenul toscanilor. Opoziția este doar un reflex al unui 
contrast mult mai înalt, care privea înseși fundamentele 
filozofice ale celor două culturi figurative. Ceea ce face de 
fapt cultura venețiană este o re-evaluare a naturii faţă de idee. 
Acest lucru se poate observa cu prisosintá în tratatele despre 
artă ale epocii, în care concretizarea problemei în dualitatea 
culoare—desen va fi inevitabilă, dar se poate observa la fel 
de bine în scrierile filozofice, si mai ales în cele dedicate 
speculatiei estetice. 

Autoritatea filozofică a florentinilor — Marsilio Ficino 
este disputată acum în înseși fundamentele platonice ale con- 
ceptiei sale despre frumos. Agostino Nifo!, în De Pulchro 
et de Amore (1531), reprezintă în modul cel mai elocvent 
reacția ambianţei padovano-venetiene faţă de ideile ex- 
primate de Banchetul lui Ficino: „Ficino, om foarte învă- 
tat, declară — fără să distingă cauza de efectul ei — că 
frumuseţea este imaginea lucrului care soseşte către suflet 
din lucrul însuşi. Ceea ce este fals: într-adevăr, pentru a 
folosi cuvintele filozofilor, frumuseţea în acest caz nu ar fi 
reală, ci intentionalá (adică ar exista doar în cuget). Or, 
imaginea pe care o avem în cuget nu place prin ea însăși, ci 

! Cf. B. Croce, „De Pulchro et de Amore di Agostino Nifo“, în 
Studi sulla letteratura cinquecentesca, Quaderni di critica, XII, 1947; 


E. Battisti, Rinascimento e Barocco, Einaudi, Torino, 1960, pp. 157-174. 

existà deoarece place obiectul a càrui imagine este. In afarà 
de aceasta, imaginile lucrurilor reprezintă ceva, adică fru- 


musetea, si de aceea în lucrul frumos există adevărata frumu- 
sete, si este aceasta aceea pe care o caută bărbaţii invátati."! 
Conceptiei despre frumuseţea transcendentă care dominase 
secolele de înflorire ale artei florentine i se opune o concepţie 
despre frumusețea imanenta. 

Acest lucru C încă din primele pagini ale Dialogului 
lui Pino (il. 20, 21), în care discuţia despre artă începe cu 
) dezbatere asupra frumuseţii feminine. Replica toscanului 
Fabio dată venetianului Lauro („vorbeşti ca venetian, nu 
ca pictor“? si apoi „te laşi stăpânit de simțuri!) atinge 
punctul dolens al concepţiei „senzualiste“ a venețienilor 
despre pictură. Aceasta își va găsi un sprijin important în 
teoria artei ca „desfătare“*, fapt prin care Platon va fi com- 
plet părăsit în favoarea lui Horaţiu. 

Credinţa venețiană în existenţa unei frumuseti in re inso- 
teste teoretic o pictură în care imitarea ideii tinde să fie 
înlocuită de imitarea naturii. Opera de artă nu va mai fi 
„construcţie“ raţională a imaginii, ci „reflectare“ senzorială, 
simpateticá a naturii. Nimic mai elocvent în acest sens decât 
contrastul dintre definitiile picturii date de un Pino si de 
un Alberti. Dacă pentru Pino opera este în modul cel 
„pentru Alberti ea este 


«5 


mai simplu „o imagine a naturii 


A. Nifo, De Paico et de Amore, Roma, 1531. 
? P. Pino, Dialog de spre pictură, ed. cit., p. 180. 
> P. Pino, ed. cit., p.182. 

t Cf. L. Dolce, ed. cit., p. 307: „...pictura fiind náscocitá în primul 
rând pentru a aduce o încântare, dacă pictorul nu izbutește să incánte, 
rămâne nestiut si lipsit de renume. lar când zic încântare, nu mă 
gândesc la aceea care ia ochii mulțimii și chiar pe ai pricepătorilor 
de la prima vedere, ci la desfătarea mereu sporită pe care o încearcă 
oricine priveşte mai des o lucrare.“ 

5 La fel si la Dolce, ed. cit., p. 268: „Pictura nu este altceva decât 
imitarea naturii și, cu cât operele o redau mai îndeaproape, cu atât 
maestrul e mai desávársit...; un pictor este cu atât mai bun si mai 
mare cu cát operele lui sunt mai asemănătoare lucrurilor naturale.“ 

„intersecţia piramidei vizuale la o distanţă dată, cu centru 


fixat si cu luminile bine determinate, într-o suprafață cu linii 
şi culori, reprezentată cu artà“!. 

Este lesne de înţeles atunci temeiul acuzatiei pe care Pino 
o aduce tratatului lui Alberti în preambulul scrierii sale: 
„Leon Battista Alberti, florentin şi pictor cunoscut, a întoc- 
mit în limba latină un tratat despre pictură, care e însă mai 
mult de matematică...“? Si tot „firească“ apare si mărturisi- 
rea lui Pino, de pe aceeași pagină, cu privire la întreprinderea 
sa: ,...nici ştiinţa nici învăţătura nu mi-au înzestrat slaba 
judecată, ci doar de la natură am învăţat tot ce gândesc si fac.“ 

Această apologie a naturii (si a imitării el în pictură) nu 
este defel un lucru nou. Nouă este însă modalitatea în care 
se teoretizează acum la Venetia raportul picturá- natură. 

La începuturile literaturii artistice toscane, Tratatul lui 
Cennini dădea naturii un loc secund: în ucenicia unui pictor 
primează copierea modelelor celebre, urmată imediat de stu- 
diul naturii, „cea mai fericită călăuză a pictorului “*. În Quattro- 
cento, conceptul de mimesis devine garantia „modernităţii“ 
demersului artistic. Dar deja la Alberti, alături de conceptul 
de imitatio apare, ca imediat adiacent, termenul de electio 
(selecție). Imitatio (imitarea) se săvârşeşte prin electio (po- 
vestea lui Zeuxis si a fecioarelor din Crotona este un ade- 
várat topos), adică prin alegerea si corectarea rațională a 
realului, atingând astfel in forma vizibilă, în operă, o treaptă 


Se poate detecta aici cu ușurință un ecou din Tratatul lui Leonardo 
da Vinci, care circula deja la acea oră: „Pictura cea mai vrednică de 
laudă e aceea care seamănă cel mai mult lucrului ce-l înfățișează“ 
(Leonardo da Vinci, Tratat despre pictură, trad. rom. de V.G. Paleo- 
log, Meridiane, Bucureşti, 1971, p. 126). 

L.B. Alberti, Despre pictură, trad. rom. de G. Lăzărescu, Meri- 
diane, București, 1969, p. 21. 
? P. Pino, ed. cit., p. 177. 
3 Ibidem. 


t Cennino Cennini, Tratatul de picturá, op. cit., p. 38. 

a frumuseţii nicicând atinse cu adevărat de natură.! Prin 
aceasta pictura tinde să capete demnitatea de știință. Pers- 
pectiva şi anatomia, studiul proporţiilor si al fizionomiei 
se înscriu, toate, în sfera practicii artistice ghidate de intelect. 

Locul deţinut de știință în practica toscană va fi uzurpat 
în pictura venețiană de poezie. Deja la Cennini locul mediu 
al picturii — între ştiinţă si poezie — era subliniat cu tărie. 
Dar dacă în concepţia trecentistă poezia era implicată în 
libertatea fanteziei?, venețienii vor alege imitatia poetică în 
defavoarea celei rationale, pe un cu totul alt temei”. Fantezia 
este exclusă în mod expres, aproape în polemică directă cu 
vechea concepţie: „Nu se cuvine să îmbini laolaltă lucruri 
plăcute cu altele fioroase, ca șerpii cu păsările sau mieii cu 
tigrii.“* Temelia lui Dolce este fără îndoială aici Horaţiu, 
care în Arta poetică ilustrase pe larg aceeași idee: „Dac-ar 
voi la grumazul de cal să-nădească un pictor/ Cap omenesc 
și sá-mbrace de-asemeni cu pene pestrite/ Membre-adunate 
de ici de colo, asa ca femeia/ Mandrà la chip să sfârșească 
nespus de hidos intr-un peste/ Rásul, venind s-o priviti, ati 
putea să vi-l ţineţi, prieteni ?“° 

Concepţia despre libertatea poetică a fanteziei cunoaște 
însă în Cinquecento o nouă viaţă, deschizându-se astfel calea 


! Cf. E. Panofsky, Ideea. Contribuţie la istoria teoriei artei, trad. 
rom. de Amelia Pavel, Univers, București, 1975, p. 34. 

2 ,...pictorului de asemenea îi este dată libertatea de a putea 
stăpâni o figură fie în picioare, fie stând jos, jumătate om-jumătate 
cal, după cum îi place, după închipuirea sa“ (Cennino Cennini, 
ed. cit., p. 36). 

! La Pino persistă însă si concepţia despre pictură ca ştiinţă (i.e. 
filozofie), fapt pentru care se poate presupune o influență, mai mult 
sau mai puţin asimilată, a gândirii lui Leonardo despre artă. Vezi Pino, 
ed. cit., p. 199: „Pictura este un fel de filozofie a naturii, deoarece 
imită cantitatea si calitatea, forma si însuşirile firii.“ 

* Dolce, ed. cit., p. 295. 

? Horaţiu, Arta poetică, 1—5 (trad. rom. de I. Marinescu, in Arte 
poetice. Antichitatea. Culegere îngrijită de D.M. Pippidi, Univers, 

București, 1970, pp. 207 si urm.). 

către arbitrarul picturii manieriste. În ale sale Dialoguri 


romane, Francisco de Hollanda îi atribuie lui Michelangelo 
o pledoarie antihoratianá, profantasticá: „Și se sporește far- 
mecul decoraţiei când se introduce în tablou o fiinţă hime- 
rică, mai mult decât ar interesa obișnuita imagine a oamenilor 
sau a animalelor, oricât de demne de admirat ar fi...“ 

În raportul naturá—picturá, critica venețiană ocolește 
conceptul de selecţie şi cel de fantastic, pentru a se concentra 
asupra binomului imitatio—superatio. Depäsirea (superatio) 
naturii nu se sávárseste in sensul fantasticului, ci in sensul 
formei. 

,Pictorul va cáuta asadar nu numai sá imite natura, ci 
chiar să o depăşească“, scrie Dolce?, contrazicánd astfel 
asertiunea anterioară privind imitarea perfectă. Conștient 
de acest fapt, el precizează că depășirea se poate realiza doar 
în ceea ce priveşte reprezentarea tipului uman, conform 
vechii parabole a lui Apelles. Dar în altă parte (scrisoarea 
către Gaspare Ballini?), Dolce se exprimă cu mai multă cla- 
ritate: „Pictorul, a cărui ţintă trebuie să fie imitarea naturii, 
trebuie întotdeauna să întruchipeze ceea ce natura obișnuiește 

! Fr. de Hollanda, Dialoguri romane cu Michelangelo, trad. rom. de 
V. 1. Stoichitá, Meridiane, Bucuresti, 1974, pp. 95-97. Cf. si R. Longhi, 
-Rinascimento Fantastico“, în Scritti Giovanili, 1912-1922, Florența, 
1961, pp. 3-13. Dialogurile lui Fr. de I Iollanda reflectă gustul Renas- 
terii târzii si al manierismului pentru grotesc si fantastic. 

Nu trebuie uitat însă că Dolce este traducătorul în italiană al Arte: 
poetice horatiene (Venetia, 1535). 

Pentru conceptul de „Ut Pictura Poésis*, si pentru celelalte con 
cepte derivate din Horatiu, a se vedea R.W. Lee, Ut Pictura Poesis. 
La teoria umanistica della pittura, Sansoni, Florenţa, 1974; M.W. 
Roskill, Dolce „Aretino“ and Venetian Art Theory of the Cinquecento, 
New York University Press, New York, 1968; M. Pozzi, ,L'Ut 
Pictura Poésis in un dialogo di L. Dolce*, in Giornale Storico della 
Letteratura Italiana, CXLIV (1967), pp. 234-260. 

? Dolce, ed. cit., p. 295. 

> Apud M.W. Roskill, op. cit., pp. 201 și urm. 

să producă foarte rar, sau chiar deloc.“ Si mai departe: 


»Imitatorul este rivalul naturii.*! 

Dar care este modalitatea prin care se săvârşeşte această 
„depăşire“ ? Dolce se oprește întâi asupra selecţiei de tip 
albertian, căreia îi circumscrie însă limitele, optând în fa- 
voarea unei depásiri al cărei temei este studiul Antichității 
plastice și literare. Antichitatea simbolizează acum „arta fără 
greşeală“, adică tocmai acea natură ideală urmărită de pictor: 
„Lucrurile antice contin toată perfecțiunea artei.“? 

În teoria mimetica a venețienilor, se poate astfel discerne 
supraviețuirea binomului imitare a naturii imitare a artei, 
numai că acum — fapt caracteristic pentru o poetică clasi- 


cistă — imitarea artei vizează în mod precis arta antică, iar 


! Ibidem. E lesne de priceput cum această concepţie va înlesni 
justificarea teoretică a unui nou gen pictural: peisajul. Acesta se naște 
în Italia, în secolul al XVI-lea, dar în strânsă legătură cu experimentele 
contemporane din Ţările de Jos. 

Încă de la Pino (ed. cit., p. 237), pictorul desăvârşit trebuie să 
cunoască arta reprezentării peisajului: , ...sà caute cu tot dinadinsul 
a dovedi îndemânare si măiestrie în zugrăvirea privelistilor, lucru in 
care cei de peste munţi sunt foarte înzestrați... Messer Gerolamo 
din Brescia era mare meşter în privinţa asta şi am văzut încă mai de 
mult nişte rásárituri de soare cu răsfrângeri de raze si niște priveliști 
noptatice redate prin tot felul de mijloace de o iscusintá rară... 

A se compara cu reacția negativă a lui Michelangelo: „În Flandra 
se pictează, tocmai pentru a înșela ochiul, lucruri care încântă sau 
despre care nu se poate vorbi rău, ca sfinţi si profeti. Pictura lor repre- 
zintă doar trente, ziduri, câmpii verzi, desisuri de arbori, fluvii si 
poduri, cărora li se supun peisaje, populate de numeroase figuri. Toate 
acestea, chiar de par frumoase, sunt pictate de fapt fără o idee precisă 
sau artă adevărată...“ (Fr. de Hollanda, ed. cit., p. 54). 

Urmând intuitiile lui Pino, Dolce si Aretino, ambianța venetà va 


e 


elabora, spre sfârșitul secolului, prima tratare sistematică a peisajului: 
C. Sorte, op. cit. (acum in Paola Barocchi, Trattati d'arte del Cinque- 
cento. Fra il Manierismo e la Controriforma, 1, Laterza, Bari, 1960, 
pp. 273-301). | 

2 Dolce, ed. cit., p. 275 si R.W. Lee, op. cit., p. 18. 


aceasta se reîntoarce asupra termenului prim, fiind ea însăși 


„O a doua naturá*!. 

Imitarea Antichității în scopul naturalitátii poate fi indi- 
cată acum nu numai ca o concepție tipic clasicistă, ci şi ca 
una specific venețiană. Pentru toscani, Antichitatea desemna 
în mod peremptoriu historia ca parte integrantă a ştiinţei 
artei; la venețieni, ea va desemna conţinutul însuși al ideii 
de superatio: Antichitatea este natura în stadiul ei perfect, 
este natura devenită deja poesia.? 

În apogeul ei, teoria artei venețiene va ajunge să atribuie 
marilor artisti ai Italiei demnitatea maximă a depásirii în 
sensul ,naturalitátii* artei antice: „În mâinile dumneavoastră 
trăiește ascunsă ideea unei noi naturi“, îi scrie Aretino lui 
Michelangelo? Si apoi despre Titian: „Operele celorlalți 
pictori respiră insufletite de artă, pe când ale lui messer 
Titian trăiesc insufletite de natură. Aşadar, pe el să-l imite 
cine dorește, ca în ceea ce face lucrurile să nu pară doar, ci 
să fie aievea.“* 

Aretino indrázneste insá si mai mult: atunci cánd natura 
e frumoasă (în sensul de „poetică“), ea imită de fapt arta. 
Celebra scrisoare către Titian din mai 1544 ar merita să fie 
citată aici în întregime.” 

Absolutizarea rolului naturii și asimilarea culturii înseși 
sub semnul ,naturalitátii^ ridică în fata criticii venețiene 
dificultăţi importante. Care sunt șansele demonstrării valabi- 
litàtii ei? Dacă pictura este doar un proces „natural“, poate 





! Cf. J. Bialostocki, , The Renaissance Concept of Nature and 
Antiquity", in Tbe Renaissance and Mannerism. Studies in Western 


Art. Acts of tbe Twentieth International Congress of tbe History of 


Art, Princeton University Press, Princeton, 1963, pp. 19—30. 

? Cf. G.C. Argan, De la Bramante la Canova, trad. rom. de G. 
Lăzărescu, Meridiane, Bucuresti, 1974, p. 104. 

3 Aretino, Scrisori despre artă, ed. cit., p. 61 

* Ibidem, P. 150. Vezi si G. Beccati, "Plinioe l'Aretino*, in Arti 
Figurative, 11 (1964), pp. 1-7. Ideea similară apare si la Dolce, ed. 
cit., p. 335: , ...se cunoaște de altfel limpede că natura l-a făcut pictor." 


> Areno, ed. cit., pp. 94-96. 





ea rivaliza cu arta „raţională“ a toscanilor? Naturalita- 
tea culorii venețiene poate rivaliza cu raționalitatea dese- 
nului florentin ? 


2. Demonstrația teoretică 
a valabilitátii cromatismului. 
Pictura si retorica 


Venețienii încearcă să răspundă la aceste întrebări cen- 
trându-se asupra a două tipuri de demonstraţie: una teore- 
tică, unde se va face apel la poetica si retorica antică în 
vederea inserării picturii venețiene într-o țesătură consacrată 
a argumentelor, si o altă demonstraţie, istorică, unde se va 
apela la figura paradigmatică a lui Rafael, ca termen mediu 
între concepţia toscană si cea venețiană despre artă. 

Demonstrația teoretică pleacă de la cumularea picturii 
cu poezia. Pentru Pino (il. 20, 21) „pictura este cu adevărat 
poezie...“! Dolce dezvoltă mai adecvat ideea: „Pictorul 
urmărește să imite prin linii si culori, adică pe o suprafaţă 
dreaptă de lemn, de perete sau de pânză, tot ceea ce poate 
cuprinde cu ochiul; poetul însă imită cu ajutorul cuvintelor 
nu numai ceea ce se înfăţişează privirii, dar şi ce cuprinde 
cu mintea. Ca atare, ei se deosebesc în privinţa aceasta, dar 
se aseamănă în atâtea altele, încât pot fi socotiți aproape ca 
frati... Este o definiţie simplă şi potrivită, după cum la fel 
de potrivită este apropierea dintre poet si pictor, drept care 
unii gânditori au numit pictorul un poet mut, iar poetul un 
pictor care vorbeşte. “? 

Ceea ce pare că deosebește în mod esenţial pictura de 
poezie este faptul că prima se limitează la reprezentarea vizi- 
bilului, pe când poetul are acces la verbalizarea reprezentă- 
rilor mentale. „Muţenia“ picturii nu trebuie însă confundată 


! Pino, ed. cit., p. 208. 


> A E : 
2 Dolce, ed. cit., pp. 268—269. Si aici este probabil vorba despre 
un ecou din Leonardo. 

cu o lipsă de organizare lexicală, morfologică si sintactică. 


Cam naiv, Dolce exprimă desigur această precauţie atunci 
când scrie: , As mai adăuga că, desi pictorul e definit ca un 
poet mut şi despre pictură se spune de asemenea că e mută, 
pare totuși că în felul lor figurile zugrăvite vorbesc, strigă, 
plâng, râd si vădesc alte asemenea sentimente.“! 

Pictura este deci si ea o artă elocventă. Ea este, in con- 
ceptia venețienilor, menită să delecteze?, să emotioneze? si 
să convingă“ de valabilitatea propriei ei ficțiuni. Are deci 
toate datele care o fac aptă la o tratare nu doar poetică, dar 
şi retorică. Dolce este cel care exprimă în mod sintetic această 
concepţie, încă înainte de elaborarea Dialogului, în scrisoa- 
rea către Gaspare Ballini: „Picturile trebuie sà miste senti- 
mentele și pasiunile sufletului astfel încât cel ce priveşte ori 
să se bucure, ori să fie tulburat pe măsura felului subiectului, 
asa cum fac poeţii buni si oratorii.“? 

Pino, si mai ales Dolce vor construi tratatele lor pe o 
schelărie dedusă din retorica antică. Acest lucru va da naștere 
inevitabil la o suprapunere adesea artificială a teoriei asupra 
practicii picturale, chiar dacă, în intenție, teoria nu caută 


! Dolce, ed. cit., p. 269. 

2 Cf. Dolce, ed. cit., p. 307: , ...cáci pictura, fiind náscocitá in 
primul rând pentru a aduce încântare...“; vezi şi Aristotel, Meta- 
fizica, |, 1, 15 si Alberti, ed. cit., p. 33 („Cât de mult poate desfáta 
pictura un suflet curat...*). 

3 Cf. Dolce, ed. cit., p. 313: „...personajele trebuie să miste sufletul 
privitorului fie tulburându-l, fie inveselindu-l, fie îndemnându-l la 
pioşenie sau la mânie, după cum e subiectul.“ (Vezi si Alberti, ed. 
cit., p. 51: „Opera pe care o poti face, slávitá si minunată va fi pentru 
cel ce o privește, într-atât de plăcută și frumoasă mulțumită farmecului 
ei, încât va atrage pe oricine, transmițând emoție oricui...“ ) 

* La Dolce (ed. cit., p. 310) persuasiunea este prilejuità în mod 
hotărâtor de colorit: „Coloritul are atâta însemnătate si putere încât, 
dacă pictorul izbutește să imite cu adevărat nuantele şi moliciunea 
carnatiei si însuşirile proprii ale fiecărui lucru, figurile zugrăvite de 
el par atât de vii, încât le lipseşte numai răsuflarea.“ 


? Apud M.W. Roskill, op. cit., p. 208. 

altceva decât să justifice practica. Privită însă in context 
Istoric, tentativa de teoretizare retorică a picturii (cu un secol 
înainte de explozia barocului!) caută să ofere șansele ratio- 
nalitátiz discursului pictural. O raționalitate care sà se deose- 
bească de cea a „matematicianului“ Alberti si care, prin 
coerenţa ei, să salveze pictura venețiană de acuzaţia de 
„delir cromatic“. Punctul culminant al retoricii picturale 
venețiene va consta în cumularea culoare—elocutio. 
Apropierea picturii de retorică se face însă plecând de 
la teoria aristotelică a verosimilului! : atât discursul oratoric, 
cât si pictura sunt mestesuguri ale ficţiunii. „Oratorul, când 
întrebuinţează falsul in loc de adevăr, stie cá este fals si că 
il folosește în loc de adevăr; deci nu el însuşi se înșală, ci 
înşală pe altul... La fel şi pictorul, când reușește datorită 
puterii artei sale să facă impresia că unele figuri sunt pre- 
zentate în relief, altele, dimpotrivă, ştie că toate sunt pe un 
singur plan.“? „Retorica nu își propune sá spună întotdeauna 
cu orice pret adevărul, ci întotdeauna verosimilul.*? 
Acesta este de altfel temeiul pe care Platon” condamna 
retorica, la fel ca si poezia, ca arte ale iluziei si înselàciunii. 
Retorica este prin excelenţă „arta“ în care „a grăi frumos“ 
(bene dicere) întrece în importanţă pe „a | 


g 
o 
grà 


i adevărat“. 
Teoria picturii în Cinquencento se centrează, toată, asupra 
acestei probleme. Celebrii struguri ai lui Zeuxis sunt 
încă emblema cea mai importantă a teoriei verosimilului 
în pictură. 

Legătura dintre poetică și retorică apare astfel ca fun- 
damentală pentru o întreagă epocă de cultură occidentalá.? 
Regulile ficţiunii retorice coordonează o mare parte din regulile 


"CL Aristotel, Retorica, II, 24, 9 si Poetica 1447-1448. 
? Quintilian, Arta oratorică, op. cit., vol. 1, p. 203, II, pp. 17, 20-21. 
* Idem, ed. cit., vol. I, p. 207, II, pp. 17, 39. 
* Gorgias, 465 b-c. 
| ? Vezi E.R. Curtius, Literatura europeană, op. cit., pp. 96-97, dar 
si observaţiile lui V. Florescu, Retorica si neoretorica: geneză, evolutie, 
perspective, Editura Academiei R. S. Románia, Bucuresti, 1973, p. 108 

ficţiunii poetice, iar în Renașterea matură, mare parte din 
regulile ficţiunii picturale.! Încă din Tratatul lui Cennini se 
putea observa o contaminare a teoriei picturii cu retorica, 
în schema diviziunii artelor.” Alberti, asa cum s-a observat?, 
isi concepe si el tratatul după o structură a discur sului retoric 
(exordium, narratio, confirmatio, reprebensio, peroratio) si 
il sfătuiește pe pictor să studieze pe poeti si pe retori pentru 
găsirea (inventio) temelor plastice. Structura actului pictural 
la Alberti nu se desfăşoară însă după o ordine retorică. 
Încă din Quattrocento paralelismul picturá—retoricá 
tinde sá capete dimensiunea unei necesităţi istorice: „Aceste 
arte, pictura şi oratoria“ — scrie Enea Silvio Piccolomini în 
1452 —, „se îndrăgesc reciproc. Geniul amândurora dorește 
să nu fie comun, ci înalt şi máret. E lucru de uimire cum 
atunci pina oratoria înfloreşte, înfloreşte pe o măsură și 
pictura“. Dar teoria artelor plastice va prelua lecţia reto- 
ricii doar ca un reflex al aceloraşi asimilări făcute de poetică. 
Punctul maxim al asimilării retoricii este celebrul Naugerius 
sive de poetica al lui Gerolamo Francastoro? Pe plan 
venetian, evenimentul cel mai important in acest sens este 
apariţia Poeticii lui Daniello, carte de căpătâi a lui Dolce. 


GE TR. sone ,Ut Rhetorica Pictura. A Study in Quattro- 
cento Theory of Sore dh in Journal of Warburg and C ourtauld 
Institutes, XX (1° ), pp. 26-44. 

? Cf. M. eg ali, Giotto and the Orators, Oxford University 
Press, Oxford, 1971. 

Cf. ].R. Spencer, op. cit., p. 26. 

t Apud J.R. Spencer, op. cit., p. 27. Pentru reînvierea retoricii antice 
în Sana cititorul are la dispone excelentul studiu al lui 
V. Florescu, op. cit., mai ales pp. 117—138. Autorul accentuează temeiul 
teoretic al reactualizării retoricii și independenti acestui fenomen de 
gândirea politică a vremii. După părerea lui V. Florescu (pp. 128 și 
urm.), retorica are acum ca ţintă adâncirea sudurii între res și ve ba. 

Pentru teza contrară, cea a derivatiei din gândirea politică, a se 
vedea D. Cantimori, „Rhetoric and Politics in Italian Humanism“, 
in Journal of Warburg Institute, 1937, pp. 82-102. 

5 Cf. R. Barilli, Poetică si retorică, trad. rom. de N. Bengus, Uni- 
vers, Bucuresti, 1975, pp. 69—90. 

Paralelismul poeticà-retoricà si apoi insertia poeticii 
picturale în sânul acestei dualitäti pune desigur probleme 
foarte serioase. Fictiunea oratorului are ca scop persua- 
siunea, cea a poetului catharsis-ul. Legătura dintre discursul 
poetului și cel al oratorului — care rămân pe deplin dis- 
tincte — este făcută de instrumentul stilistic al „verosimi- 
litátiió: metafora. Aceasta, s-a spus, „are câte un picior 
în fiecare dintre cele două domenii... Există o unică structură 
a metaforei, dar două funcțiuni ale ei: o funcţie retorică si 
una poetică“!. Din acest nucleu comun, veacul al XVI-lea 
va înregistra dezvoltarea programatică a laturii retorice, 
care în secolul următor își va instaura stăpânirea asupra 
artei baroce. 

Pentru teoria artelor plastice, apelul la retorică are însă 
o importanţă c capitală: se încearcă astfel demonstrarea struc- 
turii rationale a actului pictural. O rationalizare care vizează 
însă în primul rând structura metaforică, şi deci poetică, a 
operei picturale? faţă de codificarea matematică, si deci stiin 
tificá, pe care o propusese Alberti. „Și cum pictura este cu 
adevărat poezie..., inchipuind ceea ce nu există, ar fi bine 
să se ţină seama de unele rânduieli statornicite de către 
ceilalți poeti, adică de cei ce scriu...“ 

Dar ordonarea discursivă a picturii, prin structura comu- 
nicativă impusă operei, vizează direct o structură comuni- 
cativă a receptării. De aici decurge de fapt și justificarea 
criticii de artă ca verbalizare a unor conţinuturi vizuale deja 
ordonate după criterii „lingvistice“. Nu este întâmplător că 
Dolce este primul italian ne-pictor care scrie un tratat despre 
pictură, așa cum nu este întâmplător faptul că acum se pune 
pentru prima oară o problemă care va domina secole întregi 
de cultură figurativă: cea a raportului dintre artă şi critică: 


! P. Ricoeur, La Métapbore vive, Paris, 1975, p. 18 [vezi si Meta- 


fora vie, trad. de Irina Mavrodin, Univers, București, 1984 — n. ed.]. 


2 Atât Dolce, cát si Aretino folosesc adesea în descrierile lor 
noţiunea de „poem“ în locul celei de „tablou“ 


> Pino, ed. cit., p. 208. 

CICERO QUINTILIAN 





Inventiune Inventiune 


Dispozitinne Dispozitiune 
/ { 


Circumscriere 


(determinarea marginilor, dese- 


nul conturului) 


Compoziţie 
(ratiunea conform căreia se 
compun toate părțile picturii; 
„Din compoziţia suprafeţei se 
naște gratia corpurilor numită 
frumuseţe.“ ) 

Tema. Proportiile. Anatomia. 


Expresia. Miscarea. 





, 
Recepție a luminilor 


(clarobscur, colorit) 





Memorie Elocutiune 
Rise sii zi 

Elocutiune Memorie 

actiune actiune 


(pronuntare) (pronuntare) 

PINO 


DOLCE 


DANIELLO 





Desen 
judecată (talent) 
circumscriere (profilul, 
conturul figurilor, clar- 


obscurul, schiţa) 


nică) 

- compoziţie (cuprinde cele 
trei părţi anterioare. A 
reda cum se cuvine supra 
feţele. Proportii. Racursi. 
Drapaj. Anatomie. Este 
însuși spiritul picturii) 


Inventiune 
tema (cu o dublă 
origine: istorisi- 
rea si mintea pic- 


torului) 


practica (experienta teh- — ordinea si potri- 


virea (adecvarea la 
temă, la loc, la vâr- 
stà, la materia re 

prezentată) 


Inventiune 


(materia opere!) 
- tema 


— ordinea 





Inventiune 
— alegerea temei 
— adecvarea modalitátilor 
de reprezentare la temă 
(este partea picturii cea 


mai apropiată de poezie) 


Desen 
(forma prin care 
se înfăţişează tema, 
forma dată lucru- 
rilor imitate) 

— proporție, ana- 
tomie, mișcare 
varietate, racursi, 


drapaj 





Colorit 
(Îmbinarea culorilor pe 
suprafeţele aflate la ve- 
dere) 

— proprieta (însuşirile spe- 
cifice vârstei, materiei etc.) 
— prontezza (uşurinţa si di- 
băcia mâinii; tusa, factura) 


— lumina (sufletul culorii) 


Colorat 

— condimento (lup- 
ta între lumină si 
umbră: relieful) 

— perspectiva aeriană 
ştiinţa tonurilor 

— sprezzatura 

(spontaneitatea 


tusei) 








Dispozitiune 


(desenul operei ) 
E naturală 


— artificială 


Elocutiune 


(ornato parlare) 


poate fi: 


ii 
gravă şi sublimă 
medie 


atenuată si umilă 

„Aș vrea să-mi spui mai întâi [gráieste Fabrini către 


Aretino] dacă cineva care nu e pictor este în măsură să judece 
pictura.“! Rezolvarea lui Dolce este desigur afirmativă si 
are ca temei comuna structură lingvistică a picturii si a „lite- 
relor“ („scriitorii sunt si ei pictori; căci pictură e și poezia, 
si istoria, şi orice scriere cărturărească“?). Singurul lucru care 

scapă controlului criticului literat este partea strict tehnică 
a execuţiei picturale.” 

Paolo Pino este primul“ care încearcă o tratare a picturii 
pe criterii antialbertiene, inspirate de retorică. Totuși, pe 
locul întâi va rămâne „desenul“ (care corespunde atât circum- 
scrierii albertiene, cât si ,dispozitiei” retorice: „compozitia“, 
care la Alberti constituia un punct aparte, este la Pino o 
subdiviziune a „desenului“, fiind cumulată astfel cu notiu- 
nea de ordo (taxis) sau dispositio din retorica clasică. ,Inven- 
tiunea* trece pe locul al doilea (în retorică inventio—euresis 
este prima diviziune), dar important este faptul că acum 
„alegerea temei“ constituie un capitol separat, pe când la 
Alberti era trecut, destul de fugar, în cadrul „compoziţiei“ 
În fine, albertiana „recepţie a luminilor“ este înlocuită de „colo- 
rit“, care în mod evident calchiază diviziunea retorică denu- 
mită elocutio (lexis) şi care prin tradiţie era considerată ca 
latura cromatică a retoricii (rbet verba colorat). 

În împărțirea făcută de Pino (a se vedea tabelul de mai 
sus) se poate astfel observa pe de o parte deschiderea către 
diviziunile retoricii, iar pe de altă parte o apropiere destul 
de puternică încă de tripartitia lui Alberti? 


! Dolce, ed. cit., p. 271. 

? Ibidem. 

> Ibidem, pp. 271 şi urm. 

* Cf. C.E. Gilbert, „Antique Frameworks for Renaissance Art 
Theory: Alberti and Pino“, in Marsyas, III, 1943—1945, pp. 87-106; 
Pino, ed. cit. , pp. 205 si urm. 

5 Este foarte posibil ca Pino sá fi cunoscut si tratatul lui Fr. Lanci- 
lotto (Tractato di Pictura, Roma, 1509) care teoretiza o împărțire 

Lodovico Dolce face pasul hotărâtor! : împărțirea sa ( ,in- 
ventiune*, „desen“, ,colorit“) urmează in mod clar primele 
trei diviziuni ale retoricii antice, asa cum apar ele la Quintilian: 
sinventiune“, ,dispozitiune“, ,elocutiune“. Sursa de primă 
máná din care se inspirá probabil Dolce este Poetica lui 
Daniello, unde ,elocutiunea“ apare în mod declarat ca partea 
cromatică a limbajului? si, în același timp, ca forma ultimă 
şi perfectă a discursului poetic? 

Importanţa pe care o capătă ,inventiunea* in poetica 
artelor plastice la Veneţia reflectă însă, alături de contami- 
narea retorică, gustul specific lagunar pentru o tematică 
întemeiată pe jocul savant cu marile surse literare ale Anti- 
chitátii. Pentru Pino, inventiunea constă în „a te pricepe să-ţi 


** La Dolce inventiunea 


găseşti singur poezii și poveşti 
„purcede din două izvoare: din istorisire și din mintea picto- 
rului“5. Ea nu mai este deci doar o chestiune de eruditie, 
ca la Alberti$, ci si o chestiune de talent, iar ,,inventiunea“ 
nu priveşte în mod exclusiv conţinutul operei, ci, în aceeași 
măsură, este o chestiune de formă: „Istorisirea îi dă doar 


materia, pe când din mintea lui se nasc nu numai ordinea 


cvadripartità (Disegno, Colorito, Compositione, Inventione). Cf. si 
C.E. Gilbert, op. cit., p. pue 

! Cf. Dolce, ed. cit., pp. 285 si urm. si RW. Lee, op. cit., pp. 28 si urm. 

? B. Daniello, Della poetica, Venetia, 1536 (acum in Trattati di 
poetica e retorica del Cinquecento a cura di B. Weinberg, I, Laterza, 
Bari, 1970, pp. 227—318, aici pp. 2 275, 296). 

> Ibidem, pp. 272 şi urm. În Dialogul său despre pictură, Dolce 

preia schematismul retoric deja existent în tratatul său anterior, 
dedicat poeziei (Osservationi sulla volgar lingua, Veneţia, 1550, ed. 
a doua, 1554, pp. 183 si urm.), unde spune „ea (poezia) este dibăcie 
a inventiunii, ordinii si Nee de cuvinte“ si „...versul și cuvântul 
sunt ca penelul și culorile poetului: cu ele bri acesta, pictànd 
pànza inventiunii sale“ 

* Pino, ed. cit., p. 207 

5 Dolce, ed. cit., p. 294. 

6 Cf. E. Panofsky, Ideea..., op. cit., p. 36. 

și potrivirea, dar şi atitudinile, varietatea și (ca să zicem asa) 
vigoarea figurilor; această latură e însă comună cu desenul.“ 
Dolce instaurează o unitate tipic venețiană între subiect 
si realizare, care este cea aristotelică între potentialitate si 
act?, între materie și formă. „Ordinea“ şi „potrivirea“ (care 
depind de ingegno) in-formeazá materia operei, care depinde 
de historia. Inlántuirea ,inventiune*— „desen“ (in sens vene- 
tian) decurge firesc din această unitate: ,Inventiunea este 
întruchipată prin forme, iar forma nu e altceva decât dese- 
nul.*? Ca atare, la Venetia desenul va acoperi o sferă extrem 
de largă, în concordanţă cu teoria cinquecentescă a concep- 
tului, așa cum o ilustrează și Vasari: de la contur, la compo- 
zitie, de la proporții la racursi si perspectivă; pe scurt, va 
acoperi aproape întreaga sferă a formei. Singurul termen care 
lipseşte în vederea unei exprimări plenare va fi culoarea. 
În Tratatul lui Alberti, culoarea este subsumată ,receptiei 
luminilor“ si ca atare tinde să devină o problemă secundă 
a clarobscurului: „Albul şi negrul, pentru pictor, exprimă 
umbra şi lumina, în timp ce toate celelalte culori sunt, pentru 
el, materie la care ar adăuga mai mult sau mai puţin umbră 
sau întuneric.“* La Leonardo da Vinci, coloritul primeşte 
calitatea de gradare a umbrei, prim pas pentru o teorie tonală 
a cromatismului.5 Pentru v enetieni, culoarea devine centrul 
dezbaterilor teoretice, așa cum la Alberti fusese perspectiva. 


Pino este încă modest în tratarea cromaticii: lumina 
pentru el este subordonată culorii. Problemele ridicate sunt 


' Dolce, ed. cit., p. 294. Întreaga scrisoare a lui Dolce către Al. 
Contarini (acum republicată in M.W. Roskill, op. cit., pp. 213-217) 
poate fi considerată o ilustrare a conceptului de inventiune in opera 
lui Titian. 

2 Cf. M.W. Roskill, op. cit., p. 269. 

3 Dolce, ed. cit., p. 295. 

* L.B. Alberti, cs pictură, op. cit., pp. 59-60. 

? Cf. Leonardo da de ed. cit., op. cit., pp. 165 si urm. si L. Ven- 
turi, /storia..., op. cit., pp. 108 şi urm. 

atât de complicate, încât Pino refuză aproape o teoretizare 
adâncită. Singurul lucru asupra căruia el insistă este diferența 
între culoarea fizică şi culoarea imaginii picturale: „Orice 
culoare, fie așa cum este, fie amestecată, poate produce felu- 
rite efecte, dar nici una dintre ele n-are puterea să redea prin 
ea însăși efectele naturale, căci pentru asta se cere minte si 
practică de maestru priceput.“! Culoarea pură este astfel 
detronată. Pentru Pino, nu mai există de fapt decât „nuanțe“, 
ton, opera de pictură fiind unitatea tonală dată faptului vizi- 
bil. Pictorul, spune Pino, trebuie „să caute ca feluritele nuanţe 
să se potrivească si să se îmbine într-un singur tot, căci asa 
se văd şi în realitate, asttel încât să nu pară înădite sau rupte 
una de alta“?. 

Ceea ce se teoretizează în aceste rânduri nu este încă 
viziunea cromatică a lui Titian, ci gustul subtil al valorilor 
picturale instaurat de Savoldo, maestrul lui Pino? Dar apor- 
tul cel mai important al Dialogului sáu este poate acela 
privitor la stergerea granitelor dintre desen si culoare. Ín 
tratarea sa neoretoricá, desenul se află încă pe primul loc 
(ca la Alberti circumscrierea). La Pino, circumscricrea, ca 
parte a desenului, capătă deja valente cromatice. El vorbeşte 
chiar despre circoscrittione di pennello*, ceca ce era fără 
indoialà un fapt indráznet. Circumscrierea nu este simplul 
contur, ci, împreună, clarobscur si schiță: „Prin circumscriere 
eu înţeleg a profila, a face conturul figurilor si a reda clar- 
obscurul tuturor lucrurilor, ceea ce voi numiţi schità.“ 
„Practica“, altă subdiviziune a desenului, priveşte în mod 

! Pino, ed. cit., pp. 210-211. 

? Ibidem, p. 210. 

> Cf. Giusta Nicco Fasola, „Lineamenti del Savoldo*, in L'Arte, 

1940, pp. 51 si urm.; R. si Anna Palluchini, „Introducere“ la Dialogo 
di pittura de P. Pino, Guarnau, Venetia, 1946, pp. 40-41. A se vedea 
si rândurile dedicate de C. Brandi, Teoria del restauro (ed. a doua), 
Einaudi, Torino, 1977, care vede in această observaţie a lui Dolce o 
conștiință teoretică precisă a principiului „velaturii“ 

* P. Pino, ed. cit., p. 205. 

? [bidem, pp. 205-206. 

expres dirijarea luminilor.! La Pino, pentru prima oară în 
mod declarat, desenul este absorbit de culoare: el este 
imagine colorată si clarobscuralá.? 

Dolce face un pas important înainte. Si la el întâlnim 
diferenţierea între culoarea fizică şi cea picturală („coloritul 
să nu fie ca din cutie) si — la fel ca si Pino — el insistă 
asupra tonalismului. Numai că acum culoarea tonală tinde 
să elimine total desenul: „Culorile trebuie îmbinate prin 
tonuri care să le unească într-un singur tot, astfel încât să 
pară fireşti şi să nu lase nici o urmă supărătoare pentru ochi, 
aşa cum sunt liniile contururilor, de care pictorul trebuie 
să se ferească pentru că în natură nu se intálnesc."* 

Dacă în teoria și în practica florentină relieful figurilor 
era garantat de desen si clarobscur, acum, prin subordo- 
narea clarobscurului culorii, relieful devine o problemă 
strict cromatică: „Cea mai însemnată parte a coloritului este 
lupta dintre lumină și umbră, în care există o cale de mijloc 


! Ibidem. 

2 Cf. L. Grassi, Teorici e storia della critica d'arte, 1, Multigrafica 
Editrice, Roma, 1970, pp. 187-188 

? Dolce, ed. cit., p. 313. Vezi si Pino, ed. cit., p. 213. ,Lauro: Nu 
stiu cum as scoate-o la capát dacá nu s-ar vinde culori frumoase, 

care-mi aduc si trecere, şi câștig. Fabio: În felul ăsta le iei ochii doar 
celor nepriceputi. Eu nu te dojenesc pentru că foloseşti culori fru- 
moase, însă as vrea ca ele să aibă de câştigat datorită tie, si nu tu 
datorită lor.“ 

O părere asemănătoare este exprimată și de către Aretino în scri- 
soarea din 23 mai 1537 către lacopo del Giallo (ed. cit., pp. 60-61), 
numai cà acum opozitia culoare fizică — culoare picturală capătă o 
temelie istorică (pictură medievală — pictură „modernă“ ): „Știu că 
miniaturistii se înrudesc prin desen cu meșterii ce fac ferestre din 
sticlă, iar meșteșugul lor stă doar în frumuseţea sinelii, a verdelui albăs- 
trui, a lacurilor de cármáz, a pulberii de aur, migălind câte o fragá, 
un melc și alte asemenea máruntisuri. Dar opera dumitale e toată nu- 
mai desen, numai relief: fiecare amănunt este gingas, topit în sfumato 
de parcă ar fi pictat în ulei.“ 

+ Dolce, ibidem, p. 311. 

pentru a îmbina cele două contrarii, dând astfel rotunjime 
figurilor şi făcându-le să pară, după cerinţă, mai apropiate 
sau mai depărtate... Pentru asta se cere de asemenea o bună 
cunoaștere a perspectivei, spre a putea micşora lucrurile care 
fug, fiind închipuite în depărtare. Dar ochiul trebuie să 


vegheze necontenit asupra tonurilor...“! 


„Modernitatea“ demersului lui Dolce apare aici cu 
evidenţă. Depășind perspectiva liniară albertiană prin 
sugestii leonardesti, el ajunge să teoretizeze o perspectivă 
aeriană, cromatică. La el, culoarea nu mai este o proprietate 
a lucrurilor, ci a spatiului.? Idolul noii picturi va fi Titian. 

Aceasta este modalitatea teoretică prin care pictura vene- 
tianá este declarată ca autonomă și, în același timp, ca 
valabilă în propria ei originalitate. Dar atât Pino, cât și Dolce 
sunt conştienţi că tratarea poetico- retorică nu oferă decât 
graficul notional în care se poate înscrie demersul artistic. 
La închiderea discuţiei despre „părțile picturii“ apare inevi- 
tabil deschiderea către o estetică a faptului pictural intrin 
sec, către constatarea poetică a operei care depáse ste Insasi 
¿Y erbalizarea“ anterioară. Dar $1 aici este prezentă retorica. 
(Fabio): „Aceasta este ceea ce voiam să-ţi spun despre inven- 
tiune, desen si colorit, care îmbinate laolaltă poartă numele 
de pictură.“ ,Ia-o mai domol! (intervine Lauro). Ce părere 
ai despre « farmec » (vaghezza) în pictură?“ Definiţia lui 


! Dolce, ed. cit., p. 310. Este demn de notat aici faptul că însăși 
vechea dispută între pictură și sculptură (actualizată de intervenţia 
lui B. Varchi, Lezzione della maggioranza delle arti, Florenţa, 1546, 
acum în Paola Barocchi, Trattati..., pp. 5-58) este pusă la Venetia 
în termeni oarecum originali. Ea dune o dezbatere care vizeazä 
picturalitatea si sculpturalitatea (a se vedea Pino, ed. cit., pp. 210 
şi urm., Dolce, ed. cit., pp. 256-257, Aretino, ed. cit., pp. 130-131). 
Aretino (loc. cit.) îi va pune capăt prin predilectia sa vădită pentru 
sculptură ca „formă picturală“ (vezi observaţiile lui S. Ortolani, „Le 
origini della critica d'arte a Venezia“, în L'Arte, 1923, pp. 1-17). 

* Cf. G.C. Argan, De la Bramante la Canova, op. cit., p. 108 
şi A. Parronchi, „La prospettiva a Venezia tra Quattro e Cinque- 
cento“, în Prospettiva, 9, 1977, pp. 7-16. 


Fabio este destul de tradiționalistă. „Adevăratul farmec nu 
este altceva decât frumuseţea sau gratia care izvorăşte din 
potrivire sau buna proporţie a lucrurilor, așa încât dacă 
picturile sunt făcute cum trebuie au si farmec şi-i tac cinste 


maestrului.“! 
lar Dolce face apel la un concept aparent impresionist, 

„acel ceva“ (il non so che): „Căci pe lângă inventiune, desen 
si varietate, pe lângă faptul că toate lucrările sale sunt adânc 
mişcătoare, ele mai au şi însuşirea pe care o aveau, după cum 
scrie Pliniu, figurile lui Apelles; iar aceasta este frumuseţea, 
adică acel ceva care place atât de mult la pictori, ca si la poeti, 
încât ne umple sufletul de o nespusă desfătare, fără să ne dăm 
seama de unde izvorăşte acest simtámánt de plácere...** 
Această reconvertire psihologică a rationalitátii discursului 
de tip retoric vine, si ea, în urma unei actualizàri a oratoriei. 

Vaghezza si r non so che sunt încrengàturi ale unui concept 

care încă de la originile retoricii (Pitagora, Gorgias) des- 
chidea calea oratorului către actul poetic. Este vorba despre 
așa-numita „încântare magică“ sau goeteta.^ 


3. Demonstrația istorică. 
Titian si Michelangelo 


Scurta fenomenologie a lui „acel ceva“ îi este prilejuită 
lui Dolce de pictura lui Rafael. Încheiată fiind tratarea teo- 
retică, ea trebuie să fie supusă unei validări istorice. Para- 
digma Rafael capătă acum o importanţă fundamentală: el 
este pictorul care întrunește toate calitățile (,inventiune", 
„desen“, „colorit“ si „acel ceva“), în contrast cu Michelan- 
gelo, care reprezintă apogeul tradiţiei toscane a desenului: 
- Cercetànd, asadar, toate insusirile pe care trebuie sá le 


întrunească un pictor, vom vedea că Michelangelo are doar 
una singură, si anume desenul, pe când Rafael le avea pe 


! Pino, ed. cit., pp. 212-213 
* Dolce, ed. cit., p. 327. 
> Cf. V. Florescu, op. cit., p. 55. 

toate sau mai toate...; lar dacá va fi lipsit vreuna, aceea a 
fost màruntà si neînsemnată. “! 

Rigoarea retorică a tratării picturale, asa cum ne-o pro- 
pun venețienii’, se justifică istoric ca reacţie împotriva lui 
Michelangelo. Pictura este un discurs rațional încununat de 
„farmec“ sau de „acel ceva“. Rationalitatea picturii se opune 
pe de o parte tipului matematic propus de Alberti, dar pe 
de altă parte se opune și concepţiei despre artă ca furor divinus, 
asa cum o ilustrează Michelangelo. Atât Pino, cát si Dolce 
incearcá sá imbine cerintele Weeer ia cu „spontaneitatea“ 
execuției. La Pino, „uşurinţa si dibăcia mâinii este un har 
dăruit de natură“, iar pentru Dolce ea devine „libertate a 
tusei^ (sprezzatura), dobândită prin deplina posesiune a 
regulilor: „Penelul se cere mânuit cu oarecare libertate, aşa 
încât nici coloritul să nu fie ca din cutie, nici figurile prea 
migălite, dar întregul să vădească o împlinire armonioasă. 
»Naturalitatea” imaginii artistice ni se dezvăluie astfel nu 
ca rezultat al unui discurs spontan, necultivat si deci „bat 
bar“, ci ca urmare a stăpânirii regulilor si a disimulării lor 
în actul formulării.’ 


' Dolce, ed. cit., p. 315. 

? Pino (pictor de profesie) ) este mult mai legat de concepti: a despre 
talent, ca dar natural, decât Dolce (literat). Modelul retoric functio- 
neazá la el doar partial: „Nu știi oare că trebuie să fii născut pentru 
asta (pentru pictură, n.n.), întocmai ca si poeţii ? În schimb, orator 
poti să ajungi prin învăţătură, pentru că în celelalte arte, fie liberale, 
> mecanice, sunt statornicite trepte si reguli prin care poti ajunge 
la desăvârşirea scopului urmărit, asa încât oricine, cât ar fi de greoi 
la minte, poate ajunge priceput, lucru care în arta noastră nu e cu 
putinţă“ (Pino, ed. cit., p. 218). 

La Dolce, talentul innáscut si structura retorică a exprimárii capátà 
aceeași importanţă. „Fabrini: Din toate cele arătate, două lucruri 
mi-au plăcut cu deosebire: unul că picturile trebuie sà miste sufletul, 
iar al doilea că darul picturii e innáscut* (ed. cit., p. 315). 

5 Pino, ed. cit., p. 211. 

* Dolce, ed. cit., p. 313. 

> Conceptele vehiculate aici sunt si ele de sorginte retorică: este 
vorba despre dissimulare eloquentiam, preconizată de Cicero în 

Antimichelangiolismul cuprins în teoretizarea unității 
,inventiune* — „desen“ — „colorit“ are ca ţintă deci ilustrarea 
supremaţiei picturii lui Titian asupra celei a lus Michelangelo. 
În justificarea istorică a acestei opoziții, venețienii parcurg 
însă un drum ocolit: pentru a nu fi acuzaţi de părtinire, ei 
încearcă să-l detroneze pe Michelangelo cu ajutorul lui Rafael, 


pentru ca apoi să lase cale liberă apologiei lui Titian. 

Încă de la începuturile criticii de artă venetiene se poate 
nota o simpatie vădită pentru opera lui Rafael.! Descrierea 
pe care o face Michiel? lucrării Sfânta Margareta (din colec- 
tia Zuanantonio Venier, azi la E anerhiense isches Museum 
din Viena sub numele lui Giulio Romano), „operă fără cusur“, 
poate fi consideratá ca un preludiu la paginile dedicate de 
Pino, Dolce si Aretino. La acesta din urmá apare insá o osci- 
latie puternică a criteriilor estetice, din care cauză ambiguita- 
tea receptàrii lui Michelangelo în mediul venețian creste. 

Aretino (il. 19) se formase în spiritul picturii toscane si 
romane. El va rămâne toată viaţa un exponent al „esteticii 
inspiraţiei“ si un apărător al desenului. Respingerea lui Miche- 
langelo nu pare astfel a pleca, în cazul său, de la considerente 
teoretice, ci de la motive strict personale. Abia după 1545, 
în corespondenţa sa, Rafael va trece pe primul loc, uzur- 
pându-l pe Michelangelo. Ofensiva cea mai bine pusă la 
scrierile sale retorice (cf. A.D. Leeman, Orationis Ratio. The Stylistic 
Theories and Practice of the Roman Orators, Historians and Philo- 
sophers, Hakkert, Amsterdam, 1963, vol. I, PP- 112 şi urm.). Despre 
,naturalete" şi „disimulare“, a se vedea si V. Florescu, op. cit., 
Pp. 55 şi urm, 

O problemă asemănătoare apare şi în Dialogurile lui Francisco 
de Hollanda (ed. cit., pp. 104—107). A se vedea pentru aceasta, R.J. 
Clements, bad on Effort and Rapidity in Art“, în Journal 
of Warburg and Courtauld Institutes, XVIII (1954), pp. 301-310. 

! Cf. R. Palluchini, „La critica d'arte a Venezia nel Cinquecento”, 
in Quaderni del Rinascimento Veneto, I, f. a., p. 6. 

? Marcantonio Michiel, Notizie d'opere di disegno nella metà del 
secolo XVI (titlu modern, dat de Jacopo Morelli), Cod. Marciano, 
it. XI, 67 (7351), c. 59 t. 

punct este dusá de Dolce, care in scrisoarea din jurul lui 
1550 către Ballini! isi expune deja predilectia pentru Rafael 
si Titian, in detrimentul lui Michelangelo. Elogiul pictura- 
litátii făcut de Pino în 1547, prin care se încerca pentru întâia 
oară o justificare teoretică si istorică a picturii lui Titian, 
este imediat contracarat de cátre Doni, intr-o scriere medio- 
crá din 1549. S-a presupus astfel că la Venetia ar fi existat 
o „partidă“ michelangiolescă extrem de puternică, care abia 
după loviturile primite de la Pino, Dolce și Aretino va părăsi 
arena de luptă? 

O descifrare a criteriilor istorice ce stau la temelia trata- 
telor venețiene este, de aceea, indispensabilă pentru a înte- 
lege contextul exact al apariţiei celei dintâi critici de artă a 
picturalitàtii. 

Pino? încearcă să reconstituie rădăcinile istorice ale artei. 
Reactualizând un vechi topos al esteticii medievale (Deus 
Pictor), el indică originile artei în creaţia divină. Trecând apoi 
la la istoric al artei, după un erudit excursus inspirat 
din Pliniu; se opreşte direct asupra picturii din Cinquecento. 
Michelangelo si Titian (pomeniti pentru prima oară îm 
preună) sunt „zei si maestri de frunte ai pictorilor“?. Ceilalți 
artiști pomeniti de Pino sunt, in majoritatea lor, reprezentanti 
al „manierei“: Andrea del Sarto, Pontormo, Bronzino, Vasari, 
Sodoma, Savoldo, Tintoretto, Paris Bordone etc.? Predilectia 
autorului pentru Bronzino („va deveni un mare maestru ȘI 

! Pentru problemele datării scrisorii către Ballini, a se vedea M.W. 
Roskill, op. cit., pp. 50 si urm. 

? R. Palluchini, op. cit., p. 17. 

! Pino, ed. cit., p. 219. 

* Ibidem, p. 226. 

. ? Ibidem, p. 225. Elementele manieriste ale gándirii lui Pino au 
fost puse in luminá de Julius Schlosser-Magnino, La letteratura 
artistica. Manuale delle fonti della storia dell’arte moderna, ed. a Ma, 
La Nuova Italia, Florenţa, 1964, p. 240 si Esther Nyholm, Arte e 
teoria del Manierismo, Odense, 1977, pp. 54 si urm.; Paola Barocchi, 
op. cit., pp. 312 si urm. accentuează tocmai elementele antimanieriste 
existente in gándirea lui Pino. 

îndrăznesc să spun că mie mi se pare cel mai bun colorist 
din zilele noastre“!) trebuie privită ca un deviationism meto- 
dologic. Bronzino are acelaşi rol, în Tratatul lui Pino, pe 
care-l capătă Rafael la Dolce și la Aretino: el abate atenția 
de la opera lui Michelangelo, pentru a netezi calea inserării 


lui Titian în istoria critică a picturii italiene: „Bronzino e 
un meşter foarte priceput, iar mie îmi place mult felul în 
care lucrează și îl preţuiesc de asemenea pentru însuşirile 
lui: însă mă mulțumește mai mult Titian.*? 

Pino se dovedește a fi doar un partizan relativ al lui Titian, 
căci ceea ce pare a-l atrage mai degrabă este eclectismul lui 
Tintoretto (il. 26, 27). Acesta, fără să fie menţionat în mod 
special, este prezent în fundamentul opţiunilor teoretice ale 
lui Pino atunci când el teoretizeazá concilierea între Titian 
şi Michelangelo: „Dacă el (adică Titian) şi Michelangelo ar 
fi contopiti într-un singur trup, adică la desenul lui Miche- 
langelo s-ar adăuga coloritul lui Titian, atunci acesta ar putea 
fi numit zeu al picturii.“? Dacă ar fi să-i dăm crezare lui 
Ridolfi*, acesta este crezul lui Tintoretto, la a cărui intrare 
în atelier se putea citi (spune legenda) deviza „Desenul lui 
Michelangelo şi culoarea lui Tigan“ 

Dolce este mai transant în opţiuni, dovedind o conștiință 
istorică mult mai solidă. Inspirat poate de Vasari, el se dove- 
deste partizanul unei concepţii evoluționiste” care, pe plan 
venețian, este exprimată de linia Bellini Giorgione- Titian*. 

Titian este cel care, în conceptia lui Dulce, parcurge in 
anii uceniciei toate treptele mai importante ale culturii 


e a 
' Pino, ed. cit., p. 226. 


? Ibidem, p. 227. 
> Ibidem, p. 227. 
Ridolfi, Vita del l'intorettc >, Venetia, 1642. 
5 Cf. E.H. Gombrich, „The ne Conception of Artistic 


Progress and its Consequences", în Norm and Form, Londra, 1966. 


* Dolce, ed. cit., pp. 257-258. A se compara cu pasajul similar 


din Vasari, Le Vite..., op. cit., vol. VII (Vita di Tiziano), p. 438. Vezi 
şi R. Longhi, Viatico per cinque secoli di pittura veneziana, Sansoni, 
Florenţa, 1946, pp. 23 și urm. 





figurative venețiene: temeiurile artei învăţate de la mozaicarii 
de la San Marco, un popas în atelierul lui Gentile Bellini 
pe care-l părăsește însă din pricina manierei sale „seci si 


a 


greoaie“, urmat de o încercare în atelierul lui Giovanni 
Bellini (il. 22), după care, „cum nici maniera acestuia nu i-a 
fost întru Se, pe plac, a trecut la Giorgio di Castelfranco“!. 
Aici se petrece „ruptura“ de firul istoric al tradiţiei vene- 
tiene: prin depășirea lui Giorgione, Titian strápunge canoa- 
nele ev olutiei istorice. Mai puternicà decât cultura, în opera 
sa, ne spune tot Dolce, va actiona natura? 

Ajunsá in acest punct, arta lui Titian nu se va mai raporta, 
din punct de vedere cultural, in sens vertical, la traditia 
venetă, ci va intra într-o coliziune orizontală cu artistul con- 
temporan cel mai greu de concurat: Michelangelo. 

In Dialogul lui Dolce, problema Michelangelo Titian 
o va depăşi cu mult în extindere si A eim pe cea a 

raportului lui Titian cu tradiția lagunará. Judecata lui Dolce, 
am putea spune în termeni moderni, devine acum sincronică. 
Prin aceasta, el continuă într-adevăr „metoda“ critică a lui 
Aretino, căreia îi dă însă un plus de istoricitate, căci sincronia 
raportului Tiţian- Michelangelo traduce în termeni critici 
diacronia raportului culoare-desen. Confruntarea ascunde 
în spatele ei două istorii autonome: istoria picturii toscane 
si istoria picturii « venețiene. Termenul mediu, fără de care 
monada venețiană si cea toscană nu și-ar fi găsit tangenta 
necesară confruntării, este Rafael. 

Ce îi reproşează Dolce lui Michelangelo ? Încă din scri 
soarea către Ballini?, nucleul teoretic din care se va dezvolta 
apoi Dialogul, Michelangelo este supus unei critici care vehi- 
culează concepte horatiene si retorice: el nu are „echilibru 
şi măsură“ (certa temperata misura), e neatent la „potrivire“ 
(convenevollezza ), îi lipseşte „varietatea“ (toate figurile lui 

l Dolce, ed. cit. (Pe 336. 

? Idem, pp. 335-337: , ...se cunoaşte astfel lim pede că natura l-a 
făcut pictor...“ si ,.. Ama auzit cà Giorgione ar fi spus cá Titian era 


pictor încă din P xinrecele maicá- sii e 


' Apud M.W. Roskill, ibidem. 

sunt „mari, teribile, înspăimântătoare “)!, e lipsit de „cuviinţă“ 
(fuor di misura licenzioso Y si, lucru deosebit de grav, stă prost 
cu ,inventiunea* 

Dolce îi acceptă însă supremaţia nestirbitá în ceea ce 
priveşte sculptura, artă pe care Michelangelo „a adus-o la 
desăvârşirea atinsă in Antichitate“*. 

Tot ceea ce e criticabil în pictura lui Michelangelo devine 
împlinire supremă la Rafae de acesta respectă „varietatea“, 
redă trupul sugerat de un drapaj savant, respectă proporțiile 
perfecte ale figurilor, nu pictează la întâmplare, ci întot- 
deauna după mult studiu; e excelent în ,inventiune“* 
Singurul domeniu unde Michelangelo îl poate întrece este 
desenul nudului.* Însă Rafael este posesor al unui disegno 
care, chiar dacă nu atinge măreţia lui Michelangelo, este 
concurabil cu el. El posedă de asemenea o calitate care ace- 
luia îi lipsea, culoarea: ,Încântätorul Rafael i-a întrecut în 
colorit pe toti cei care au pictat înainte de el..."" „Despre 
coloritul lui Michelangelo n-am să vorbesc, pentru că e lucru 
ştiut de oricine că în privinţa asta nu şi-a prea dat osteneala."* 

După uzurparea realizată de Dolce prin intermediul lui 
Rafael, terenul este pregătit pentru introducerea în arenă a 
lui Titian. Funcţionează pe deplin în acest joc al prioritátilor 
schema retorică expusă SE Michelangelo este deficitar 
în ceea ce privește ,inventiunea” si „coloritul“, dar greu de 
concurat în ceea ce priveşte „desenul“. Apologia lui Titian 
se va concentra asupra celor două diviziuni care-i lipsesc lui 
Michelangelo, încercându-se în același timp o revizuire 


! Aceeaşi părere și in Dialog..., op. cit., p. 324. 

2 Aceeaşi părere și in Dialog..., op. cit., p. 317. 

3 Aceeaşi părere si in Dialog..., op. cit., pp. 31 

* Dolce, ed. cit., p. 331. 

5 Ibidem, p. 327. 

é Scrisoarea către Ballini, apud M.W. Roskill, op. cit., p. 206 si 
Dialog, p pp. 324 si urm. 

Ed. cit., p. 329. 
8 Ibidem, pp. 329—330. 


9-320. 

teoretică a „desenului“ venețian. În ceea ce priveşte colo- 
ritul, Titian îl întrece pe Rafael si, implicit, pe Michelangelo: 
„EI îmbină perfecțiunea desenului cu vioiciunea coloritului, 
astfel încât lucrurile pictate de el nu par pictate, ci adevă- 
rate.“! , Titian este singurul căruia i se cuvine gloria coloritului 


perfect, de care nu s-a bucurat nici unul dintre cei vechi, 
iar dacă ei au avut-o, în schimb celor moderni le-a lipsit fiecă- 
ruia câte ceva, căci după cum spuneam, el merge în pas cu 
natura și de aceea orice figură de a lui e vie, se mișcă, iar 
carnea freamătă de viatä.“? Important este deci faptul că 
Titian nu opune pur si simplu culoarea desenului. El asimi- 
lează modalităţile expresive anterioare, coloritul fiind doar 
o calitate suplimentară. Încă din tinereţe, în Assunta (il. 25) 
de la Frari, el vădea „vigoarea şi măreţia lui Michelangelo, 
gratia si farmecul lui Rafael, si coloritul firesc al naturii“. Aici 
Dolce nu propune nici pe departe o soluţie eclectică de tip 
tintorettian. Sensul observaţiei sale este: o vigoare şi o măre- 
tie de aceeași calitate cu cea a lui M ichelangelo, gratia si far 
mecul de aceeasi calitate cu cele ale lui Rafael. Ín scrisoarea 
către Alessandro Contarini, Dolce accentuează unitatea 
calităților picturii lui Titian: „Nu se poate discerne care e 
partea mai frumoasă a picturii sale, pentru că fiecare separat 
si toate împreună contin perfecțiunea artei: coloritul se ia 
la întrecere cu desenul, desenul cu coloritul**, pentru ca în 
cele din urmă să ajungă să afirme direct: „Ştiţi prea bine cum 
că, în calitatea desenului, nimeni nu-i e superior lui Titian.? 
Apare aici si diferenta cea mai impor tanta fatá de concep- 
tia critică şi istorică a lui Pino. Dacă la acesta opoziţia 
Michelangelo- Titian se rezolva în întruchiparea ideală a lui 
Tintoretto, la Dolce va fi Titian însuși cel care va reprezenta 
momentul suprem de sinteză. Solutia sa refuză însă eclectismul: 


! Apud M.W. Roskill, op. cit., p. 208. 
? Dolce, ed. cit., p. 334. 

> Ibidem, p. 337. 

t Apud M.W. Roskill, op. cit., p. 214. 
? Ibidem. 


Titian este posesorul unui desen care e deja „altceva“ față de 


cel michelangiolesc. Acest desen nu se explică prin abso- 
utizarea „ideii interioare“ ca la toscani, ci prin inserarea 
sa — cu drepturi egale — în schema triadică ,inventiu- 
ne“ — „desen“ — „colorit“. 

Dolce se vádeste astfel a fi mai clasicist în concepția 
sa critică decât Pino, care conţine deja sâmburele teoriei 
manieriste. 

În Dialogul lui Dolce asistăm chiar la un atac direct îm- 
potriva „manierei“, „în înțelesul rău al cuvântului, adică o 
practică prost nărăvită, care duce la forme si infátisári foarte 
asemănătoare între ele“!. lar în alt loc, referirea la manie- 
rismul postmichelangiolesc este fundamental negativă: „Picto- 
rasi de mâna a doua care îl maimutáresc pe Michelangelo.“ 

In acest context respingerea soluţiei eclectismului tin- 
torettian apare fundamentală şi ea teoretic, chiar dacă se 
întemeiază probabil pe un motiv mai mult practic, cel al 
concurenţei economice cu Titian? Numele lui Tintoretto 
nu apare în Dialogul lui Dolce, fiind învăluit aproape de o 
adevărată „conspirație a tăcerii“. Există însă pasaje (trei la 
număr, după părerea specialiștilor)“ în care atacul la adresa 


lui Tintoretto este direct si evident. De asemenea, în lista 


+ Dolce, ed. et. p- 328. 

? Ibidem, p. 262. 

Pentru „problema Tintoretto“ în cadrul culturii venetiene a seco- 
lului al XVI-lea, a se vedea: L. Coletti, „La Crisi manieristica nella 
pittura veneziana“, in Convivium, 1941, pp. 109-126; Giusta Nicco 
Fasola, „Il Manierismo e l’arte veneziana del Cinquecento, in Venezia 
e l'Europa“, Atti del XVIII Congresso Internationale di Storia dell'Arte, 
Venetia, 1956, pp. 291—293; R. Palluchini, „Per la Storia del Manie- 
rismo veneto“, în Bulletin du Musée National de Varsovie, vol. 9 
1968, pp. 6-72; idem, La Giovinezza del Tintoretto, Daria Guarnati, 
Milano, 1950. 


* Aceste pasaje se aflà la paginile 290, 291 si respectiv 293. O altà 


referire, tot negativă, la adresa lui Tintoretto, a fost identificată de către 
M.W. Roskill (op. cit., p. 349) în Scrisoarea către Contarini. 

de pictori demni de reţinut pe care ne-o dà Dolce!, numărul 
manieristilor este mult redus faţă de cel prezent în însiruirea 
similară a lui Pino. 

În această modalitate a inserării lui Titian în cultura figu- 
rativă a Renaşterii, Dolce se apropie sensibil de Aretino, 
ale cărui idei pretinde că le-ar expune în Dialog? Numai 
că el operează o translație de la angajarea practică a lui 
Aretino la o angajare istorică a propriei concepţii despre 
artă. Ceea ce la Aretino era înainte de toate cronică artistică 
la Dolce se transformă, cel putin în intenţie, în istorie a artei. 

Nu fără temei s-a observat? că tratatul lui Dolce stabi- 
leşte un dialog evident cu Vietile lui Vasari, a căror primă 
ediţie apăruse în 1550. Aici Vasari oferă o tratare destul 
de superficială a picturii venețiene pe care o cunoştea însă 
direct de pe urma călătoriei din 1541—1542.* Ba chiar mai 
mult, anumite pasaje reflectă clar neîncrederea tipic toscană 
faţă de arta venețiană: „Fiind rugat apoi Vasari să se opreas 
cà la Venetia, s-ar fi invrednicit poate să rămână acolo câțiva 
ani, dar Cristoforo (Cristoforo Gherardi, n.n.) l-a descu 
rajat mereu, spunând că nu avea rost să se oprească la Vene 
tia, unde nu se tinea cont de desen, iar pictorii din acel loc 
nu-l prea foloseau... şi că era mai cu folos să se întoarcă la 
Roma, care este adevărata școală a artelor nobile şi unde 
calitatea e mult mai puţină ca la Venetia. ^? 

Pe temeiul acelorași criterii, în alt loc, Michelangelo apare 
ca dispretuindu-i pe venețieni, deoarece „au avut întotdeauna 


) Dolce, ed. cit., pp- 331-334. 

? Pentru raportul Dolce- Aretino, a se vedea „nota introductivă“ 
la Dialogul lui Dolce, ed. cit., pp. 248-253. 

! L. Venturi, „Pietro Aretino e Giorgio Vasari“, în Pretesti di 
critica, Ulrico Hoepli Editore, Milano, 1929, pp. 53-72. 

* Cf. ]. Schultz, „Vasari at Venice“, in Tbe Burlington Magazine, 
CIII, 1961, pp. 500—511. 

5 GE Vasari, Vietile..., op. cit., vol. VI, p. 226 si L. Venturi, Pietro 
Aretino e Giorgio Vasari, op. cit., pp. 58-59. 

prea puţină imaginaţie și nu s-au priceput la exerciţiul 
desenului“! 


Atunci când Dolce pune în gura lui Aretino reprosul 
adresat lui Fabrini, „florentin fiind, te laşi până într-atàta 
orbit de dragostea ce o porti compatriotilor, încât socotesti 
că numai operele lui Michelangelo sunt aur curat, celelalte 
párándu-ti-se plumb fără pret", el dialogheazá de fapt direct 
cu Vasari. Dialogul său are ca tel — printre altele — să umple 
golul aproape total reprezentat de Venetia în prima ediţie 
a Vietilor lui Vasari. Si — măcar partial — reuşeşte. Este 
foarte posibil ca tocmai Dialogul său să-l fi determinat pe 
Vasari la o a doua călătorie la Ve enetia, și, în același timp, 
la aprofundarea capitolelor despre venețieni din lucrarea sa? 

Istoricitatea demersului lui Dolce este astfel nu numai 
dovedită, ci si răsplătită. 


Poziţia lui Aretino este cea a criticului şi, de ce n-am 
spune-o, a mijlocitorului, a negutátorului de artă. Din această 
cauză domeniul sáu va fi mai puţin ¿storia si mai mult 
cronica. Dolce trebuia să fie (si a fost) un erudit si un uma- 
nist, Aretino trebuia să fie (si a fost) un om în care gustul 
pentru pictură se îmbină cu simţul practic al pieţei și al rela- 
tiilor cotidiene cu artiștii, cu produsul artistic si cu benefi- 
ciarii săi. Bătălia lui Dolce este dusă în numele valorii teoretice, 
cea a lui Aretino pentru impunerea unor valori concrete, 
imediate. Dolce se raportează la un ansamblu de opere care 
formează o istorie a artei, Aretino la un ansamblu de opere 
care poartă numele de colecție. 


! Vasari, Vietile..., op. cit., vol. VII, p: 119. 
? Dolce, ed. cit., p. 260. 

3 În același timp, cea de-a doua ediţie a Vietilor (1568) contine 
şi accente polemice la adresa subevaluării lui Michelangelo de către 
venețieni. Cf. Paola Barocchi, „Schizzo di una storia della critica 
cinquecentesca sulla Sistina“, in Atti e Memorie dell'Accademia Tos- 
cana di Scienze e Lettere la Colombaria, XXI, VII, 1956, pp. 177-212 
(mai ales pp. 177—187 si 194—206) si idem, Trattati, I, p. 323. 

Colectionismul este un fenomen care se naste, intr-un 
anumit sens, la Veneția’, el este în același timp un fenomen 
eminamente modern. Modernitatea demersului critic al lui 
Aretino îşi are aici rădăcinile. Apropierile si deosebirile de 
Dolce au, în mare, ca temei apropierile și deosebirile între 
a face cronică şi a Face istorie. Dacă Dialogul lui Dolce se 
întemeiază pe o concepție critică dedusă din Horaţiu și retorii 
Antichității, Scrisorile lui Aretino sunt în primul rând un 
document de gust.? Aici stă poate secretul marelui interes 
pe care îl au și azi Scrisorile-cronici ale lui Aretino. 

Pietro Aretino se formase ca pictor? și critic“ în ambianța 
toscano-romană a lui Agostino Chigi. Idolii tinereții sale 
sunt Rafael si Michelangelo. Odată sosit la Venetia, el nu-și 
va uita niciodată obársiile culturale, ceea ce nu-l împiedică să 
devină, în scurt timp, vocea critică cea mai autorizată a gus- 
tului venetian. Pentru el, desenul rămâne însă fundamen- 
tul artei: „Marea strădanie constă în desen.“ Culoarea fără 


Cf. S. Savini Branca, 11 Collezionismo veneziano nel Seicento, 
Cedam, Padova, 1964. 

2 În același timp, este evident că prin asimilarea ideilor aretiniene 
pe care o face Dolce el vizează tocmai convertirea gustului în concepție 
critică. A se vedea si R. Klein, „Conceptele de Giudizio şi Gusto : 
teoria artei din secolul al XVI-lea“, în ome si inteligibilul, vol. 1 
Meridiane, Bucuresti, 1977, trad. rom. de V. Harossa, pp. 134- - 

> Cf. P. Luzio, P. Aretino nei primi suoi anni a Venezia, Torino, 
1888, pp. 109-111. 

+ Pentru concepţia critică a lui Aretino, a se vedea K. Vossler, 
„Pietro Aretino's Künstlerische Bekenntnis*, in Nene Hiedelberger 
Jahrbuch, X, 1 (1900), pp. 39-65; S. Ruju, Le Tendenze estetiche di 
Pietro Aretino, Sassari, 1909; Mary Pittalunga, „Eugène Fromentin 
e le origini de la moderna critica d’arte“, în L'Arte, 1917, pp. 240 şi 
urm.; S. Ortolani, „Le origini della critica d'Arte a Venezia“, în L'Arte, 
1923, pp. 1-17; idem, „Pietro Aretino e Michelangelo“, în L’Arte, 

1922, pp. 15-26; R. Palluchini, La Critica, op. cit., pp. 9 si urm.; 
J. Adhémar, „Aretino: Artistic Adviser to Francis I“, in Journal of 
the Warburg and Courtauld Institutes, XVII (1954), pp. 311—318; 
M. Pozzi, „Note sulla cultura artistica e sulla poetica di Pietro Aretino“, 
in Giornale Storico della Letteratura Italiana, 145 (1968), pp. 293—322. 

desen, culoarea ca scop în sine, tine de virtuozitatea goală, 


nu de pictură.! 

S-a spus? că o deschidere evidentă către gustul cromatic 
venețian se poate detecta la Aretino abia după 1548, anul 
de apariție al Dialogului lui Pino. De fapt, Aretino se arată 
receptiv la noua pictură venețiană încă din primii ani de 
sedere la Venetia. Incà din 1540 Titian îi apare ca O perso- 
nalitate de excepţie.” Sensibilitatea sa pare atât de impregnată 
de venetianism, încât peste câţiva ani (1544) el va opera cea 
mai spectaculoasă răsturnare estetică din teoria artei a vremii, 
răsturnare, e drept, empirică şi senzualistá: natura însăși imită 
arta. Celebra descriere a Veneţiei din scrisoarea datată mai 
1544 este impregnată de cel mai pur gust titianesc: , ...plic- 
usit de singurătate și neștiind încotro să-mi îndrept gândurile, 
am ridicat ochii spre cer, care de când l-a făcut Dumnezeu 
n-a fost niciodată pictat atât de frumos cu umbre si lumini. 
Văzduhul era întocmai așa cum ar vrea să-l închipuie cei ce 
te pizmuiesc pentru că nu se pot pune în locul dumitale..., 
casele, deşi din piatră adevărată, păreau făcute dintr-un 
material pläsmuit. V ezi apoi aerul pe care îl simţeam în unele 
locuri viu si curat, iar în altele imbáceit şi státut. Priveşte 
acum si minunátia norilor, alcătuiți din desimi si umezeală: 
jumătate din ei stăteau adunaţi în planul din faţă, deasupra 
acoperişurilor, iar cealaltă jumătate stătea să se îndrepte spre 
planul din spate.. . O, cu ce trăsături măiestre mánuia pene- 
lurile naturii văzduhul, îndepàrtàndu-l treptat ER clădiri, aşa 
cum îl îndepărtează V celle când face peisaje! ...*^ 

Distantarea critică de arta lui Michelangelo, proces în 
care un rol nu lipsit de importanţă l-au jucat motivele 


! Apud Lettere sull'arte di Pietro Aretino (ed. E. Camesasca), Ed. 


del Milione, Milano, 1957-1960, vol. III, p. 571. 

2 M. Pozzi, Note sulla cultura artistica, op. cit., pp. 302-303. 

3 Aretino, ed. cit., p. 84. Vezi sì F. Saxl, „Tiziano e Pietro Aretino”, 
in La Storia delle imagini, Laterza, Bari, 1965, pp. 67-84; M.W. 
Roskill, op. cit., pp. 29-30 

' Aretino, ed. cit., pp. 94-95 

personale, coincide cu exaltarea tot mai accentuată a artei 





venetiene si a picturii lui Rafael. Când Titian pleacă la Roma 
(1545), nu uită să-i atragă atenţia că Rafael îl întrece pe 
Buonarroti în picturá!, iar în anatema definitivă aruncată 
asupra Judecăţii din Capela Sixtină (scrisoarea către Corvino, 
iulie 1547)", exaltarea lui Rafael este din nou prezentă: 
„Când am văzut schiţa întregii Judecati de apoi a lui Buona- 
ruoto, am ajuns să înţeleg strălucita gratie a lui Rafael în 
încântătoarea frumuseţe a inventiunilor sale: și dat fiind că 
sunt creştin, nu-mi rămâne decât să ridic prieteneşte din 
umeri în faţa necuviincioasei înfăptuiri a penelului său.“ 
Reprosurile la adresa lui Michelangelo, oricare ar fi moti- 
vul lor ascuns, vizează deci ceea ce Pino și Dolce închideau 
sub numele de ,inventiune“. lar aici Aretino, care în abateri 
licentioase nu era nicidecum novice, știe să facă apel la 
autoritatea esteticii clasice. Polemica sa cu Michelangelo, 
chiar dacă vizează problematica imaginilor sacre, este con 

dusă după aceleași criterii pe care le va folosi si Dolce? si 

ni se pare — mai putin cu instrumentele Contrareformei! 
Ceea ce nu respectă Michelangelo, după părerea lui Aretino, 
este în primul rând „adecvarea la loc“. Acuzatia că artistul 
ar fi confundat capela papilor cu o casă de pierzanie” derivă 
direct din Arta poetică a lui Horaţiu: „Oricare zeu sau erou 
ce ar fi să-ți apară in fatà/ Reprezentat mai nainte-n hlamidă, 


! Ibidem, p. 116. 

? Ibidem, pp. 125-126. 

' Dolce, ed. cit., pp. 316-317 

+ Acest lucru a fost pe bună dreptate observat de către A. Blunt, 
Artistic Theory in Italy 1450-1600, Clarendon, Oxford, 1956, p. 134, 
care arată însă că atacul împotriva lui Michelangelo (Aretino, Dolce) 
va forma un important instrument în mâna Contrareformei. Giulio 
da Fabriano (Due dialoghi... degli errori de’ pittori..., Camerino, 
1564) îşi ia argumentele din Dolce atunci când încearcă să demon- 
streze erezia lui Michelangelo. 

A se vedea acum si R. de Maio, op. cit., pp. 21-2 

5 Aretino, ed. cit., p. 127. 


porfiră si aur,/ Sá nu coboare cu josnice vorbe-n murdarele 
cârciumi. “! 

Faptul că polemica cu Michelangelo se stabilește de la 
bun î început pe terenul ,inventiunii^ ne este mărturisit si 
de prima scrisoare relativă la Judecata de apot, in care 
Aretino isi permite să-i sugereze artistului trama icono- 
grafică a viitoarei fresce. Dar, asa cum s-a remarcat pe drept 
cuvânt a „inv entiunea* propusă de Aretino este ^w nus 
de gust venetian, mai precis, de gust tintorettian*: „Văd cum 
stau sá se stingá soarele, luna si stelele: văd cum își dau parcă 
duhul focul, aerul, pământul si apa...; văd tronul alcătuit 
din nori inrositi de raze ce tâsnesc din văpăile cerului, pe 
care e aşezat Cristos între oştirile sale, înconjurat de strălu- 
cire şi groază; văd cum îi scânteiază faţa şi cum, scăpărând 
flăcări de lumină, voios si cumplit, îi umple pe cei buni de 
bucurie, iar pe cei răi de spaimă...“ 

Aretino nu a criticat niciodată desea lu: Michelangelo, 
la scoala cáruia isi formase de fapt gustul. Un elogiu tardiv 
— sonetul către Boccamazza — încearcă o reabilitare a lui 
Buonarroti, dar in limitele unui triumvirat al artei italiene: 


! Ars Poetica, 226-229 (ed. cit., p. 212). Antipedantul Aretino se 
arată de multe ori foarte sensibil la teoretizările erudite ale vremii. 
În scrisoarea din 22 decembrie 1536, el îi mărturisește lui Daniello 
că graţie Poeticii sale a reuşit să înțeleagă mai bine Judecata lui 
Michelangelo (vezi Camesasca, op. ct. 1 M. Pozzi, L'Ut Pictura Poésis, 
op. cit., pp. 248—249, observă cà Dolce se ridică, pe temeiul acelorași 
argumente, împotriva ,licentiozitàtii“ lui Michelangelo, încă din scri- 
soarea către Ballini. 

? Aretino, ed. cit., pp. 61-64. 

3 L. Venturi, „La critique d'art en Italie à l'époque de la Renai- 
ssance, III, Pierre Aretin, Paul Pino, Louis Dolce ou la critique d'art 
à Venise au XVI* siécle*, in Gazette des Beaux-Arts, 66, 9 (1924), 
pp. 39-48. 

* Spre deosebire de Dolce, care pare complet opac la pictura lui 
Tintoretto, Aretino își exprimă de mai multe ori prețuirea pentru 
tânărul rival al lui Titian (vezi ed. cit., pp. 103—105 si 134—135). 

5 Aretino, ed. cit., pp. 63-64. 

„Divin a fost, frumosul pictând, Rafael; 
Michelangel, de asemeni, divin, nu uman 
Prin desenu-i măiastru; iar Titian 
Simţul naturii il are-n penel.“! 


Acesta este materialul faptic pe care Dolce, la abia un 
an după moartea lui Aretino, va înălța schelăria critică a 
Dialogului său. Dar meritul cel mai de pret t al lui Aretino 
constă poate mai putin în distincţii teoretico-istorice, cât 
în angajarea practică în mediul artei cinquecentesti. 

Atát in judecátile sale asupra picturii, cát si in cele asupra 
sculpturii si arhitecturii, el se aratà posesorul unui gust antia- 

cademic, al unei intuitii critice directe și sigure. Critica sa 
gravitează în jurul lui Titian si al lui Sansovino, dar nimic 
din ce se face la Veneţia nu-i scapă. Aretino discută în primul 
rând despre opere, pe temeiul cărora ajunge la posibilitatea 
de a caracteriza artisti. El va reuşi astfel să aprecieze „far- 
mecul grațios al inventiunilor lui Veronese“, „fireasca unitate 
a culorilor, împărţite între umbră și lumină cu minunat 
echilibru“ — la Moretto; siuteala plinà de ştiinţă, inventiune, 
compoziţie a figurilor“ — la Schiavone; „atitudinile fru 

moase, fireşti si vii“ ale lui Tintoretto etc? 

El instaurează deci la Venetia si în Italia un limbaj critic 
în care se îmbină precepte clasiciste cu intuitii de tip im- 
presionist.? 

Privitá in ansamblul ei, critica si teoria de artá venetianá 
din veacul al XVI-lea reprezintă prima tentativă, masivă si 
coerentă, de convertire instantanee a creativităţii artistice 
în judecată de valoare. 


! [dem, ed. cit., p. 168. 

? Vezi R. Palluchini, op. cit., p. 13. 

* K. Vossler, op. cit., vorbea despre o atitudine care precedă aproa- 
pe estetica celor de la Sturm und Drang. 

V 


Note introductive 
la o posibilă poetică 
a lui Michelangelo 


1. Note asupra teoriei artistice 
în Quattrocento 


Opera lui Michelangelo nu este — și observaţia este vala- 
bilă pentru toţi marii creatori — rezultatul punerii în act a 
unei gândiri teoretice. La fel, ea nu va avea ca finalitate 
formularea unei concepţii despre artă: aceasta se desprinde 
de la sine, consecinţă și nu esenţă a operei. 

La un artist de dimensiunile lui Michelangelo, meditaţia 
teoretică nu putea fi decât accidentală; față de i importanta 
operei, orice speculație estetică pare zadarnică. Acceptă rar 
să-și expună ideile în ceea ce privește arta. În loc să vorbească 
despre e ea, preteră să o facă. Si declară acest lucru în modul 
cel mai răspicat în celebra sa scrisoare către Benedetto Varchi: 
„Infinite lucruri încă nespuse s-ar putea spune despre aceste 
ştiinţe (artele figurative, n.n.); dar (...) ar cere prea mult 
timp, iar eu am prea puţin...“? 

Poziţia lui Michelangelo, exemplară pentru orice con- 
ştiinţă de artist dedicată în primul rând vieţii formelor, face 
din el ultimul adevărat reprezentant al Renaşterii. Criza 
artistică a celei de-a doua jumătăți a secolului al XVI-lea — 
manierismul — va prilejui o adevărată invazie de scrieri 
teoretice, ba chiar mai mult, înseși operele de artă manieriste 


! Prezentul studiu a apărut, într-o primă variantă, ca introducere 
la volumul Francisco de Hollanda, Dialoguri romane cu Miche- 
langelo, traducere de V.I. Stoichiţă, Meridiane, Bucuresti, 1974. 

2 G. Milanesi, Le lettere di Michelangelo Buonarroti, publicate 
coi ricordi ed i contratti artistici, Le Monnier, Florenţa, 1875, p. 622 

vor atinge limitele metalimbajului artistic. Artiştii teore- 
ticieni ŞI teoreticienii artisti sunt cei care vor domina viaţa 
culturală a acestei perioade 


Artisti erau şi Ghiberti, si Leon Battista, Alberti, autorii 
celor mai importante scrieri despre artă din Quattrocento, 
dar la primul activitatea teoretică apare ca accidentală, iar 
la al doilea activitatea artistică este cea care trece pe un plan 
secundar. Echilibrul între teorie și practică este de fapt 
necunoscut Renașterii timpurii. Leon Battista Alberti va 
avea marele merit de a elabora terminologia necesară analizei 
structurale a noului tip de imagine artistică care apăruse în 
Italia în urma descoperirii perspectivei de către Brunelleschi. 
Si este un lucru de extremă importanţă, deoarece, mai mult 
decât o simplă codificare verbală a unei invenţii artistice, 
tratatele lui Alberti pun bazele înţelegerii picturii si a 
celorlalte arte figurative, inclusiv a arhitecturii, în termeni 
de structură spaţială. 

Cu scrierile lui Alberti se face primul pas pentru reconsi 
derarea artei ca activitate mentală, ca artă liberală, nemaifiind 
vorba nici de un ghid practic precum Tratatul lui Cennino 
Cennini, nici de o încercare istoriografică precum Comen 
tariile lui Ghiberti. Componenţa tehnică si integrarea isto- 
rică a operei tind să devină, odată cu teoria lui Alberti, 
marginale faţă de valoarea formală. Definiţia pe care o dá 
el — „Pictura nu va fi deci altceva decât intersecția piramidei 
vizuale la o distanță dată cu centrul fixat și cu luminile bine 
determinate într-o suprafață cu linii şi culori, reprezentată 
cu artă“! — e o tentativă de îmbinare a experienței can- 
titative şi a celei calitative în actul artistic. 

Prima, și cea mai importantă parte a definiţiei — „pictura 
este intersecția piramidei vizuale“ etc. —, proclamă 
perspectiva ca procedeu prin care imaginea devine coerentă 
din punctul de vedere al raporturilor cantitative. Alberti 


' L.B. Alberti, Despre pictură, ed. cit., p. 21. 


intuieste că descoperirea lui Brunelleschi oferă, e drept, 
soluția echivalării spaţiului existențial cu un spaţiu figurativ 


omogen și izomorf, dar că aceasta nu dă de la sine valoare 
imaginii, nu îi oferă ritmul ei specific si individual. Îi dă doar 
schema ritmului, așa cum, de exemplu, bătăile metrono- 
mului nu epuizează problemele succesiunii temporale în 
muzică, ci îi oferă doar schema. Pictura nu e o problemă 
strict cantitativă (şi aici cel care va dezvolta ceea ce la Alberti 
rămâne la stadiul de intuiţie va fi Leonardo da Vinci), ci o 
problemă de valoare; suprafaţa cu linii și culori trebuie 
„reprezentată cu artă“. E drept că Alberti lasă indefinită 
această observaţie, de altfel la acea oră inexplicabilă cu instru- 
mentele criticului. Atinge totuşi problema ineismului, a haru- 
lui, a talentului. Arta este un dar făcut de natură omului, 
iar creaţia trebuie să apară ca act spontan. Teoria talentului 
și a spontaneitátii, schitatá de către Alberti, va pătrunde si 
în gândirea lui Michelangelo. 


Poate fi socotită exagerată atâta insistenţă asupra unei 
probleme ce azi ne apare cu totul naturală; arta ca dar al 
naturii. Dar, pentru începuturile Renașterii, această 
recunoaștere însemna un mare pas înainte. Ghiberti mai 
vorbea încă despre „doctrina“ necesară artistului, concepţie 
tipic medievală.? Cu Alberti însă triumfă concepţia despre 
pictură ca artă vizuală. 

Cennino Cennini — cel mai însemnat teoretician de artă 
din secolul al XIV-lea — spunea că pictura „trebuie să gă- 
sească lucrurile nemaivăzute (...) dovedind că ceea ce nu 
există — este“, cu alte cuvinte, că trebuie să vizualizeze 
invizibilul. Pentru Alberti imaginea nu este z/ustrativá, ci 
reprezentativă, pictura este un act de posesie asupra lumii 


! L.B. Alberti, Despre pictură, ed. cit., pp. 74-76 si Francisco de 
Hollanda, Dialoguri romane cu Michelangelo, p. 102. 

? Lorenzo Ghibertis Denkwürdigkeiten (I Commentarii), Berlin, 
1912, editia Julius von Schlosser, p. 43. 

! Cennino Cennini, Tratatul de pictură, ed. cit., p. 36. 

vizibile si nu un instrument doctrinal. Perspectiva permitea 
tocmai acest lucru: posesiune asupra spatiului vital si trans- 
formare a sa in valoare creată. Spaţiul perspectival este un 
spaţiu figurativ prin excelenţă. El închide, formează, figu- 
rează spaţiul infinit în mod finit. Paradoxal, dar tocmai de 
aceea simptomatic, închiderea spaţială permisă de perspectivă 
eşuează exact acolo unde ea luase naștere: în arhitectură. 
Faptul că spatiul arhitectural are o structură figurativă omo- 
genă si izomorfă îl demonstrează, în principiu, Bruneleschi. 
Dar nici el, nici Alberti nu reuşesc să „închidă“! acest spaţiu 
al noii arhitecturi. Fațada, care în concepţia teoriei artis- 
tice a Renaşterii timpurii trebuie să fie intersecţia pirami- 
dei optice, suprafaţă care trebuia să conţină in potentia 
structura piramidală a interiorului (, ...orice zid trebuie să 
aibă în sine o piramidă proprie“, scria Alberti?), rămâne 
pentru arhitectura epocii o problemă nerezolvată. Singurul 
spaţiu arhitectural închis este obținut de către Brunelleschi, 
atunci când punctul de fugă al ortogonalelor nu este plasat 
la un orizont adus în interiorul structurii imaginii, ci pe o 
axă: la cupola domului din Florenţa. 

Această problemă a închiderii sau a deschiderii spațiale 
va fi de fapt problema-cheie a întregii arte a Renaşterii, si 
nu doar a arhitecturii, iar Michelangelo îi va aduce soluţia 
extremă: cea a non-finitului, cu toate implicaţiile ei filozo- 
fice. Dar aceasta este, si nu e inutil să o repetám, o problemă 
care apare încă de la primii paşi ai noii arte. Dacă pictorii, 
începând cu Masaccio, s-au folosit cu succes de perspectivă, 
acest fapt a fost posibil pentru că în cazul picturii suprafaţa 
este locul unde imaginea devine manifestă. Imaginea se află 


! Nu este vorba, in cele ce urmează, de o distincţie morfologică 
de tip wólfflinian (forma închisă — forma deschisă), si cu atât mai 
puţin de „deschiderea“ perceptivă a operei teoretizată de către 
Umberto Eco, ci de o distincţie structurală. 

? L.B. Alberti, De re aedificatoria (1485), trad. it. în Opere volgare 
di L.B. Alberti, Bonucci ed., Florenta, 1843, volumul II, p. 86. 

dincolo de suprafaţa care joacă rolul unei „ferestre deschise“, 


„din compoziţia suprafeţei se naşte si gratia corpurilor, 


numită frumuseţe“! „Circumscrierea“, „compoziţia“ si „pri- 





mirea luminii“, cele trei elemente de bază ale picturii, după 
Alberti, există deci în funcţie de suprafaţă. Armonia canti- 
tativă se transformă în una calitativă — „frumuseţea“ — după 
modul de a concepe suprafaţa. Cu alte cuvinte: planul pânzei, 
jucând rolul de diafragmă a unei piramide optice, este, ideal, 
mutabil printr-o mișcare de translație. În clipa în care planul 
coincide cu suprafaţa ideală a porțiunii de spaţiu repre- 
zentate, imaginea este blocată într-un raport cantitativ armo- 
nic cu atributele totalitàtii. Raportul cantitativ devine unul 





calitativ, relatia de mărimi, existentă si în natură, devine o 
relație formală, pur picturală. Astfel, perspectiva nu va fi 
un simplu procedeu de redare naturalistă, ci unul figurativ, 


formal. 


2. Leonardo da Vinci — 
opera ca imago mundi 


Leonardo da Vinci, Rafael si Michelangelo — marile per- 
sonalitáti ale Renasterii mature — stau sub semnul a ceea 
ce s-ar putea numi „impulsul cátre infinit“. Raportul pri- 
mordial dintre Om si Lume se înfăţişează în cultura Renag- 
terii sub forme diferite. Relaţia dintre subiect si obiect, dintre 
cunoscător si cunoscut, dintre învăluitor si învăluit se va 
traduce în artele figurative în modul de a concepe raportul 
dintre figură si spaţiu. Solutia estetică a problemei va avea, 
bineînţeles, o bază imagistică, și nu una conceptuală, dar 
legătura frământărilor marilor artiști ai Renaşterii cu dez- 
baterile filozofice contemporane lor este incontestabilă. Atât 
arta, cât şi filozofia reflectă aceeași atitudine existenţială 
pe care Cassirer o sintetiza în raportul paradigmatic între 


L.B. Alberti, Despre pictură, op. cit., pp. 46-47. 

Prometeu si Zeus! : marii titani ai Renasterii nu au fost nici- 
odată multumiti de condiția umană. 

Pentru Leonardo da Vinci, pictura este locul de mediere 
între natură şi spirit, este în acelaşi timp natură spiritualizată 
şi spirit care reflectă natura. Celebrele cuvinte „pictura este 
un lucru mental“? — /a pittura é una cosa mentale — trebuie 
înţelese nu doar în sensul „pictura este o îndeletnicire a spiri- 
tului“, ci tocmai în lumina coincidentei contrariilor operate 
în pictură. Ea este si cosa, si mentale, si lucru, şi spirit. 

Odată cu Leonardo, în teoria estetică triumfă concepţia 
despre artă ca ştiinţă. Bazele se află bineînţeles în arta Quattro- 
cento-ului si în teoria lui Alberti, dar acesta din urmă isi 
încheia tratatul Despre pictură cu sibilinicele cuvinte: „Nimic 
nu poate însemna apariţie și desăvârșire în același timp.“ 
Opera, dacă vrea să-şi păstreze condiţia ei de imagine figu- 
rativă, trebuie să se oprească la stadiul de doxa, fără şanse 
de a ajunge la stadiul de episteme, la statutul științei. Acesta 
este punctul unde intervine Leonardo. 

Pentru el, pictura este ştiinţă, ba chiar mai mult, este știința 
științelor — filozofie.* Opera de artă nu este „aparenţă“, ca 
pentru Alberti, ci şi „desăvârşire“. 

Dar „desăvârşit“ nu înseamnă „finit“, dimpotrivă, „desă- 
vârşitul“ este Infinitul. Perspectiva aeriană si sfumato-ul 
leonardesc trebuie înțelese în această lumină. Desávársit e 
Totul. Pictura, ca să fie ştiinţă, trebuie să cuprindă unitatea, 
și nu multiplicitatea. Forma trebuie să fie imagine a infini- 
tului, și nu a #nor lucruri într-un spaţiu considerat finit. 

Punctul de plecare este bineînţeles „experiența“ — marea 
pasiune a lui Leonardo —, dar întrebarea care îi va străbate 


Ernst Cassirer, Individuum und Kosmos in der Philosophie der 
Renaissance, Leipzig, 1927, trad. it. Individuo e Cosmo nella filosofia 
del Rinascimento, La nuova Italia, Florenta, 1967, p. 261. 

? Leonardo da Vinci, Tratatul despre picturá, op. cit., p. 11. 
' L.B. Alberti, Despre pictură, op. cit., p. 79. 
' Leonardo da Vinci, ed. cit., p. 13. 

întreaga operă de gânditor şi de artist este următoarea: cum 
e posibil ca plecând de la datul sensibil să se ajungă la apre- 
hendarea Totalitátii ? Si aici concordanța cu gândirea tim- 
pului, și anume cu filozofia imediat anterioară a lui Nicolaus 
Cusanus, apare ca evidentă. Finiti et infiniti nulla proportio!, 
spunea Cusanus. Între finit si infinit nu existà un raport de 
proportionalitate. Nu printr-o cunoaștere de tip adițional 
se va ajunge la aprehendarea Absolutului. Nu fizica, ci meta- 
fizica este menită cunoașterii depline. Aceasta este poziţia 
lui Cusanus? într-o problemă de primă importanţă în specu- 
latia filozofică a epocii cum era aceea a centrului Lumii. La 
fel, Leonardo demonstrează în Tratatul despre pictură 
imposibilitatea perceperii fizice a punctului: „De vei spune, 
de pildă, că prin atingerea unei suprafeţe, cu vârful cât mai 
ascuţit al unui stilet, ai creat un punct, lucrul nu va fi ade- 
vărat, pentru că această atingere nu este altceva decât supra- 
fata în jurul unui miez, iar tocmai în acest miez se află 
punctul.*? Pentru viziunea cosmologică și, implicit, pentru 
arta sa, această observaţie este de maximă importanţă. Punctul 
nu mai e conceput ca origine, ci ca maximă reductie. Pentru 
Alberti „punctul este un semn care nu mai poate fi împărțit 
în alte fragmente"^, si această definiţie va dăinui până aproape 
de timpul lui Leonardo”. Dar tot pentru Alberti „punctele 
dacă sunt înșirate unul lângă altul fac să crească o linie... 
Mai multe linii asemeni firelor tesute într-o pânză alcătuiesc 


o suprafaţă“ etc...“ Pentru Leonardo însă, punctul este o 


! N. Cusanus, De docta ignorantia, |, 1. 

? V. Cassirer, op. cit., pp. 50-51. 

" Leonardo da Vinci, ed. cit., p. 11. 

* L.B. Alberti, ed. cit., p. 9. 

> Si pentru Piero della Francesca (De prospectiva pingendi, edi- 
zione critica a cura di G. Nicco Fasola, Sansoni, Florenţa, 1942, p. 7) 
punc tul este una cosa tanto picholina qu santio è possibile ad occhio 
comprende re („lucrul cel mai mic pe care-l poate distinge ochiul“). 

€ L.B. Alberti, ed. cit., p. 10. 

entitate metafizicá. Din aceastá cauzá el nu poate fi originea 


liniei, ci, dimpotrivă, „linia îşi are sfârșitul în punct“ 


Se poate acum lesne înţelege de ce perspectiva liniară îi 
apare ca depășită. Punctul nu mai poate fi conceput ca ori- 
gine a imaginii care devine manifestă pe suprafata-sectiune 
a piramidei optice. Totalitatea Universului nu poate fi 
percepută ca rezultat al unei operaţii adiţionale. Experienţa 
îl învaţă pe Leonardo să vadă în fiecare obiect al lumii reale, 
de la figura umană la firul de iarbă, un reprezentant al Tota- 
litátii. Bineînţeles, pe plan pictural, se face simțită si lecţia 
picturii flamande cu care intră în contact la Florenţa prin 
intermediul lui Hugo van der Goes. Însă de la flamanzi va 
lua doar ceea ce îi era congenial: empirismul, și nu concepția 
atomistică a formei. 

Perspectiva brunelleschiană concepea spaţiul figurativ ca 
fiind omogen, dar totodată ca expresie a re -latiilor dintre 
obiecte. Ín pictura flamandă, fiecare obiect are o putere de 
iradiere proprie. Imaginea primitivilor flamanzi nu aspiră 
la o unitate spaţială, ci la una ambientală, rezultată tocmai 
prin îmbinarea sferelor de iradiere a fiecărui obiect luat în 
parte. Pentru Leonardo, fuziunea dintre „spațiul italian“ și 
„ambientul flamand“? nu este o soluție tehnică, ci consecinţa 
unei opţiuni filozofice: unitatea spaţială nu poate fi redată, 
pentru Leonardo, prin raportul de distanţă dintre figuri. 
Figura nu stă în spațiu, ea este spaţiu. Între Cosmos si 
individ, à între obiect si subiect, între învăluitor si învăluit, 
între spaţiu şi figură nu există un raport proportional. Finiti 
et infiniti nulla proportio! 


Pictura e într-adevăr filozofie pentru Leonardo, deoarece 
îi permite aprehendarea realităţii ca infinită nu printr-o redu- 
cere a infinitului la finit, ca în arta secolului al XV-lea, ci 


! Leonardo da Vinci, ed. cit., loc. cit. 
? După expresia lui Cesare Brandi, Spazio italiano, ambiente fiam- 
mingo, Il Saggiatore, Milano, 1960. 

prin instaurarea unei relaţii între Lume si Formă, care este 


cea dintre Totalitate si Unitate; dar în acelaşi timp se des- 
prinde de filozofie, pentru că prin actul picturii nu se teo- 
retizeazá „o imagine despre lume“, ci ni se oferă „lumea ca 
imagine“. Orice operă a lui Leonardo este o unitate care 
sintetizează Totalitatea, având cu ea o comunitate de esenţă: 
opera, ca și Lumea, e in-finitá. 

Astfel, sfuma to-ul leonardesc nu este o sublimare a clar- 
obscurului, ci consecinta conceperii figurii nu ca stând în 
spațiu, C1 Ca spațiu, la tel cum perspectiva aeriană nu este o 
antiteză a celei liniare, ci consecinţa intercomunicării dintre 
învăluit si învăluitor: „Pictura consideră toate calitátile con- 
tinue (...) în perspectiva care îi este proprie.“! 

Obsesia unității primare androgine sau misterioasele ope- 
ratii cu oglinda sunt şi ele legate de aceeași mare pasiune 
pentru Totalitate şi Unitate care i-a dominat întreaga exis- 
tentá. Pictura este singura „ştiinţă“ care îi permite să per- 
ceapă Totalitatea Cosmosului și s-o prezinte ca Unitate. 
„Toate lucrurile ce se află în Cosmos“ — scrie Leonardo 
„prin esenţă, prezenţă sau ficţiune, pictorul le are mai întâi 
în minte, apoi le trece în mâini, iar acestea sunt într-adevăr 
în stare să alcătuiască o armonie îmbràtisatà de văz ca însăşi 
realitatea“? 

Cu Leonardo, opera de artă devine o precipitare a 
apeiron-ului într-o unitate oferită vederii. 


3. Michelangelo — 
opera ca centrum mundi 


a. Pictura ca muzică şi elementul platonic 


al gândirii lui Michelangelo 


S-a văzut, în ideile estetice ale lui Michelangelo reflectate 
de dialogurile cu Francisco de Hollanda, o directă polemică 
! Leonardo da Vinci, ed. cit., p 
? Leonardo da Vinci, ed. cit., | 








antileonardescá.! Diferentele de pozitii sunt, e drept, evi- 
dente, dar în ultimă instanţă e de fapt vorba nu atât de două 
concepţii antitetice, cât de două soluţii necesar diverse aduse 
aceleiași probleme. 

Pentru Michelangelo, „pictura nu e altceva decât o copie 
a perfecțiunii lui Dumnezeu si o amintire a picturii divine, 
o muzică si o melodie pe care doar intelectul o poate percepe 
cu mare dificultate“?. 

Suntem aici într-o atmosferă tipic neoplatonică, raportul 
dintre musica instrumentalis (arta) si musica mundana ( ,per- 
fectiunea lui Dumnezeu“) fiind perceput doar de către 
musica humana (intelect) — conform celor teoretizate de 
estetica platonică și pitagoreică a lui Boethius.? Dar nu tre- 
buie uitat faptul că încă de la Alberti* armonia muzicală 
fusese considerată ca modelul perfecțiunii pentru toate artele 
si că însuşi Leonardo considera „nefericita muzică“ ( ,nefe- 
ricită“ pentru că „piere de îndată ce se naște“) ca „soră mezină 
a picturii“. Muzica, pentru Leonardo, „alcătuieşte armonia 
prin împletirea simultană a unor părţi bine potrivite ( 
Aceste acorduri învăluie legătura dintre elementele care 
alcătuiesc această armonie, defel deosebită de linia contu 
rului ce învăluie elementele ce dau naştere frumuseții 


l Lionello Venturi, Istoria criticii de artă, op. cit., pp. 113-114. 
Autenticitatea problemelor dezbătute în Dialogurile lui Francisco 
de Hollanda a fost mult timp pusă sub semnul îndoielii. Scrierea 
pictorului portughez trebuie citită, e adevărat, cu mult discernământ. 
În ceea ce priveşte nucleul autentic al Di ilogurilor, ne raliem pàrerii 
exprimate de R.J. Clements, Micbelangelo's Theory of Art, New York 
University Press, New York, 1961, trad. it. de E. Battisti, 
Michelangelo. I. Le idee sull’ 
14-19. 

? Michelangelo, in Fr. de Hollanda, ed. cit., p. 5 

> Cf. Edgar de Bruyne, Etudes d'esthétique medi cale. De Tempel, 


arte, Il saggiatore, Milano, 1964, pp. 


pela 


un 


Bruges, 1946, trad. spaniolă, Estudios de Estetica Medieval, Gredos, 
Madrid, 1958, vol. I, pp. 13-42. 
t L.B. Alberti, De re aedificatoria, in Opere volgare..., op. cit., p. 51. 

omenesti*'. De la Alberti și până la Lomazzo si Vignola, 


muzica apare in mai toate scrierile teoretice asupra artelor 
figurative ca paradigmă a raporturilor armonice. Acest apel 
al teoriei artei la estetica muzicală nu poate fi considerat doar 
ca o tentativă de a ridica artele vizuale în rândul „artelor 
liberale“ ale guadrivium-ului, unde muzica, prin tradiţie, 
isi avea locul ei bine stabilit. Punctul de plecare este gândirea 
lui Platon?, care, având la rândul său la origini observaţiile 
lui Pitagora, elaborează în Timeu teoria ordinii si a armo- 
niei universale ca expresie a raporturilor numerice. Dar textul 
căruia Michelangelo îi datorează cel mai mult în formularea 
definiției picturii nu este atât Timeu, cât Banchetul, adică toc- 
mai dialogul platonic închinat iubirii, care odată cu exegeza 
lui Marsilio Ficino îşi va pune amprenta asupra concepţiei 
despre frumos din întreaga Renaștere. Lucrul acesta are 
pentru pătrunderea gândirii poetice a lui Michelangelo o 
importanță deosebită. Definiţia dată picturii este de fapt unul 
dintre puţinele pasaje, din toate scrierile sale, în care se poate 
constata pe bun temei influenţa neoplatonicá. lar in Ban- 
chetul, după cum bine se ştie, eroina principală nu este arta, 
ci dragostea. Dacă teoria despre iubire a lui Michelangelo, 
după cum reiese din sonete, este cu adevărat de descendență 
platonică, poetica sa — asa cum vom încerca să arătăm în 
cele ce urmează — este de inspirație aristotelică. 

„Cât despre muzică“ — scrie Platon in Banchetul — „este 
învederat, oricui își dă osteneala să cugete un pic, că are 
trăsături de aceeași natură cu celelalte arte. Poate-i tocmai 
ceea ce a vrut să arate Heraclit când a spus în cei mai limpezi 
termeni că Unitatea, dezbinatá ea însăși faţă de sine, se recom- 
pune ca armonia arcului şi a lirei (...). Armonia este o 
potrivire de sunete, iar potrivirea înseamnă acord; (...) 
elementele deosebite, ce nu se pun de acord, nu-s capabile 


! Leonardo da Vinci, ed. cit., p. 25. 
? Pasajul mai sus citat este interpretat in lumina doctrinei neo- 
platonice de către R.J. Clements, op. cit., pp. 85 si urm. 


122 





de a crea armonii. Căci ce este muzica? nimic altceva decât 
știința atractiilor cu privire la armonie și ritm. $1 dacă am 
căuta mai adânc în însăşi acţiunea de închegare a armoniei 
si ritmului, nu-i deloc greu să aflăm acolo firele iubinii“!, iar... 
„erosul sálásluieste în tot ce fiinteazä“?. 

Coerenta operei de artă are drept bază pentru Miche- 
langelo aceleași legi ale acordului ca „pictura divină“ — Lumea. 
Străvechiul motiv al lui Deus Pictor, reactualizat de către 
Michelangelo, ne introduce deja în atmosfera aristotelicá. 


b. Moștenirea aristotelică: 


actul estetic — copie a „creativității“ 


Adversitatea lui Platon faţă de artele figurative este bine 
cunoscută: sensibilul fiind o copie a ideii, opera de artă nu 
putea fi decât o copie a copiei. Abia poetica manierismului 
va vedea în opera de artă o treaptă superioară în raportul 
cu Ideea. Pentru Michelangelo, pictura e încă o copie. Dar 
această concepție mimetică este mult mai aproape de teoria 
aristotelică decât de cea platonică. Pentru Michelangelo, 
însăşi lumea — ca fiind creată — este pictură; e drept — „pic- 
tură divină“. Raportul dintre artist și lume se sintetizează 
în raportul dintre omul-creator şi divinitate: este vorba de 
aceeaşi problematică a contrastului dintre Prometeu si Zeus 
despre care vorbea Cassirer. 

Sub mâinile artistului forma devine, asa cum devine lumea. 
Teoria mimetică a lui Aristotel, și împreună cu ea poetica 
lui Michelangelo, nu vede în operă o simplă copie a unui 
obiect al lumii. Concordanta se petrece la nivelul energiei 
veşnic lucrătoare. Artistul „imită“ divinitatea nu prin faptul 


! Symposion, 187 a-c, în Platon, Dialoguri, după traducerea lui 
Cezar Papacostea revizuită și întregită cu două traduceri noi si cu 
Viața lui Platon, de Constantin Noica, Editura pentru Literatură 
Universală, București, 1968, pp. 261—262. 

? [dem, Symposion, 186 a (p. 260). 

că ar copia natura, ci prin similitudinea acțiunii. „Se imită“ 
nu creatul, ci „creativitatea“. 

Pentru Leonardo, infinitatea Lumii avea înainte de toate 
un sens spatial. Unitatea operei reflecta Totalitatea Uni- 
versului; la fel ca el e in-finitä. Pentru Michelangelo, Lumea 
e ne-sfarsità ca proces spatial-temporal. Opera, în expresia 
ei cea mai perfectă, nu poate fi decât non-finită. Arta plastică 
se apropie de muzică deoarece, în concepția lui Miche- 
langelo, armonia nu poate fi decât în acţiune. După Leonardo 
„pictura este o filozofie, pentru că se ocupă de mișcare, cres- 
cândă sau descrescândă“?. Dar pentru el „mişcare“ înseamnă 
spatializarea timpului. Din această cauză, pictează nu direct 
după natură, ci peisajul reflectat în oglindă, pentru că acolo 
ă. În 





Lumea apărea temporal purificată, pură imagine virtua 
acest sens, se poate vorbi, credem, despre poziţiile opuse ale 
celor doi artiști; dar ele reflectă de fapt două aspecte diferite 
ale „impulsului către infinit“ 


c. Spaţiul figurativ ca locus 


„Figurile lui Michelangelo nu sunt concepute prin rapor- 
tarea la o axă organică, ci prin relaţia faţă de suprafeţele unui 
bloc rectangular, formele născându-se din piatră ca si cum 
s-ar ivi din apa unui vas pe care l-am goli încetul cu încetul; 
(...) ele sunt mărginite în limitele volumaltii lor plastic, in 


3 


loc sa se dizolve î in Sp atiu.' 


! Pliná de sugestii in acest sens este lectura pe care o face E. Garin, 
L'età nuova, Napoli, 1969, p. 370, sonetului 16 de Michelangelo, în 
care vede o reminiscență a teoriei „primului motor“ din Metafizica 
aristotelicá. 

? Leonardo da Vinci, ed. cit., p. 13. 

! Erwin Panofsky, „The Neoplatonic Movement and Michelan- 
gelo*, in Studies in Iconology. Humanistic Themes in tbe Art of Re- 
naissance, Harper & Row, New York, 1967, pp. 177—178. 

Acestea sunt cuvintele unui critic care a adus una dintre 
cele mai importante contribuţii la pătrunderea gândirii teo- 


retice a lui Michelangelo, privită în legătură cu filozofia lui 
Platon. Dar lucrul care trebuie precizat aici este acela că 
observaţiile cuprinse în fraza sus-citată (întemeiată pe o 
remarcă a lui Vasari ) nu pot g "Ásl O ex plicatie teoreticá decát 
in Aristotel, fapt pe care criticul wä? ia în consideraţie. 

Apropierea dintre Michelangelo şi Aristotel! nu trebuie 
în nici un caz privită ca o prob dem? de „influență“. Este mai 
degrabă vorba despre o concordanţă spirituală si de o fun- 
damentare filozofică a unei probleme artistice si existen- 
uale care prima în mintea artistului asupra oricărei posibile 
„influenţe“ 

Sculptura este pentru Michelangelo (il. 30-33) ceea ce 
se face „prin înlăturare“ — per forza di levare — şi nu ceea 
ce se face „prin adăugare“ — per via del porre. Distincția 
de clară sorginte albertiană?, departe de a fi prilejuită de o 
sides ie pur tehnică (sculptura din piatră faţă de cea din 
bronz), reflectă o atitudine fenomenologică. 

P legt lui Michelangelo pentru sculptura ce se sávái 
seste „prin înlăturare“ ne apare astfel ca rezultat al unei op 
tiuni bazate pe precise criterii formale. Dacă în sculptura 
Quattrocento-ului (și sub influenţa ei se va afla și Michelangelo 


! Această apropiere este permisă de relativ recenta reevaluare a 
rolului lui Aristotel în cadrul filozofiei Renaşterii făcută de către P.O. 
Kristeller in Tbe Classics and Renaissance Thought, Harvard Uni 
versity Press, C ‘ambridge Mass., 1955, cap. II, si de observaţiile făcute 
în legătură cu „Problema formei“ la Michelangelo de către Cesare 
Brandi in Struttura e architettura, Einaudi, Torino, 1957, pp. 149-189. 

Si E. Panofsky (Idea. Ein Beitrag zur Begriffsgeschichte der álteren 
Kunsttheorie, Leipzig- Berlin, 1924, pp. 38-39) consideră că teoria 
artistică a Renașterii s-a dezvoltat initial independent si chiar opus 
curentului neoplatonic, doar odată cu manierismul putându-se vorbi 
despre o adevărată „poetică neoplatonică“. Acest lucru nu-l împie 
dică însă să-l integreze pe Michelangelo în atmosfera filozofică ce-l 
avea ca părinte pe Platon. 

? L.B. Alberti, De Statua (1568), ed. Morisani, Catania, 1961, p.2 

în perioada lui de formare) suprafaţa statuii era concepută ca 


receptacul de captare a luminii, fapt care ducea la dizolvarea 
ei într-o iradiere spatio-luminoasá indiferent de materialul 
în care era concepută, bronz ori marmură, în concepţia lui 
Michelangelo sculptorul înlătură surplusul de materie până 
în clipa când suprafaţa devine receptacul al figurii, până în 
clipa când ea încetează să fie o delimitare fenomenică între 
două entități fizice — piatra şi atmosfera — si devine loc ideal 
al imaginii sculpturale. Fizic şi geometric, suprafața dispare 
în favoarea rolului figurativ. 

În sculptură conjunctia dintre suprafață si locus este posi- 
bilă doar pentru că în gândirea lui Michelangelo artistul 
posedă o imagine interioară pe care o proiectează în blocul 
de marmură. Statuia va fi realizată atunci când, înlăturând 
materia, suprafaţa marmurei coincide cu forma preexistentă 
în mintea artistului. Unul dintre cele mai cunoscute sonete 
ale lui Michelangelo sintetizează tocmai momentele acestui 
proces creator: 


„Nu există în mintea artistului concept 
Ce marmura curată nu poate a-l cuprinde 
Cu limitele ei, lucru la care tinde 

Doar mâna ce ascultă supusă de-intelect.“? 


Rafael vorbea și el, la rândul lui, într-o scrisoare către 
Baldassare Castiglione despre existenţa unei „idei interioare“ 
ca premisă a actului creator: „...pentru a picta o (figură) 
frumoasă am nevoie să văd mai multe ( ...) dar, fiind secretă 
de buni judecători şi de femei frumoase, eu mă folosesc de 
o anumită idee care îmi vine în minte. Dacă aceasta are o 


2 Non ba l’ottimo artista alcun concetto,/ Ch'un marmo solo 
in sé non circonscriva/ Col suo severchio, e solo a quelle arriva/ 
La man che ubbidisce all'inteletto. (Die Dichtungen des Michelangelo 
Buonarroti berausgegeben und mit mee Apparate 
verseben von Dr. Carl Frey, Berlin, 1897, nr. LXXXIII, trad. rom. 
de V.I. Stoichiţă.) 

oarecare perfectiune artisticá in sine, nu stiu; dar mult má 
străduiesc ca s-o aibă.“! 

Cuvintele lui Rafael sunt într-adevăr de inspirație neopla- 
tonică si marchează unul dintre punctele importante ale inci- 
pientei poetici manieriste, care vedea posibilitatea unei opere 
de artă nelegate de lumea sensibilului și reflectând în mod 
imediat „ideea“. Michelangelo este însă departe de această 
concepţie. 

Este uimitor faptul că interpretarea neoplatonică a lui 
Michelangelo a primit întotdeauna un punct de referință în 
sonetul mai sus citat. Folosirea termenului de Concept, în 
locul celui de idee, ar fi doar prin sine revelator: Miche- 
langelo are ca punct de plecare nu pe Platon, ci pe Aristotel. 
Aristotelismul lui Michelangelo nu trebuie privit ca o con- 
cesie făcută spiritului scolastic, ci ca o depășire a platonismului. 
Lipsesc documentele care ar putea dovedi o cunoastere 
nemijlocită a gândirii Stagiritului de către Michelangelo. 
Dar, si faptul trebuie subliniat, ele lipsesc și în ceea ce 
priveşte contactul cu filozofia lui Platon. Probabil că artistul 
a cunoscut gândirea celor doi filozofi, Platon si Aristotel 
unul care va lăsa roade în concepţia despre dragoste, cel de-al 
doilea în cea despre artă —, prin intermediul cercurilor culte 
pe care le frecventa sau prin lectura umanistilor de telul lui 
Dante, poetul său preferat, creator al unei poetici din care 
elementul aristotelic e una dintre cele mai importante com- 
ponente. Relaţia Platon- Aristotel era la ordinea zilei în pri- 
mele decenii ale secolului, fapt dovedit si de substratul 
iconologic al frescelor lui Rafael din Stanza della segnatura 
unde, conform unei păreri autorizate, cheia trebuie căutată 
în doctrina despre Concordia Platonis et Aristotelis a lui Pico 
della Mirandola.? Nu e poate lipsit de importanţă faptul că 
în această operă ] Michelangelo este înfățișat sub masca lui 
Heraclit, filozoful devenirii. 


! Raffaello Sanzio, Tutti gli scritti, Rizzoli, Milano, 1956, p. 29. 
? Cf. E. Wind, Art and Anarchy, Faber and Faber, Londra, 1963, 
pp. 62-64. 

Din punct de vedere platonician, o idee capabilă de a fi 


„cuprinsă“ de marmură — așa cum se teoretizează de obicei 
pe marginea versurilor citate — ar fi apărut ca o adevărată 
blasfemie. Lucrul acesta părea iie unui contemporan 
cult al artistului — Benedetto Varchi — care, analizánd cele- 
bra poezie, spune despre Michelangelo: ,,...e un nou Apolo 
si un nou Apelles, nu exprimă cuvinte, ci lucruri, inspirate 
nu din Platon, ci din Aristotel.“! „Conceptul“, asa cum arată 
Varchi, înseamnă „acea formă sau imagine numită de către 
unii intenţie a tot ce înţelegem să dorim, să facem sau să spu- 
nem; care cu toate că e un lucru spiritual ( ...) este însă cauza 
eficientă a tot ce se spune ori se face. Aşa cum spunea și Filo- 
zoful (Aristotel, n.n.) în a şaptea carte a primei Filozofii 

Metafizica, n.n.): Forma agens respectu lecti est in anima 
artificies.“? 

Interpretarea în spirit peripatetic pe care o face Varchi 
în 1549, adică pe vremea în care Michelangelo trăia şi era în 
plină putere creatoare, nu putea avea loc fără consimtá- 
mântul, tacit, al Maestrului. 


În gândirea lui Aristotel, toate lucrurile, indiferent că se 
află în natură sau sunt produse de mâna omului („a căror 
devenire e datorată fie naturii, fie artei“ P, prezintă unitatea 
dialectică între formă şi materie: „Producțiile artistice“ — 
spune Aristotel — „sunt acelea a căror formă este în sufletul 
artistului**. 

Dată fiind această concepţie asupra concordantei de 
acțiune între modul de actualizare al materiei în obiectele 
lumii naturale şi modul ei de actualizare în creaţia artistică, 


nu e de mirare că de nenumărate ori Stagiritul apelează la 


Benedetto Varchi, Due lezioni, 1549, p. XCIV 
? Ibidem. 
3 Aristotel, Metafizica, 1032 a (trad. rom. de St. Bezdechi, Editura 
Academiei R.P.R., București, 1965, p. 232). 
' Ibidem. 

exemplul clasic al statuii, sau al patului, sau al casei pentru 
a ilustra legile existenţei obiectelor. 

Apropierea poeticii lui Michelangelo de gândirea filozo- 
fului grec se poate observa încă din definiţia dată picturii 
si din considerarea Lumii ca „pictură divină“. Dar în Dialo- 
gurile cu Francisco de Hollanda există o uimitoare pledoa- 
rie pentru arta considerată ca acţiune, ca mod de Gre 

ca generală capacitate umană de a face. În această pledoarie, 
vechea doctrină privitoare la „artele mecanice“ se împletește 
cu apologia „desenului“, făcută în spirit aristotelic. „Astfel, 
uneori mă gândesc şi-mi închipui că pentru oameni există 
o singură artă sau ştiinţă, iar aceasta este pictura sau desenul, 
şi că toate celelalte nu sunt decât derivatele ei. Desigur, dacă 





luăm în consideraţie tot ceea ce se poate face în această viață, 
vă veţi da seama că fiecare, fără să știe, pictează această lume, 
fie creând şi producând noi forme si figuri, fie îmbrăcând 
veşminte noi, fie construind si ocupând spațiul cu edificii 

si cu case pictate, fie cultivând câmpia, făcând desene si semne 
când lucrează pământul, navigând pe mare cu corăbii cu 
pânze A cs) de altfel ín orice altá oper atie, gest sau actiune 
(...). Deci cine bagă bine de seamă şi întelege va descoperi 
că operele omului sunt însăşi pictura sau o parte din ea.“ 
Michelangelo nu uita însă să precizeze: „Pictorul va ti în 


stare să inventeze ceea ce nu a fost încă descoperit.“ 


Visa să sculpteze o figură colosală direct în stânca unui 
munte.? Raportul dintre formă si materie ia în această dorin- 
tá-vis dimensiuni demiurgice. Materia este considerată ca 
existenţă nedeterminată, ca supremă potentialitate, poten- 
tialitatea de a fi actualizată prin unire cu forma. Evoluţia 
figurativă a lui Michelangelo reflectă etapele soluționării 
acestui raport dialectic. Revoluţia pe care o reprezintă arta 

Michelangelo, in F. de Hollanda, ed. cit., pp. 72-73. 
? [bidem, p. 
? Ascanio C sidi ivi, „Vita di Michelangelo Buonarroti“, în K. Frey, 


73 


Michelagniolo Buonarroti, Berlin, 1887, p. 31. 

sa — în toate expresiile ei: pictură, sculptură ori arhitec- 
tură — are ca temei aceeași problematică a raportului cu Uni- 
versul, care-l domina și pe Leonardo. Dar de data aceasta 
revoluția va fi totală. Dacă pentru Leonardo între individ 
si cosmos, între învăluit si învăluitor, între figură şi spațiu 
exista un raport de intercomunicare şi, pe plan pictural, 
figura nu mai stă în spaţiu, ci este spațiu, pentru Michelan- 
gelo (il. 31, 32) învăluitorul e emanatie a învăluitului, este 
deci spatiul in expresia sa inițială: ca generator. Spaţiul pen- 
tru Michelangelo nu e sinonim cu Infinitul. Infinitul are pentru 
el un sens spatio-temporal, iar conceptul de spatiu nu poate 
fi înțeles decât în accepţia de topos-locus caracteristică lui 
Aristotel. 


„Impulsul către infinit“ este o constantă și pentru Miche- 
langelo, şi se confundă de fapt cu libertatea creatorului. Dacă 
la Leonardo infinitul însemna în primul rând Natura şi se 
traducea figurativ prin problema spațială a sfumato-ului si 
a perspectivei aeriene, pentru Michelangelo Infinitul capătă 
o dimensiune temporală, istorică. Orizontul, în operele lui 
Leonardo, se pierde după munţi si văi: este un orizont natu- 
ral; pentru Michelangelo, încă din prima operă de pic- 
tură — Tondo Doni (il. 28) —, orizontul se pierde în istorie. 
Dar cum natura este, iar istoria se face, opera de artá va 
fi pentru Leonardo o spatializare a timpului, iar pentru 
Michelangelo, o temporalizare a spatiului. În expresia ei 
majoră, forma, pentru Michelangelo, nu este, devine. Ape- 
lul la muzică în definiţia dată picturii apare astfel perfect 
legitim, iar frecvenţa „figurii serpentinate“ în sculptura sa 
(ce va face vogă în manierism, dar decăzută în schemă) își 
găseşte tot aici explicaţia: opera de artă repetă ritmul fun- 
damental al Cosmosului. 

În sculptură, marea și perpetua aspirație a lui Miche- 
langelo a fost aceea de a realiza opera drept centru de ema- 
nație spaţială. Lucrul va avea repercusiuni până si în opera 
sa de urbanist: în sistematizarea Capitoliului — centru al 

Romei — centru al Lumii — nucleul este reprezentat de o 
statuie — cea a lui Marc Aureliu —, iar sensul centrifug al 
directiei spatiale e clar indicat în transformarea trapezului 
pieţei într-o elipsă cu un singur centru: statuia.! 

Evoluţia figurativă a sculpturii lui Michelangelo de la 
Lupta centaurilor la Pietá Rondanini (il. 33) reflectă aceeaşi 
mare căutare a locului figurii. Problema suprafetei-limità, 
în creația lui Michelangelo, depășește pura problematică for- 
malà, pentru a deveni una cutremuràtor existentialà. A 
sculpta per forza di levare înseamnă pentru artist înlăturarea 
materiei pentru descoperirea formei, dar in clipa desävârsirii 
apare o nouă entitate, locul, care nu e nici materie si nu poate 
fi considerat nici formă, si nici unirea dintre cele două. Fie- 
care statuie în parte apare astfel ca posibilă recuperare a 
centrului ideal. Multiplicitatea operelor nu implică nici pe 
departe o concepţie pluricentrică a Universului. Este vorba 
de aspiraţia către centru, si nu de crearea sa. Nu se poate 
bineînţeles nega aici concordanța cu cele spuse de către 
Marsilio Ficino în comentariul său la Banchetul lui Platon: 
» „trebuie desigur ca lucrurile create să se strângă în jurul 
acestui centru al lor și în jurul acestei unități a lor proprii, 
înainte de a se apropia de Creatorul lor: pentru ca prin pro- 
priul lor centru să se apropie de centrul tuturor lucrurilor.*? 

Ca și pentru Nicolaus Cusanus și Leonardo, centrul este, 
în gândirea lui Michelangelo, o entitate metafizică, dar recu- 
perabilă în actul creaţiei. Prin această recuperare a centrului 
absolut, realizabilă în fiecare operă, actul creator ia dimen- 
siunile unei perpetue repetiţii cosmogonice.! 


Gi: E: Saxl, „Il Campidoglio durante il Rinascimento: un sim- 
bolo dell'idea imperiale“, în La Storia delle immagini, Laterza, Bari, 
1965, pp. 119-137. 

? Marsilio Ficino, Asupra iubirii sau Banchetul lui Platon, trad. 
rom. de S. Ionescu, Institutul Italian de Filosofie, Societatea Română 
de Filosofie, Bucureşti, 1942, p. 21. 

+ Mircea Eliade, Le mythe de l'éternel retour. Archétypes et répé- 
titions. Nouvelle édition revue et augmentée, Gallimard, Paris, 1969, 


Tensiunea cea mai dramatică a acestor căutări se va atinge 
în cea de-a doua perioadă a activităţii artistului, și anume 
începând cu lucrările pentru Capela Medici. Inváluitorul si 


învăluitul nu mai comunică: tind să devină același lucru. 


Concepţia spaţială a lui Michelangelo îşi găseşte funda- 
mentarea filozofică în gândirea lui Aristotel. Pentru Stagirit, 
„locul este o suprafață, si ca un vas, şi ca un continátor. Locul 


1. Locul nu este 


este, împreună cu lucrul, limitat si limită“ 
K ^ ^ ° 2: 62 ` 
forma: întrucât contine lucrul; locul nu este materia", el 


este „limita corpului care conține“? 


d. Materie, formă, privatie. Non-finitul 


La fel ca si pentru A ristotel, in poetica lui Michelangelo 
materia e privitá ca potentialitate, iar forma ca act. Opera 
de artă nu poate fi pur si simplu „formă“, ci doar unitatea 
dintre formă si materie. Problema majoră devine cea a locului. 
Inexistenta formei ca separată de materie era un lucru do- 
vedit şi de către Aristotel. E adevărat, forma înseamnă act, 
dar ca atare nu poate exista fără materia actului. Astfel stând 
lucrurile, în opera sculptorului forma (actul) actualizează 
materia (potentialitatea). Dar actul in acest sens nu poate 
fi privit decât ca energia, nu ca entelehia. Aceste două ac- 
ceptii date de către Aristotel actului (energia — actul privit 
ca proces, act in curs de infáptuire; entelehia — actul 
desávársit care nu mai include nici o idee de devenire) sinte- 
tizeazá de fapt toatá problematica artisticá si umană a lui 
Michelangelo. 
pp. 30 si urm. [Vezi si ed. rom.: Mitul eternei reîntoarceri : arhetipuri 
si repetare, trad. de Maria Ivănescu si Cezar Ivănescu, Univers Enci- 
clopedic, Bucureşti, 1999 n.ed.] m 

Aristotel, Fizica, 212 a, trad. rom. de N. I. Barbu, Editura Stiinti- 
fică, București, 1966, p. 91. 

2 Ibidem, 209 b, p. 84. 


; à 
> Ibidem, 212 a, p. 90. 








Toată forţa sa de creaţie este închinată descoperirii For- 
mei ca Esentà. Dar își dă seama că atingerea Forme prin 
sculptură este o imposibilitate. Atât timp cát va fi legată de 
materie, Forma va fi în veșnică devenire și se va defini prin 
negatie, și nu în mod absolut. Se va realiza de fapt ceea ce 
Aristotel numea privatie si nu Forma. Problema non-fini- 
tului face parte integrantă din acest proces. Ceea ce artistul 
obţine nu este formă, ci privatie. Privatia este dublă negatie: 





nu mai e materie, nu e încă formă. Dar materia ne apare astfe 
nu ca o ne-existentà absolută, ci ca una relativă. Obiectul 
ca unitate dialectică între formă si materie nu provine dintr-o 
ne-existentá sinonimă cu neantul, ci dintr-o ne-existentá 
potenţial existentă. La fel, forma realizată nu reprezintă exis- 
tenta absolută, ci doar una relativă. Dar pentru Aristotel, 
ca si pentru Michelangelo, „privaţia este într-un fel formă“! 
(subl. n.). lar din punct de vedere artistic, privatia se inte 
greazá în problematica locului. Dar acest fel de formă 
privatia — este supusă devenirii. Asa cum existenţa umană 
ia caracterul absolut al totalitàtii în clipa în care se încheie, 
e totală în clipa în care nu mai e, tot asa Forma absolută ai 
trebui să distrugă complet materia; dar exact în acea clipă 
ar înceta să mai existe ca formă. 

Problema artá-viatà va apărea mai ales în poeziile lui 
Michelangelo, dar se poate deduce şi din opera sa plastică: 
adevărata operă nu e in-finità — asa cum o vede Leo- 
nardo —, nici finită — aşa cum o concepuse întreaga artă 
a Quattrocento-ului (si chiar si Michelangelo tânăr) —, ci 
non-finită. Aşa cum si existenţa umană, atât timp cât e, e 
non-finită. 

Ca opera să fie într-adevăr finită, să fie pură formă, ar 
trebui să se distrugă total materia. Tendinţa e vizibilă în ulti- 
ma operă a lui Michelangelo — Pietá Rondanini (il. 33) —, 
dar, cum si acest lucru apare ca o imposibilitate, singurul 
mod de a depăși energia prin entelebia — actul desăvârșit — 


! Ibidem, 193 b, p. 71. 


este moartea. Ultimele poezii ale lui Michelangelo reflectă 
tocmai această cutremurătoare constatare: 


„Ajuns-au anii, cursul vieţii mele, 
fragilă barcă-n larg pe mări profunde, 
în portul nostru-al tuturor, pe unde 
dăm seamă toti de bune si de rele. 
Azi ştiu c-a fost sortită să mă-nşele 
văpaia închipuirilor fecunde 
ce-n însăşi fantezia mea se-ascunde 
căci idol mi-am făcut din artă. Stele, 
doruri și vise ce-o s-ajungă toate 
acum când două morti îmi stau în faţă? 
Una m-a prins, cealaltă stă s-apuce. 
Nici dalta, nici penelul nu mai poate 
s-aline duhul meu cuprins în bratá 


de cel ce ni le-a-ntins murind pe cruce.“! 


4. Michelangelo si manierismul 


Cu Michelangelo, experienţa estetică este împinsă până 
la limită. Se depăşeşte însuşi conceptul de formă, iar arta 
devine perpetua aspirație către Forma universală. Michelan- 
gelo reprezintă astfel un unicum absolut în toată istoria artei. 
Această tentatie a imposibilului, care l-a dominat toată viaţa, 
decade însă brusc în conștiința urmaşilor săi. Manierismul 
îşi găseşte în Michelangelo, ca si în Rafael, unul dintre pă- 
rinţii directi, dar ne aflăm de fapt în fata unui fenomen epigo- 
nic, si lucrul trebuie subliniat în pofida justei si necesarei 
reevaluări de care s-a bucurat manierismul în ultimii ani. 
În ceea ce priveşte raportul cu Michelangelo, confuzia este 
una dintre cele mai frecvente: manierismul, în loc să vadă 
în opera sa maxima aspirație către imposibilul Formei, vede 
pur şi simplu maximumul de desăvârșire formală. Facem 


Michelangelo, Rime, trad. rom. de Eta Boeriu, Editura Dacia, 
Cluj, 1975. 


134 





din nou apel la Aristotel: „Reiese limpede“ — scrie filozo- 
ful — „că forma, sau oricare ar fi numele ce trebuie să-l dăm 


figurii realizate în materia sensibilă, nu e supusă devenirii, 
nici nu se naşte, ca si în cazul esenței, căci ea, adică forma, 
e ceea ce ia naştere în alt lucru, datorită fie naturii, fie artei, 
fie unei putinte, iar ceea ce se face este de pildă o seră de 
aramă, căci e făcută din aramă si din forma fer ică“!. „Sferi- 
tatea“ deci nu se poate produce: vom avea întotdeauna de-a 
face cu „o sferă de ceva“. Dar dacă acest lucru însemna un 
adevăr teribil pentru Michelangelo, pentru manieristi este 
un nonsens. Dacá pentru Michelangelo figura serpentinata 
reprezenta sumum- ul autodefinirii spaţiale a operei, pentru 
manierism ea va fi privită ca însăși „spiralitatea“?. 

După Michelangelo, o „evoluţie“ artistică devine un absurd. 
De acest lucru este pe deplin conștient și Vasari, care în 
Vieţile sale îl aşază pe Michelangelo ca punct de maximă 

înălțime, după care se ia în consider ratie mișcarea ascendentă 
a evoluției anterioare a artei și cea descendentă a artei post 
michelangiolesti. Problema fundamentală a teoriei artistice 
a manierismului nu va fi căutarea unor legi formale, ci una 
cu mult mai gravă: „E posibilă în general creaţia artisticá."? 
Salvarea vine de la teoria „ideii“; si este vorba de o soluție 
extremă: arta poate subzista doar dacă renunţă la repre- 
zentarea naturii în favoarea reprezentării ideii. 

Arta Renasteri il nu operase nici cu concepte, nici cu idei, 
ci cu imagini, cu forme. Acest lucru, de care au fost pe deplin 
conștienți si Leonardo, si Michelangelo, a dus la i pe 
valorică a unei direcţii de reprezentare artistică. Problema 
imaginii $i a formei la Leonardo și la Michelangelo atinge 
cea mai înaltă intensitate. Reprezentarea ideii pe care o intro- 
duce manierismul nu înseamnă un pas înainte, ci o involutie: 


! Aristotel, Metafizica, 1033 b, p. 237. 

2 Cf. G.B. Lomazzo, Trattato dell'arte della pittura (1584), 
Saverio Del Monte, Roma, 1844, vol. I, pp. 22-25. 

> Cf. E. Panofsky, Idea..., op. cit., p. 62 


o încercare de a salva in extremis arta prin contaminarea 


imaginii cu ideea. 

Dar e pe deplin adevărat că, într-o epocă în care Revo- 
utia copernicană mutase centrul universului de pe Terra, 
iar omul devenise un rod al hazardului, într-o epocă de revo- 
utie a mentalitàtii religioase sub impulsul Reformei lui 
_uther, dificultățile în formarea unei imagini a lumii sunt 
justificate. Reprezentarea artistică își mută deci focarul de 
atenţie de la lumea ca natură la lumea ca interioritate, de 





a obiect la subiect. Constiinta istorică a lui Michelangelo 
a tost puntea de legătură. 


In manierism, imaginea se conceptualizează într-un 
simbol culturalist și intelectualist. Arta pierde din funcția 
reprezei ntantivă pentru a se integra într-una comunicativă. 
Teoria picturii ca limbaj, care dominase întregul Ev Mediu, 
revine în manierism, e drept, sub o altă înfățișare. Nu mai 
este vorba de o valoare doctrinală fixă atribuită sintagmelor 
iconografice, ci de o valoare semnică a formalismului. 
Pasajele din Dialogurile cu Michelangelo, unde se vorbeşte 
despre asemănarea literelor cu pictura sau despre pictură ca 
limbaj universal!, sunt deja, ca problematică, strict manieriste. 

E. adevărat, aceste consideraţii nu-i aparțin lui Miche- 
langelo, ci unui personaj secundar, Lattanzio, fapt care îndrep- 
táteste si mai mult afirmaţia că nu atât părerile teoretice ale 
lui Michelangelo, cât atmosfera în care sunt ele puse se apropie 
de e poetica manierismului. € Când Lattanzio spune că pictura 
si scrierea sunt „două surori inseparabile care, dacá le-am 
despărți una de cealaltă, nu ar mai fi nici una perfectă, chiar 
dacă se pare cá epoca prezentă le-a despărțit într-un anumit 
fel“?, nu suntem decât la un pas de elogiul hieroglifelor 
egiptene făcut de Cesare Ripa în a sa /conologia, adevărată 
biblie a manierismului, care vedea în arta egipteană ştiinţa 


Cf. F. de I Iollanda, ed. GE. p. 74. 
? Ibidem. 

perfectă de a combina imaginea cu funcţia de comunicare 
conceptuală.! 

Dacă Evul Mediu a fost dominat de sloganul lui Grigore 
cel Mare pictura quasi scriptura, manierismul va fi martorul 
aceleiași decăderi a formei în semn. Desenul (şi poate vechea 
etimologie românească — desemnul — ar reda mai bine no- 
tiunea) ) qe termenul-cheie în orice scriere teoretică a 
epocii. În Dialogurile cu Francisco de Hollanda, elogiul 
desenului făcut de către Michelangelo e încă de inspiraţie 
quattrocentescă: „Desenul ( ...) are o valoare în sine si e izvo- 
rul si substanţa picturii, a sculpturii, a arhitecturii ca si a ori- 
cărui alt mod de a picta și este rădăcina tuturor ştiinţelor. “2 

În teoria artistică manieristă, „desenul interior“ (la Fede- 
rico Zuccaro) va deveni premisa „cunoașterii și creării ori- 
cărei forme“?, iar la Lomazzo, premisa reprezentării unui 
obiect va sta în posesiunea intelectuală a artistului asupra 
„unei idei şi forme“* a acelui obiect. 


S-ar putea face un pas înainte în înţelegerea manierismului 
dacă problematica sa ar fi studiată conform observatiilor 
kantiene cu privire la „schematismul transcendental“. Dai 
cum acest lucru ar depăși cu mult limitele acestor „note intro- 
ductive“, ne vom limita doar la câteva observaţii necesare 
circumscrierii rolului pe care Michelangelo l-a avut în apa- 
ritia manierismului. 

Michelangelo propune o soluţie extremă în realizarea 
imaginii.” Manierismul marchează o tentativă de recuperare 


! Cesare Ripa, /conologia overo Descrittione di diverse Imagini 
cavate dall'antichità € di propria inventione, Roma, 1603, ed. în 
facsimil, G. Olms, Hildesheim — New York, 1970, pp. VII-VIII. 

2 Apud F. de Hollanda, ed. cit., p. 101. 

' Federico Zuccaro, Idea de'scultori, pittori et architetti, Torino, 
1607. 

* G.P. Lomazzo, Trattato dell'arte della pittura (1584), Saverio 
Del Monte, Roma, 1844, vol. 1, p. 8. 

? Din nou, cu riscul repetárii, amintim cá, asa cum arátase Bene- 
detto Varchi, // concetto în accepţia michelangiolescă înseamnă „formă 

a unei unități originare: imagistică şi conceptuală în același 
timp. Michelangelo atinge cel mai înalt grad de realizare a 
imaginii prin fundamentala sa intuiție a temporalitàtii: ,Ima- 
ginea pură (...) a tuturor obiectelor simţurilor, în general, 
este timpul.“! Faptul apare evidențiat la nivel iconografic 
în seria Noaptea — Zina — Aurora — Amurgul din Capela 
Medici, precum şi în problematica morţii din sonete, și se 
împlinește la o înaltă tensiune existenţială în operele ultime, 
unde rezolvarea e dată de către non-finit şi de cătr e spiralism. 
Manierismul, in schimb, operează o restrângere a ima- 





ginii universale michelangiolești asupra conceptului. Unita- 
tea imagistico-conceptualá a „schemei“ este dată de teoria 
„desenului“ 


S-a vorbit mult despre un „nou Ev Mediu“ reprezentat 
de arta manierismului, dar, în ciuda similitudinilor, pro- 
blematica e clar diversă: ne aflăm în fata a două aspecte total 
opuse. În Evul Mediu imaginea nu se despri insese de concept, 
în manierism e vorba de o reîntoarcere, tipică oricărei epoci 
de decadentá, când arta și filozofia îşi pierd autonomia de 
expresie. Marea vogă a manier ismului în epoca modernă îşi 
găseşte poate tocmai aici explicația. În contextul epocii însă, 
manierismul se integrează prin caracteristicile sale cele mai 
importante în atmosfera culturală care reactualizează acea 
dispută „în jurul imaginilor“ ce stăpânise Evul Mediu tim- 
puriu. Spiritul Reformei şi al Contrareformei cuprinde în 
raza sa de acţiune si problema artei, fără ca aceasta să însemne 
că originea noii orientări a conceptualizării imaginii s-ar 
afla într-o strictă determinare religioasă. Primele manifestări 
ale manierismului au loc înainte cu câţiva ani de difuzarea 
tezelor lui Luther si cu mult timp înainte de începuturile 
mișcării contrareformiste. Dar, ca orientare de principiu, 
sau imagine“. V. în F. Zuccaro, Scritti d'arte, Olschki, Florenta, 
1961, pp. 149 si urm. 

' I. Kant, Critica rațiunii pure, trad. rom. de N. Bagdasar si E. Moi- 
suc, Editura Stiintificà, Bucuresti, 1969, p. 175. 

manierismul se leagà, incontestabil, de criza artisticà ce va 
izbucni în mod evident odată cu mișcările religioase ale 
timpului. „Posibilitatea sau imposibilitatea creației artistice“, 
dilema fundamentală a teoriei estetice manieriste şi conse- 
cintá a unei civilizaţii imagistice ajunse la un punct-limitá, 
se va constitui ca o paralelă a dilemelor ce apar în sânul 
noilor direcții religioase. Reforma neagă posibilitatea repre- 
zentàrii istoriei sacre în imagini artistice. Operația de váruire 
a vechilor interioare, altădată decorate, conține (chiar dacă 
în sens negativ) una dintre cele mai semnificative atitudini 
faţă de artă din întreaga perioadă. Prin însuși actul văruirii 
se pune accentul pe absenta imaginilor. Interioarele prime- 
lor biserici protestante nu sunt pur și simplu nedecorate, ci 
diferenţierea materială a vechilor imagini este ascunsă si 
unificată de stratul de var. Ni se prezintă astfel un fel de 
preludiu al „imaginii non-obiectuale“, despre care va vorbi 
unul dintre iniţiatorii abstractionismului secolului XX. În 
fata istoriei sacre, spun promotorii Reformei, este inutilá 
redarea figurativă: singura soluţie este alba tăcere a zidului. 


Contrareforma italiană pune și ea în mod acut sub sem 
nul întrebării statutul imaginilor, dar în cele din urmă (sesiu- 
nea a XX V-a a Conciliului din Trento, 1563) acestea sunt 
salvate doar printr-o mare concesie făcută autorităţii teologice. 

După două secole de înflorire a unui spirit artistic ratio- 
nalist „păgân“, arta poate supravieţui în ochii autorităţilor 
doar printr-o aservire totală la canoanele Conciliului. Artis- 
tul trebuie sà se supună îndrumărilor bisericii, astfel încât 
pictura să devină importantă în primul rând prin capacitatea 
de comunicare a conţinutului religios si prin emoția reli- 
gioasă ce o trezeşte în privitor. 

Pictura manierismului, ca orientare principală, va avea 
tocmai caracterul simbolic și alegoric pe care Biserica 
Catolică îl cerea artei, chiar dacă acest caracter ia naştere 
într-un proces intim al creaţiei artistice. Decretele privind 
arta, emise de Conciliul din Trento, conţin atât elemente 

tipice ale culturii manieriste, cât si elemente antimanieriste. 
Arta lui Michelangelo, în schimb, se apropie de poziţiile 
exprimate pe plan religios de inițiatorii Reformei.! Ne aflăm 
bineînţeles în zone spirituale diferite, dar, în cadrul ten- 
dintelor generale ale epocii, arta sa, prin dramaticele între- 
bări asupra sanselor de realizare ale Formei Universale, se 
află destul de aproape de soluţiile extremiste ale lutheranilor. 

Poziţia lui Michelangelo este cea a artistului de la sfârşitul 
Renașterii. Religiozitatea lui tine mai mult de experienta ju- 
venilă a întâlnirii cu Savonarola? decât de ofensiva catolicis- 
mului din Cinquecento. La aceasta se adaugă fără îndoială 
și influența gândirii Reformei germane, pătrunsă în Italia 
prin intermediul lui Juan Valdés, pe care Vittoria Colonna 
il cunoscuse probabil personal. 

Cuvintele cu privire la rolul religios al artei, pe care Fran- 
cisco de Hollanda le atribuie lui Michelangelo, contin desi- 
gur falsificări menite să justifice — în condiţiile timpului — 
importanţa gândirii și a artei marelui maestru. Concepţia 
artistului este departe de dogmatismul epocii. Sondând legile 
„creativităţii“, Michelangelo ni se înfăţişează în atitudinea 
paradigmatică a spiritelor renascentiste care substituie rapor- 
tului Om- Divinitate pe cel Prometeu- Zeus. 


5. Sub semnul lui Saturn 


„A fost în felul sáu de a vorbi foarte ascuns si ambiguu, 
lucrurile având pentru el aproape întotdeauna două sensuri“, 
scria Vasari în încheierea biografiei sale închinată lui Miche- 
langelo.* lar Condivi notează: „Mulţi îl consideră orgolios, 
alții excentric sau nebun.** Artistul însă se autodefineste 


| A , J » 
A se vedea acum R. de Maio, Michelangelo e la Contrariforma, 
Laterza, Roma- Bari, 1978. 
Cf. Anthony Blunt, Artistic Theory in Italy 1450—1600, Cla- 
rendon, Oxford, 1956, pp. 57-60 si 83. 
* Prima ediție a Vietilor (1550). 


* A. Condivi, op. cit., ed. Frey, p. 59. 

nemico di me stesso („mie însumi duşman“). Se zugrăvește 


în Judecata de apoi ca simplu înveliș uman în cădere inexo- 
rabilă spre infern, iar în ultimele poezii obsesiv modulate 
pe tema morţii ajunge să-şi nege până si opera, incapabilă 
de realizarea Entelehiei. 

Sub această înfăţişare ni se arată artistul si in Dialogurile 
lui Francisco de Hollanda. Ajunge să amintim replica dată 
de către Michelangelo observaţiei pictorului portughez 
asupra ignoranței in materie de artă a curților iberice: „bine 
fac“, răspunde artistul cu una dintre acele replici încărcate 
de ironie pe care contemporanii le cunoșteau si de care se 
temeau în aceeaşi măsură. 

Acestea au fost probabil motivele care l-au determinat 
pe Lomazzo în a sa /dea del tempio della pittura să-l aşeze 
simbolic pe Michelangelo sub semnul lui Saturn, în timp 
ce Rafael şi Leonardo au ca simbol pe Venus si respectiv 
pe Hermes. 

Literatura renascentistă dedicată elementului saturnin 
este extrem de bogată: dar toate speculațiile asupra satui 
nismului se reduc, în ultimă instanță, la câteva trăsături 
generale: cel născut sub semnul planetei Timpului e consa 
crat activităţii imaginative. Atitudinii contemplativ-poetice 
îi corespunde temperamentul melancolic. Dar, și aici este 
punctul cel mai important, temperamentul melancolic pri- 
meşte în cadrul gândirii renascentiste atributele unui ade- 
vărat ingenium corespondent valoric cu Sapientia, având însă 
o calitate imaginativă, asa cum aceasta din urmă e una spe- 
culativ-conceptualá. Astfel, în opera lui Marsilio Ficino 
melancolia devine condiţia esenţială pentru toti musarum 
sacerdotes, pentru toti slujitorii muzelor. Motivul va avea 
diverse interpretări, mai ales în arta nordică de la Durer 
(Melancolia I, il. 57, Visul doctorului, il. 76) la marele con- 
temporan al lui Michelangelo, Bruegel, unde a-sociabilitatea 
artistului va fi apropiată de cea a nebunilor si a infirmilor, 
iar zborurile îndrăzneţe vor fi întotdeauna amenințate de 
o simbolică prăbuşire — prăbuşirea lui Icar. 

Este neîndoielnic faptul că imaginea lui Michelangelo, 
așa cum se desprinde din Dialogurile romane, este impreg- 
nată de saturnism. Caracterul intimist al confesiunilor din 
Sonete (La mia allegrezza e la malinconia etc.) ne este com- 
pletat de această mărturie. 

Saturn — Timpul isi devoră propriii copii. Cel ce se află 
în puterea acestui semn se dedică în întregime căutării per- 
manentei în devenire. 

Opera lui Michelangelo ridicá la rangul de simbol lupta 
dintre spirit si materie. Non-finitul, expresia cea mai emble- 
maticá a artei sale, nu instaureazá un raport de negare reci- 
procă, ci unul dialectic de interdeterminare. 

În conceperea temporalitätii, Michelangelo pleacă de la 
conjunctia dintre formă si locus. Locus-ul se realizează prin 
devenirea formei din materie, devenire ce are culmea exta- 
tică într-o clipă — clipa săvârșirii. Astfel, timpul la Miche- 
langelo e privit ca o funcţie a clipei, ca o prelungire a unei 
prezenţe extatice — prezenţa operei într-un dublu sens: spre 
trecut și spre viitor. Măreţia lui stă tocmai aici: în aceea de 
a fi reușit, ca nimeni altul, să realizeze prin creaţia artistică 
proiectarea unui hic-nunc în eternitate. 

Contemporanii l-au considerat pe Michelangelo unul 
dintre slujitorii zeului Timp, pentru care existenţa indivi- 
duală îşi pierde din importanţă: contează ceea ce rămâne 
şi devine astfel bun al tuturor. 

Mărturiile vieţii lui Michelangelo se concentrează toate 
în aceeași mare lecţie: actul creator ca maximă expresie a 
libertăţii umane. 








VI 


Testamentul lui Pontormo. 
Introducere la o poetică alchimică' 


1. Testamentul lui Pontormo 


Când a primit comanda decorării Corului de la San 
Lorenzo, Pontormo voia — pe cât se pare — să-l întreacă 
pe însuşi Michelangelo. A lucrat timp de unsprezece ani, 
„ştergând, cizelând, distrugând, recizelând“, cum avea sá 
spună mai târziu malitiosul Milizia?, fără a ajunge însă la 
capătul calvarului. După moartea maestrului, decorația a fost 
rapid terminată de elevul preferat, Bronzino. | 

Dată fiind amploarea operei, distrusă după cum se stie 
în veacul al XVIII-lea, nu au lipsit, în vremea noastră, ten 
tativele de reconstituire ipotetică a tramei iconografice, fapt 
datorat fără îndoială şi reînnoirii gustului pentru isprăvile 
primilor manieristi florentini. | 

Aproximativ treizeci de desene pregătitoare (fig. III -XVIII y: 
schitele din marginea celebrului Jurnal (fig. Il), mărturiile 
lui Vasari sau ale acelora? care au văzut frescele in situ, înainte 


! Acest articol a apărut sub titlul „La sigla del Pontormo: il pro- 
gramma iconografico del coro di San Lorenzo“, în revista Storia 
dell'Arte, vol. 38-40 (1980), pp. 241 si urm. El reia, cu îndreptări si 
adăugiri ample, o parte din ideile expuse în cartea noastră Pontormo 
si manierismul, Meridiane, Bucuresti, 1978. Citatele din Jurnalul 
lui Pontormo, Viata lui Vasari etc. urmează versiunea din cartea mai 
sus citată. 

2 Francesco Milizia, Dizionario delle belle arti del disegno, II, 
1797, p. 135. | 

! Agostino Lapini, Diario fiorentino, Florenta, 1596 (ed. O. Co- 
razzini), Florenta, 1900, p. 122; Francesco Bocchi, Le bellezze della 

I. Autor anonim, 
Corul bisericii San Lorenzo 
în 1598, Albertina, Viena. 


de refacerea Corului în 1742 şi — în fine — gravura de la 
Albertina, datată 1598, care reprezintă Corul de la San 
Lorenzo! (fig. 1) — toate acestea au permis tormarea unei 
imagini generale a ceea ce trebuie să fi fost testamentul pictu- 
ral al lui Pontormo. Cele mai importante contribuţii privi- 
toare la iconografia operei, si anume cea inițială a lui Clapp?, 
città di Fiorenza... scritte già da m. Francesco Bocchi ed ora da m. 
Giovanni Cinelli ampliate e accresciute, Florenta, 1677, pp. 515 si 
urm.; Raffaele Borghini, 7/ Riposo, Florenta, 1584 (ed. 1730), p. 396; 
Ferdinando Leopoldo del Migliore, Firenze città nobilissima illus- 
trata, Florenta, 1677, p. 166; A. Cirri, „Le Chiese di Firenze e din- 
torni: Sepoltario*, V, Florenta, Biblioteca Nazionale, Ms. 2368, in 
Janet Cox-Rearick, The Drawings of Pontormo, Harvard University 
Press, Cambridge (Mass.), 1964, p. 323, n. 6. i 

! Gravura a fost publicată de Charles de Tolnay, „Les fresques 
de Pontormo dans le chœur de San Lorenzo à Florence“, în Critica 
d'Arte, XXXIII, 1950, pp. 38-52. 

* F.M. Clapp, Jacopo Carucci da Pontormo. His Life and Work. 
Yale U niversity Press, New Haven-Londra, 1916, pp. 263 şi urm. 

cea fundamentalá a lui De Tolnay!, revizuirile aduse de 
Janet Cox-Rearick?, de Anna Forlani-Tempesti? sau de 
K.W. Forster*, nu au reusit sá circumscrie substanta icono- 
graficá a decoraţiei, care trece încă drept o variantă — e drept 
cam bizară — a Judecății de apoi. 

Vasari descrie astfel decoratia Corului: ,...Fácu el in 
partea de sus mai multe scene din Facerea lui Adam si a Evei, 
cum muşcă el din fructul oprit, izgonirea din rai, lucrarea 
pământului, jertta lui Abel, moartea lui Cain, binecuvântarea 
semintiei lui Noe si cum desenează el planul si măsurile 
arcei. După care, într-una din fațadele de jos, care e lungă 
de cincisprezece braţe în fiecare parte, a făcut scena Potopu- 
lui, unde se văd o grămadă de trupuri înecate și fără viaţă, 
si pe Noe care vorbeşte cu Domnul. Pe cealaltă parte a pictat 
învierea morţilor din a noua si ultima zi, într-o asemenea 
învălmăşeală, încât nici de s-ar întâmpla cu adevărat nu ar 
fi atât de vie, ca să spunem așa, cum a pictat-o Pontormo. 
În fata altarului, între ferestre, adică pe faţada din mijloc, 
se află pe fiecare parte câte un şir de nuduri care se tin de 
mâini şi se catárá unul pe celălalt pentru a sui spre rai, ieşind 
din pământ unde se află multi morti care îi însoțesc, iar la 
capătul fiecărui registru se află doi morti îmbrățișat, în afară 
de picioarele si braţele cu care tin două torte aprinse. În 
vârful fațadei, deasupra ferestrelor, La făcut pe Christos in 
maestas, care, înconjurat de multi îngeri, toti goi, reînvie 
morții pentru a-i chema la judecată... iar dedesubt se află 
Dumnezeu tatăl, care îi face pe Adam şi pe Eva... În afară 


! Ch. de Tolnay, op. cit., si „Un disegno sconosciuto del Pontormo 
a Bergamo. Postilla a « Gli affreschi del Pontormo nel Coro din San 
Lorenzo a Firenze »*, in Critica d'Arte, LVI, 1963, pp. 43-45. 

? Janet Cox-Rearick, op. cit., pp. 318—344. 

Anna Forlani-Tempesti, „Note al Pontormo disegnatore“, în 
Paragonne, XVIII, n. 207/27, 1967, pp. 70-86. 

* Kurt W. Forster, Pontormo. Monographie mit kritischem Kata- 
log, Bruckmann, München, 1966, pp. 91-98 si 153—154. 

Programul iconografic al Corului de la San Lorenzo 














de aceasta, într-unul din colțuri se găsesc cei patru evan- 
ghelisti, nuzi, cu cărțile in mână...“! 

Bocchi, având prilejul să privească opera în integritatea 
ei, ne dă câteva detalii în plus: „(În scena Potopului) se văd 
câțiva oameni scápati de furia apelor în vârful unui munte, 
reprezentaţi cu multă măiestrie; ei se află in továrásia lui 
Noe, au gesturi frumoase şi un desen măreț, dovedind cât 
de înaltă era arta acestui pictor deosebit... Sfântul Laurenţiu 
nud, întins pe grătarul de tortură, înconjurat de câţiva putti, 
e făcut de mâna lui Bronzino...“? 

A. Cirri, în descrierea publicată de doamna Cox-Rearick, 
ne oferă amănunte importante cu privire la registrul supe- 
rior: „În partea superioară el a pictat, la dreapta, felurite 
scene cu Adam și Eva şi Jertfa lui Avraam. La stânga, 
Moartea lui Cain şi Povestea lui Noe. În partea inferioară: 
Potopul universal, Noe care vorbește cu Dumnezeu şi Jude- 
cata de apoi. În fata altarului a înfățișat felurite nuduri care 
se ridică, unul pe spinarea celuilalt, pentru a ajunge în rai... 
iar în colțuri Cei patru evangbelisti.? 

Coroborând cele trei mărturii principale, putem iden 
tifica titlurile la majoritatea scenelor pictate în absida de la 
San Lorenzo şi, uneori, aşezarea lor. 


! Giorgio Vasari, „Viata lui Iacopo da Pontormo“, în V.I. Stoichiţă, 
Pontormo și manierismul, Meridiane, Bucureşti, 1978, pp. 158-160. 

In Viața lui Bronzino, Vasari (Le Vite..., op. cit, VII, p. 602) 
adaugă: „Cum la moartea sa lacopo Pontormo a lăsat neterminată 
capela de la San Lorenzo, si cum ducele a poruncit ca ea să fie dusă 
la bun sfârșit de către Bronzino, acesta a terminat în scena Potopu- 
lui multe dintre nudurile care lipseau în partea de jos; în cealaltă parte, 
unde în zona de jos lipseau multe figuri din scena Învierii, el le-a 
terminat, iesindu-i toate nespus de frumoase si în maniera în care se 
pot încă vedea; iar jos, între ferestre, într-un spațiu rămas nepictat, 
el a dus la bun sfârșit un Sfânt Laurenţiu pe grătarul de tortură, incon- 
jurat de câțiva putti...“ Acest Sfânt Laurenţiu, după cum rezultă din 
Jurnalul lui Pontormo, fusese deja închipuit de Maestru, fapt confir- 
mat și de desene. 

? Fr. Bocchi, ibidem. 

? J. Cox-Rearick, ibidem. 

În registrul superior (nella pe rte di sopra) se aflau, după 
Vasari: Facerea lui Adam si a Evei, Pácatul originar, Izgo- 


nirea din vai, Adam muncind ( „lucrarea pământului“ ), Jertfa 
lui Abel, Moartea lui Cain, Binecuvântarea semintiei hi Noe, 
Plánuirea Arcei, Cei patru evangbelisti. 

[n registrul inferior, Pontormo a fácut Potopul si Noe 
care vorbeste cu Dumnezeu (pe unul dintre peretii laterali), 
Invierea morţilor (pe celălalt perete lateral) si, în fine, „un 
şir de nuduri... care se ridică, unul pe spinarea celuilalt, pen- 
tru a ajunge în rai“. Vasari, confirmat de Cirri, ne dă câteva 
amănunte și cu privire la amplasarea acestei reprezentări: 

ea se află în faţa altarului, între ferestre. În fruntea acestui 
sir de figuri se află „doi morti cu două torte aprinse“ . Este 
vorba, pe cât se pare, de reprezentarea Indltà iri sufle 'telor 
L 1 COrurl. 





În partea cea mai înaltă a Corului se afla Cristos în glorie 
a ion de îngeri, sub care se găsea scena Facerii lui Adam 
st a Ever. Pe una din părțile laterale (care anume, nu se pre- 
cizează, dar se înţelege că ne aflăm în registrul superior), 
se aflau Cei patru evangheliști. 

Mărturia lui Bocchi ne aduce o completare însemnată a 
descrierii vasariene. Este vorba despre scena Martiriului Sfán- 
tului Laurentin, aşezată în registrul inferior, conform pro- 
iectului lui Pontormo, dar realizată, după moartea sa, de 

către Bronzino. O altă completare priveşte prezenţa unei 
alte scene așezate, probabil, în registrul superior, şi anume 
cea a Jertfei lui Avraam. 

In sfârșit, Cirri lámureste mare parte din așezarea sce- 
nelor din registrul superior. Pe peretele drept se găseau Adam 
și Eva muncind şi Jertfa lui Avraam, iar pe peretele stâng 
erau infátisati Cain și Abel şi Episoade din viata lui Noe. 

Cea de-a patra mărturie însemnată are un caracter pur 
vizual. Este vorba despre gravura de la Albertina, publicată 
de către De Tolnay, și care reproduce împodobirea Corului 
cu ocazia funeraliilor organizate de marele duce Ferdinand 
în memoria lui Filip II, regele Spaniei, la 12 noiembrie 1598. 

Intenţia acestei gravuri era de a reproduce aspectul festiv 
al absidei. Cu toate acestea, se pot întrezări si câteva din 
scenele pictate de Pontormo, care la acea vreme se aflau încă 
in situ. Registrul inferior este acoperit de stemele Spaniei 
si ale lui Filip II. Decorația din partea de sus este ceva mai 
vizibilă si, tinánd seama că o gravură, de obicei, apare răs- 
turnată stânga-dreapta, putem deduce câte ceva cu privire 
la programul iconografic al decoraţiei lui Pontormo. 

G ompozitia registrului superior este destul de clará, mai 
ales in ceca ce priveste partea centralá. Íntre cele douá 
ferestre făcute de Brunelleschi se găsesc: în apropierea cor- 
nişei inferioare, Facerea Evei (şi nu, cum din prea mare 
grabă transcrie Vasari, Facerea lui Adam şi a Evei). Deasu- 
pra se află figura lui Dumnezeu Tatăl şi a lui Cristos încon- 
jurat de îngeri. Pe fâsia destul de îngustă care se află între 
ferestre si cornișă se găsesc câte doi putti imbrátisati (sub 
fiecare fereastră câte o pereche). La stânga îi vedem pe Adam 
si Eva izgoniți din rai, iar la dreapta Păcatul originar, înfà 
tisat într-o compoziţie de o accentuată verticalitate: sus, 
pomul păcatului și șarpele cu chip de femeie; la mijloc, Eva 
primind fructul oprit şi, mai jos, Adam. Pereţii laterali ai 
registrului superior rămân indescifrabili în această gravură. 
Apare totuși un amănunt de mare importanţă. Fiecare dintre 
acești pereţi este forat de câte două ferestre, fapt care, fără 
îndoială, imprima o repartizare obligatorie a scenelor în 
spaţiile rămase libere. 

Cea mai mare parte a secventelor amintite de documen- 
tele scrise sunt cunoscute din desenele pregătitoare rămase 
de la Pontormo. Aceste scene sunt: Facerea Evei si Cristos 
în glorie (Uffizi, n. 6609 E, fig. III), /zgonirea din rai 
( Kupferstich-K Kabinett, Dresda, N.C. 65, Uffizi, n. 6715 F, 
fig. V), Păcatul originar (gravura de la Albertina, fig. I), Cain 
si Abel (Uffizi, n. 6739 Fr, fig. VI), Cei patru evangheliști 
(Uffizi, n. 6750 F, fig. VIII), Adam si Eva muncind (Uffizi 
6515 F, 6535 F şi 6560 F, fig. VII), Jertfa lui Avraam (Uffizi 
6568, fig. X şi Accademia Carrara, Bergamo, 2357, fig. IX), 

Înălțarea sufletelor la ceruri (Gallerie dell’Accademia, Vene- 
tia, n. 550, fig. XIV), Potopul si Învierea mortilor (mai multe 
desene, fig. XII, XIII, XVII, XVIII care prezintă o oare- 
care dificultate în identificarea precisă a uneia sau alteia dintre 
aceste două scene: Uffizi 462, 6684 F, 6752 Fr, 6582 Fr, 6752 
Fr, 6640 F, 6735 F, 6560 F, 6650 E, 6714 F, 17410 F). 


Intre scenele mentionate de cátre Vasari, Bocchi si Cirri 


rămâne fără desen pregătitor cunoscut doar Binecuvântarea 
semintiei lui Noe (şi de asemenea figura patriarhului, amin- 
titá ca fiind prezentă în scena Potopului). S-au păstrat si alte 
desene pregătitoare care vin să completeze lacunele mărtu- 
riilor scrise. Aceste desene făcute, după toate datele stilis- 
tice pe care le conţin, în vederea decorării Corului de la San 
Lorenzo, îl înfăţişează pe Morse primind tablele Legii (Uffizi 
6749 Fr şi 6508, fig. XI). 

Cu toată această documentaţie bogată, scrisă sau grafică, 
inlántuirea scenelor după o ordine iconografică precisă e 
departe de a fi pe deplin clarificată. Specialiştii s-au străduit 
să reconstituie taxinomia inițială. Abia după reconstituirea 
unei iconografii cát de cât clare, se putea regăsi si substratul 
cultural care a generat opera. Punctele sigure oferite de do- 
cumente în legătură cu repartizarea scenelor sunt: peretele 
din fund, registrul superior (de la stânga la dreapta: /zgo- 
nirea, Cristos în glorie şi Facerea Evei, Păcatul); câteva dintre 
scenele pereților laterali din registrul superior (fără preci- 
zarea locului în cadrul general al decoraţiei). Doar Jertfa lui 
Avraam, aşa cum apare în desenul de la Bergamo, rezultă 
a fi fost gândită pentru spaţiul dintre cele două ferestre. 
Locul său probabil se afla pe peretele drept. În același fel, 
remarca vasariană cu privire la amplasarea Celor patru evan- 
ghelisti „într-unul din colțuri“ (in uno dei canti) ni se pare 
că trebuie citită ad litteram, fapt care ne determină să ampla- 
săm scena în spaţiul dintre colțul format de peretele din 
dreapta cu cel de fundal. Figura lui Moise era probabil un 
fel de pandant al Celor patru evangheliști şi se găsea ca atare 

tot „într-unul dintre colţuri“, numai că în cel opus, adică 
pe peretele stâng. 

Impărțirea registrului inferior este mult mai clară si nu 
necesită o reconstituire ipotetică: pe peretele din fund se 
afla Înălțarea sufletelor, iar dedesubt Sfântul Laurenţiu pe 
grătarul de tortură; pe peretele stâng se afla Potopul, iar pe 
cel drept, Învierea morţilor. 


2. Încercări de reconstituire 


Primul care a încercat o reconstituire a iconografiei Coru- 
lui de la San Lorenzo a fost Clapp!, care însă a eşuat într-o 
ipoteză arbitrară, datorată, desigur, si lipsei a două dintre 
mărturiile esenţiale privitoare la această decorație, și anu- 
me gravura din 1598 şi descrierea lui Cirri. Clapp reușește 
să indice în mod corect doar locul scenelor cu Cristos în 
glorie, Învierea morţilor şi Potopul. Urmând apoi descrie 
rea lui Vasari, el vorbeşte despre o scenă inexistentă (Facerea 
lui Adam) şi comprimă două scene într-o unică secvenţă 
(Moise si Jertfa lui Avraam). În fine, el inventa o nouă scenă, 
Căderea păcătoşilor (The Descent of Damned), pe care o 
va așeza în partea centrală a registrului inferior. Celelalte scene 
din registrul superior primesc o așezare arbitrară. Toate 
aceste confuzii se datorează, în mare parte, și faptului că 
autorul a considerat Corul ca fiind decorat după schema 
Judecăţii de apoi. 

Contribuţia decisivă a fost adusă de către De Tolnay, 
savantul care a descoperit gravura de la Albertina si a publi- 
cat desenul de la Bergamo cu Jertfa lui Avraam. 

„Iconografia acestui ciclu este deconcertantă“ — scrie De 
Tolnay. „Cu toate acestea, ni se pare că există un gând as- 
cuns în dispoziţia scenelor: acesta privește istoria creării 
omului, căderea sa, decadenta rasei umane (Cain, Noe), ani- 
hilarea ei (Potopul) si apoi Reînvierea si Înălțarea sufletelor 





! F.M. Clapp, ibidem. 


la ceruri, mulțumită sacrificiului Mântuitorului care a învins 


păcatul şi moartea omenirii. Nu este vorba deci despre o 
Judecată de apoi tradițională (Căderea păcătoşilor nu este 
reprezentată), ci mai degrabă despre un triumf al gratiei 
asupra păcatului, fapt predicat de evangheliști şi prorocit 
de Vechea Lege. Acesta este motivul pentru care Pontormo 
a alăturat atât de insolit, pe același perete, Facerea Evei — 
început al păcatului — și Triumful Mântuitorului, finalul 
acestei drame (...). Nu este exclus ca Pontormo să fi fost 
inspirat aici de decina lui V aldés: disculparea prin sim- 
pla credintà în sacrificiul lui Cristos. Cristos i în glorie al lui 
Pontormo este, într-adevăr, în același timp Cristul Patimilor, 
ale căror instrumente sunt ţinute de îngerii care-l înconjoară.“ 

Citind iconografia Corului conform acestui substrat doc- 
trinal, De Tolnay va propune următoarea î nlántuire a sce- 
nelor: în registrul superior (de la stânga la dreapta): Cain 
si Abel, Ea anghelistii, Adam si Eva muncind, [zgonirea din 
rai, Cristos în glorie si Facerea Evei, Păcatul, Jertfa lui 
Avraam, Moise, Noe. În registrul inferior: Potopul, Doi 
morti cu torta aprinsă, Îndltare. 1 sufletelor, Doi morti (bis), 
Învierea. 

In „Addenda“ din 1963, după descoperirea desenului de 
la Bergamo, De eges va aduce noi completări. Dat fiind 
faptul că Jertfa lui Avraam este reprezentată în desenul 
pregátitor ca aflată între două ferestre, locul său nu putea 
fi în apropierea peretelui de fundal, ci în mijlocul peretelui 
drept. Desenul de la Uffizi (6568) este considerat ca o ilus- 
tratie a pasajului veterotestamentar (Facerea, 17, 1-8), unde 

povesteşte cum „Dumnezeu a schimbat numele lui 
Avraam“, si a celui (Facerea, 15) în care este amintit „pactul 
lui Dumnezeu cu Avraam*?, 

In consecinţă, savantul se vede constrâns să opereze 
anumite permutări în economia registrului superior: com- 

! Ch. De Tolnay, „Les fresques...“, op. cit., p. 49. 


* Ch. De Tolnay, „Un disegno...“ ed. cit., p. 45. 

poziţia peretelui de fundal rămâne neschimbată, dar peretele 
din stânga este acum considerat ca fiind compus din urmă- 
toarele scene: Adam lucrând pe imântul, Jertfa lui Cain şi 
Abel (Evangbelistii sunt „mutaţi“ în registrul inferior), apoi, 
ca o scenă de sine stătătoare, Uciderea luz Abel, în imediata 
vecinătate a peretelui de fundal. Pe peretele stâng, în registrul 
superior, De Tolnay așază scenele cu Avraam, Moise si Noe 
care, toti, „au predicat Mântuirea prin gratie" 

„Aceste observaţii cu privire la locul diferitelor scene în 
cadrul Corului“ — scrie De Tolnay — „nu schimbă în esenţă 
interpretarea de ansamblu a ciclului, pe care am propus-o 
în 1951. Ciclul lui Pontormo era probabil o alegorie reli- 
gioasă a eternei drame a sufletului omenesc: crearea sa pe 
peretele altarului, căderea pe peretele stâng, învierea finală 
pe peretele drept și pe cel al altarului“ 

Meritele reconstituirii lui De Tolnay nu pot fi puse la 
“que El este cel care a înfruntat pentru prima oară pro- 
a substratului cultural al decoratiei de la San Lorenzo, 
Von alé se pe o interpretare atentà a documentelor. Cu 

toate acestea, ipoteza sa rezultă a fi, în ansamblul ei, incertă 





Lipseste explicarea doctrinală a altor scene importante, cum 
ar fi de pildă cea a Martiriului Sfântului Laurenţiu, care făcea 
parte din proiectul initial al lui Pontormo, sau cea a pere- 
chilor de putti imbrätisati. Lipseste o clasificare convin- 
gătoare a problemelor ridicate de scena centrală (Cristos în 
glorie, Dumnezeu Tatăl, Facerea Evei)!, este respinsă prea 
abrupt descrierea lui Vasari, destul de fidelă, pe cât se pare, 
în ceea ce priveşte inlántuirea scenelor în partea stângă a 
registrului superior. Dublarea scenelor cu Abel si Cain este 
de asemenea infirmată de desenele pregătitoare ale lui Pon- 
tormo, în care Jertfa şi Uciderea lui Abel sunt reprezentate 

ei l'olnay noteaza însă ca 1n acest caz „iconografia aminteşte de 
Triumfurile religioase din secolul al XV-lea si mai ales de Triumful 
lui C YISLOS de Ti itian (gravură 1 in lemn ), unde gásim, printre eroii V echii 
Legi, aceleași personaje care joacă rolul de protagonisti si în fresca 


7 


lui Pontormo“ („Les fresques...“, ed. cit., p. 52, n. 17). 

la un loc; așezarea Celor patru evangheliști, în registrul 
inferior, este și ea prea puţin convingătoare şi, în fine, nu 
se explică, prin doctrina valdesiană, importanţa scenei 
Potopului. Nici problema scenei Jertfei lui Avraam si a dese- 
nului de la Bergamo (fig. IX) nu este pe deplin rezolvată. 
De Tolnay observă, pe drept cuvânt: „Este curios că nu doar 
fiul care trebuia să fie jertfit, dar și tatăl stă pe altarul de 
sacrificiu: acest lucru conferă scenei o calitate plastică deose- 
bită, iar grupul apare ca o sculptură așezată pe un soclu.“! 
Care este însă semnificaţia doctrinală a acestei erezii icono- 
grafice, De Tolnay nu ne spune. 

Explicând iconografia lui Pontormo prin gândirea lui 
Valdés, care a avut o influenţă atât de importantă şi asupra 
lui Michelangelo, nu se reușește surprinderea caracterului 
insolit al operei lui Pontormo, care este antimichelangiolescă 
şi, de eg într-o anumită măsură, si antivaldesiană. Pon- 
tormo tintea tocmai spre o altă soluţie dată problemei mân- 
tuirii, diferită de cea prezentă în Judecata de apoi a lui 
Michelangelo. 

Un pas înainte important este făcut de Janet Cox-Rearick 
în lucrarea sa dedicată desenelor lui Pontormo.? Doamna 
Cox-Rearick, căreia îi revine şi meritul de a fi descoperit textul 
lui Cirri, consideră desenul de la Uffizi 6568 F (fig. X) ca 
un prim proiect pentru Jertfa lui Avraam, iar desenul de 
la Bergamo (fig. IX) ca pe o ilustrare finală definitivă. În 
reconstituirea propusă în această lucrare, Adam și Eva 
muncind sunt aşezaţi pe peretele din dreapta, în imediata 
vecinătate a intrării în cor, iar Cei patru evangheliști sunt 
aşezaţi pe peretele stâng si tot aici scena cu Moise. Doamna 
Cox-Rearick observă că unica scenă neilustrată prin desene 
este Binecuvântarea semintiei lui Noe. Dar Vasari însuşi 
amintea prezenţa lui Noe în scena Potopului din registrul 
inferior. Nu se poate deci exclude o confuzie a lui Vasari 


! Ch. De Tolnay, „Un disegno...*, op. cit., p. 43. 
? J. Cox-Rearick, op. cit., pp. 318-327. 

cu privire la figura patriarhului care, spune doamna 
Cox-Rearick, apărea probabil doar în registrul inferior. În 
acest caz rămâne însă nerezolvat unul dintre spaţiile 
registrului superior. 

Părerea acestei cercetătoare este că peretele stâng reflec- 
tă o complexă simbolistică a păcatului, a răului și a pedepsei, 

căreia i se opun (pe peretele drept) s sacrificiul uman, operele 
omului și promisiunea de mântuire. Observațiile acestea ni 
se par acceptabile î în ansamblul lor, chiar dacă ele nu se mai 
integrează doctrinei valdesiene, aşa cum ar fi vrut De Tolnay. 
Fără să fie eronată, interpretarea doamnei Cox-Rearick, ca 
și cea a lui De Tolnay de altfel, nu poate fi considerată ca 
suficientă. Adevăratele premise ideologice ale decoraţiei 
Corului plutesc încă în vag. 

În monografia sa dedicată lui Pontormo, Kurt W. Forster! 
urmează în linii mari reconstituirea lui De Tolnay, subli- 
niind ipotetica legătură a lui Pontormo cu mișcarea Spiritualilor. 
Cercetătorul observă pe drept cuvânt că figura lui Cristos 
se distanțează de tipologia lui Crist-Judecátor, fapt care 
influenţează şi lectura celorlalte scene. Ca atare, el propune 
următoarea inlántuire a scenelor în registrul superior: Cain 
si Abel, Adam si Eva muncind, Noe, Izgonirea din vai, Cristos 
în glorie şi Facerea Evei, Păcatul, Cei patru evangheliști, 
Jertfa lui Avraam, Moise. În ceea ce priveşte semnificaţia 
de ansamblu a decoraţiei, Forster, fără să se îndepărteze prea 
mult de De Tolnay, socoteste că este vorba despre o istorie 
a omenirii văzută sub specia păcatului si a redemptiunii.? 

În reconstituirea pe care o propune Forster rămân multe 
puncte obscure. Cel mai surprinzător lucru este acela că cer- 
cetătorul nu ia în considerație faptul că şi registrul inferior 
avea, în partea sa centrală, două ferestre. L ipseste astfel 
integrarea scenei Martiriul Sfântului 1 Laurențiu în ansamblul 


! K.W. Forster, ibidem. 

? Vezi idem, „Pontormo, Michelangelo and the Valdesian Move- 
ment“, in XXI Internationaler Kongress für Kunstgeschichte, Bonn, 
1964, II, pp. 161—185. 


iconografic al decoraţiei. Dubla imagine a puttilor îmbră- 
tisati este si ea neglijată și considerată un simplu capriciu 
decorativ, ceea ce este aproape imposibil într-o decorație 
atât de complex construită din punct de vedere simbolic. 
În fine, interpretarea lui Forster, asemenea celei a lui De 
Tolnay, nu ne clarifică adevăratul raport existent între ultima 
operă a lui Pontormo, gândirea Spiritualilor si cea a lui 
Michelangelo. 

Ultima contribuţie critică la care trebuie să ne oprim este 
cea semnată de Anna Forlani-Tempesti.! Cercetătoarea își 
exprimă dubiile în legătură cu problema desenului 6569 F, 
de la Uffizi, care este considerat în cele din urmă ca o primă 
formă a Jertfei lui Avraam. Dar contribuţia cea mai impor- 
tantă adusă de Anna Forlani-Tempesti priveşte compoziția 
peretelui de fundal, mai precis a registrului inferior: „Pare 
un fapt sigur“, scrie cercetătoarea, „că si acest registru, ca 
si cel superior, avea două ferestre si că decorația lui Pon- 
tormo ocupa atât cele trei spaţii determinate de ferestre, cât 
şi zona de sub ele. Conform reconstituirilor anterioare, zona 
dintre ferestre ar fi conținut reprezentarea Înălţării suflete- 
lor, iar cele două zone la stânga si la dreapta ferestrelor ar 
fi fost ocupate, fiecare, de câte un schelet, în timp ce spaţiul 
de dedesubt ar fi conţinut scena Martiriului Sfântului Lau- 
rentiu. Or, ni se pare prea puţin convingător cà în spaţiile 
laterale, care trebuie să fi avut o dimensiune deloc neglija- 
bilă, ar fi fost reprezentate doar niște schelete; pe de altă 
parte, Vasari se exprimă cu claritate că Martiriul Sfântului 
Laurențiu se afla « între ferestre, într-un spaţiu care rămă- 
sese nepictat ». Ar fi straniu ca acest spațiu să fi fost decorat 
atât cu /ndltarea sufletelor la ceruri (fig. XIV), cât si cu 
Martiriul Sfântului Laurenţiu (fig. XV). Recitind textul lui 
Vasari, se poate însă detecta o ordine diferită de cea luată 
în consideraţie până acum: adică între ferestre, Martiriul; 
în cele două zone laterale si în cea de jos, {nältarea sufletelor, 


! Anna Forlani-Tempesti, op. cit., pp. 70-86. 


156 








alcátuite din douá grupuri care se terminau, fiecare, in parte, 
cu câte un schelet. Textul vasarian, care spune că « în fata 


altarului, între ferestre, adică în fâșia din mijloc, se află pe 
fiecare parte câte un sir de nuduri » (adică /nältarea suflete- 
lor), poate fi interpretat în sensul cá « fâșia din mijloc » 
desemnează peretele central în general, şi nu neapărat zona 
dintre ferestre, și că, prin urmare « pe fiecare parte » vrea 
să spună « pe marginile peretelui », adică în spaţiul extern 
ferestrelor si nu în cel intermediar. Martiriul s-ar afla prin 
urmare « între ferestre », unde se afla încă la moartea lui 
Pontormo «un spaţiu nepictat », adică neocupat de șirul 


sufletelor care se inaltà...*! 

Contribuțiile cele mai recente se folosesc de ipotezele 
lui De Tolnay si de cele ale doamnei Cox-Rearick. Merită 
însă să amintim observaţia lui Luciano Berti? cu privire la 


problema celor două schiţe — atât de diferite între ele — ale 


Jertfei lui Avraam. Desenul de la Uffizi (fig. X), după părerea 


sa, ilustrează un moment aparte al istoriei lui Avraam, si 
anume cel imediat posterior jertfei ratate, adică Binecuvän 
tarea semintiei lui Avraam. Acest lucru ar explica în fond 
confuzia lui Vasari care aminteşte scena, neverificatà de 
documente, a Binecuvântării semintiei lui Noe. 

! Ibidem, pp. 84—85, n. 11. 
L. Berti, Pontormo. Disegni scelti e annotati da..., La Nuova 
Italia, Florenta, 1965 (ed. a II-a, 1975), fisa LX. 


? Acest articol era deja incredintat tiparului — in prima sa ver 
siune — când ne-au ajuns la cunostintá două contribuţii de dată mai 
recentă privitoare la iconografia ultimei opere a lui Pontormo: aceea 
semnată de Eva Petrová, „Pontormovy Fresky v chóru San Lorenza. 
Rekonstrukce znicevého dela“, în Umóéni, 19, 1971, 4, pp. 321-357 
şi aceea semnată de Raffaela Corti, „Pontormo a San Lorenzo: un 
episodio figurativo dello « spiritualismo » italiano“, în Ricerche di 
Storia dell'Arte, 6, 1977, pp. 5-36. li sunt dator profesorului Jan Bia- 
lostocki pentru amabilitatea cu care mi-a atras atentia asupra artico- 
lului doamnei Petrová. 

Eva Petrová (vezi mai ales pp. 331—351) citeste decoratia de la 
San Lorenzo ca pe o ilustrație dantescă. Pentru a ajunge la o coerență 

3. Ipoteza ermetică 


Ajunşi aici, ni se pare că o clarificare reală a testamentului 
pictural al lui Pontormo poate avea șanse de izbândă doar 
integrând această ultimă strădanie a artistului în ansamblul 


ideatică, cercetătoarea se vede însă constrânsă să nege ordinea scene- 
lor, stabilită de Janet Cox-Rearick: în spaţiul dintre ferestre și peretele 
de fundal (partea dreaptă) este introdusă scena Victoriei lui David 
asupra lui Goliat, fapt care duce la mutarea Celor patru evangheliști 
în registrul inferior, peretele central. Lucrul produce desigur nedumeriri. 
Inainte de toate, Cei patru evangheliști (desenul de la Uffizi 6750 F) 
nu este singura scenă din registrul superior care urmează o compoziţie 
pe verticală. Desenele cu Moise (scenă care juca rolul de pandant al 
Celor patru evangheliști) — Uffizi 6749 Fr si 6508 — au același tip 
de compozitie. Identificarea desenului de la Uffizi 6568 F cu scena 
privind Victoria lui David asupra lui Goliat, scená in care — spune 
autoarea — culminează discursul dantesc al lui Pontormo, este alea- 
torie, Nici o descriere scrisă a frescelor nu aminteşte o scenă cu acest 
titlu. Din observaţiile doamnei Petrová trebuie să reținem totuși 
concordanța dantescă (dar de fapt biblică) între Facerea Evei şi Cristos 
în glorie (cf. Paradisul, XIII). 

Contribuţia Raffaelei Corti continuă interpretarea reformisto- 
valdesianá, pe linie De Tolnay—Forster. Paginile cele mai demne de 
atenţie sunt cele privitoare la personalitatea lui Pier Francesco Ricci, 
majordomul ducelui, prior la San Lorenzo și cvasicomitent al lui 
Pontormo. Faptul că Ricci era în posesia unei cărți de inspiraţie valde- 
siană (anonimul Beneficio di Cristo, Venetia, 1543) nu este însă un 
amănunt de o atare importanţă încât să ne oblige a crede cà Pontormo 
s-a inspirat tocmai din acest text. Probabil Ricci nu avea doar o 
singură carte! 

Pontormo era la curent cu disputele religioase ale vremii, lucru 
ce rezultă de altfel cu destulă claritate din referirile la Epistolele lui 
Pavel, atât de îndrăgite de valdesieni. Ricci era probabil unul dintre 
acei „oameni docti si literați“ amintiți de Vasari. 

Retinem din acest articol sugestiile privitoare la structura discursu- 
lui iconografic pontormesc — structură antitetică —, fapt indubitabil 
şi după părerea noastră. Alte observaţii ne par mai puţin întemeiate: 
scena de sub Cristos în glorie nu este Facerea lui Adam si a Evei, cum 
continuá sá sustiná Raffaela Corti, ci Facerea Evei. Scena de pe pere- 
tele drept al registrului inferior nu este Judecata de apoi, ci, cum clar 
se exprimase deja Vasari, Învierea morţilor. Chiar mai mult, ni se pare 

operei sale, în ambianța ideologică a vremii si în cea psiho- 


logică a ultimilor ani ai vieţii sale. 

Trebuie deci să ne reîntoarcem la documente, spre a le 
reciti din acest unghi de vedere. Istoria comenzii decoraţiei 
Corului de la San Lorenzo este plină de accidente. După Vasari, 
însărcinarea lui Pontormo cu această importantă comandă 
ducală s-ar datora în mare parte intervenţiei lui messer Pier 
Francesco Ricci, majordomul ducelui Cosimo. Zvonurile 
răspândite în epocă merg însă și mai departe: „Spun unii“, 
notează Vasari, „că văzând lacopo că i-a fost încredințată 
această operă în ciuda faptul că Francesco Salviati, pictor 
de mare renume, se afla la Florenţa si săvârşise in mod fericit 
picturile din Sala Palatului, unde odinioară se ţineau audi- 
entele Signoriei, ar fi spus cà va arăta el cum se desenează, 
se pictează şi se lucrează a fresco; şi, în afară de aceasta, că 
ceilalți pictori nu erau decât niște oameni de duzină, si alte 
cuvinte asemănătoare, orgolioase şi prea insolente“!. 

Aceasta a fost, pe cât se pare, o ieșire reală a „modestului 
şi curtenitorului“ Pontormo, ieşire care nu i-a fost iertată 
de către istorici. În Dictionarul său, Milizia afirmă fără ocoli- 
sun: „l-a furat lui Salviati comanda decorării Capelei de la 
San Lorenzo"? 

Faptele de cronică nu se opresc aici: Pontormo — se 
spune — nu numai că s-a încăpățânat să obțină pe căi ascunse 
marea comandă, nu numai că se lăuda că isi va întrece toti 
contemporanii, dar aspira chiar la uzurparea locului pe care-l 
deţinea „divinul“ Michelangelo în conștiința contempora- 
nilor săi: „Închipuindu-și... el că această operă ar trebui 
să-i întreacă pe toti pictorii si, poate, chiar, pe cât se vorbea, 


«3 


pe Michelangelo... 


că întregul registru inferior rămâne nelămurit în reconstituirea pro- 
pusă de Raffaela Corti. Nu reușim să vedem nici o legătură (si de 
altfel nici autoarea) între aceste scene și Beneficio di Cristo. 

! Vasari, Viata lui Pontormo, op. cit., p. 137. 

ZE Milizia, ibidem. 


> Vasari, ibidem, p. 158. 


Faptul merită însă toată atenţia, deoarece intervine în 


miezul problematicii începutului manierismului florentin 
și sfârşeşte prin a face parte din istoria picturală a evoluţiei 
lui Pontormo şi a psihologiei sale. Raportul cu Michelangelo 
rezultă, la o analiză atentă, plin de tensiuni şi contradicții. 
Aceasta ni se pare a fi cealaltă faţă a acelei ambigue atitudini 
manieriste în fata operei michelangiolesti, presărată cu alte 
fapte de cronică, cum ar fi cele privitoare la Baccio Bandinelli 
sau la El Greco.! 

Analiza autoportretelor lui Pontormo, făcută de către 
Berti, demonstrează cât de tensionat era raportul său cu 
Michelangelo. Pontormo, cu toate că „avea trăsături foarte 
frumoase“, se forțează, într-o acută criză de identitate, com- 
binată cu un complex de ură-iubire, să se asemene cât mai 
mult cu „divinul“, dar, după cum bine se știe, urâtul Miche- 
langelo. În ceea ce privește decorația de la San Lorenzo, 
lucrurile sunt şi mai grave. Se ştie că înainte de Pontormo, 
şi înainte de Salviati, comanda decorării absidei îi fusese 
rezervată lui Michelangelo.? 

Ajunşi aici, ni se pare justă observaţia lui Berti care vedea 
în Corul de la San Lorenzo „Sixtina negativă“ a lui Pon- 
tormo?, fără ca autorul să meargă însă mai departe, spre o 
descifrare în acest sens a decoraţiei. 

Substratul ideatic al operei îl lăsa perplex și pe Vasari: 
„€u nu am putut pricepe niciodată doctrina acestei scene, 
adică ce a vrut el cu adevărat să infátiseze in partea aceea 
unde se află Cristos, care reînvie morţii, iar dedesubt Dum- 
nezeu Tatăl, care îi face pe Adam si pe Eva, cu toate că știu 
că Iacopo avea multă imaginaţie si că întreținea relaţii cu 
oamenii învăţaţi si literaţi.“* Întreaga operă îi apare ca făcută 


! Vezi V.I. Stoichiţă, Pontormo..., op. cit., pp. 80-82. 
? A se vedea scrisoarea lui Fattucci către Michelangelo, din 23 fe- 
bruarie 1526, in C. Frey, Sammlung ausgewählter Briefe an Miche- 
lagniolo, Berlin, 1899, p. 274. 

? L. Berti, op. cit., p. 27. 


* Vasari, ed. cit., p. 160. 

„după cum îi venea lui, cu atâta melancolie si cu atát de 
puţină satisfacţie pentru cel ce priveşte, încât m-am hotărât, 
neintelegánd-o — deşi sunt pictor — să o las spre a fi jude- 
catà de cei ce o vor vedea; cáci eu am simtit cá innebunesc 
acolo înăuntru şi că-mi pierd minţile, asa cum îmi pare că 
în acei unsprezece ani, cât a lucrat, a dorit să se smintească 
el însuși și pe oricine vede această pictură cu figurile făcute 
în acest fel“!. 

Să căutăm acum concluzia care urmează observatiilor lui 
Vasari. Pontormo a făcut tot posibilul pentru a obţine co- 
manda decorării Corului, fiind sprijinit de majordomul ducelui; 
voia să demonstreze că ceilalți pictori erau „oameni de 
duzină“ (si ni se pare că demonstraţia viza în primul rând 
bogăţia simbolică a operei si abia apoi virtuozitatea teh- 
nico-stilistică); voia să dea o replică picturii lui Michelan- 
gelo; şi-a închipuit o ordine stranie a scenelor sacre cu 
ajutorul probabil al unor „oameni învăţaţi si literați“ cu care 
se afla în legătură; a realizat o operă cu un evident aer melan 
colic, atent mai ales la „şocarea“ privitorului. La toate aceste 
fapte mai trebuie adăugată închiderea plină de mister al 
Corului pe toată durata lucrărilor de decorare: „Inchizând 
deci vederii acea capelă, cu zidărie, paiantă si draperii, si 
lăsându-se întru totul cuprins de singurătate, o tinu timp 
de unsprezece ani închisă, astfel încât în afară de el nu mai 
intra acolo nici un suflet de om, nici prieteni — nimeni.*? 

Toate aceste amănunte demonstrează că intentiile lui Pon- 
tormo erau ieșite din comun si sugerează că ideatia operei 
se întemeia pe o viziune de tip ermetic.? 


| Ibidem. 

2 Vasari, ed. cit., p. 158. 

Ceva din caracterul eretic al ultimei opere a lui Pontormo pare 
a fi fost deja intuit de Raffaela Borghini în lucrarea sa // Riposo. Auto- 
rul vehiculează concepte contrareformiste: 1) Pictorul de scene sacre 
trebuie să ilustreze textul Scripturii asa cum apare el sau asa cum este 
interpretat de Doctorii Bisericii; 2) Artistul poate să adauge, cu o 
deosebită grijă, ceva din propria-i ,inventiune“; 3) Artiştii trebuie 
să urmărească neîncetat onestitatea, respectând și devotiunea față de 

Cine au fost „oamenii învăţaţi și literați“ de la care Pon- 
tormo a putut să-și culeagă sugestiile simbolice este greu 


de precizat. Dar studiile recente dedicate ermetismului 
din Cinquecento, atât în domeniul intelectual, cât și în cel 
artistic, permit înţelegerea mai largă a poziţiei lui Pontormo 
în cadrul culturii vremii sale. Se poate spune că Pontormo 
era unicul maestru important al începuturilor manieris- 
mului, care până acum părea cu totul străin problematicii 
ermetice: Parmigianino, „preadibaci alchimist“, cum îl 
caracteriza Vasari, a fost deja studiat sub acest aspect de către 
Maurizio Fagiolo dell’ Arco.! În ceea ce-i priveşte pe manie- 
ristii toscani, lucrurile sunt in general cunoscute: Rosso era 
un „adept“. Beccafumi a ilustrat procesul transmutárii me- 
talelor, Cellini povesteste in pagini renumite experientele 
sale oculte... 

Singura aluzie la Pontormo, in cadrul studiilor despre 
ermetism, a fost făcută de către Fagiolo în cartea dedicată 
lui Parmigianino. Dar atenţia lui se opreşte, din păcate, la o 
operă de tinereţe, decorația salonului de la Poggio a Caiano? 
unde, chiar dacă întâlnim o tematică „saturnină“, dată fiind 
alegoria bucolică ce trebuie ilustrată, un substrat cu adevă- 
rat ermetic pare inexistent?. Interesul lui Pontormo pentru 
asemenea probleme apare cu persistentá abia după criza 
anilor '30. Acesta este momentul în care artistul începe „a 
căuta fără a găsi“. 


scena reprezentată. Unul dintre personajele dialogului // Riposo — 
Benedetto Vecchietti — este de părere că Pontormo nu a respectat 
aceste trei comandamente atunci când a decorat Corul de la San 
Lorenzo, pe când în operele anterioare el s-a arătat a fi un pictor plin 
de virtute. 

! I] Parmigianino. Un Saggio sull'ermetismo nel Cinquecento, Bul- 
zoni, Roma, 1970. 

? Maurizio Fagiolo dell'Arco, op. cit., pp. 164—166. 

! Pentru o lectură iconologică adecvată, a se vedea F.A. Cooper, 
„Jacopo Pontormo and Influences of Theatre“, in Art Bulletin, 1973, 
LV, 3, pp. 380-392. 

Obsesia secretului, închiderea ermetică a Opus-ului este 
observată de Vasari pentru întâia oară cu ocazia lucrărilor 
pentru Capela Capponi: „După ce a făcut o împrejmuire, 
care a ţinut capela închisă vreme de trei ani, s-a apucat de 
lucru.“! Obsesia devine acută în momentul decorării Loggiei 
de la Castello (1538-1543), care a rămas închisă timp de 
cinci ani. Evoluţia iconografiei lui Pontormo semnează o 
apropiere treptată de problemele speculatiei ermetice. Vizi- 
tatiunea de la Carmignano (1528-1529) calchiază gravura 
cu Cele trei vrăjitoare a lui Dürer, traducánd-o într-un lim- 
aj sacru, dar cu o atmosferă atât de stranie, încât, încă de 
pe acum, se poate presupune o adeziune a artistului la cli- 
natul doctrinal al avangardei cinquecentesti. Decorarea 
Loggiei de la Castello urmează un program iconografic de 
inspiraţie astrologică: „În mijlocul bolţii l-a înfățișat pe Saturn 


cu semnul Capricornului si pe Marte hermafrodit în semnul 





„eului şi al Fecioarei, si câţiva putti care zboară prin aer, 
asemenea celor de la Careggi. A întruchipat apoi, în nişte 
femei uriaşe aproape toate nude, Filozofia, Astrologia, Geo 
metria, Muzica, Aritmetica si pe Ceres.“ 

Din aceeași perioadă datează si portretul lui Niccoló 
Ardinghelli, construit după o tipologie faustiană, extrem de 
apropiată de portretul alchimist pe care l-a făcut Parmigia- 
nino lui Gian Galeazzo Sanvitale. 

Ne apropiem astfel de momentul comenzii pentru deco- 
rarea Corului de la San Lorenzo, decorație care pune desigur 
probleme mult mai complexe, dat fiind faptul că era vorba 
despre un lăcaș de cult. Sunt anii cei mai frámántati ai lui 
Pontormo: anii bizarei case cu scară mobilă, anii singurătăţii, 
ai bolii, ai cutremurătorului Jurnal. 


! Vasari, ed. cit., p. 147. 

? Ibidem, p. 155. 

'O tentativă de lectură astrologică este propusă de către 
]. Cox-Rearick, op. cit., pp. 302—308; Forster, Pontormo. Monographie. RES 
op. cit., pp. 87-88, propune un program neoplatonic. 

. Mántuirea ca proces alchimic 


A sosit momentul sá ne amintim de cáteva dintre pasajele 
Jurnalului lui Jacopo da Pontormo, scris pe vremea cánd picta 
Corul de la San Lorenzo (fig. I1), pentru a intra in atmosfera 
psihologică (si culturală) in care s-a petrecut decorarea 
Corului. 

Este de acum un fapt cert că artistul suferea de ceea ce, pe 
vremea sa, purta numele de passio colica, iar azi cel de ipo- 
hondrie. Ipohondria desemnează o maladie imaginară, 
inexistentă. Dând realitate inexistentului, ea este o maladie 
a imaginaţiei. Ipohondria săvârşeşte o operaţie de mascare: 
identifică trupul ca sediu al rZului.? Este o maladie morală. 

Cadrul general al Jurnalului pare a fi cel al exacerbării 
climatului melancolic tradițional, de marcă florentină, așa 
cum ne era deja cunoscut din Comentariul lui Lorenzo il 
Magnifico si din Arcadia lui lacopo Sannazzaro. Pr -oblema 
îngrijirii bolii este și ea rezolvată pe urmele lucrării de 
tinereţe a lui Marsilio Ficino, Libri di Vita, care formează 
unul dintre pilastrii revoluţiei homeopatiei lui Paracelsus. 
lese în evidenţă, prin tonul aproape apocaliptic, una dintre 
paginile e Jurnalului, si anume cea care poartă data de 22 de- 
cembrie 1555.3 Asistăm aici la o tentativă de transcriere a 
unei teorii medico-empirice, în care se ţine cont de succe- 
siunea anotimpurilor, de influenta astrilor, de echinocti si 
solstitii. Însemnarea î însăși — lucru încă neremarcat — este 
făcută în ziua solstițiului de iarnă: 


'reud, Essais de psyc hanalyse appliquée, Gallimard, Paris, 


FOE SE 
210. 


1933. p 
2 


P. 
I 
J. Evola, La tradizione ermetica (lucrare consultatá de noi in 


les et la doctrine. L'Art 


trad. fr., La pa de hermétique. Les symbol 
Royal hermétique, Éditions traditionnelles, Paris, 1975, p. 77), 
sublini ază că ideea despre trup ca rău face parte din doctrina ermetică. 

„Jurnalul lui Jacopo da Pontormo scris pe vremea când picta 
Coal de la San Lorenzo“, în V.I. Stoichità, Pontormo st ris 


DD. 115-117. 

„In ziua de duminică 22 am pránzit cu Br(onzino); si 
inainte, in ziua de 20, in vinerea Postului, vremea a inceput 
să se insenineze si să se îndrepte mulțumită unui vânt bun, 
$i a ţinut așa opt zile întregi; iar mai înainte fusese o lună 
în care a plouat aproape în fiecare zi, de se umflau ușile și 
se umezeau pereţii, așa cum nu-mi amintesc de mult timp 
să fi fost, astfel încât ăst timp minunat a adus cu el o gripă 
nimicitoare din cea care ucide repede: : aşa că dacă te prinde 
slăbit de muncă, de lipsa hainelor ori de prea multă dragoste, 
ori de mâncare prea multă, te poate zdrobi în câteva zile 
sau să-ți facă mult rău; deci trebuie sá te feresti, în iunie, 


iulie și august și în prima jumătate din septembrie, de a asuda 


165 


în mod obişnuit şi mai ales de vânt; când ai muncit mult, 


trebuie să ai grijă de asemenea şi de mâncare şi băutură, atunci 
când e cald, apoi de la jumătatea lui septembrie înainte pre- 
gáteste-te pentru toamnă, căci fiind zilele scurte, vremea începe 
să se umezească si lichidul acumulat în timpul verii devenind 
superfluu, trebuie să te pregátesti prin post și abţinere de 
la băutură si vegheri prelungite si trudă în asa fel încât geru- 
rile iernii să nu-ţi poată dăuna negásindu-te cálit; si sà nu 
mănânci prea multă carne, mai ales dacă e de porc; şi de la 
Jumătatea lui ianuarie nu mai mânca deloc, deoarece e bătrână 
şi rea; şi fii cu măsură în toate, deoarece scurgerea umo- 
rilor și răcelile apar în februarie, în martie şi în aprilie, fiindcă 
pe timpul iernii frigul le îngheaţă; si ai grijă, căci uneori, 
tot așa cum se întâmplă ca în cursul unei luni să fie frig şi apoi 
imediat tot ce a îngheţat să se moaie, poate să te cuprindă 
dintr-odată scurgeri nestăvilite sau vreo răceală ori alte boli 
primejdioase. Și toate aceste purced de la faptul că în timpul 
gerului ai mâncat si ai băut prea mult si frigul adună si 
încheagă toate, dar de îndată ce vine vremea blândă şi umedă 
le încălzeşte si le dilată şi le umflă; si de aceea, asa cum am 
spus mai sus, la început, când esti în felul ăsta sătul, ai grijă 
când se răcește vremea, deoarece te poate dobori fie pe loc, 
fie în câteva zile; așa încât, dacă ai umori prea multe adunate 
în timpul verii, tine-te de sfaturile de mai sus si mai ales 
stai cu ochii-n patru în martie când e lună plină, 10 zile 
înainte și 10 zile după, adică cu începere de la ag nouă din 
martie si până a trecut cea de-a zecea decadă, căci orice plin 
de lună e dăunător dacă eşti îmbuibat și trebuie deci să te 
pázesti dinainte. 

Amintesc aici ziua de 5 noiembrie 1555, căci mi se pare 
a fi necesar: am, oricare ar fi situatia, o tulburare fie la stomac, 
fie la cap, ori má dor fără încetare soldurile, ori picioarele, 
ori braţele, ori dinţii, si nu e nevoie sá fac ca mai sus, ci 
imediat să mă îngrijesc mâncând putin sau postind si silin- 
du-mă, în zilele postului fiecărui anotimp, să tin ajunarea 
prescrisă, căci ştiu prea bine că de n-o fac mai târziu mă voi 

căi. Si adesea se întâmplă să te simţi îmbuibat de atâta mân- 
care, atât de apăsat de somn si de hrană, încât ti se pare a 
fi umflat: trebuie atunci să te feresti, deoarece e semn de 
prea multă sănătate. 

În anul 1555, de-a lungul ciclului lunii care a început în 
martie şi a durat până la 21 aprilie, în toată luna aceea s-au 
ivit boli îngrozitoare care au omorât multi oameni cumpátati 
si buni și poate cu o viaţă ordonată, și tuturor li se lua sânge. 
Cred că acest lucru s-a întâmplat deoarece gerul nu s-a lăsat 
în ianuarie si a rábufnit în această lună a lui martie, când s-a 
simţit un frig otrăvit și încăpățânat luptându-se cu aerul încăl- 
zit al anotimpului cu zile lungi, si era ca si cum ai fi auzit 
sfârâind focul în sobă, astfel încât m-am înspăimântat tare. 
Tot secretul stă în a fi pregătit înainte să înceapă ciclul de 
martie al lunii, pentru ca acesta să te găsească reținut la hrană 
și la muncă si cu multă grijă în a nu asuda; să nu te înfri- 
cosezi, căci de au trecut câteva zile, omul nici nu mai stie 
de unde a venit și unde s-a dus, căci din rău dispus deodată 
se simte omul bine; așa precum mi s-a întâmplat mie azi. 

Parcurgând aceste pagini, sesizăm medial atmosfera 
speculativă în care trăia Pontormo. Teoria medicală a lui 
Paracelsus nu poate fi cu totul străină de ambianța sa cultu- 
rală. Legătura dintre macro- și microcosmos, proclamată 
de Paracelsus, dă o nouă dimensiune experimentului me- 
dical. În cazul lui Pontormo, evidentele conv ergente aduc 
o lumină nouă asupra mai multor aspecte. În primul rând, 
suntem edificati asupra unei concepţii privind natura, care 
nu mai este considerată cu necesitate ca regno della grazia 
(tărâm al harului). Natura poate fi la fel de bine şi regno 
del male (tărâm al răului). Răul nu mai este considerat ca 
pedeapsă divină, ci ca obiectivitate supremă a Universului. 
Pentru Paracelsus si urmaşii săi, răul (malum, das Bóse, die 
Bôsheit) este văzut ca o forță pozitivă, activă. Este una dintre 


cele mai puternice forte cosmice.! 


! Cf. A. Koyre, Mystiques, spirituels, alchimistes du XVI* siecle 
allemand, Gallimard, Paris, 1971, p p. 117. 

„Oamenii învățați si literați“ pe care îi frecventa Pon- 
tormo erau poate la curent, direct ori indirect, cu ideile 
speculațiilor lui Paracelsus, cu atât mai mult cu cât unul dintre 
cele mai importante puncte de plecare ale lui Paracelsus era 


gândirea florentină quattrocentescă (Ficino, Pico). 

Rezumând acum punctele principale ale gândirii lui Para- 
celsus care ne interesează în mod special, nu facem altceva 
decât să indicăm atmosfera ipotetică în care s-a cristalizat 
programul iconografic al Corului de la San Lorenzo. 

Pentru Paracelsus, principiul Lumii este un centru de 
forță care creează Universul prin expansiune, lăsând sà pur- 
ceadă din sânul său o cascadă, un fluviu dinamic care se 
diferenţiază apoi în forte parţiale, dând naștere lumii. El 
opune lumea superioară, eternă (Yliaster) lumii seculare, 
căzute ( Cagastrum). Lumea actuală este datorată unei duble 
mişcări: una de coborâre şi o alta de urcare. Această lume 
este în primul rând produsul păcatului lui Adam. Ea este 
de asemenea teatru al puterii divine care încearcă să înalțe 
lumea pe un plan superior. Trupul uman este „cagastric“, 
este un produs al „căderii“: iese din corpul „cagastric“ al 
Evei. Adam a fost creat de către Divinitate pentru a înălța 
natura pe un plan superior. Căderea în păcat l-a transformat, 
aruncându-l în lumea inferioară. Întreaga natură (inclusiv 
omul) tinde către stadiul primar, către unitatea elementului 
ceresc. Cristos, asemenea pietrei filozofale, înalță omul către 
un nou trup: spiritual. Evoluţia naturală este un proces de 
mare amplitudine, pe care „artistul“, „alchimistul“ încearcă 
să-l accelereze în „cuptorul ermetic“ (athanor).' 

Tradiţia florentiná a celor paisprezece cărți din Corpus 
Hermeticum (Pimander) abordase deja lectura Facerii în 
cheie ermetică. Printre punctele cele mai originale din inter- 
pretarea conținută de Pimander se află acela privitor la 
Păcatul lui Adam şi la Cădere: Adam, văzând cei Şapte 


! Ibidem, p. 100. 

Guvernanti (planetele) de care depindeau toate lucrurile, 
a simtit nevoia de a crea, de a fáptui ceva similar. Culpa sa 
este cea a „creatorului“, a „artistului“. Un alt punct impor- 
tant priveşte echivalarea lui Hermes Trismegistos cu Moise: 
„Așa cum Moise este legiuitorul evreilor, tot aşa Mercur 
(Hermes, n.n.) este cel al egiptenilor, și împărtășește 
turmei sale sfinte sfaturi de viatä.“! Moise ca „figură“ a lui 
Hermes- Mercur va fi de acum înainte un topos al tradiţiei 
ermetice renascentiste.? 

Dar faptul cel mai demn de subliniat este acela că istoria 
sacră citită în cheie ermetică, aşa cum apare ea în Cinque- 
cento, se sprijină pe un raport reversibil. Încă din Antichi- 
tatea târzie opus-ul alchimic era considerat a fi fost inspirat 
de Creatiunea divină: „Simbolul chimiei (adică al „alchi- 
miei“, n.n. )* — scrie Zosima — „e luat din procesul creatiunii 
care mántuie si purifică sufletul divin incátusat în elemente 
si mai ales separă spiritul divin amestecat cu trupul“. Mai 
târziu, alchimistului i se va atribui o iniţiere totală în pro 
blemele devenirii Lumii şi a Omului. Pietro Bono (Petrus 
Bonus) din Ferrara scrie pe la sfârşitul secolului al XIV-lea 
că vechii alchimisti, mulțumită stăpânirii artei lor, erau la 
curent cu sfârşitul Lumii şi cu învierea morţilor, când sufle- 
tul se va uni pentru veşnicie cu trupul său originar. Trupul 
va deveni pe de-a-ntregul glorificat si incoruptibil, de o 
subtilitate aproape incredibilă. Filozofii antici au văzut — după 
Bonus — Judecata de apoi în operaţiunile acestei „Arte“, adică 
în germinarea și în naşterea Pietrei Filozofale, deoarece în 

! Cf. Francis A. Yates, Giordano Bruno e la tradizione ermetica, 
Laterza, Bari, 1969, p. 39. 

? Artele figurative au adoptat si ele speculatia în jurul perechii 
Moise- Hermes (a se vedea frescele lui Pinturicchio din Apartamentele 
Borgia de la Vatican sau decorația pavimentară a lui Beccafumi pentru 
Domul din Siena). 

* Apud G.E. Monod-Herzen, L’A/chimie méditerranéenne. Ses ori- 
gines et son but. La table d'Emeraude, Adyar, Paris, 1962, pp. 61—62. 

ea se produce unificarea Sufletului glorificat cu Trupul său 
originar într-o glorie vesnicä.! 

Mântuirea însăși este considerată ca „Operă“. În ambi- 
anta lui Paracelsus se propagă credinţa în Cristos ca Lapis. 
Jung a demonstrat că această echivalență era mult mai 
veche.” Același Petrus Bonus ne oferă expunerea coerentă 
a paralelismului simbolic: „Această piatră secretă este darul 
lui Dumnezeu. Este piatra fără de care alchimistul nu ar 
exista... Cei vechi ştiau că o fecioară va trebui să conceapă 
si să aducă un prunc pe lume, aşa cum in arta lor piatra 
concepe si devine grea prin ea însăși, aducând ceva nou pe 
lume... Ei ştiau de asemenea că Dumnezeu va deveni Om 
în ultima zi a procesului acestei arte (în novissima die buius 
artis), in ziua implinirii operei, in care creatorul si creatul 
devin una... Dumnezeu trebuie să devină una cu Omul. lar 
acest lucru se împlineşte în persoana lui Isus Cristos. Acesta 
este motivul pentru care Balgus spune in Turba: « O, minune 
a naturii, care ai preschimbat sufletul unui trup bătrân 
într-un trup tânăr si ai făcut ca tatăl să devină fiul! »“ 

În același fel, în Aurora Consurgens se sugerează că toate 
sfintele scripturi au fost scrise în cinstea alchimiei. „Auto- 
rul“ — spune Jung — „a mers si mai departe, profanând 
aproape misterul Întrupării si al Învierii, denaturându-l până 
la punctul de a face din acestea misterul Lapis-ului**. 

Dar faptul poate cel mai extraordinar este acela că, în 
prima jumătate din Cinquecento, se ajunge, prin opera lui 
Melchior Cibinensis (Nikolaus Melchior von Hermanstadt), 
la descrierea procesului alchimic sub formă de liturghie. 

Ajunși în acest punct, posibilitatea unui substrat ermetic 
al decoraţiei Corului de la San Lorenzo nu mai apare ca o 
simplă ipoteză bizară. 


! J. Evola, op. cit., p. 196 si C.G. Jung, Psychologie et Alchimie, 
Buchet Chastel, Paris, 1970, pp. 475—476. 

? C.G. Jung, op. cit., pp. 440 si urm. 

3 Ibidem, pp. 476—477. 

* Ibidem. 

III. Pontormo, Studiu pentru „Cristos în glorie“ si , Crearea Evei“, Uffizi, 
6609 F, Florenţa. 


IV. Autor anonim, Mercurium Philosophorum, ilustrație la Turba 
philosophorum, 25, XXXIV, Biblioteca Nationalá (sec. XVI), Paris. 


Scena inițială este cea a Separării (Separatio). Dumnezeu- 
Tatăl divide unitatea a-sexuată (sau bi-sexuatá) a lui Adam, 
creánd-o pe Eva (fig. III). „Separarea“ — scrie Paracelsus — 
„este cel mai mare mister al firii“!. Urmează, in mod firesc, 
transformarea Yliaster-ului in Cagastrum: Păcatul, Izgoni- 
rea (fig. V). Pe peretii laterali sunt reprezentate tentativele 
de purificare care-şi corespund reciproc si la care iau parte 
| Paracelse, Œuvres complètes de Philippe Aureolus Theophraste, 
Bombast de Hobenbeim, dit Paracelse, trad. fr. Grillot de Givry, 
vol. I, Chacornac, Paris, 1913, p. 87. 

V. Pontormo, Studiu pentru , Izgonirea din rai“, Uffizi, 6715 F, Florenţa. 


VI. Pontormo, Studiu pentru „Sacrificiul lui Abel“ si, Omorárea lui 
Abel*, Uffizi, 6739 F, Florenta 


elementele primordiale. Avem astfel de-a face cu purificarea 
prin Pământ (Lucrarea Pământului, fig. VIT), cu purificarea 
prin Aer (Cain si Abel, fig. VI)', cu purificarea prin Apă 
(Noe). Purificarea prin Foc este rezervată lui Avraam (fig. IX). 
lată motivul straniei obediente la textul biblic si abaterea 
de la tradiţia iconografică anterioară. „Luând deci Avraam 
lemnele cele pentru jertfă“ — se spune în Facerea, 22, 6 — 
„le-a pus pe umerii lui Isaac, fiul său; iar el a luat în mâini 
focul și cuțitul si s-au dus amândoi împreună“. 


! Comentariul lui Paracelsus ne arată cu claritate că Jertfa lui Abel 
era citită în cheie ermetică, ca „fabricare a mercurului“: „Tot ceea 
ce intră în combustie este Sulf. Tot ceea ce se ridică, asemenea unui 
fum, este Mercur. Nimic nu poate fi sublimat în afara Mercurului“ 


(op. cit., p. 160). 

În scena Jertfei lui Avraam se face însă o aluzie precisă 
la semnificaţia „purificării prin Foc“. Avraam stă el însuşi 
pe rug, alături de Isaac. Ceea ce se sugerează aici rimează pe 
deplin cu atmosfera speculativă cinquecentescá: sacrificiul 
nu este numai cel al lui Isaac, ci şi (sau poate înainte de toate) 
Sacrificiul lui Avraam. Interpretarea se sprijină probabil pe 
reînnoirea interesului faţă de Epistolele Apostolului Pavel, 
care ilustrează teza conform căreia adevărata progenitură 
a lui Avraam nu este cea a trupului, ci cea a „făgăduinţei“. 
În acest mod, sacrificiul lui Avraam devine sigla „sacrifi- 
ciului Artistului în vederea Operei“!. Este destul de straniu 
cum reconstituirea lui De Tolnay nu s-a slujit de Epistola 
lui Pavel către Evrei, citită si recitită în ambianța valdesianà, 

^N. 1 SI VII. Pontormo, Studiu 
\ 3 > 
"n pentru „Adam si Eva 


m : À «i muncind“, Uffizi, 6615 F, 
a N ES WE Q “A Florenţa. 


Pentru necesitatea sacrificiului uman în vechea tradiţie ermetică, 
a se vedea Mircea Eliade, Forgerons et alchimistes, Flammarion, Paris, 
1956, pp. 64-65. [Vezi si ed. rom.: Făurari si alchimisti, trad. de Maria 
Ivănescu şi Cezar Ivănescu, Humanitas, Bucuresti, 1996 — n. ed.] 

şi care ne oferă cheia corespondenţei scenelor din registrul 
superior al decoraţiei de la San Lorenzo. Pare într-adevăr 
că Pontormo ar fi fost la curent cu problemele dezbătute 
aici şi mai ales cu cea mai arzătoare dintre ele, cea a Creaţiei. 
Adeziunea lui Pontormo nu pare a fi însă totală. Intervenţia 
este mai degrabă o infirmare a teoriei valdesiene care decurge 
din spusele lui Pavel. 

lată deci pasajul privitor la Avraam: 

„Prin credință, Avraam, când a fost încercat, a adus pe 
Isaac. Cel care primise fägäduintele aducea jertfă pe fiul său 
unul născut!... 

Avraam a socotit că Dumnezeu este puternic să-l învieze 
și din morţi; drept aceea l-a dobândit înapoi ca un fel de 
pildă...“ (Evrei, 11, 17-19). 

Este foarte probabil ca toate scenele ilustrate pe pereţii 
laterali ai registrului superior să-şi găsească punctul de ple- 
care în Epistola lui Pavel: 

„Prin credinţă, Abel a adus lui Dumnezeu mai bună jertfă 
decât Cain, pentru care a luat mărturie că este drept, măr- 
turisind Dumnezeu despre darurile lui; şi prin credință gră- 
ieste si azi, desi a murit“ (Evrei, 11, 4). 

„Prin credinţă, luând Noe înştiinţare de la Dumnezeu 
despre cele ce nu se vedeau încă, a pregătit, cu evlavie, o 
corabie, spre mântuirea casei sale; prin credinţă el a osândit 
lumea și îndreptării celei din credință s-a făcut moștenitor“ 
(Evrei, 11, 7). 

„Prin credinţă, când s-a născut Moise, a fost ascuns de 
părinţii lui trei luni, căci l-au văzut prunc frumos si nu s-au 
temut de porunca regelui. 

Prin credinţă, Moise, când s-a făcut mare, n-a vrut să fie 
numit fiul fiicei lui Faraon. 

Ci a ales mai bine să pătimească cu poporul lui Dumne- 
zeu, decât să aibă dulceata păcatului cea trecătoare. 

Socotind că batjocorirea lui Cristos este mai mare bogăţie 
decât comorile Egiptului, fiindcă se uita la răsplătire. 

Prin credinţă a părăsit Egiptul, fără să se teamă de urgia 


regelui, căci a rămas neclintit, ca unul care a văzut pe nevă- 
zutul Împărat“ (Evrei, 11, 23-27). 

Dar faptul cel mai demn de atenţie este acela că, după 
câte se pare, Pontormo nu se opreşte aici. Demonstrația sa 
pare a avea ca ţintă tocmai faptul că simpla credință (spre 
deosebire de ceea ce credeau Michelangelo, Vittoria Colonna 
si ambianța lor) nu este suficientă în vederea mântuirii. Pe 
pereţii registrului superior sunt reprezentate tentativele de 
mântuire prin simpla credinţă, tentative eșuate. Registrul 
inferior va da adevărata soluție. 

Sunt însă necesare câteva precizări în legătură cu figura 
lui Moise (fig. XI), care, deși se integrează alături de Avraam, 
Cain, Abel și Noe în problemele dezbătute de Epistola lui 
Pavel, ascunde şi o precisă semnificaţie ermetică. Dacă 
Avraam este simbolul tentativei de mântuire prin Foc, sim- 
bol al „artistului“ gata de orice sacrificiu în vederea reușitei 
„operei“ sale, Moise este un simbol al ,Initiatului* (,, ....cel 
care vorbea cu oracolele deasupra pământului...“ îl denu- 
meşte Pavel în aceeași Epistolă, 12, 25). Am amintit deja 
tradiţia ermetică în care Moise era considerat ca o contrafigură 


! Epistola către Evrei contine şi referiri la Păcatul strămoșilor și 
la Redemptiune, așa cum se reflectă ele în Evanghelii. Un fapt si mai 
demn de a fi notat este acela că Avraam apare, din nou, într-un alt 
pasaj: 

„Prin credinţă, Avraam, când a fost chemat, a ascultat de a ieşit 
la locul pe care era să-l ia spre moștenire și a ieșit, neștiind încotro 
merge“ (Evrei, 11, 8). 

Ni se pare cá am putea indica in desenul 6568 F de la Uffizi o 
ilustrare a Chemării lui Avraam la care se referă Epistola. Avraam 
pare înspăimântat de vocea care vine din înalt. Tine amândouă braţele 
deasupra capului, ca și când ar voi să se ferească de greaua încercare. 
Această poziţie se potrivește prea putin cu scena /ertfei, si cu atât 
mai putin cu cea a Binecuvântării (vezi Facerea, 22, 1-2). Ni se pare 
deci că Pontormo a oscilat într-un început între scena Chemării si 
cea a Jertfei, pentru a opta, în final, pentru cea din urmă. 

VIII. Pontormo, Studiu pentru „Cei patru evangbelisti^, Uttizi, 6750 


F, Florenta. 


IX. Pontormo, Studiu pentru „Jertfa lui A vraam”, Ac cademia Carrara, 
È y 
Bergamo. 


a lui Hermes Trismegistos. Moise este acela care, multumitá 
contactului cu divinitatea, poate pune în mișcare „Opera“, 
așa cum face Hermes cu ajutorul baghetei magice. 

În ceea ce-i priveşte pe Cei patru evangheliști (fig. VIII), 
ei au o poziţie finală în cadrul iconografiei lui Pontormo, 
aşa cum Adam muncind pământul avea o poziţie iniția- 
lá. Vasari spunea că Cei patru evangheliști erau aşezaţi 
„într-unul dintre colțuri“, adică, după cum am încercat să 
arătăm mai sus, în spaţiul peretelui din stânga, spre colțul 

X. Pontormo, 
Uy 
tudin pentru 
I « 
» Chemarea lui Avraam“, 


Uffizi, 6568 F, Florenta. 


format de acesta cu peretele de fundal. Se atrágea astfel 
atentia asupra faptului cá tentativele veterotestamentare 
esuaserá in absenta misterului cristic. Ín limbaj ermetic, acest 
lucru se traduce prin asertiunea cá „nici un opus nu poate 
transforma cagastrum-ul in yliaster în absenţa fazelor 
fundamentale ale transmutatiilor materiei în lapis“. Sau, în 
termeni diferiţi: Mântuirea este un Opus. 








Se poate nota astfel suprapunerea nivelurilor de inter- 
pretare (biblic și ermetic) în scenele registrului superior: 
Separatio (Crearea Evei), Căderea din Yliaster in Cagas- 
trum (Păcatul, Izgonirea), tentativele de mântuire prin 
Pământ (Adam), Aer (Abel), Apă (Noe), Foc (Avraam); 
prezenţa Marelui Initiat (Moise). Ultima scenă (Evanghe- 
listit) se justifică si ea prin lectura Epistolei către Evrei. După 
pasajele relative la Moise, Avraam, Cain si Abel, Noe, se 
citează, în chip de memento, Evangheliile și promisiunea 
de mântuire finală: „Încă o dată clátina-voi nu numai pá- 
mântul, ci si cerul“ (Evrei, 12, 26). Pontormo însă nu va 
urmări în continuare tradiţia reprezentării Judecăţii de apoi, 
ci-si va închipui, în registrul inferior, o alegorie a Redemp- 
tiunti ca proces ermetic. 


5. Alchimia ca Ars Regia. 
Opera de artá ca Opus Magnum 


Fabricarea Lapis-ului trece prin trei faze importante: 
putrefactio (melanosis-nigredo), sublimatio (leukosis- 
albedo) — care se poate sävârsi atât pe cale umedă, cât si 
pe cale uscată — si transmutatio (iosis-rubedo).! Aceste trei 
faze sunt reprezentate în mod simbolic în registrul inferior. 

Nigredo („opera la negru“) este stadiul în care toate 
elementele sunt amestecate între ele, formând haosul, massa 
confusa care reunește calităţile primei materia. În această 
fază se evocă puterea care acţionează în fenomenul morții, 
iar materia devine de un „negru foarte negru“. Această 
fază — putrefactio — cere de obicei prezenţa apei (l'acqua 
nostra). Faptele de cronică transmise de documente ne 
arată că Pontormo era foarte adâncit în aceste probleme: 

! Uneori, fazele Opus-ului au o ordine diferită. Există o altă fază 
importantă (Citrinitas- Xanthosis, uneori substituită de Viriditas). In 


multe texte alchimice apar însă doar cele trei faze canonice. 

XI. Pontormo, 
Studii pentru 
„Moise primind 
tablele Legii“, 


Uffizi 6749 E, 


.Pontormo* — scrie Cinelli — „a căzut într-o criză de 
melancolie (mélas kholé — umoare neagră, n.n. ), si pentru 
a face cât mai naturale acele figuri din corul de la San 
Lorenzo, care sunt cuprinse de apele Potopului (fig. XII, 
XIII), tinea cadavre in SCH de apă pentru a se umfla, 
de imples cu mirosul lor îngrozitor tot cartierul“!. Rela- 
tarea ni se pare deosebit de bizará, mai ales dacá ne amintim 
că — după câte spunea Vasari — lui Pontormo „îi era atât 
de frică de moarte, încât nu voia nici măcar să audă vorbin- 
du-se despre ea, fugind ori de câte ori întâlnea vreun mort“? 
Se insinuează astfel suspiciunea că experienţele cu care se 
îndeletnicea artistul erau de un cu totul alt soi decât ar fi 
putut bănui Cinelli. 

După faza neagră se trece la cea albă (leukosis-albedo). 
Cum negrul s-a dezvoltat până la limită și imobilitatea este 
completă, totul apare lipsit de viaţă, ca în haosul primordial. 
Si iată că în deeg morții si al tenebrelor apare lumina.’ 
Este începutul celei de-a doua faze. Apa vieții ia forma apei 
reînvierii. Sublimarea se poate face pe see căi: umedă sau 
uscată. În cea dintâi, apa arde, în cea de-a doua focul spală. 
După cât ni se pare, Pontormo alege ca simbol al resurectiei 
calea umedă. lată de ce este atât de greu să discernem care 
anume desene pregătesc scena Învierii şi care anume pe cea 
a Potopului (fig. XII, XIII, XVII, XVIII). Calea umedă 
permite eliberarea principiului vieţii din massa confusa, fárá 
ajutorul focului. Opera la alb (sublimatio, albe /do) se con- 
fundă cu o nouă naştere. Albedo, lumină, primăvară, rein- 
viere, viaţă — toate acestea exprimă în cadrul gândirii 
ermetice stadiul de extaz activ în care, graţie unei rupturi 
ontologice de nivel, condiţia umană este suspendată spre a 
fi regeneratà si reintegrată ciclului firii. Se obține astfel prima 
transmutatie ermetică, Sublimatio, Reînvierea. Când albul 


Cf. Bocchi-Cinelli, loc. cit. 
? Vasari, ed. cit., p. 163. 
! Urmăm aici descrierea lui Evola, op. cit., p. 131. 

XII. Pontormo, Studiu pentru „Potop“, Uffizi, 6650 F, Florenţa. 

XIII. Pontormo, Studiu pentru „Potop“, Uffizi, 6754 Fr, Florenta. 


a ieşit la suprafaţa materiei Opus-ului, Viaţa a învins Moar- 
tea, iar Pământul si Apa devin Aer. Reînvierea priveşte nu 
numai un nou trup, ci și un nou suflet.! 

Faza albedo se opreşte la începutul „Învierii“ „Are loc 


acum doar „sublimarea“, nu și „transformarea“. „Sublimarea“ 


nu garantează încă „viaţa superioară“. Pentru a avea acces 
! Cf. Evola, op. cit., p. 164 si Eliade, op. cit., p. 156. 

XIV. Pontormo, 
a Studiu pentru 
* „Înălţarea sufletelor“, 
Galleria dell" Accademia, 
n. 550, Veneţia. 





la ea, este nevoie de prezenţa activă a focului. În această mn: 
caracterul corporal se reduce la ceva extrem de fragil; 
obţine o transmutatio în zonele superioare; resurectia este 
totală. Aceasta este faza identificării cu forma originară, 
reintegrarea în unitatea primară. 

Ultima fază, rubedo, este reprezentată în decorația de la 
San Lorenzo în partea centrală. Este zona unde domneşte 
focul. Cu toată probabilitatea, dispoziția scenelor în această 
zonă este cea presupusă de doamna Forlani-Tempesti.* În 
spaţiile dintre ferestre si pereţii laterali se află câte un şir 


de nuduri, cele amintite deja de Vasari, care tin în mână câte 


! Evola, op. cit., p. 160. 
? Vezi mai sus, pp. 169—170. 

o tortá aprinsă! (fig. XIV). Din desenele rămase se mai poate 
observa cum Pontormo își închipuie aceste figuri confor- 
mându-se tradiţiei ermetice care spunea că în faza focului, 
în timpul transformării operate de rubedo, ies din flăcări 
salamandre. Figura Sfântului Laurentiu pe grătarul de tor- 
tură (fig. XV) se găsea probabil în partea inferioară, între 
ferestre. Focul domneşte si aici, şi formează baza scenei 
centrale. Nu este foarte sigur ca Pontormo să fi fost obligat 
să-l reprezinte pe patronul bisericii pe grătarul cuprins de 
flăcări, dat fiind faptul că iconografia italiană a vremii mai 
păstrase încă vechiul tip de reprezentare al Sfântului, cu 
obiectul martirajului în mână. Dar faptul demn de subliniat 
este acela că tipologia morţii Sfântului Laurenţiu pe grăta- 
rul încins este folosită de tradiţia ermetică pentru a repre- 
zenta combustia necesară fabricării „Hermafroditului 
alchimic* (fig. XVI). Este foarte posibil ca în cazul lui Pon- 
tormo să se împletească această semnificaţie cu cea, apro- 
piată ei, dar pe deplin „ortodoxă“, a martiriului ca „naștere 
către o nouă viatá?. 


Putrefactio, Sublimatio, Transmutatio sunt cele trei fraze 
prin care materia se transformă în Lapis, aşa cum Potopul, 
Învierea şi Înălțarea, într-o inlántuire străină de orice tra- 
dite iconografică, transportă — conform planului lui Pon- 
tormo — omenirea în Împărăţia lui Cristos. 

Figura lui Cristos de la San Lorenzo poate acum fi inte- 
leasá în toate amănuntele sale. Întelegem înainte de toate de 
ce artistul nu a ilustrat tipul lui Cristos-Judecátor. Aspec- 
tul său hermafrodit atât de evident si poziţia lui atât de puţin 
conformă cu iconografia tradiţională își găsesc și ele lămu- 
rirea. Cristos este reprezentat asemenea lui Mercur al Filo- 
zofilor din tratatele alchimice (fig. IV). Poziţia sa, care 

! Vasari, ed. cit., p. 160. 

2 Cf. L. Réau, L’Iconographie de l'art chrétien, III, II, P.U.F., 
Paris, 1958, p. 788. 

XV. Pontormo, 

Studiu pentru „Martiriul 
Sfântului Laurenţiu“, 
Uffizi, 6560 F, Florenţa. 


Hermaphrodirus mortuo fimilis, in tencbris ja- 
cens,igne indiget, 









I Liceps gemini kon, en funeria inflar 
Appare» pifiauam efl humiditatis inops: 
age tenebrosá fi conditur , indiget igne , 
Hunc illi prefles, (7 mod) vita redit, 


XVI. Autor necunoscut, 
Arderea bermafroditului 


I-L x È " 
alchimic, pagină din Omni in igne laset lapidi vis , omnia ta aure 
Scrutinium Chymicum, Selfaris y argento Mercurii vigor eff. 


Frankfurt, 1687. 

aminteşte mai degrabă de orantele paleocrestine sau de 
Khá-ul egiptean, este de fapt o poziţie consacrată în trata- 
tele de alchimie. Este vorba despre ,omul-cosmic-cu-bra- 
tele-ridicate* care formează sigla Y după modelul lui Hermes 


din Cilene.! 

Cristos în glorie este punctul final al Opus-ului care pleacă 
de la Unu spre reintegrarea Totului. Este momentul în care 
omenirea, purceasă din „separarea“ înfăptuită de Tată, se 
reîntoarce la Fiu — cu un trup si un suflet noi, obţinute 
printr-un lung proces de transformări; este momentul în 
care — pentru a repeta cuvintele lui Petrus Bonus — „tatăl 
devine fiul“. 

Aceasta este „doctrina“ care îi rămânea inaccesibilă lui 
Vasari, atunci când contempla această scenă centrală. De la 
Tată (Unul) purcede „separarea“ care duce la „cădere“. Ten- 
tativele de reintegrare esueazà în absenţa inlántuirii simbo- 
lice a fazelor transformării multiplicitátii in unitate. Calea 
spre mântuire propusă de Pontormo este aceea stabilită de 
tradiția ermeticá. Schema după care se înfăptuieşte acest 
proces este un cerc perfect. Punctul de plecare (Dumnezeu 
Tatăl) si cel de sosire (Cristos-Lapis) coincid. Ideea Opus-ului 
circular este exploatată în sens ermetic. Ideograma alchimică 
a lui „UNU — TOT“ este O, cercul, linia sau mişcarea care 
se împlineşte în ea însăși, care-și găsește în sine atât începu- 
tul, cât şi sfârşitul. „Acest simbol“ — precizează Evola? — 
„exprimă atât Universul, cât şi orice Opus Magnum. În 
acelaşi timp, simbolul O ascunde si o aluzie la Ouroboros 
şi la principiul ermetic al « închiderii »*. 

Motivul acelor putti imbrátisati (fig. I), trecut cu vederea 
de toate analizele iconografice anterioare, isi găseşte și el, 
în fine, explicaţia. Aceşti putti sunt o siglă pentru Coniuctio 
şi pentru Opus ca Ludus Puerorum („Joc de copii“). 


! Cf. J. Evola, op. cit., pp. 23 si 102. 


2 [bid., p. 32. 


185 


XVII. Pontormo, 

tudiu pentru 
„Învierea mortilor“, 
Uffizi, 462, 


Florenţa. 


XVIII. Pontormo, e, 
Studiu pentru pri 

" Ínvie rea mort ge a. 
Uffizi, 6528 Fr, 


Florenţa. E s e 

6. Despre ,sublimarea* imaginii 
in manierism 


Pontormo a fost dominat în ultimii ani ai vieții sale de 
tristitia si anxietas proprii cáutátorului de piatră filozofalà. 
Recitind Jurnalul sáu, ne găsim în fata motivelor-cheie ale 
psihologiei și eticii ermetice. Corul de la San Lorenzo este 
rodul aceloraşi mobiluri psihologice. 

Întrebarea care se impune însă în acest moment este 
următoarea: care este semnificaţia acestei complicate asimi- 
lari a ermetismului în opera lui Pontormo, si — mergând 
mai departe — care este semnificaţia ermetismului în cadrul 
manierismului i in general. A vrut oare Pontormo sà ,con- 
geleze* mercurul asemenea lui Parmigianino ?! Ín acest caz, 
studiul operei sale ar fi căzut în sarcina istoricilor științei 
și nu în cea a istoricilor de artă. Pe noi ne interesează în 
primul rând Pontormo-Artistul. Dar atunci când ajungem 
la concluzia că ultima sa operă a fost încifrată în cheie 
ermeticá, ne va interesa si alchimia. 

Parmigianino „a înnebunit“ (spune Vasari) din pricina 
„acelei alchimii a lui“. Pontormo „si-a pierdut mintile* 
(spune tot Vasari), „acolo înăuntru“ * adicá în mijlocul imagi- 
nilor create de el pentru San Lorenzo. Destinele primilor 
manieriști au prea multe puncte de contact pentru a nu ne 
pune pe gânduri. Raportul lor cu alchimia este unul dintre 
aceste puncte, fapt pentru care se simte nevoia unor clarifi- 
cări, cu atât mai mult cu cât tema riscă să devină o modă. 

Una din explicaţiile cele mai simple, cea propusă de 
Francis Yates?, priveşte ermetismul ca metodă de mântuire 
care încearcă să evite — sau chiar mai mult, să nege — diver- 
gentele dintre catolicism și protestantism. Un exemplu 
grăitor poate fi considerată „Reforma egipteană“ a lui 
Giordano Bruno. O altă explicaţie, mai legată de specificul 
evoluţiei picturii, a fost propusă de către istoricii de artă. 


! Vasari, Vietile..., op. cit., vol. V 
? Fr. A. Yates, op. cit., pp. 312-3 


Printre ei: Van Lennep în Art et Alchimie’, Maurizio Calvesi 
in interesantul sáu studiu despre Melancolia Ia lui Dürer? 


si Maurizio Fagiolo dell'Arco în cartea dedicată lui 
Parmigianino). 

După părerea lui Van Lennep, „totul în cultura manie- 
ristà chema interventia alchimiei (...). Alchimia cores- 
pundea de asemenea « sufletului » manierist (...)“. Aceeași 
atitudine se poate discerne în scrierile lui G.R. Hocke și mai 
ales în cea dedicată literaturii manieriste, subintitulată, nu 
întâmplător, „Alchimie a limbii si artă combinatorie esote- 
ricá^*. Dar, încă din acest moment al studiilor asupra erme- 
tismului cinquecentesc, se poate întrezări marele pericol al 
unei asemenea atitudini: literatura manierismului, asa cum 
o studiază Hocke, pare mai degrabă o infra-literaturá, deoa- 
rece nu se explică raţiunea ultimă a îngemănării artei cu 
alchimia, ci se prezintă doar un inventar — iar un atare 
inventar nu va fi niciodată complet — al formelor exterioare, 
și uneori decăzute, ale acestei îngemănări. 

Trebuie în acest caz să ne asumăm strădania drumului 
spre înseşi rădăcinile fenomenului, tentativă deja întreprinsă, 
cu multe rezultate pozitive, dar si cu câteva puncte rămase 
obscure, de către Fagiolo.? Trebuie deci să căutăm si să dove- 
dim, cu maximum de luciditate, semnificaţia pasiunii erme- 
tice a începutului de manierism. În lipsa unei explicaţii 

! Jaques Van Lennep, Art et alchimie, Étude de l'iconograpbie 
bermétique et de ses influences, Meddens, Bruxelles, 1966. 

? M. Calvesi, „A Noir (Melancolia 1)“, in Storia dell'Arte, 1969, 
pp. 42 si urm. 

' M. Fagiolo dell'Arco, op. cit. 

* G.R. Hocke, Manierismul in literatură. Alchimie a limbii si artă 
combinatorie esoterică. Contribuţii la literatura comparată europeană, 
trad. rom. de Herta Spuhn, Univers, Bucureşti, 1977. Aceeaşi atitu- 
dine guvernează și cartea lui Hocke dedicată artelor figurative, Lumea 
ca labirint. Manieră şi manie în arta europeană de la 1520 până în 
1650 si în prezent, trad. rom. de V.H. Adrian, Meridiane, București, 
1973. 


5 M. Fagiolo dell'Arco, op. cit., passim. 

profunde, această pasiune riscă să se confunde cu gusturile 
oculte ale timpurilor noastre, evitând explicaţia reală a operei 
manieriste. 

Este deci necesară o zăbovire asupra temeiurilor crizei 
manieriste, văzută drept criză a imaginii. Alunecarea ima- 
ginii spre semn, așa cum a fost analizată de către Cesare 
Brandi!, ne apare a fi calea cea mai deschisă unei integrări 
a problemelor celor mai abstruse ale concepției figurative 
a manierismului. „Rădăcina manierismului nu se află în mo- 
mentul formulării imaginii, unde în mod obişnuit este ea 
căutată, şi nici în momentul constituirii obiectului în ima- 
gine. Ea trebuie căutată mai adânc, în însăşi originea imaginii, 
în modul de predilecție cu care conștiința manieristă se în- 
dreaptă către imagine. Ajunşi aici, ne dăm seama că misterul 
imaginii manieriste nu mai este un mister. Manierismul circum- 
scrie o alterare specifică a procesului creator, prin care 
imaginea aspiră la figurativitatea semnului în loc să aspire 
la figurativitatea imaginii (...). Semnul este abordat nu în 
substanţa sa de canal de comunicare, ci într-o figurativitate 
accesorie pe care o dezvoltă sau pe care se însărcinează să 
o dezvolte.“ 

Disperata incomunicabilitate și exasperarea formală a 
primilor manieristi nu poate face abstracţie de această situa- 
tie. Pentru Pontormo, pictura va fi atunci într-adevăr „O 
pânză de bumbac urzită în iad“?, iar experimentele pictu- 
rale vor fi „mai degrabă tulburări ale minţii decât prelungiri 
ale vietii 9! „Cercetarea“, ,experimentul“* sunt fără indo- 
ială momente esențiale ale culturii manieriste. Se tinteste către 
o perfecţiune disperată care, în marginea imaginii, încearcă 
să absoarbă rațiunea semnificativă. Imaginaţia însăşi este 
supusă unui alambicat proces de sublimare care tinteste 


! C. Brandi, Segno e immagine, ll Saggiatore, Milano, 1960, 
pp. 79 si urm. 
2 „Pontormo“ în V.I. Stoichitá, op. cit., p. 130. 


> Ibid., p. 132. 
t Vezi M. Fagiolo dell'Arco, op. cit., pp. 


7 


3 şi urm. 

recuperarea unităţii unei conștiințe scindate, pur joc de 
oglinzi. Această căutare a semnificatului, cu şi prin imagine 


străpunge forma pentru a deveni, inevitabil, căutare a Mare- 
lui Semnificat: Artă, Om, Existenţă. „Dezbaterea“ si „cerce- 
tarea“ — si nu „soluţia“, reprezintă domeniul de predilecție 
al manierismului.! lar „soluția“ (sau „o soluţie“) nu poate 
fi găsită, deoarece timp de câteva decenii de acum înainte — 
a spus-o deja Foucault — „tabelul semnelor va fi imaginea 
lucrurilor*?. | 

Recurgerea la ermetism va fi atunci mai mult decât un 
accident: va fi o fatalitate. O fatalitate datorată unei disperate 
si umane, prea umane, aspirații de mântuire. Numai că, în 
loc să ofere salvarea, alchimia nu face altceva decât să accele- 
reze „căderea“ „manierei“. 

Tot acest excursus a devenit necesar pentru a putea pre- 
ciza acum un fapt de maximă importantă. Alchimia nu a 
fost motorul sublimării figurativitátii în opera lui Parmi- 
gianino?, a lui Pontormo sau a lui Beccafumi. Dar alchimia 
a fost asimilată în procesualitatea ei ideală, tocmai din 
pricină că imaginaţia manieristă simţea imperios nevoia unei 
temelii simbolice, sau, mai mult, a unei temelii ideologice. 

Alchimia era Ars Regia. „Adevărata imaginație“ (vera 
imaginatio) a alchimistului — concept fundamental al erme- 
tismului — tintea la formarea materiei cu sprijinul „iluziei“. 
Alături de preschimbarea materiei, asistăm la „preschim- 
barea“ artistului. Mai mult, aşa cum a demonstrat Jung, 
alchimia este înainte de toate un proces de „individuare“*. 

! Vezi G.C. Argan, Storia dell'arte italiana, III, Sansoni, Florenţa, 
1968, pp. 3 şi urm. 

? M. Foucault, Les Mots et les Choses, Gallimard, Paris, 1966, 
p. 80. [Vezi si Cuvintele si lucrurile: o arheologie a științelor uma- 
ne, trad. de Bogdan Ghiu şi Mircea Vasilescu, Univers, București, 
1996 — n.ed.] 

Aşa cum ni se pare că postulează Fagiolo dell'Arco, op. cit., 
passim. 

* C.G. Jung, op. cit., passim. 

Nu întâmplător Opus-ul este plasat sub semnul lui Narcis.’ 
Opus-ul pune problema unci perpetue oglindiri în care ima- 


ginea şi cel-care-imaginează, cu toate că se semnifică reci- 


proc, nu pot fuziona decât în prăbușirea în neant. 

Absorbirea fazelor alchimice la nivelul substanţei sim- 
bolice a operei avea atunci semnificaţia unui „tabel de semne“ 
care oglindea, „dădea în imagine“, tocmai tensiunea unei 
conştiinţe scindate. Acest lucru nu înseamnă nici pe departe 
că arta manieristă îşi găseşte originea în alchimie: în alchimie 
ca îşi găseşte confirmarea; în alchimie ea se oglindește. lar 
atunci când un artist se îndrăgosteşte de alchimie, el pără- 
seşte arta pentru totdeauna, asa cum a făcut, pe cát se pare, 
Parmigianino. 

Alchimia joacà in manierism rolul care i-a fost propriu 
intotdeauna: acela de model simbolic al unui proces care 
de la materie duce la forma închegată, absorbind în acest 
proces si constiinta artistului. Alchimia a fost de-a lungul 
vremurilor apropiată de arta brutarilor, a fierarilor, a medi 
cilor şi aşa mai departe. Faptul că la un moment dat arta 
figurativă se deschide ea însăși spre sugestiile alchimice 
subliniază tocmai funcția simbolică pe care o avea alchimia 
ca Ars Regia. A vorbi atunci despre „un stil alchimic* al 
primilor manieristi, stil văzut ca o consecinţă directă a influ- 
entei ermetice, ni se pare un act temerar. Istoria formală a 
imaginii manieriste are cu totul alte justificări. 

Există „un stil alchimic“? doar în sens metaforic. lar acesta 
îşi găseşte originile în tentativa de recuperare a perfecțiunii 
formale într-un travaliu la care este supusă imaginea. 

Marele Athanor de la San Lorenzo pare a fi tocmai rodul 
acestei înalte drame. Al dramei conştiinţei artistice, inca- 
pabilă să depăşească momentul de criză al imaginii, inca- 
pabilă să atingă un alt tip, poate mai adecvat, de mântuire. 

Cf. J; Evola, op. cit., p. 207. 


2 Vezi M. Fagiolo dell’ Arco, op. cit., pp. 73 si urm. 
g / PI 9 

VII 


Gianlorenzo Bernini. 
Introducere la o poetică barocă' 


1. Posibilul baroc 


Mult timp arta barocă a apărut drept o artă „imposibilă“: 
un accident, o întâmplare. De la Francesco Milizia și până 
la Benedetto Croce s-ar putea alcătui o antologie a refuzului 
fată de baroc. Înainte de a avea un nume?, înainte chiar de 
a i se acorda o fizionomie artistică precisă, barocul a fost 
socotit insuportabil: „Borromini în Arhitectură, Bernini în 
Sculptură, Pietro da Cortona în Pictură, Cavalerul Marino 
în Poezie sunt o molimá a gustului“ (Milizia)?. Si Croce: 
„Barocul este un fel de urât artistic şi, ca atare, nu are în el 
nimic estetic, dimpotrivă, este ceva care se deosebește de 
artă, din care şi-a însuşit aspectul și numele si în locul căreia 
s-a introdus, substituindu-i-se.** 


! Acest studiu a apărut ca prefaţă la Viata lui Bernini de Filippo 
Baldinucci, urmată de Jurnalul călătoriei în Franta a cavalerului 
Bernini de Paul Fréart de Chantelou, trad. rom. de V.I. Stoichiţă, 
Meridiane, Bucuresti, 1981. Citatele din Baldinucci si Chantelou 
urmeazá editia amintità. 

? Cf. O. Kurz, „Barocco: Storia di una parola“, in Lettere Italiane, 
vol. XII, nr. 4, 1960, pp. 414— 444; G. Briganti, „Barocco, strana 
parola“, în Paragone, 1, 1950, pp. 19-24; P. Charpentrat, „De 
quelques acceptions du mot « Baroque »*, in Critique, nr. 206 (1964), 
pp- 651— 666. 

3 Francesco Milizia, Dizionario delle belle arti e del disegno, 
Bassano, 1797, p. 214; idem, Le vite de’piu celebri architetti, Roma, 
1768, p. 157. 

* B. Croce, Storia dell'età barocca in Italia: pensiero, poesia e 
letteratura, vita morale, ediția a II-a, Laterza, Bari, 1953, p. 24. 

|. Maestru anonim, 
Luca Evanghelistul pictând imaginea Fecioarei Hodighitria, 
secolul al XVI-lea, colecţie particulară, Atena. 

2. Manuil Panselinos ( ?), Naşterea Fecioaret, 3. Manuil Panselinos, 
detaliu, frescă, începutul secolului al XIV-lea, Naşterea Fecioarei, 
Mânăstirea Protaton, Biserica Fecioarei, Athos. detaliu. 


















4. Theofan Cretanul, 
Adam punánd nume 
lighioanelor, 

frescà, 1527, 
Mânăstirea Sf. 
Nicolae Anapafsas, 
Catolicon, Meteora. 


5. Theofan Cretanul 
si Simeon, 

Uciderea pruncilor, 
frescă, detaliu (în 
timpul restaurării), 
1545-1546, Mânăstirea 
Stavronikita, 
Catolicon, Athos. 





6. Theofan Cretanul, 
Coborârea de pe cruce, 
detaliu, frescá, 1535, Lavra, Catolicon, Athos. 


7. Schitá 
pregătitoare, 












secolul 

a] XVI-lea, 
Biserica 
Schimbări 

la Faţă, Meteora. 





8. Frangos 
Catelanos, 
Naşterea lui 
Cristos, 

frescă, 1548, 
Mânăstirea 
Varlaam, Biserica 
Toti Sfintii, 
Meteora. 








9. Nanni di Banco, Cei patru sfinti sculptori in » bottega“ lor, 
începutul secolului al XV-lea, Orsanmichele, Florenţa. 


10. Cennino Cennini ( ?), Nașterea Sfântului Stefan, 
San Lucchese, Poggibonsi. 





\l 





11. Cennino Cennini ( ?), 12. Cennino Cennini ( ?), 
O donatoare, Fecioara cu pruncul între sfinți, 
frescă, San Lucchese, Poggibonsi. colecţie particulară, odinioară la München. 





13. Giotto, 14. Giotto, 
Noli me tangere, Fuga in Egipt, 
frescă, detaliu, 1305, Capela Scrovegni, Padova. frescá, 1305, Capela Scrovegni, Padova. 













17. Agnolo Gaddi, 
l'riumful crucii, 
frescă, detaliu, către 1380, 


Santa Croce, Florenta. 


15. Taddeo Gaddi, 
Schimbarea la fata, 
sinopia, pe la 1345, Badia, Florenta. 


18. Agnolo Gaddi, 
Assunta, 
tempera pe lemn, 


PI e doua jumătate a secolului 
16. Taddeo Gaddi, 


VA es d. al XIV-lea, Pinacoteca 
Schimbarea la fată, 


; Ve E Ss j Vaticanului, Roma. 
frescă, pe la 1345, Badia, Florența. 






19. Alessandro Vittoria, 
Medalie reprezentându-l 
pe Pietro Aretino, 
detaliu. 











22. Giovanni, 
3ellini, 

Schimbarea la fatá, 
1480-1485, 






20. Paolo Pino, 





Portretul medicului Coignati, Muzeul 
1534, Uffizi, Florenţa. Capodimonte, 
Neapole. 


21. Paolo Pino, 
Portret de bárbat, 
1534, Museul Condé, Chantilly. 


23. Giorgione, 
Furtuna, 

cátre 1500, 
Accademia, 
Venetia. 














l'itian, Assunta, 
16—1518, Santa Maria dei 
rari, Venetia. 


24. Titian, 
Carol Quintul în bätälia de la Müblberg, 
1548, Prado, Madrid. 


26. Tintoretto, 

Sfânta Magdalena cu sfinții 
Gheorghe si Ludovic, 
Galleria dell’ Arsenale, 
Venetia. 







27. Tintoretto, 
Miracolul Izvorului, 
1577, Scuola di San Rocco, Veneţia. 


28. Michelangelo, 
Sfânta Familie (Tondo Doni), 
către 1504, Uffizi, Florenta. 





29. Michelangelo, 
Tondo Pitti, 
1503-1504, Muzeul Bargello, Florenţa. 


31. Michelangelo, 
Sclav, 

către 1532, 
Accademia, Florenta. 





Michelangelo, 
ntul Matei, 
),—1505, 

idemia, Florenţa. 











33. Michelangelo, 
Pietă Rondanini, 
către 1555, 





32. Michelangelo, | 
Sclav (Atlas), Castello Sforzesco, 
Milano. 





Accademia, Florenta. 





35. Bernini, 
Sfântul Longinus, 
1629-1638, San Pietro, Roma. 





34. Bernini, 
David, 


1623, Galleria Borghese, Roma. 





36. Bernini, 

Apolo si Dafne, 
1622—1624, 

Galleria Borghese, Roma. 

37. Bernini, 
Extazul Sfintei Tereza, 
detaliu. 

38. Bernini, 

Extazul Sfintei Tereza, 
1645-1652, Santa Maria 
della Vittoria, Roma. 


39. Bernini, 
Sufletul blestemat, 
1619, Palazzo 


di Spagna, Roma. 





40. Bernini, 

Scara Regală, 
1664, Palatul 
Vaticanului, Roma. 





41. Bernini, 
Ludovic XIV, 
1665, Luvru, 
Paris. 





Amor Sacru— Amor Profan, 
Galleria Borghese, Roma. 





43. Georges 

de La Tour, 
Trisorul 

cu as de treflă, 
detaliu, colecție 
particulară, Geneva. 


44. Georges 
de La Tour, 
Magdalena Terff, 
Luvru, Paris. 

45. [lustratie 

la Psalmul 41 (42), 
Psaltirea din 
Stuttgart, f. 55, 
Landesbibliothek, 
Stuttgart. 


46. Albrecht Dürer, 
lov si nevasta lui 
(voleu din 

Altarul Jabach), 
Stádelsches 
Kunstinstitut, 
Frankfurt a. M. 


47. Albrecht Dürer, 
Doi muzicanti 
(voleu din 

Altarul Jabach), 
Wallraf-Richartz 
Museum, Köln. 

48. Georges de La Tour, 
lov batjocorit de nevasta lui, 
Musée Départemental des Vosges, Epinal. 

49. Georges de La Tour, 50. Georges de La Tour, 
Cantàret la vielà, Cántáret la vielà cu câine, 
Musée des Beaux-Arts, Nantes Musée Municipal, Bergues. 











52. Albrecht Dürer, 
Caine (schiţă pentru Melancolia I), 
Kupferstichkabinett, Berlin. 





51. Hieronymus Bosch, 
Tripticul tentatülor, 
detaliu, Museu Nacional de Arte Antiga, Lisabona. 





detaliu. 





54. Georges de La Tour, 
Gâlceava muzicantilor, 
Paul Getty Museum, Malibu. 















55, Giorgione, 


Bătrâna 
(Col Tempo), 56. Georges de La Tour, 
Accademia, Gálceava muzicantilor, 
Venetia. detaliu. 





57. Albrecht Dürer, 
Melancolia 1, gravură. 


58. Magdalena 

la oglindă, 

gravură în aramă după 
Georges de La Tour, 
Bibliothèque Nationale, 
Cabinet des Estampes, 
Paris. 








59. Georges de La Tour, 
Magdalena Fabius, 
National Gallery, Washington. 











60. Parmigianino, 
Sfânta Thais (Melancolia), 


gravura în aramă. 





62. Melancolia, xilogravură, 
ilustrație la A.F. Doni, 
I Marmi, Venetia, 1552. 


61. Federico Barocci, 
Cristos apărând 

în fata Sfintei Magdalena, 
detaliu, Uffizi, Florenţa. 

















63. Caravaggio, 
Magdalena, 
Galleria Doria Pamphilj, Roma. 





64. Caravaggio, 
Narcis, 

Galleria Corsini, 
Roma. 


65. Caravaggio, 
Conversiunea 
Magdalenei, 
Institute of Fine 
Arts, Detroit. 

66. Anonim caravaggesc olandez, 
Vanitas, 
Ashmolean Museum, Oxford. 

67. Que l'esclat du monde n'est que fumée, 
ilustrație la Livre d'emblemes... de Jean Baudoin, 


Amsterdam, 1639. 





68. Georges de La Tour, 
Magdalena W rightsman, 
Metropolitan Museum, New York. 













69. Lukas Furtenagel, 
Portretul soților Burgkmair, 
Kunsthistorisches Museum, Viena. 

70. Hans Baldung Grien, 
Frumusețea şi Moartea, 
Kunsthistorisches Museum, Viena. 

72. Georges de La Tour, 









Magdalena cu opaitul 
fumegánd, colecţie 
particulară, Franţa. 








71. Domenico Feti 73. Albrecht Dürer, 4 È 
Magdalena (Melancolia), | Agnes, . 
Luvru, Paris desen, Albertina, Viena. 4 Z 5 sei à 


hi 








74. Albrecht Dürer, 75. Georges de La Tour, 
Melancolia, Femeia cu puricele, 
Kupferstichkabinett, Berlin. Musée Historique Lorrain, Nancy. 





H 





76. Albrecht Dürer, 
Visul doctorului, 
gravură în aramă. 






78. Albrecht Dürer, 
Sfânta Familie, detaliu, 
Kupferstichkabinett, Berlin. 


77. Contre l'oisiveté, 
ilustratie la 

Livre d'emblemes 
de Jean Baudoin. 





79. Georges de La Tour, 
Sfântul Iosif si îngerul, 
Musée des Beaux-Arts, Nantes. 

A 80. Albrecht Dürer, 81. Georges de La Tour, 
Bărbat cu burghiul, Sfântul Iosif tâmplar, 
desen, Musée Bonnat, Bayonne. Luvru, Paris. 

86. W. Kandinsky, 
Patá neagrá I, 
1912, Muzeul Rus, Sankt-Petersburg. 










84. W. Kandinsky, Prima acuarelă abstractă, 
1910, Colectia Nina Kandinsky, Neuilly-sur-Seine. 







85. W. Kandinsky, Linie transversală, 
1923, Colectia Nina Kandinsky, Neuilly-sur-Seine. 








87. M. S. (şapte ani), desen. 


88. Bizon, Altamira. 








89. W. 1 


ndinsky, 


Lirica, 1911, 


Museum Boymans 


van Beuni 











Rotterdam. 

90. P. Mondrian, Arbore (desen), 1910-1911, 
Colectia S.P. Slijper, Blaricum. 


91. P. Mondrian, Arbore albastru, 1910, 
Gemeente-Museum, Haga. 





SS SS è; 
(UT ug ALTA ' qu ls 
opp ri ve 


Arbore cenușiu, 


1911, Colectia 
S.B. Slijper, 
Blaricum. 














94. P. Mondrian, 
Compozitie cu roşu, 
galben si albastru, 

1927, Stedelijk Museum, 
Amsterdam. 


93. P. Mondrian, 
Compozitie ovală, III, 
1918, Colecţia S.B. Slijper, 
Blaricum. 





S-ar părea, așadar, că scrutând barocul ne-am afla în fata 
negativitátil absolute, a alteritátii esențiale (,,...ceva ce se 
deosebeşte de artă...“), a relei-credinte („însuşirea aspec- 
tului și a numelui“), a uzurpării. 

Pentru înţelegerea fenomenului, a fost necesară elabo- 
rarea unor noi principii — „fundamentale“ — ale istoriei 
artei.! „Principiile“ lui Wölfflin, se știe, sunt de fapt „opoziții 
fundamentale“. Cartea sa este una despre baroc și despre 
opoziție. Adică despre acel „altceva“ în care generațiile ante- 
rioare vedeau „imposibilul“ însuși infiltrat in sfera nimbată 
a Artei. Incontestabil, Wolfflin este cel care alcătuieşte 
„actele de identitate“ ale barocului. În deceniile care au ur- 
mat, ceea ce părea la început o întâmplare s-a transformat 
pe nesimţite într-o stare necesară. Cum ar putea fi ea defi- 
nită azi? 


Necesitatea barocului se poate identifica iniţial în con- 
ştiinţa propriei sale „modernități“.? Asta înseamnă că artiştii 
veacului al XVII-lea se consideră expresii spirituale ale 
„prezentului“. Arta nu mai aspiră acum a fi — ca in Renas- 
tere — „antică“. Nu se amàgeste nici cu iluzia — tipic manie- 
ristă — a „ieșirii din timp“. Nu caută consolarea „viitorului“. 
Artiştii barocului sunt prizonierii patimii pentru prezent. 

Există, desigur, o determinare istorică a acestui fapt. Ale- 
gerea „clipei“ ca temporalitate a actului estetic nu apare ca 

"H. Wölfflin, Kunstgeschichtliche Grundbegriffe. Das Problem 
der Stilentwicklung in der neueren Kunst, München, 1915. 

? Cf. G.C. Argan, De la Bramante la Canova, op. cit., pp. 150 si 
urm, 

3 F, Zeri, Pittura e Controriforma. L”, arte senza tempo“ di 
Scipione da Gaeta, Einaudi, Torino, 1957; V.I. Stoichiţă, Pontormo 
si manierismul, Meridiane, București, 1978, p. 69. 

* Chantelou, 23 iulie, ed. cit.: „Cavalerul a ráspuns cu modestie 
că toată faima lui se datorează stelei sale ocrotitoare care-l face prețuit 
atât timp cât trăiește, dar că după moarte ascendentul său își va pierde 
din influență, iar reputaţia lui se va stinge încetul cu încetul sau va 
dispărea brusc.“ 

benevolă, ci ca dictată. Fenomenul se datorează convergentei 
unei multitudini de cauze. A le căuta în condiţiile econo- 
mice, politice, religioase ale timpului este desigur posibil, 
iar voga recentă a barocului a înmulțit studiile relative. Per- 
sistă însă, alături de cauzele adiacente, un implacabil meca- 
nism, intrinsec evoluției artistice. Aici, poate, ar fi câte ceva 
de adăugat. 

Dihotomia baroc—clasicism s-a substituit pentru început 
celei romantism—clasicism. „Eonul baroc“! a fost descifrat 
ca o constantă anticlasică a istoriei artei. „Redescoperirea 
manierismului“, în loc sà simplifice problema, a complicat-o.? 
Manierismul uzurpà barocul în opoziția fundamentală faţă 
de clasicismul Renașterii. Odată exclus dintr-o lineară pola- 
ritate, barocul devine ambiguu.” Această ambiguitate carac- 
terizează stadiul actual al studiilor si interpretărilor veacului 
al XVII-lea. Nimeni, azi, nu poate afirma cu tărie că știe ce 
este barocul. Dintr-un fenomen supus intolerantei primilor 
istoriografi, el a devenit în zilele noastre un fenomen pândit 
de ne-intelegere. Orice tentativă de clarificare, oricât de 
firavă ar fi ea, nu poate fi inutilă. 

Drumul care a rămas, în mod paradoxal, cel mai puţin 
bătătorit este cel care duce în însuși miezul dezbaterii artis- 
tice. Privită din acest punct de vedere — cel al Operei — inter- 
ventia recentă a manierismului poate lămuri, prin reflex 
fizionomia barocului. 

Manierismul nu poate fi înţeles fără raportul de maximă 
tensiune pe care-l stabilește cu Renasterea.* Artistul renas- 
centist acţiona aidoma celui „antic“. Opera era făcută pentru 


! Cf. E. d'Dors, Trei ore în muzeul Prado. Barocul, trad. rom. 
de Irina Runcan, Meridiane, Bucureşti, 1971. 

? Cf. E.R. Curtius, Literatura europeană st Evul Mediu latin, op. 
cit., pp. 314 si urm. 

? O soluţie — cea mai funcțională până in acest moment — este 
dată de către W. Sypher, Four Stages of Renaissance Style, New York, 
1966, care vede in baroc o reintegrare a manierismului. 


+ Cf. V.I. Stoichiţă, op. cit., pp. 7-35. 

contemplare. Între spaţiul operei si cel al privitorului se ins- 
taurează un echilibru exemplar. Arta, pentru marile minți 
ale Renașterii, era un mod de investigare a realului, cercetare 
asupra fenomenului, exegeză a naturii şi a istoriei. Opera 
realizează o prezenţă. Atitudinea manieristă este, desigur, 
una de criză. Arta nu mai cercetează realul, ci imaginarul, 
iar lumea imaginarului este una „dificilă“. Artistul manierist 
va căuta „sensul imaginii“, ceea ce se ascunde dincolo de sim- 
pla prezenţă a Operei renascentiste. În fata operei manieriste 
nu primează contemplarea, ci „dificultatea“. Opera manie- 
ristă intrigă. Barocul marchează de aceea o ruptură de nivel. 
El se poate defini, desigur, prin opozitie, chiar dacă temeiul 
său nu va fi unul strict polemic. 

Fundamental pentru spiritul baroc nu este faptul că s-ar 
opune Renaşterii sau manierismului. El este altceva. Această 
alteritate — surprinsă deja de Croce — se concretizează doar 
marginal prin opoziţie, dar se manifestă, fundamental, prin 
afirmaţie. Printr-o afirmaţie venită de dincolo de disputa 
manierism — Renaștere, dar care la o privire istorică se poate 
înfățișa ca irevocabil inlántuitá în succesiunea stilurilor 
artistice europene. Ruptura operată de baroc priveşte în mod 
direct atât Renașterea, cât și manierismul. Opera barocă nu 
este neutră şi imuabilă, asemenea celei clasice, nu e „dife- 
rità“, asemenea celei manieriste. E fundamental „facilă“.! 
Nu e simplă prezenţă. Nu se constituie ca spaţiu absorbant. 
Opera barocă vine în întâmpinare. Ea nu e făcută spre 
contemplare, asemenea celei renascentiste, nu intrigă (ase- 
menea celei manieriste), ci subjugd. Opera barocă este o 
invadare — a imaginarului — în spaţiul real. Pentru prima 
oară, în mod manifest, arta își propune, înainte de toate, să 


' Un exemplu de estetică iezuità, centrată pe „accesibilitatea“ operei 
ne este oferit de Jurnalul lui Chantelou (79 oct.): „Numărul celor 
necunoscători era mult mai mare decât al celor pricepuți, şi (arta) tre- 
buia să placă mulțimii care iubeşte lucrurile... împodobite“ (ed. cit., 
p. 425). 

convingă spectatorul asupra propriei ei existente si asupra 


propriei ei valabilitău. 

Autoconstiinta artei, exacerbată de baroc, este urmarea 
experienţei estetice renascentiste şi a celei manieriste. Dacă 
arta — în Renastere — se instituise ca instrument de cunoas- 
tere a realului, dacá in manierism ea se aventurase in son- 
darea imaginarului, acum, întărită, si nicidecum în decădere 
(cum prea adesea s-a spus)', arta ajunge la conştiinţa propriei 
sale puteri. 

Faptul că barocul este o „artă a puterii“ nu a scăpat nimá- 
nui.? Dar mai puţin clar a apărut că nu este vorba de puterea 
papalității, a Contrareformei sau a iezuiţilor, ci, în mod fun- 
damental, de puterea imaginaţiei. Contrareforma catolică 
apelează la sprijinul artei tocmai în urma recunoaşterii acestui 
fapt. Arta este acum domeniul-fortá al imperiului imagi- 
nativ. Artistul este persoana calificată într-un anumit tip de 
„exerciţiu spiritual“: cel al închipuirii. Artistul baroc se deo- 
sebeste fundamental de cel renascentist, pentru care ima- 
ginea era, înainte de toate, un mod de verificare al realității 
imediate. Fractura ce se petrece în veacul al XVII-lea prives- 
te de aceea atât ştiinţa, cât si arta. Realul este domeniul 
privilegiat al ştiinţei. Domeniul artei va fi posibilul. Rolul 
ei va fi acela de a demonstra că, pe temeiul imaginaţiei, ceea 
ce nu este (sau nu parea fi) real poate deveni (poate fi) real. 
Contrareforma a profitat din plin de arta vremii sale, deoa- 
rece a priceput că acest „Joc cu posibilul“, pe care îl propu- 
nea barocul, se poate centra în modul cel mai firesc pe Marea 
Ipotezá a spiritualității creștine: cea a Mântuirii. „Ipoteza“ 
trebuia recunoscută în mod unanim ca „certitudine“. Dar 


! Problema ,decadentei* artei baroce merită în continuare toată 
atenţia. Este vorba însă mai mult despre o decadentá a veacului, 
dublată de o exacerbare a artei. 

2 Cf. O. Spengler, Der Untergang des Abendlandes, ed. a Il-a, 
München, 1923-1924, vol. I, p. 11, c. III, $ 19. [Vezi si Declinul 
Occidentului: Schitä de morfologie a istoriei, trad. de loan Lascu, 
Beladi, Craiova, 1996 — n. ed.] 

o certitudine care să nu se verifice pe calea raţiunii, ci pe 
cea a imaginarului: un trompe l'aeil.! 

Pe plan artistic, categoria de mimesis va continua să fie 
actuală de-a lungul întregului baroc. Numai că se schimba 
radical sensul înțelegerii conceptului clasic: apelul la mimesis 
garantează intrarea imaginarului în lumea reală. Imaginarul 
este ipostaziat ca și când ar fi real. Acest lucru implică, 
dintr-odată, o multitudine de aspecte estetice noi. Arta tre- 
buie să dea „impresia“ naturalitàtii, iar barocul va fi intr-ade- 
văr un stil al iluzici. Este nevoie de o tehnică aptă să traducă 
posibilul în vizibil, si, într-adevăr, toti marii artisti ai vremii 
au fost în primul rând nişte virtuozi. „Virtuozitatea“ nu 
implică însă doar execuția, ci şi ideatia. Se va cristaliza astfel 
unul dintre conceptele-cheie ale barocului, cel de ingegno: 
capacitatea inventivá, rapidă, promptă, eficientă.? Este vorba 
de fapt despre o tehnică hiperbolică a rationamentului: 
rațiunea ridicată la puterea „n“ devine ingegno, ajungând 
la stadiul în care se reușește, prin cele mai subtile calcule 
raționale, să se construiască episodul mental final care pare 
irațional. 

Va fi apoi nevoie de o fundamentare conceptuală a iluzio- 
nismului, iar aceasta va fi găsită în teoria verosimilului din 
Poetica si Retorica aristotelicá.? Dar poate consecinţa cea 


UE eno UR ` span) A 
Barocul ne oferă si cazul extrem în care Ipoteza este sondată 
în valenţele adânci ale Incertitudinii. Acest caz extrem este cel al lui 
Borromini. Dacă Bernini reprezintă culmea „posibilului“ baroc, 
Borromini reprezintă momentul de dublu. Demersul său vizează 
Imposibilul. Sinuciderea lui Borromini nu este, desigur, decât limanul 
existenţial al acestui demers. 
* Cf. B. Croce, Storia dell'estetica per saggi, Laterza, Bari, 1967, 
pp. 61-90. 
M URS o NM ; s 
i Cf. G.C. Argan, De la Bramante..., ed. cit., pp. 166 şi urm.; 
G. Morpurgo Tagliabue, „Aristotelismo e Barocco“, în Retorica e 
Barocco Atti del III Congresso Internazionale di Studi Umanis- 
tici, Venezia 15-18 Giugno 1954, a cura di E. Castelli, Roma, 1955, 
3 WS uote > «dl: > , 
pp. 129 si urm.; B. Contardi, La retorica e l'architettura barocca, 
Bulzoni, Roma, 1977. 

mai însemnată priveşte sensul nou pe care îl capătă atât 
Opera, cât si praxis-ul estetic. Actul creator nu mai vizează 
în exclusivitate Opera, ci este obsesiv atintit asupra modu- 
lui în care aceasta este receptată. Esenţial pentru artistul baroc 
este să ştie cum apare opera sa, nu ce este ea. Praxis-ul creator 
implică acum o perpetuă dedublare a artistului, constrâns 
să-şi verifice valabilitatea demersului din punctul de vedere 
al spectatorului. Artistul baroc ideal nu este cel care posedă 
doar facultatea creatoare (id est ingenium), ci cel care cu- 
noaste mecanismul receptării, cel care stie ce place publi- 
cului: este posesorul de gust.! Opera însăși devine produs 
al conjugării celor două facultăţi, izolate prin tradiție: ingegno 
si gusto. Artistul isi verifică mereu opera de pe poziția spec- 
tatorului. Această „verificare“ face parte integrantă din actul 
de creaţie. Însăși sublimarea tehnicii baroce trebuie înțeleasă 
în această lumină. „Virtuozitatea“ nu este acum rod al unui 
exerciţiu tehnic în sine; ea este modalitatea prin care tehnica 
facilitează accesul spectatorului la iluzie. „Celălalt“ este 
mereu prezent în preocuparea estetică. Pme este pentru 
„celălalt“. Arta se face pentru „celălalt“. Ea este domeniul 
exemplar, modelul oricărei acţiuni omenești: domeniul în 
care se realizează finalitatea creştină a mântuirii.? 

Aici intervine fractura esenţială care va despărți din 
acest moment lumea catolică de cea protestantă. Pentru 
spiritul Reformei, orice strădanie de obţinere a mântuirii 
este zadarnică. Nici o acţiune omenească nu are valoare 
dincolo de viaţa pământească. Munca nu poate avea ieșire 
spre transcendentá. Modelul spre care tinde, încă de pe 
acum, spiritul protestant este industria? Operând pentru 


! B. Croce, op. cit., loc. cit 
? G.C. Argan, De la Bramante ..., ed. cit., p. 206. 
! Max Weber, Die protestantische Etbik und der Geist des Kapita- 


lismus, 1920 [v. Etica protestantă si spiritul capitalismului, trad. de 


Ihor Lemnij, Humanitas, București, 1993, 2003 — n. ed.]; G.C. Argan, 
Storia dell'arte italiana, vol. III, Sansoni, Florenţa, 1968, p. 257. 

„celălalt“, artistul baroc operează însă, implicit, ad majo- 
rem dei gloriam. 

Arta devine, mai mult ca niciodată, un mijloc de expresie 
şi de comunicare. Opera trebuie să emotioneze, să tulbure, 
să convingă. Artistul baroc nu aspiră la durata operei sale, 
ci la eficienţa ei imediată. Pentru prima dată, efemerul se 
insinueazá în mod programatic într-un domeniu care a fost 
dintotdeauna cel al confruntării cu vesnicia. 

Barocul intervine aici în miezul problemei care bântuise 
marile minţi ale Renașterii. Aspiratia către eternitatea formei 
implica (la Leonardo, la Michelangelo) distrugerea totală 
a materiei. Artistul baroc semnează pactul renunțării. Forma, 
si ea, este supusă devenirii. Forma este, şi ea, materie. Arta 
este domeniul formei-materie! : domeniul efemerului. Pro- 
blema omului baroc pare să fie, înainte de orice, imanenta. 
Acest lucru nu privește însă numai arta, ci spiritualitatea 
întregii epoci. Nu proclamase oare Conciliul din Trento 
așa-numita „dogmă a transubstantierii^, conform căreia 
experienţa spirituală a împărtășaniei se consuma pe planul 
cărnii? Si nu afirmase oare Giordano Bruno, încă înainte 
de 1600, că „materia lucrurilor corporale este aceeaşi cu cea 
a celor ne-corporale*? ? 

Artistul secolului al XVII-lea se găseşte în imposibilita- 
tea, liber consimtità, de a avea acces la esente. Fiinţa nu poate 
fi surprinsă decât în succesiunea aparentelor, a căror linie 
frântă oferă doar o diagramă, o imagine. Dificultatea (sau 
renunţarea) de a atinge esenţa? explică obsesia mișcării, a 
metamorfozei, a iluziei și a morții. Afirmarea valabilitátii 
unui astfel de demers artistic se face prin raportarea la acele 
arte în care efemerul, temporalitatea, conștiința estetică a 





! Cf. E. Papu, Barocul ca tip de existență, Minerva, București, 1977, 
vol. I, pp. 125-136. 

? Giordano Bruno, Quarto Dialogo (1584), in Dialoghi italiani, 
Sansoni, Florenta, 1958. 

5 CL.-G. Dubois, Le Baroque: Profondeurs de l'apparence, Larousse, 
Paris, 1973. 

tranzitoriului, a începutului și a sfârșitului se constituie ca 


esentá: muzica!, teatrul. 

Omul baroc? — si artistul baroc — se va constitui în datele 
lui psihologice plecând de la conceptul obsedant al devenirii, 
al aparentei. Asa cum opera îşi caută șansele de viabilitate 
în imediata receptare, artistul va fi dominat de flacăra dorinţei 
recunoaşterii spontane. Dar o astfel de recunoaștere nu poate 
viza desigur decât aspectul, aparența propriei sale fiinţe. 
Artistul baroc va fi un personaj. El nu este niciodată el însuși. 
Omul baroc se vrea propriul s său superlativ. Dar superlativul 
este o chestiune care, înainte de a privi fiinţa, priveşte limba- 
jul. În superlativ, neutralitatea fiinţei este angajată în seman- 
ticitatea limbajului. Fiinţa capătă sens. lar în baroc, sensul 
fiinţei are un nume precis: gloria. 

Nu este oare acesta semnul pierderii reperului care tinuse 
umanitatea în stare de veghe secole de-a rândul? Arta con- 
cretizează imaginarul, aici, pe pământ: în imanentá. Omul 
îşi caută menirea în sensul pe care „celălalt“ îl dă propriei 
sale apariţii pe scena lumii. 

Nu se poate acredita barocul fără intuiţia faptului că „ceva“ 
se pierduse acum irevocabil. Ce anume? Un poet — Milton 
— răspunde în plină epocă barocă: Paradisul. 


2. Elemente ale poeticii berniniene 


Dacă există, în veacul al XVII-lea, un artist care să adune 
în sine toate firele creativităţii baroce, acesta este, desigur, 
Gian Lorenzo Bernini (il. 34-41). A fost sculptor, arhitect, 
pictor, scenograf, comediograf. Contemporanii vedeau în 
el „un nou Michelangelo“. Măreţia lui Bernini n-a fost însă 

! Pentru Leonardo da Vinci, „muzica nu ar putea fi altfel numită 
decât sora picturii (...). Dar pictura întrece muzica și domneşte asupra 
ei, pentru că ea nu piere de îndată ce se naște, precum nefericita 
muzic ă“ (Tratat despre pictură, op. cit., p. 25). 

2 Cf. T. Vianu, „Începuturile raționalismul ii modern“, în Studii 
de filozofie si estetică, f. d., pp. 51-7 

unanim acceptată. Când, in a doua jumătate a secolului, 
Gian Pietro Bellori publică Viețile pictorilor, sculptorilor si 
arhitecților moderni, numele lui Bernini nu este pomenit, 
nici măcar o dată. Este poate prima tentativă de „suprimare“ 
a celui care dominase scena artistică romană timp de o 
jumătate de veac (şi care, la acea dată — 1672 —, o domina 
încă); o tentativă de exilare a artistului dincolo de marginile 
istoriei artei. În spatele tăcerii lui Bellori, Bernini este totuși 
prezent, ca negativitate paradigmatică: „Acum fiecare îşi 
închipuie după capul lui câte o Idee nouă sau vreo nălucă 
arhitecturală, expunând-o în pieţe şi pe faţade: aceştia sunt 
însă oameni lipsiţi de acea știință ce se cere unui arhitect, 
purtând în deşert acest nume. Ei pocesc clădirile si orașele 
cu vechile lor mărturii, născocind tot felul de unghiuri, de 
linii frânte si răsucite, pocind baze, coloane si capiteluri cu 
zorzoane de stucatură și tot felul de ornamente lipsite de 
orice proportie.“! 

După ce, în 1665, Bernini este chemat la curtea lui 
Ludovic XIV pentru construirea noii aripi a Luvrului, 
Charles Perrault, reprezentantul „opoziţiei“ franceze anti- 
berniniene, va nota în Memoriile sale: „...A făcut o statuie 
ecvestră a regelui, mizerabilă. A fost un arhitect mediocru, 
chiar dacă în această privinţă avea o părere foarte bună 
despre sine (...). Într-un cuvânt, sunt convins că în privinţa 
arhitecturii nu se remarca prin nimic, cu excepţia decoratiilor 
sia dispozitive lor scenografice.“? 

Pozitiei polemice a lui Bellori sau Perrault îi vor răspunde 
integrările operate de Baldinucci şi Paul Fréart de Chan- 
telou. Bernini este exaltat acum în fizionomia sa de #omo 
universale, dar unul de un tip cu totul nou: baroc. Univer- 
salitatea demersului marilor renascentisti se întemeia pe 


! G.P. Bellori, „Ideea...“, în Vieţile pictorilor, sculptorilor si arhi- 
tectilor moderni, trad. rom. de Oana Busuioceanu, Meridiane, Bucu- 
resti, 1975, vol. I, p. 66. 

? Ch. Perrault, Mémoires de ma vie, ed. P. Bonnefon, Paris, 1909, 
pp. 62, 66. 

comuna rădăcină a tuturor artelor în desen. Universalitatea 
lui Bernini se înscrie pe alte coordonate. Diferenţa specifică 
este indicată, incidental, de Perrault, în teatru. Forma, pentru 
Bernini, nu mai este doar concretizare plastică a unei imagini 
interioare. Ea este, în mod fundamental, spectacol. În măsura 
în care este spectacol, forma renunţă parțial la supremația 
suportului raţional al desenului, ca metodă universală de 
cercetare a realului. Ea va apela la imaginaţie sau, mai precis, 
la ingegno. Pentru Bernini, care nu renunţă de fapt niciodată 
total la structura clasică, demersul creator va funcţiona graţie 
unui dublu motor: „...ingegno şi desenul alcătuiesc meste- 
sugul vrăjit cu ajutorul căruia izbutim să amágim vederea 
(ingannare la vista) într-aşa fel încât să provocăm uimirea 
(in modo da stupire).“! Binomul ingegno- desen întemeiază 
„metoda“ lui Bernini, care poate fi definită ca „proiec- 
tare imaginativă“. Scopul acestei metode este „amăgirea“ 
(Pinganno). Scopul amăgirii este „uimirea“ (lo stupore, la 
meraviglia). 

Ínlántuirea creator-operä-spectator capătă astfel un statut 
cu totul nou. „Uimirea“ spectatorului este consecința modu- 
lui în care artistul a reușit să-și ascundă imaginaţia discipli- 
nată de desen în operă: „Secretul artei se află în a face să 
pară adevărat tot ce este de fapt inchipuit."? Tesauro, teore- 
tician al gustului baroc, explica voga „amăgirii“ prin faptul 
că aceasta ar fi corespuns „unei plăceri secrete și înnăscute 
a spiritului omenesc: aceea de a fi amăgit cu ingeniozitate”. 

! Cuvintele sunt ale lui Graziano, alter ego scenic al lui Bernini 
într-o comedie publicată postum. Cf. C. d'Onofrio, Fontana di 
Trevi, Commedia inedita di Gian Lorenzo Bernini, Staderini Editore, 
Roma, 1963, p. 74. (Textul a beneficiat de traducerea románeascá dato- 
rată lui F. Potra, „Fântâna Trevi sau Adevărul dat pe faţă, come- 
die ridiculoasă de G.L. Bernini“, in Secolul 20, nr. 10-12, 1971, 
pp. 173-234. 

? Baldinucci, ed. cit., p. 153. 

3 E. Tesauro, Cannochiale aristotelico..., Genova, ediția a VIII-a, 
1682, p. 72. 

A te lăsa cuprins de uimire în fata amăgirii reprezintă însă 
pentru teoreticienii barocului un semn de sensibilitate si rafi- 
nament. Se citează de obicei! spusa lui Gorgias din Leon- 
tinoi, consemnată de Plutarh?, conform căreia „omul care 
se lasă înșelat este superior celui care nu se lasă cuprins de 
amăgire“. lar Sforza Pallavicino?, erudit din imediata apro- 
piere a lui Bernini, dezvoltă problema „amăgirii“ : „Orice 
meşter în ale artei este cu atât mai demn de laudă cu cât înșală 
mai bine, căci, atunci când amăgirea este descoperită, acest 
lucru zámisleste o si mai mare admiraţie.“ 

, Amágirea* si „descoperirea amăgirii“ (inganno- disin- 
ganno) fac parte, ambele, din modul de receptare al operei. 
„Uimirea“ este provocată deopotrivă de amândouă. Amă- 
girea prilejuieste uimirea în faţa „verosimilului“ operei. 
Descoperirea amăgirii provoacă uimirea în fata ,iscusintei 
imaginației“ (Pingegno). Constiinta ficţiunii devine sursă de 
plăcere estetică. „Ascunderea artei“ în spatele unei aparente 
naturalitáti este unul dintre imperativele majore ale timpu- 
lui.5 Se instaurează un raport de directă proportionalitate 
între iluzionismul operei si măiestria artistului. Prin aceasta 
se urmăreşte desigur proclamarea valabilitàtii persuasive a 
artei, si nicidecum exaltarea realului: „Bernini obişnuia sá 
spună că cea mai mare plăcere a simţurilor constă în a per- 
cepe măiestria imitatici, și dădea ca exemplu plăcerea pe care 
ne-o dă vederea unei picturi înfățișând o femeie bătrână, decă- 
zută si respingátoare, pe care dacă am vedea-o în realitate 

! Cf. A. Blunt, „Gianlorenzo Bernini. Illusionism and Mysticism“, 
in Art History, I, 1 (1978), pp. 67-89. 

? Moralia, 385 c. 

> Trattato dello Stile, Roma, 1664, p. 154. 

* Cf. A. Marino, Dicţionar de idei literare, I, Editura Eminescu, 
București, 1973, p. 231. 

5 Conceptul este de descendență aristotelică. A se vedea G.C. Argan, 
De la Bramante la Canova, op. cit., pp. 126 şi urm. si G. Morpurgo 
Tagliabue, op. cit. 

ne-ar scârbi si ne-ar dezgusta.“! Si mai mult: realul nu e 
„verosimil“ ; veras imi e doar arta: ,Un om care-si albeste 
fata nu mai seamănă cu el însuși, pe când sculptura in mar- 
mură albă reușește să fie asemănătoare cu modelul.*? Forma 
artistică este un spectacol întemeiat pe iluzie și amăgire. În 
raport cu spectatorul, ea funcționează ca un discurs persuasiv. 
Modelul retoric? si cel teatral? se implică în mod evident în 
structura formei plastice. 

Dar în afară de ingegno si desen, artistul trebuie să mai 
posede încă o facultate creatoare: bunul-gust.? Acesta sub- 
stituie în baroc „măsura“ clasică. „Măsura“ tinea de contro- 
lul rațiunii asupra praxis-ului. „Gustul“ ne introduce într-un 
domeniu mult mai labil: cel al intuitiei, al irationalului. Din 


! Baldinucci, ed. cit., p. 146. Convingerile estetice ale lui Bernini 
erau să-l coste scump. Pe vremea când lucra la bustul lui Ludo 
vic XIV, Chantelou surprinde următorul episod: „Stând de vorbă 
cu dl de Créqui, mi-a povestit că, arătând cuiva bustul, Cavalerul ar 
fi spus: « Acesta este frumos; însă în original acest adevăr este urât! » 
Eu am susţinut că asta este o născocire și că, după părerea Cavalerului, 
Regele avea cea mai interesantă si nobilă figură din câte văzuse 
vreodată“ ( cr pe ed. cit., p. 306). 

? Baldinucci, ed. cit., p. 147. Vezi si Chantelou, 6 iunie. 

" Baldinucci, ed. cit., p. 146: „Îl dădea ca exemplu pe orator, care 
mai întâi inventează si aba apoi ordonează, înveșmântează si impo- 
dobeşte, căci, spunea el, fiecare dintre aceste operaţiuni cerea întreaga 
strădanie a omului.“ Modelul retoric nu este însă o caracteristică 
exclusivă a barocului, cum prea adesea se crede. El funcționează încă 


din Renaștere (vezi J.R. Spencer, „Ut Rethorica Pictura“, în Journal 


of Warburg and Courtauld Institutes, XX, 1957, pp. 26-44). Apogeul 
legăturii picturá—retoricá este atins de teoria artei la Venetia, în veacul 
al XVI-lea. 

* Baldinucci, ed. cit., p.151: „...nu trebuie sà ne uimească în nici 
un fel faptul că un bărbat atât def inzestrat in cele trei arte care au ca 
párinte desenul, cum era cavalerul Bernini, avea in cel mai inalt grad 
si darul minunat de a compune comedii foarte bune si pus de inge- 
niozitate. Aceasta este lucrarea aceleiași minți iscusite si rod al aceleiași 
vioiciuni, şi al aceluiaşi har.“ 

> Cf. Chantelou, 28 iulie, 10 octombrie 





această cauză, Bernini se va simți obligat sá amendeze si pro- 
blema regulilor clasice: „Cine nu părăseşte uneori regulile, 
nu le va depăși niciodatà.“! Aceasta este una dintre fra- 


zele cele mai tipic baroce din întreaga listă a confesiunilor 
berniniene.? 

Caracterul activ al gustului îl dispensează deci pe Bernini 
de obedienta faţă de regulă. În geneza operei își face loc — 
sfidând „programul“ c :lasic — hazardul. Bernini însuşi ilus- 
trează, printr-un exemplu celebru, modalitatea inserárii 
hazardului în practica artistică. Este vorba despre „baldachi- 
nul“ de la San Pietro: „Cavalerul obișnuia să spună că 
această lucrare a izbutit bine din întâmplare, vrând să spună 
prin aceasta că imaginaţia artistică nu poate da o măsură și 
o proporţie potrivite sub o cupolă atát de mare, într-un 
spaţiu atât de vast şi între volume atât de nemăsurate, unde 
iscusinta si mintea arhitectului nu puteau sti, în lipsa unor 
reguli exacte, care trebuia să fie măsura cea mai potrivită.“ 

Intelegem din acest pasaj si justificarea apelului la hazar- 
dul „bunului-gust“ : grandoarea barocă (il gran gusto, le grand 
got) pecetluieste părăsirea „măsurii umane“ renascentiste 





' Baldinucci, ed. cit., p. 140; Chantelou, 13 septembrie. 

? Milizia, op. cit., loc. cit., va critica aspru acest punct nodal al 
politicii lui Bernini: „Obișnuia să spună că era bine să depășești uneori 
regula. Aceasta este o maximă extrem de echivocă. Nu se poate nici- 
odată ieşi din regulile perene şi întemeiate pe esenţa arhitecturii. 
Artistul se poate în schimb îndepărta de acele reguli arbitrare care 
sunt dictate, mai degrabă decât de rațiune, de pedanterie si de exem- 
plul anumitor opere antice.“ 

Bernini vorbeşte însă la unison cu artiştii barocului. Gianbattista 
Marino, de pildă, declara: „Cărţile mele care au fost făcute împo- 
triva regulilor se vând cu zece scuzi bucata, iar cele care sunt 
supuse regulilor stau în librării cu un praf de două degete pe ele.“ 
Cf. J. Ackermann, „Gian Battista Marino's Contribution to Seicento 
Art Theory“, în Art Bulletin, XLIII, 1961, pp. 326-380. 

` Baldinucci, ed. cit., p. 68. A se vedea si comentariul extrem de 
pertinent al lui A. Riegl, în Filippo Baldinuccis Vita des Gio. Lorenzo 
Bernini mit Ubersetzung und Kommentar von A. Riegl, aus seinem 
Nachlasse hrsg. von A. Burda und O. Pollak, Viena, 1912, p. 63. 

(şi clasice). Prin pierderea „omului ca măsură a tuturor 
lucrurilor“ se pierde, incontestabil, și puterea raţiunii asupra 
spaţiului artistic. „Fericitul hazard“ se datorează intervenției 
unor forte supraumane: „Cavalerul mi-a spus că avea mare 
grijă (de felul în care lucra), dar că mai trebuia să existe si 
altceva, lăsând să se înţeleagă că era vorba despre un dar al 
Domnului...*! 

Conceptia cu privire la interventia arbitrará a divinului 
in procesul creator nu ar párea, in sine, un lucru nou. Nou 
este însă contextul în care se produce această intervenţie. 
Este vorba, mai mult decât oricând, despre problema — atât 
de actuală în epocă — a liberului-arbitru, transpusă pe plan 
estetic. Artistul este un „ales“, iar acest lucru se concre- 
tizează în imposibilitatea de determinare raţională a „bunu- 
lui-gust“ 

Bernini se vádeste a fi posesorul unei concepții artistice 
de tip baroc, echilibrată însă de permanenta lectiei cla- 
sice.? Pentru a înţelege, în deplinătatea ei, semnificaţia 
acestei poziţii de mijloc pe care artistul o deţine în veacul al 
XVII-lea, ajunge să-l gândim alături de un Poussin și un 
Borromini. Poussin — spune Bernini — „a fost pictorul cel 
mai savant din câți au fost vreodată“. lar cu alt prilej: 


! Chantelou, 7 septembrie, ed. cit., p. 325 (a se vedea si 12 iulie 
şi 24 august). 

2 La nivel teoretic, ingerintele clasicismului, sau, mai precis, per- 
manenta teoriei artei clasice în cadrul gândirii baroce reprezintă 
un fapt valabil în întregul secol. Deja Wölfflin, în Introducerea la 
Renaissance und Barock (1888), observa că „spre deosebire de Renaș- 
tere, barocul nu este însoțit de nici o teorie“. Recent, problema a fost 
reluată de către J. Bialostocki, „Y eút-il une théorie baroque de l'art ?* 
in Barocco fra Italia e Polonia a cura di J. Slaski, Varsovia, 1977, 
pp. 30 si urm., care ajunge la același rezultat. E. Panofsky, „Die Scala 
Regia im Vatikan und die Kunstanschauungen Berninis“, în Jahrbuch 
der preussischen Kunstsammlungen, XL, 1919, pp. 241—278, vedea 
în pendularea gândirii berniniene între clasicism și baroc un simp- 
tom al „disocierii“, definitorie pentru orice spirit baroc. 

> Chantelou, 70 octombrie, ed. cit., p. 399. 

„« Domnul Poussin este un pictor care lucrează de aici », 
$1 a arătat spre frunte.“! 

Demersului pur intelectual al lui Poussin îi corespunde, 
la polul opus, demersul pur imaginativ al lui Borromini: 
„S-a vorbit de Borromini ca despre un om a cărui arhitectură 
este extravagantă şi care face totul în răspărul închipuirii 
firesti; toti pictorii și sculptorii iau ca model al proporţiilor 
compozițiilor lor trupul omului, numai Borromini socotea 
de cuviință să-și întemeieze lucrările pe proporții de himere.“? 
Bernini respinge reprezentarea poussiniană de tip raţional 
si se distanțează, în egală măsură, de imaginarul necontrolat 
al lui Borromini. Lumea sa este lumea „posibilului“ și 
„verosimilului“, nu a „exemplarului“ lui Poussin, nici a 
„imposibilului“ lui Borromini. Adept parțial al indeter- 
minării raționale a operei, Bernini respinge valabilitatea 
demersului borr ominian, surprinzând fenomenul prin care 
„proporțiile de himere“ devin, ele însele, „regulă“. Imagina- 
tia lui Borromini este „nenaturală“, este „bizarerie“. Poussin, 
în schimb, n-are deloc imaginaţie, ci doar „ştiinţă“. Bernini 
propune calea unui demers creator întemeiat pe „imaginaţia 
autenticá^, exersată la școala naturii si a experienţei istorice. 
Se va instala astfel pe o poziţie polemică nu doar faţă de 
Poussin (exacerbarea rațiunii) si Borromini (exacerbarea 
fanteziei), ci si faţă de Caravaggio (exacerbarea „adevărului 
natural“). Într-una dintre convorbirile cu Chantelou*, el 
judecă Ghicitoarea lui Caravaggio drept „un biet tablou fără 
nici un har și lipsit de originalitate“. Prin această judecată, 
Bernini se dovedește, încă o dată, promotor al „verosimi- 
lului“, în contrast cu „verismul“ carav aggesc. Concepţia sa 
despte natură apare desfăşurată pe Geng în discursul ţinut 
la Academia de Belle Arte din Paris?: „În natură precum- 


! Idem, 10 august, ed. cit., p. 269. 


? Idem, 20 octombrie, ed. cit., p. 431. 
? G.C. Argan, op. cit., ed. cit., p 176. 
* Chantelou, 29 septembrie, ed. cit., p. 373. 
? Idem, 5 septembrie, ed. cit., pp. 312-313. 

pánesc mediocritatea si meschinăria (...). Adesea în natură 


găsești părți care ies în evidenţă, când n-ar trebui să fie asa, 
sau altele care ar trebui să iasă, fără ca acest lucru să se întâm- 
ple; cel care stie să deseneze bine lasă deoparte ceea ce apare 
în realitate si n-ar trebui să fie asa, si desenează ceea ce ar 
trebui să fie şi nu apare...“ 

Studiul „verosimilului“ trebuie să fie echilibrat (și prece- 
dat) de studiul modelelor antice. Aici Bernini vorbește un 
limbaj de un clasicism ortodox, datorat, cu mare probabili- 
tate, dorinţei de a se face apreciat în mediul academic în care 
conferentia! : „A spus că, după părerea lui, ar trebui să se aibă 
întotdeauna la Academie imitații în ghips după frumoasele 
statui, basoreliefuri și busturi ale Antichității, pentru a-i 
educa pe tineri, punându-i să deseneze după aceste modele 
antice pentru a le forma ideea de frumos, care le va fi apoi 
de folos toată viaţa; înseamnă să-i distrugi dacă-i pui de la 
început să deseneze după natură... A mai adăugat că pentru 
pictori, în afară de basoreliefurile și statuile antice după care 
pot desena, ar trebui să existe si niște copii după pictorii al 
căror stil a avut calități deosebite.“? Atunci însă când par- 
curgem lista preferințelor lui Bernini privind sculptura 
antică, zărim cu uşurinţă că „vechile modele“ erau consti- 
tuite pentru el într-o serie prevalent elenistică, în care 
dinamismul si retorismul formei le fácea apte in vederea 
fertilizării lor în sens baroc: Pasquino, Torsul din Belvedere, 
Laocoon ... Se poate, de asemenea, observa o contradictie 
intre cone discursului academic și părerile exprimate 
cu alte prilejuri si notate apoi de C hantelou. În încheierea 
discursului de la Academie, el precizează că „trei lucruri sunt 


! Mare parte din teoretizările artistului, consemnate de Chantelou, 
vădesc concesiile lui Bernini făcute mediului şi gustului francez. Însăși 
aprecierea accentuată a lui Poussin ni se pare a fi un act mai degrabă 
diplomatic decât unul de credinţă. Acest conformism al artistului a 
fost observat si de Eleanor Dodge Barton, , The Problem of Bernini's 
Theories of Art“, in Marsyas, IV, 1945-1947, pp. 81-111. 

? Chantelou, 5 septembrie, ed. cit., pp. 311—513. 





necesare pentru a reuși în sculptură si în pictură: să vezi si 
să te obisnuiesti cu frumosul de timpuriu, să lucrezi mult 
si să primeşti sfaturi bune“!. Aceste trei comandamente 
(studiul Antichității — praxis-ul — dezbaterea artistică) sunt 
conforme spiritului academic.? Adevărata concepție a lui 
Bernini pare de aceea a fi cea exprimată ceva mai târziu şi 
notată de Chantelou la 11 octombrie: „Importante sunt trei 
lucruri: să priveşti în jurul tău, sà cauti a înțelege ce spun 
marii maestri si să practici arta fără încetare.“? Înlintuirea 
studiului naturii cu studiul modelelor antice si moderne si 
cu praxis-ul este mult mai caracteristică adevăratei 
fizionomii artistice berniniene. 

Felul în care Bernini se distanțează de modalitatea clasică 
de a concepe opera de artă iese clar în evidenţă atunci când 
se abordează problema „frumuseţii selective“: „Este un 
basm“ — spunea ar tistul — „ceea ce se povestește despre Venus 
din Crotona, si anume că Zeuxis ar fi plăsmuit-o îmbinând 
cele mai frumoase părţi ale unor fecioare diferite, căci, 
spunea el, ochii frumoși ai unei femei nu se potrivesc cu fata 
frumoasă a alteia. Tot astfel, o gură, si asa mai departe“*. 
Principiul clasic al „selecţiei“, expus pe larg în /deea lui 
Bellori, si cel al „combinării“ “părților conform „ideii de fru- 
mos“? sunt complet infirmate. Infirmarea nu se face însă 
în numele adecvării la datul natural, ci în cel al hiperbolizàrii 
lui în limitele ,verosimilului*: „El spunea că, atunci când 
faci portretul cuiva după natură, tot secretul stă în a sti să 
recunosti acea însușire care îi este proprie fiecăruia si pe care 
natura nu a dat-o altuia în afară de el, dar că trebuie să a egi 
una dintre însușirile frumoase si nu una dintre cele urâte. 





N. Pevsner, Academies of Art, Past and Present, ediția a Il-a, 
Da ( Capo Press, New York, 1373; pp. 67 şi urm. 
! Chantelou, ed. cit., p. 402 
* Baldinucci, ed. cit., p. 144. 
> G.P. Bellori, op. cit., ed. cit., vol. 1, pp. 54 și urm. 
* Baldinucci, ed. cit., p. 145. 


"E TETE ibidem, p. 314. 
2 C f. 


„Selecția“ vizează deci la Bernini o unică însușire a mode- 
lului: cea esențială. Aceasta va forma tematica expresivă a 
operei, iar „expresia“ — spunea el — „este sufletul picturii“). 
Procedeul abordează figura tipică barocă a hiperbolei. Aceasta 
avea un dublu sens. Bernini însuși amintește că „trebuie să 
alegi una dintre însușirile frumoase și nu una dintre cele urâte“. 
În spatele acestei observații se ascunde sensul negativ al hiper- 
bolei, cel are tinteste către urât: caricatura.“ | 

Cei care au studiat opera și gândirea lui Bernini s-au oprit 
adesea la problema genezei caricaturii, fără a sesiza însă că, 
din punct de vedere teoretic, ea este justificată (și aluziv pre- 
zentă) în pasajul mai sus citat. POT 

Metoda hiperbolizárii se opune însă „imitării ideii gl 
prin caracterul ei dinamic. Ea implică surprinderea însușirii 
esenţiale în desfăşurarea ei temporală. Metoda clasică im- 
plicá, dimpotrivă, fixarea datului natural în paradigma ideii. 
Esenţa, pentru Bernini, se află in re. Realitatea este supusă 
devenirii, ca atare forma artistică nu se va putea dispensa 
de luarea în consideraţie a dimensiunii temporale. Prin recu- 
noasterea dinamismului realului, artistul fundamentează 
teoretic necesitatea dinamismului formei. Din această cauză 
el va opta pentru o execuţie rapidă si îi va aprecia pe acei 
maestri din trecut la care prevala spontaneitatea execuţiei. 
Alteori, forma finită (si statică) i se pare mai putin intere- 
santă decât expresivitatea primară a eboșei: „Desenele 

marilor maestri erau, într-un fel, mai bune decât lucrurile 
îngrijite, făcute apoi după ele.“ 


! Chantelou, 74 iulie, ed. cit., p. 230. 

? Vezi Chantelou, 19 august (p. 282), 10 septembrie (p- 334) sau 
Baldinucci, ed. cit., p. 139: ,...A ştiut sá lucreze ca nimeni altul acele 
desene pe care le numim caricaturi sau schiţe sarjate, în care deforma 
în glumă, accentuând defectele vreunui chip, fără a stirbi însă ase- 
mănarea.“ 

? Vezi discuţia cu Chantelou, din 24 august (p. 297), în care Ber- 
nini pare de acord cá Leonardo da Vinci ar fi fost intrecut, datorità 
repeziciunii penelului, de către Correggio. 

* Chantelou, 6 iulie, ed. cit., p. 227. 

Mișcarea, la Bernini, este o problemă legată strâns de 
poetica „verosimilului“: „Când făcea portretul cuiva, nu 
voia ca acela să stea nemișcat, ci să se miste, să vorbească, 
deoarece în acest chip, zicea el, ieșea la iveală toată frumu- 
setea sa, iar el putea sá o reproducă aidoma, vrând să spună 
prin aceasta că, atunci când modelul stă nemișcat, nu este 
niciodată atât de asemănător cu sine însuși ca atunci când 
se află în mișcare, stare în care toate însușirile sunt ale sale, 
şi nu ale altuia, prilejuind astfel asemănarea portretului.“! 

Omul este deci el însuşi doar în mişcare. Modalitatea de 
existenţă a omului (și a întregii lumi reale) este dinamismul. 
Opera va fi o concretizare a fluxului ritmat al existenței. 
Problema fusese pusă deja — dar în alti termeni — de către 
Michelangelo. Numai că, în vreme ce la marii renascentisti 
dialogul formá—existentá se concretiza în obsesia imperativă 
a eternului, la Bernini — bomo barrocus — ea se va alcătui 
sub semnul neîndoielnicei conştiinţe a efemerului. 


În statuia lui David (il. 34), azi la Galeria Borghese, 
Bernini își face autoportretul simbolic.? El se închipuie sub 
trăsăturile poetului-războinic, ale artistului-luptător. În 
Renaștere (Donatello, Verrocchio, Michelangelo), figura lui 
David incarna triumful spiritului asupra forțelor malefice. 
El era un învingător: capul lui Goliat, la picioarele eroului, 
arăta că lupta s-a sfârșit. La Bernini ne aflăm în fata con- 
cretizárii plastice a unei noi acceptiuni a eroului: omul se 
luptă cu lumea. Nimic nu ne spune că în fata lui David s-ar 
afla uriașul Goliat. Putem presupune că eroul nu se luptă 
cu nimeni. Trupul lui se înşurubează în spaţiu, privirea este 
proiectată asupra unei indeterminate circumferinte. Imensul 
! Baldinucci, ed. cit., p. 145. Vezi si Chantelou, 4 septembrie, ed. 
cit., p. 309. 

? Vezi Baldinucci, ed. cit., p. 62; R. Wittkower, Gian Lorenzo 
Bernini. The Sculptor of the Roman Baroque, Phaidon, Londra, 1955, 
p. 182; Maurizio și Marcello Fagiolo dell'Arco, Bernini. Una intro- 
duzione al gran teatro del Barocco, Bulzoni, Roma, 1967, pp. 40-41. 

volum în plină desfășurare dinamică reia, în termenii 


sculpturii, tema cea mai dezbătută a fizicii epocii (Galilei): 
raportul dintre materie si energie, dintre masá si miscare. 
Expansiunea forţei în spaţiu, asa cum O exaltá Bernini, ne 
aratá cá, in baroc, problema formei nu mai este una a cen- 
trului, ci a orizontului. Concordanta intre artá si speculatia 
ştiinţifică a vremii apare cu claritate: „Toate lucrurile“ — 
spunea Torricelli — „fug de centru dintr-un instinct înnăs- 
cut... Principiul interior al lucrurilor constă în a le înde- 
părta de centru. Poate că le place să se dilate pentru a respira, 
ca să spun asa, în largul unei lumi mai spatioase: se poate 
observa că în răspândirea luminii, in emanatia razelor vizuale, 


în propagarea sunetului, natura se slujeşte întotdeauna de 


acele linii care poartă numele de divergente, si care, plecând 
dintr-un punct, se răspândesc mai departe... Nu am putut 
niciodată să găsesc un exemplu în natură în care răspândirea 
şi mişcarea să se facă prin linii convergente si centripete“". 

Raportul centru—orizont, calm rezolvat în monumentul 
lui Michelangelo, a depăşit, la Bernini, limitele oricărei solu- 
ţii antropocentrice renascentiste, căci orizontul lui Bernini 
(si cel al barocului) este elipsoidaP, iar reîntoarcerea înspre 
centru se traduce intr-un esec: elipsa nu are centra, ci centre. 
Weltanschauung-ul berninian avea, inevitabil, o tendință 
centrifugă. Întreaga epocă este de altfel dominată de obsesia 
cuceririi orizontului (vezi călătoriile geografice, studiile 
astronomice etc.). 

La Bernini, această cucerire capătă uneori aspectul trum- 
fului. În imediata apropiere a lui David îl putem astfel plasa 
pe Sfântul Longinus (il. 35), concretizare a unui moment 
de triumf-abandon. Un ,triumf* asupra infinitului si un 
abandon“ în infinit. Dar cum infinitul berninian este, si 


el, bipolar, triumful-abandon poate fi văzut si ca o sfásiere. 


! E. Torricelli, Della leggerezza, apud G. Getto, Barocco in prosa 
e in poesia, Rizzoli, Milano, 1969, pp. 438—439. 
? Cf. S. Sarduy, Barroco, Seuil, Paris, 1975, pp. 57 şi urm. 

Problema se complică atunci când artistul abordează 
plăsmuirea arhitecturală a spaţiului. Părăsirea cercului în 
favoarea elipsei! are de această dată implicaţii covârșitoare 
asupra spectatorului nevoit să se integreze într-un spatiu 
bifocal. | | 
| Psihologia omului baroc era probabil structurată tocmai 
în acest sens, de vreme ce nici unul dintre contemporanii 
artistului nu a perceput marea elipsă a Pieței San Pietro ca 
pe o erezie.? Programul ei este aproape un manifest al noii 
arhitecturi. Cele două focare pun sub semnul întrebării cen- 
tralitatea omului ptolemeic? Nici un spectator nu poate 
stăpâni spațiul pieţei dintr-un punct fix. El este constrâns 
să se miște, să devină el însuşi actor al acestei mari scene si- 
şi caută propriul centru într-un microcosmos descentralizat. 

Faţă de utopia clasică a stabilităţii, barocul instituie (ase- 
menca marilor epoci de răscruce) o neîncredere fundamentală 
în tot ce e siguranţă în structură. „Realismul“ barocului este 


| Baldinucci, ed. cit., p. 101: ,, …Inchipuind această mare construc- 
tie (Piaţa San Pietro — n.n.), el s-a folosit de forma ovală, depăr- 
tându-se astfel de planul lui Michelangelo.“ 

; * O opoziţie față de forma elipsoidală se creează în mediul francez 
şi constituie unul din temeiurile respingerii primului proiect berni- 
nian pentru Luvru, care este caracterizat ca „superb și magnific, cu 
excepţia ovalului din centru“ (Observations sur les plans et élévations 
de la facade du Louvre envoyés de Rome par le cavalier Bernin, 1664, 
apud L. Mirot, „Le Bernin en France. Les travaux du Louvre et les 
statues de Louis XIV“, in Mémoires de la société de l’histoire de Paris 
et de l'Ile de France, 1904, pp. 161—288). Bernini îşi asimilează cia 
franceză cu o abilitate de diplomat. Semnificativă în acest sens este 
discuția cu Nuntiul papal (Chantelou, 79 septembrie), care are aproape 
caracterul unei abjuràri: „...l-a chemat pe Cavaler și l-a întrebat dacă 
nu era adevárat cà biserica San Pietro era o constructie mai nobilà 
si mai desăvârșită decât Rotonda (Panteonul — n.n. ). El i-a ráspuns 
cu seninătate cá nu, deoarece cele mai desăvârșire forme sunt cele 
rotunde, pátrate, hexagonale, octogonale etc." (ed. cit., p. 353). 
| e Silvia Carandini şi Maurizio Fagiolo dell' Arco, L'effimero 
barocco. Strutture della festa nella Roma del’600, vol. II, Bulzoni 
Roma, 1978, p. 56. | 

unul ideologic. El se opreşte la întrebare, vizând (fără să 
poată însă atinge) Certitudinea. Nu e oare viața vis ? Lumea 
teatru ? Existenta o imensă voluta ? Cosmosul un capriciu ? 

Fiinţa — descoperă barocul — este insesizabila. „Omul 
este el însuși doar în mişcare“, spunea Bernini. Întreg ba- 
rocul stă sub semnul Artei Fugii.! In acest sens, paradig- 
matică pentru întreaga creaţie a lui Bernini devine statuia 
lui Apolo si Dafne (il. 36)? Problema lui Bernini nu mai este 
aici pur si simplu cea a formei, ci a transformării. Insesi- 
zabilul fiinţei nu implică doar spațiul si timpul, ci si materia. 
Raportul formà—materie statuează problematica barocă a 
metamorfozei. Forma devine. lar devenirea este o funcție 
a materiei. Forma sculpturală poate îmbrăca aparenţa omu- 
lui, a arborelui, a frunzei, a norului (Sfânta Tereza, il. 38), 
a flăcării (Sfântul Laurenţiu, Eneas si Anchises)... Intervine 
o intentionalitate plăsmuitoare a materiei, în cadrul căreia 
a fi om, arbore, frunză, nor, flacără — fiindul — îşi capătă 
sinonimia (si deci comuna secularitate) în metamortoza 
materiei. În sculptura lui Bernini, sinonimia fiindului, și deci 
capacitatea artistului de a crea în materie, este posibilă prin 
faptul că aceasta nu este decât în vulgara ei acceptiune pratra. 
În idealitatea ei, ea este aluat, ceară.” 

Aici intervine, desigur, dar în modul cel mai înalt, pro- 
blema tehnicii si a virtuozitàtii. Piatra cioplită devine piatră 
modelată. Limitele între sculptura „prin adăugire“ (per via 
del porre) şi sculptura „prin înlăturare“ (per forza di levare), 
fundament al intregii sculpturi renascentiste, se sterg. Este 

! Cf. H. Hatzfeld, Estudios sobre el barocco, ediţia a Il-a, Madrid, 
1973, p. 121. 

? Ibid., pp. 110 şi urm. E i ERE 

3 Cf. Baldinucci, ed. cit., p. 142: „(Bernini a avut) un spirit atât 
de puternic (încât a reuşit) să facă piatra atât de ascultátoare faţă de 
mână, ca si cum ar fi fost aluat sau ceară.“ Si Domenico Bernini, Vita 
del Cavalier Gio. Lorenzo Bernini..., Roma, 1713, p. 149: „Prin insu- 
şirea cea mai de pret a daltii sale, el a învins rezistența marmuru, pe 


care a făcut-o supusă, asemenea certi. 

însă evident cum, pentru Bernini, tehnica este garantia stăpâ- 
nirii lumii materiale în vederea plăsmuirii ei, şi nicidecum 
joc gratuit. Piatra devenită ceară este soliditatea devenită 
fluidă, este calda curgere a materiei răsucită și efemer învol- 
burată într-un anume „a fi“. Ceara ideală a lui Bernini este 
materia care îmbină realul solid al pietrei cu idealul fluid 
al metamorfozei. Există însă la Bernini tentatia extremă a 
abandonării oricărei soliditáti. Materia ideală, în acest caz, 
nu mai este ceara, ci apa.! Nu încape nici o îndoială că Ber- 
nini a fost atras de idealitatea maximă a apei ca materie 
sculpturală.? Nu întâmplător el a fost cel mai mare arhitect 
de fântâni al epocii. 

Metamorfoza pietrei în ceară și a cerii în apă aduce 
sculptura în pragul dizolvării ei totale. Ne putem de aceea 
întreba în mod legitim: ce se află după acest prag? Răspunsul 
vine firesc: deasupra formei-apă se află — lucru vizibil în 
întreaga creaţie berniniană — o paradigmă muzicală. Forma 
barocă model, forma-care-curge, este — s-a spus — muzica,” 


Bernini nu este totuși singurul artist baroc la care apare această 
problemă. Borromini, marele său rival, face şi el o „arhitectură de 
ceară“ (cf. F. Baldinucci, Notizie de’ professori del disegno da Cima- 
bue in qua, Florenta, 1773). 

! Pentru o integrare psihologică a fenomenului, a se vedea 
G. Bachelard, L'eau et les rêves. Essai sur l'imagination de la matière, 
José Coru, Paris, 1942, pp. 19 si urm. [vezi si Apa si visele: eseu despre 
imaginatia materiei, trad. de Irina Mavrodin, Univers, Bucuresti, 
1995 — n. ed.]: „Nu se va insista niciodată îndeajuns pentru a înţelege 
psihologia inconştientului creator în cadrul experienţei fluiditätii si 
maleabilitätii. În experimentarea aluatului, apa va apărea, în mod cert, 
ca materie dominantă. Spre ea se vor îndrepta visările noastre, atunci 
când vom beneficia, prin ea, de docilitatea argilei.“ A se vedea si 
H. Wölfflin, Renaissance und Barock, op. cit., p. 324 ( „Apa este ele- 
mentul preferat al secolului“), sau E. Battisti, L'Antirinascimento, 
Feltrinelli, Milano, 1962, cap. VI). 

? ,...Eu sunt un bun prieten al apelor; fac bine firii mele...“ 
(Chantelou, 37 iulie, ed. cit., p. 255). 

* O. Spengler, op. cit., I, 1, 16, pe urmele lui Nietzsche care în 
Menschliches, Allzumenschliches, 1,219, spunea: „Spiritul Contrareformei 

A-] descifra pe Bernini sub semnul exclusiv al muzicii poate 
părea însă abuziv. Mai semnificativ, și mai cert, ni se pare 


de aceea a fi faptul că plastica berniniană își caută (sau suportă) 
imperative extraplastice: ea va tinti într-un joc centrifug, 
tipic baroc, spre muzică, spre teatru, spre e discursul retoric. 

Guvernată de acest pr incipiu, arta lui Bernini se va înfă- 
tisa ca o metamorfozare a insesi genurilor artistice!: se rup 
limitele dintre sculptură, pictură, arhitectură, scenografie, 
teatru, muzică, joc al apelor. Acesta a fost, probabil, unul 
dintre motivele pentru care Nietzsche întrezărea la el o 
intentionalitate prewagneriană, cu toate consecinţele rela- 
tive: „Renumele de a fi dus de râpă muzica îi revine lui 
Wagner, așa cum Bernini şi-l păstrează pe acela de a fi dus 
de râpă sculptura.“ 


Arhitectura şi urbanistica devin şi ele manifestări ale unui 
nou tip de voinţă formală. Spaţiul urban este privit ca ma- 
terie maleabilă. Oraşul berninian nu respectă principiile 
urbanisticii clasice, ci se constituie ca un câmp de forte în 
care fiecare edificiu important are rolul unui nod al ten- 
siunilor spatiale: oraşul baroc (Roma) se opune atât celui 
clasic, cât şi celui de structură medievală, în care domneşte 
accidentalitatea. Contemplând Parisul de pe colina Meudo- 
nului, Bernini se lansează într-o diatribă de poetică urba- 
nistică: „A atras atentia că de acolo de sus, de unde ne aflam, 
Parisul se vede doar ca o adunătură de coșuri si seamănă 
cu un pieptene de dărăcit. A adăugat că Roma arată cu totul 
altfel, că se vede ici San Pietro, dincolo Capitoliul, apoi Palatul 
Farnese, Montecavallo, Palatul San Marco, Coloseumul, 


este spiritul muzicii gl (...). Muzica a fost Contrarenasterea 
în câmpul artei (...). Dacă muzica lui Beethoven ar muta din loc 
pietre, cred că ar irs acest lucru mai degrabă în stilul lui Bernini 
decât în cel antic.“ (Ultima propoziţie face parte din fragmentele 
postume.) 

! Cf. Baldinucci, ed. cit., p. 142 si R. Wittkower, Art and Architec- 
ture in Italy, 1600 to 1750, ediţia a II-a, Middlesex, et pp. 157-160. 

Palatul Cancelariei, Palatul Colonna şi multe altele semănate 
ici si colo, şi care-i dau măreție si o înfățișare falnicá si 
impunátoare.*! 

Câmpul de forte al orașului este domeniul în care artistul 
urbanist poate interveni cu propria-i intentionalitate plăs- 
muitoare: proiectează transplantarea Columnei lui Traian din 
For în Piaţa Colonna, pentru a o alătura Columnei anto- 
nine”, adaugă clopotnite Panteonului, iar la Paris pare dispus 
să culce la pământ jumătate din oras pentru a putea înălța 
noua clădire a Luvrului?. Deşi nu declară niciodată, Bernini 
ne lasă să înţelegem că face o urbanistică de ceară. Inciden- 
tal însă, biografii săi ne sugerează că artistul concepea arhi- 
tectura ca pe o problemă de mobilier urban: „Era obișnuit 
să depună tot atâta strădanie în a închipui un candelabru, 
ca în proiectarea unei preanobile clădiri.“* Dincolo de 
intuiţia timpurie a design-ului, acest pasaj justifică dinamis- 
mul urbanisticii berniniene: transplantarea Columnei lui 
Traian are valoarea mutării unui pion pe imaginarul esichier 
al oraşului. 

Există însă o diferență fundamentală între proiectarea de 
obiecte şi proiectarea urbanistică: aceasta din urmă este o 
problemă de modelare a spaţiului interior. Concepţia berni- 
nianá, tipic barocă, se va lovi, inevitabil, de cea tradițională, 
dominantă încă în mediul francez. Artistul critică, de pildă, 
poarta St. Antoine, care i se pare a fi „uşa unui cabinet“? 

Chantelou, 2 august, ed. cit., pp. 258—259. Critica berninianá 
a orasului mediev ali își gasește eet, cl asicist într -un text-sur 
priză: Discursul asupr. a metodei al lui Descartes. Aici însă apare soluţia 
unei ordini geometrice care se opune atât „haosului“ medieval, cât 
si tensiunii urbanisticii baroce. 

? [dem, 19 octombrie, ed. cit., p. 418. 

* Idem, 9 iunie, ed. cit., p. 20 

* Baldinucci, ed. cit., p. 146 (vezi si comentariul lui Jan Bialos- 
tocki, O istorie a teoriilor despre artă. Secolele X V— XX, trad. rom. 
de Anca Irina lonescu, Meridiane, Bucureşti, 1977, p p. 151) 

? Chantelou, 19 iunie. 


Principala preocupare a arhitecturii berniniene va fi fatada. 
Ea este locul de manifestare al interiorului arhitectural în 
contact cu exteriorul urban. Este locul în care interiorul 
devine exterior.! Spaţiul de manifestare al arhitecturii va 
fi — pentru Bernini — în mod precumpănitor exteriorul. 
Aceasta va fi originea adâncă a conflictului iscat în jurul 
proiectelor sale pentru noua aripă a Luvrului.? Bernini este 
preocupat de racordarea urbanistică a palatului, de raportul 
fațadei cu piaţa, cu Sena, cu Parisul. Colbert e preocupat 
de aspectul și comoditatea interiorului”, de împărțirea apar- 
tamentelor, de funcţionalitatea oficiilor. Pentru Bernini, în 
mod declarat, arhitectura nu este o problemă de functio- 
nalitate, ci una de pură modelare a spaţiului: „Spunea că 
însușirea cea mai de pret a unui artist nu era aceea de a face 
cládiri frumoase si comode, ci de a inventa felurite chipuri 
in a se sluji de puţin, de părțile rele și neadaptate necesități, 
de a face lucruri frumoase, în așa fel încât acest neajuns să 
devină folositor într-o asemenea măsură încât, de n-ar fi 
existat, ar fi trebuit inventat.“* Arhitectura este deci dome- 


! Este de notat faptul că în momentul sosirii lui Bernini la Paris 
limba franceză nu poseda încă un cuvânt apt pentru a desemna con- 
ceptul de „faţadă“. A se vedea în acest sens remarca lui Lalanne la 
prima ediție a Jurnalului lui Chantelou (Gazette des Beaux-Arts, 
vol. 16, 1878). 

2 Geneza posibilă a conflictului a fost intuitá de către Benedetti 
cu mult înainte ca acesta să izbucnească. În scrisoarea sa din 24 iunie 
1664, care însoțea primul proiect berninian, el îi scrie lui Colbert: 
„Așa cum Excelenţa Voastră va putea să vadă, ideea lui Bernini este 
singulară și cred că nu există în Europa un palat cu o asemenea arhi- 
tectură. El nu s-a extins către curtea interioară, deoarece crede că 
partea cea mai nobilă este cea a fațadei, unde va trebui să se afle si 
apartamentul regelui“ (apud Mirot, op. cit., p. 178). 

3 „Coloanele fațadei (este vorba despre al doilea proiect berni- 
nian — n.n.) îl înspăimântau pe Colbert, care le considera dispro- 
portionate si prea mari: mai mari decât înseși cele de la San Pietro“ 
(vezi Mirot, op. cit., pp. 187—192). 

* Baldinucci, ed. cit., p. 148. 

niul predilect de manifestare al poeticii „dificultății rezol- 
vate“!. Materia arhitecturală este maleabilá, dar rezultatul 
va fi cu atât mai important cu cât modelarea a pus probleme 
mai „dificile“?: „Cine vrea sá se convingă de ceea ce stie cu 
adevărat un om, trebuie să-l pună în fata celor mai mari greu- 
táti.* Exemplul cel mai spectaculos al învingerii ostilitätii 
condiţiilor spatiale impuse este Scara Regală (il. 40) din Vatican, 
„cea mai dificilă lucrare pe care a făcut-o vreodată“?. „El 
spunea despre această scară că era lucrul cel mai puţin rău 
din câte făcuse, şi acest fapt putea fi văzut de oricine o com- 
para cu felul în care se înfățișa ea mai înainte. Mai spunea 
că felul în care s-a hotărât să sprijine zidurile a fost cea mai 
mare îndrăzneală a sa, atât de mare, încât, dacă înainte de 
a se fi apucat de o asemenea lucrare ar fi găsit-o undeva 
descrisă de către altcineva, el nu i-ar fi dat crezare.“ 

„Dificultatea“ poate fi deci reală sau imaginară. Impor- 
tant este rezultatul stăpânirii ei, senzația de „incredibil“, 
„uimirea“. 

Există însă un caz în care Bernini, maestrul demon- 
stratiilor de forță, este învins de „dificultate“: Luvrul. 


! Cf. Maurizio si Marcello Fagiolo dell'Arco, op. cit., pp. 35 si 
urm. 

? Desigur, „dificultatea“ nu este doar o problemă a arhitecturii: 
„Cavalerul mi-a mărturisit că ar dori foarte mult ca, atunci când va 
veni regele, să-i atrag atenţia asupra acelor suvite pufoase care se 
disting atât de clar la bust de restul părului, si care sunt atât de greu 
de realizat în marmură“ (Chantelou, 3 septembrie, ed. cit., p. 306). 

! Chantelou, 9 octombrie, ed. cit., p. 392. 

* Baldinucci, ed. cit., p. 101. Vezi si M. Birindelli, La machina 
beroica. Il disegno di G.L. Bernini per Piazza San Pietro, Università 
degli studi di Roma, Instituto di fondamenti dell'architettura, Roma, 
1980, pp. 63 şi urm. 

? Baldinucci, ed. cit., p. 102. Vorbind despre Scara Regală, Milizia 
renunţă la tonul său incisiv, pentru a recunoaște că aici Bernini „a 
convertit defectele locului în frumusețe“ (Principi dell’architettura 
civile, I, IV, V). Despre importanţa Scării Regale în cadrul poeticii 
berniniene, cf. E. Panofsky, Die Scala Regia, op. cit. 

Reședința regilor Franţei face însă parte, irevocabil, din 
istoria arhitecturii baroce. Chiar dacă, formal, construcția 
se termină printr-un eşec al noului spirit şi cu izbânda ten- 
dintelor clasicist-conservatoare, conceptele vehiculate în 
jurul ridicării noii aripi sunt concepte baroce: măreție, fast, 
splendoare, risipă. Încă de la prima întâlnire dintre Bernini 
şi rege, noua clădire este plasată sub semnul superlativului 
şi al hiperbolei: „Referindu-se la clădirea Luvrului, Bernini 
a spus: «Sire, am văzut palate de împărați, de papi si de 
prinți domnitori aflate în drumul meu de la Roma la Paris, 
dar pentru un rege al Franţei, un rege al zilelor noastre, 
trebuie construit ceva măreț si mai impunător decât toate 
acestea. » Apoi, întorcându-se către cei care făceau cerc în 
jurul regelui, a adăugat: « Nici nu vreau să aud de un lucru 
lipsit de măreție. »*! 

Măreţia şi risipa nu sunt însă concepte vehiculate doar 
de către Bernini, ci comune întregii ambiante franceze: pentru 
Chantelou, Luvrul este „lucrarea cea mai îndrăzneață si care 
face cea mai mare vâlvă din lume*?. Proiectul lui Bernini 
este „plin de nobleţe si foarte impunător“; „Luvrul va fi 
cea dintâi clădire din lume în ceea ce priveşte dimensiunile 
si cheltuiala“*; „(regele a spus) cá în materie de bani nu se 


5 


va face nici o economie“? etc. 


Risipa berninianá nu privește doar materialitatea operei, 
ci și resursele ei ideatice. Artistul baroc este un depozit de 


© Tn procesul 


idei, gata oricând să-și deschidă porțile 

! Chantelou, 4 iunie, ed. cit., p. 192. 

2 Idem, 7 septembrie, ed. cit., p. 322: 

! [dem, 2 iulie, ed. cit., p. 224. 

' [dem, 2 august, ed. cit., p. 257. 

2 Ge 4 iunie, ed. cit., p. 192. 

9 Cf. i . Félibien, L'7dée du peintre parfait, Londra, 1707, p. 4: 
HEN di — n.n.) se slujeste de memorie ca de un vas în care 
păstrează Ideile care i-au venit; apoi le alege cu ajutorul rationa- 
mentului şi face din memoria sa o EEN pe care o poate deschide 


la nevoie.“ 

proiectării — spune Bernini — artistul „trebuie să se gân- 
dească întotdeauna la un înţeles adevărat sau la o semnificatie 
care să trimită la ceva înalt (...) adevărat ori inchipuit*!. 
Intelegem astfel mai bine ușurința cu care Bernini elabo- 
rează, unul după altul, proiectele Luvrului. Primul dintre 
ele se înfăţişează ca o „sacră reprezentatiune" a puterii regale, 
dominatá de triumful coroanei asupra corpului central si 
de braţele laterale in contracurbă învăluitoare: o replică laică 
a simbolisticii Pieței San Pietro? Cel de-al treilea proiect 
devine un monument care aspiră la condiția eternă a naturii. 
„Palatul ridicat pe o stâncă“ este un concetto cu dublu sens: 
semnificaţia formală instaurează triumful ordinii (etajele 
superioare) asupra haosului (baza); semnificația morală 
vizează simbolistica „stâncii virtuţii“, lăcaş al Regelui-Soare. 

Dar spaţiul simbolic prin excelenţă în care operează 
Bernini nu este Parisul, ci Roma.* O polarizare a sensurilor 
intervine însă si aici: Roma este locul de manifestare a puterii 
Bisericii şi a puterii statului. Roma este Orașul. Pentru 
Bernini, ea va fi spațiul concretizàrii celor mai „ingenioase“ 
exerciţii ale imaginaţiei (Bernini este făcut pentru Roma și 
Roma pentru Bernini, obișnuia să spună papa Urban VIIP, 
spaţiul î în care puterea imaginației face posibil armistitiul 
între temporal şi etern, spaţiul în care, prin intermediul 
Persuasiunii, Ipoteza tinde să devină Certitudine. 

Intr-un anumit sens, Roma berninianà este singurul Oras 
Imaginar realizat. 


! Baldinucci, ed. cit., p. 69. 
? Fagiolo dell'Arco, op. cit., p. 246. 
> Cf. C. Brandi, La prima architettura barocca, Pietro da Cor- 
tona Borromini- Bernini, Laterza, Bari, 1970, p. 169. 
Cf. G.C. Argan, Storia dell'Arte Italiana, op. cit., vol. III, p. 
Baldinucci, ed. cit., p. 65. 

3. Note pentru o tipologie 
a artistului baroc 


„Noi toţi“ — seria Nietzsche — „în măsura în care suntem 
încă oameni moderni, suntem oarecum oameni berninieni“!. 

Ce este „omul berninian“ ? Cel pentru care profunzimea 
nu capătă sens decât atunci când se proiectează pe o supra- 
fată: cel pentru care modul definitoriu de manifestare este 
fatada: cel care isi concepe exercitiul creator si propria-i 
fiintare exclusiv în raport cu celălalt. 

A-l descifra pe Bernini, cu orgoliul său, cu ostentatia si 
cu lipsa lui de măsură, înseamnă a descifra un edificiu baroc. 


„Cavalerul Bernini este un om de talie mijlocie, dar bine 
făcut, mai degrabă slab decât gras și cu o fire numai foc. 
Figura sa aduce cu cea a unui vultur, mai ales datorită 
ochilor ( ...). Se poate spune cà are unul dintre cele mai 
frumoase spirite pe care natura le-a plăsmuit vreodată; 
pentru că, fără să fi studiat, are aproape toate însușirile 
pe care le dau cuiva științele. Altminteri, are o memorie 
bună, o imaginaţie vie și sigură, iar judecata lui pare 
limpede şi sănătoasă. Este un povestitor foarte bun si are 
un talent deosebit de a exprima totul prin vorbă, mimică 
şi gesturi, reușind să creeze imagini la fel de plăcute ca 
cele pe care marii pictori au ştiut întotdeauna să le obțină 
cu ajutorul penelului. De aceea, fără îndoială, a reușit atât 


de bine în comediile pe care le-a scris. 2 
(Chantelou) 


„Vârsta înaintată si marea faimă de care se bucura îi dă- 
deau şi mai multă încredere de sine. Avea mintea ascuţită 
si strălucitoare si un mare dar de a se pune în lumină. 
! Fr. Nietzsche, Menschliches, Allzumenschliches, L 219 (fragment 


postum). 
2 Chantelou, 6 iunie, ed. cit., pp. 192-193. 

Vorbea bine, presărându-și tot timpul cuvântările cu 


ee 


sentinţe, parabole, istorioare și vorbe de duh. 
(Ch. Perrault) 


„Era pátimas în fapte si stia să convingă ușor cu vorba.“? 
(Baldinucci) 


Chantelou ni-l descrie pe Bernini ca pe un homo thea- 
tralis, Baldinucci îi surprinde pathosul retoric, Perrault 
discursivitatea supraîncărcată. 

Bernini stie „să se exprime“, „să se pună în lumină“, „să 
convingă“. Artistul baroc știe să se arate. Tipologia sa se 
opune celei a artistului manierist, dominat de claustrare, de 
autocenzură. Pentru omul baroc, „a părea“ este mai impor- 
tant decât „a fi“. „Fă și fă să apară“, îndemna Graciân, într-o 
celebră maximă a Oracolului manual: „Lucrurile nu trec drept 
ceea ce sunt, ci drept ceea ce par. A valora ceva și a ști s-o 
arăţi înseamnă a valora îndoit: ceea ce nu se vede e ca si cum 
n-ar fi (...). Exteriorul bun e cea mai bună recomandare a 
desăvârşirii lăuntrice.“? 

Dialectica interior—exterior se va concretiza într-un nou 
ideal existenţial“ care, dincolo de denumirea sa convențională 
(il discreto, l’honnéte homme...) ascunde un sâmbure profund 
de teatralitate. 

„Lumea e o comedie!“ (El mond non Pe altr ch'una 
comedia!) exclamă Graziano, autoportretul scenic al lui 
Bernini in Fântâna Trevi? A trăi înseamnă, în veacul al 
XVII-lea, a te conforma unui joc al fictiunilor. Artistul vremii 
este înainte de toate un actor.* 


! Ch. Perrault, op. cit., p. 79. 

? Baldinucci, ed. cit., p. 136. 

* Baltasar Gracián, Oracolul manual și arta prudentei, trad. rom. 
de S. Mărculescu, Minerva, Bucureşti, 1975, p. 56. 

* Cf. A. Duţu, Eseu în istoria modelelor umane. Imaginea omului 
în literatură si pictură, Editura Științifică, București, 1972, pp. 171 si urm. 

5 C. d'Onofrio, op. cit., p. 66. 

* A se vedea in acest sens fenomenologia „actorului“, descrisă de 
E. Papu, op. cit., vol. I, pp. 59 si urm., si vol. II, pp. 127 si urm. 

Histrionismul lui Bernini se manifestă atât în elementele 
de cronică însemnate de Chantelou, cât și la nivelul general 
al biografiei sale, asa cum reiese din Viata pe care i-o închină 
Baldinucci. Artistul îşi construieşte cu minutie propriul său 
personaj. Mitul precocitátii berniniene este, desigur, o crea- 
tie a artistului însuşi. El susţine că ar fi sculptat statuia 
Sfântului Laurenţiu şi pe cea a lui Eneas și Anchises la 15 ani 
(de fapt 21); pentru Apolo si Dafne recunoaște 18 ani (de 
fapt 24-26) etc.' 


Din toate aceste exemple se poate desprinde o singură 
certitudine: în epoca barocă nu doar Opera, ci ŞI Artistul 
trebuie să provoace meraviglia. A rtistul tinde să devi nă un 
personaj uimitor: la limita dintre incredibil si verosimil. 

Dar ar fi poate nedrept să-l găsim pe Bernini singur res- 
ponsabil al automistificării sale. Impostura pare a fi acum 
„o figură de stil“ în cadrul spectacolului existenței. Plăcerea 
fictiunii, nevoia de mit aparţine în primul rând publicului. 
Acesta e gata să-și construiască si să-şi demoleze idolii. Pen- 
tru prima oará în istoria artei, succesul priveşte poate mai 
mult persoana artistului decât propria-i operă. Vieţile lui 
Vasari erau, e drept, pline de .triumfuri* închinate mari- 
lor fapte de artă — începând cu Fecioara din Borgo Allegri 
a lui Cimabue şi terminând cu tavanul Capelei Sixtine, dar 
niciodată exaltarea operei nu se confundă la el cu exaltarea 
artistului. Să-l citim însă pe Baldinucci: „(Bernini) a fost 
însărcinat să facă grupul infátisándu-l pe tânărul Apolo cu 
Dafne în clipa în care aceasta se transformă în dafin (...). 
Imediat după ce lucrarea a fost terminată și arătată, vestea 
i s-a răspândit atât de repede, încât întreaga Romă a alergat 
să o vadă, ca pe o minune, iar tânărul meşter, care nu împli- 
nise încă optsprezece ani, atrăgea spre sine privirile tuturor 
e Vi Baldinucci, ed. cit, p. 63; Chantelou, 5 august şi 
comentariul lui C. d'Onofrio, Roma vista da Roma, Liber, Roma, 

1967, pp. 104 şi 432-438. 

când se plimba prin oras si unii îl priveau, iar alții îl arătau 


cu degetul ca pe o minune.“ 

Interesul pentru artist ca persoană face din baroc prima 
mare epocă a vedetismului.? Artistul devine o formă supusă 
contemplării publice: „Prin locurile prin care trebuia să treacă 
Bernini, s-a năpustit vestea sosirii sale, astfel încât se goleau, 
ca să spun așa, orașele, din dorinţa fiecăruia de a-l vedea, 
fapt pentru care el a spus, glumind, că avea impresia trecerii 
unui elefant.“ „Atât se vorbea peste tot despre el, încât 
Bernini obişnuia să spună că ultima modă a Parisului deve- 
nise cavalerul Bernini.“* „Onorurile făcute cavalerului 
Bernini sunt un lucru incredibil.“ 

Viaţa lui Bernini (și — după cum se va vedea — moartea 
sa de asemenea) stă sub semnul spectacolului. Momentele 
culminante ale arătării sunt cele în care artistul se rapor- 
tează la formă: „Cardinalii şi principii“ — ne spune Baldi- 
nucció — „obișnuiau să vină pentru a-l vedea lucrând“. 
Şedinţele de lucru la bustul lui Ludovic XIV (il. 41) au 
caracterul pregnant al unor reprezentatii publice, percepute 
de curtea franceză drept adevărate comedii: „Regele a intrat 
în atelier și cavalerul a început să lucreze, privindu-l din 
diferite unghiuri, de sus în jos, dintr-o parte, de aproape şi 
de departe. Unora dintre tinerii seniori de faţă, pentru care 
acest fel de a lucra era ceva neobisnuit, le venea foarte tare 
să râdă văzându-l pe Cavaler cum se uită în atâtea feluri şi 
atât de agitat: Regele însuși abia se putea stápáni."" Odată 
cu plecarea regelui, cortina cade: „Cavalerul s-a trântit pe 

! Baldinucci, ed. cit., p. 63. 

? Cf. Rudolf si Margot Wittkower, Künstler Aussenseiter der 
Gesellschaft, Kohlhammer, Berlin- Kóln- Mainz, 1965, pp. 259 si urm. 

' Baldinucci, ed. cit., p. 112. 

* Ibidem, p. 113. 

? Ch. Perrault, op. cit., p. 137. 

6 Baldinucci, ed. cit., p. 137. 

" Chantelou, 14 august, ed. cit., p. 275. 


un scaun, spunând ca de obicei că atâta pierdere și risipă 


de inteligență îl dădeau gata.“! 


Spaţiul atelierului devine, în epoca barocă, locul privi- 
legiat al unui spectacol care fascineazá si intrigă: spectacolul 
formării. În acest spaţiu, artistul este — în același timp — 
regizor, actor si spectator. În contact cu forma, artistul devine 
o reprezentare. Velăzquez (în Las Meninas) sau Vermeer 
din Delft (în Atelierul) au dat acestei teme baroce soluții 
de o profunzime exemplară. 

Reprezentarea capătă însă acum puteri atât de mari, încât 
iradiază nu numai asupra celui ce o organizează, ci și asupra 
celui care o contemplă. Privitorul — şi el — face parte din 
spectacolul formei: Extazul Sfintei Tereza (il. 37, 38) este 
o dublă reprezentare: contemplám atât statuia, cât si spec- 
tatorii impietriti ai scenei. Dar spectatori suntem si noi, lar 
dacă ne va bântui măcar o clipă gândul propriei noastre îm- 
pietriri, vom realiza, fără gres, că din dublă reprezentarea 
barocă a devenit infinità?. 


Cel mai impregnat de teatralitate dintre toate episoadele 
biografiei berniniene este cel al călătoriei în Franţa. Curtea 
lui Ludovic XIV oferea prilejul unui spectacol neîntrerupt.” 
Toate actele vieţii de curte, de la scularea și până la culcarea 
Regelui-Soare, se inlántuie în ritmul „reprezentării“. Viaţa 

! Idem, 21 august, ed. cit., p. 282. 

2 Paradigma teatrală a existenţei este clar indicată de Bernini in- 
tr-una dintre comediile sale: „Odată“ — spune Baldinucci — „a închi- 
puit un epilog care se desfășura în două săli de teatru, iar în fiecare 
dintre ele se afla lumea care asista la reprezentaţie. Cei care erau în 
adevăratul teatru, adică persoanele cele mai cunoscute și demne de 
stimă, se vedeau întruchipate, cu măști atât de fidele, în teatrul celălalt, 
încât era o uimire generală. O scenă se vedea din faţă, iar cealaltă din 
spate, şi fiecare își juca rolul său“ (ed. cit., p. 152). 

3 Vezi La Bruyere, Caracteres, VIII (De la Cour). [Vezi şi Carac- 
terele sau Moravurile acestui veac, trad. de Aurel Tita, Editura pentru 
Literatură, Bucureşti, 1966 — n. ed.] 

de curte se desfăşoară sub semnul aparentei amăgitoare: 
„Fiecare isi compune câte o figură si câte o înfăţişare exte- 
rioará pentru a părea aidoma cu ceea ce dorește să se creadă 
despre el. Astfel, se poate spune că întreaga lume nu e alcă- 
tuită decât din infátisári.*! l 

Incă din vremea lui Ludovic XIII, un Nicolas Faret? 
susținea că l’honnête homme „trebuie să ştie să se prefacă, 
trebuie să stie să se ascundă“ (il sçaura feindre, il sçaura 
deguiser). lar Georges Brossin de Méré? era de părere că 
„în viaţă trebuie să fii un bun actor: să priveşti ceea ce faci 
ca şi când ar fi o comedie și să-ţi închipui mereu că joci rolul 
unui personaj de teatru“. 

Colbert, Nuntiul papal, abatele Butti, Charles Perrault 
sunt cu totii surprinsi de Chantelou ca interpreti ai unui 
rol: ca măşti. Colbert, in special, incarneazá știința perfectă 
a disimulării, necesară oricărui bonnéte homme: „A venit 
să-l vadă pe Cavaler și, intrând în atelier, a luat o figură zâm- 
bitoare si deschisá“*; „L-a primit pe Cavaler cu o figură 
veselà*?; „Puțin după aceea a apărut si dl Colbert cu 
figura zâmbitoare pe care o ia întotdeauna când vine la 
Cavaler*$ etc. 

Nu întâmplător întreg spaţiul interior al Luvrului capătă, 
în proiectul lui Bernini, aspectul unui imens teatru.” 

Dialogul dintre Bernini și Regele-Soare depășește însă 
hotarele unei teatralitáti imediate. Sfera concretizării sale 

! La Rochefoucauld, Maximes, 38. [Vezi si Maxime si reflecţii, trad. 
de Aurel Tita, Minerva, Bucureşti, 1972 — n. ed.] 

? L’honnéte homme ou l'art de plaire à la Cour, Paris, 1630. 

à Le commerce du monde (postum). Referirile la Faret si de Méré 
ne-au tost prilejuite de J. Rousset, La littérature de l’âge baroque 
en France. Circé et le paon, editia a IV-a, J. Corti, Paris, 1954, p. 224. 

* Chantelou, 6 august, ed. cit., p. 262. 

? Idem, 30 august, ed. cit., p. 300. 

* Idem, 12 septembrie, ed. cit., p:337: 

7 Idem, 12 august, ed. cit., p. 272. 

este cea a superlativului si a biperbolei: „cel mai mare mo- 


narh“ — „cel mai mare artist“. 

Ludovic XIV se definise el însuși ca hiperbolă, ca trop 
baroc. Oare ce altceva dacă nu o sinteză între „stilistică“ şi 
„politologie“ este celebrul PEtat c'est moi? 

Comportamentul lui Bernini nu e mai puţin hiperbolizant. 
Chiar dacă nu au fost rostite vreodată, cuvintele-emblemă 
ale prezenţei lui Bernini la Paris nu puteau fi decât o replică: 
L'Art ? C'est moi! 


Apare acum, mai evident ca oricând, caracterul nou al 
artei baroce: cel de instrument al puterii. Faptul se poate 
descifra la mai multe niveluri: arta poate fi un instrument 
al puterii artistului, dar poate deveni — prin consimţământul 
si cu concursul său — un instrument al puterii seculare sau 
ecleziastice.! | 

Unul dintre aspectele cele mai singulare ale artei lui 
Bernini — caricatura — poate fi înţeles în justa sa semni- 
ficatie doar în această lumină. Caricatura este o armă? Ea 
pătrunde în însuşi miezul teatralitátil baroce. Cu semnul 
negativ însă: ca demascare. Puterea imaginii poate trans- 

! Astfel, în momentul accidentului produs de construirea uneia 
dintre clopotnitele de la San Pietro, contemporanii realizează că 
Bernini concentrase în mâinile sale toate marile comenzi ale papa- 
litàtii, „ca si cum acest oraș, bogat dintotdeauna în artisti măreț, ar 
fi devenit dintr-odată un ogor desert si neroditor“ ( Baldinucci, ed. 
cit., p. 85). Fr. Haskell, Mecenati e pittori. Studio sui rapporti tra arte 
e società italiana nell'età barocca, Sansoni, Florenţa, 1966, p. 44, 
observá cá prestigiul de care se bucura Bernini era un »prestigiu al 
puterii“ si nu mai păstra nimic din „mistica adoratie" de care se bucu- 
rase Michelangelo: „O carieră artistică la Roma ar fi fost extraordinar 
de dificilă fără sprijinul său.“ | 

? Vezi in acest sens episodul relatat de Chantelou (19 august, ed. al. 
p. 281) în care Bernini îi ameninţă pe curtenii lui Ludovic XIV că 
le va face caricatura. Despre caracterul „agresiv“ al caricaturii, vezi 
E. Kris, Ricerche psicoanalitiche sull’arte, Einaudi, Torino, 1967, 


^ a S LIA. 3 1 08 _9NN 
pp. 169-184 (in colaborare cu E. Gombrich) și pp. 185-200. 

forma caricatura într-o figură a damnatiunii.! Semnificativ 
este faptul că Bernini nu-și face niciodată propria-i carica- 
tură. Artistul nu poate căpăta decât înfățișări măgulitoare: 
David, Sfântul Laurenţiu ... Si totuşi, problema autodam- 
nării se pune cu acuitate. Fiind însă vorba de sine și nu de 
celălalt, registrul abordat devine dintr-odată de o nespusă 
gravitate. Ipoteza damnatiunii nu se va traduce în caricatură, 
ci în însuși monumentul Sufletului blestemat (il. 39). Puterea 
artistului nu se va mai limita la simpla „încondeiere“. Sufle- 
tul blestemat nu este o caricatură, ci rod al unui „exercițiu 
spiritual“: artistul „se închipuie“ în ipostaza cea mai teribilă 
a soteriologiei contrareformiste. Fixarea „închipuirii“ în 
piatră are în vedere exorcizarea. 

Sufletul blestemat datează din prima tinereţe a artistului, 
iar funcţionalitatea operei ca receptacul al Ipotezei Negative 
pare a garanta desfășurarea normală a unui traiect existențial 
care stà sub semnul gloriei seculare. În ultimii ani ai lui 
Bernini se poate însă nota o recrudescentá a problematicii 
religioase. Ştim de la Chantelou? că artistul avea ca lecturi 
preferate, în momentul călătoriei la Paris (1665), pe Ignatiu 
de Loyola (Exercitii spirituale) si pe Thomas a Kempis 
(Imitatio Christi). Biografii săi — Baldinucci în primul 
rând — remarcă existenţa unei cotituri importante în spiri- 
tualitatea artistului în ultima parte a vieţii: „A început să 
se poarte mai mult ca un om al bisericii, decât ca un mirean, 
dând dovadă de asemenea porniri sufletești, încât ar fi putut 
adesea să fie obiect de admiraţie pentru cei mai desávársiti 
călugări. El se gândea întruna la moarte, despre care avea 
adesea lungi convorbiri cu părintele Marchesi... 


= cor PETER TE 
Lucrul se pare, fusese intuit deja de Ronsard: Qu'il craigne ma 


fureur! De l'encre la plus noire/ Je lui veux engraver les faits de son 


histoire/ D'un long trait sur le front, puis aille où il pourra/ Toujours 
entre les yeux ce trait lui demeurera. 

? Chantelou, 27 august, ed. cit., p. 288. 

" Baldinucci, ed. cit., p. 132. 


Semnificativ pentru mentalitatea barocă este însă faptul 
că apropierea morţii prilejuieste o recrudescentá a teatra- 
litátii. Moartea este văzută ca un ultim spectacol. Ea necesită 
o pregătire atentă și „repetiţii“ adecvate!: „El obișnuia sá 
spună că acel ultim prag era greu de trecut pentru oricine, 
căci pentru oricine el era ceva cu totul nou. De aceea își 
închipuia adesea că moare, pentru a putea, cu ajutorul acestui 
exerciţiu înselàtor, să se obisnuiascà si să se pregătească în 
vederea bătăliei adevărate.“? 

Episodul sfârșitului, așa cum ni-l descrie Baldinucci, pare 
o retráire in extremis a marilor modele berniniene: Extazul 
Sfintei Tereza, Moartea Preafericitei Ludovica. Cititorul de 
azi nu poate avea decât un sentiment de barocă uimire atunci 
când parcurge relatarea biografului. „A sosit apoi vremea 
(...). Gândul neîntrerupt, pe care încă din timpul vieții îl 
avusese faţă de acel prag, îi insuflase, cu multi ani înainte 
de a muri, o idee, şi anume aceea de a-i împărtăși părintelui 
Marchesi, pe care-l dorea de faţă în acele clipe, tot ceea ce 
i s-ar fi părut demn de a fi reţinut. Şi cum se temea că s-ar 
putea întâmpla, cum s-a şi petrecut de fapt, să nu mai fie 
în stare, în acea situaţie, de a se folosi de voce, el a vrut ca 
părintele Marchesi să fie ţinut la curent prin gesturile si 
mişcările pe care s-au înțeles să le facă, drept semn a ceca 
ce se petrece înlăuntrul sufletului său. Și a fost un lucru de 
uimire cum în timpul bolii, nemaiputând vorbi decât prin 
bâlbâieli, din cauza aprinderii pe care o suferise la cap, 
pierzând în cele din urmă graiul din pricina unui nou atac, 
el s-a făcut tot timpul înţeles de părintele Marchesi, care i-a 


! Pentru influenţele suferite de Bernini din partea celebrului text 
medieval Ars Moriendi (reactualizat în veacul al XVII-lea, în special 
prin versiunea lui Roberto Bellarmino, De arte bene moriendi, 1620), 
a se vedea Irving Lavin, „Bernini's Death“, în The Art Bulletin, 1972, 
LIV, nr. 2, pp. 159—186. 

? Domenico Bernini, op. cit., pp. 169 si urm. 





dat mereu răspunsuri atât de potrivite, încât acestea au reuşit 
să-l indrume, într-o desăvârşită liniște, către sfársit.*! 

Spectacolul de pantomimă funebră pe care ni-l descrie 
Baldinucci pare a dezvălui latura extremă a teatralitàui 
baroce: nu se poate muri „oricum“. Un creator de forme 
pentru care „lumea e o comedie“ trebuie să moară în inte- 
riorul aceleiași structuri scenice. Moartea lui Bernini — spune 
Baldinucci — „a fost un lucru de uimire“ (fu cosa mirabile). 

Moartea — în baroc — trebuie să aibă un sens. Ea nu poate 
fi acceptată ca un eveniment amorf, neutru. Astfel, Incomu- 
nicabilul prin excelență, evenimentul a-semantic, privativ 
de sensuri, este reprezentat în ultimele sale valenţe comuni- 
cative. Moartea ca spectacol nu este decât urmarea con- 
centrării imaginației asupra Ipotezei Mântuirii. 

Jocul de-a moartea și jocul cu moartea fac din baroc o 
epocă a formei tensionate, într-o înspăimântătoare expan- 
siune.? Forma barocă nu poate fi concepută și nu poate fi 
înţeleasă fără apelul la topos-ul fragilitátii vieţii omenești si 
la cel al inexorabilitàtii trecerii timpului. Hiperbolizarea 
formei baroce ascunde de fapt conștiința unei absente. Pre- 
zenta abuzivă a formei implică (s sau este pricinuită de) dis- 
paritia omului. „Stăpânul ceresc“ — se plânge un poet al 
vremii — „mi-a lăsat în locul ființei doar zgomotul de a fi fost3, 

Aceasta este poate cheia cea mai potrivită pentru a pă- 
trunde în universul baroc. 


! Baldinucci, ed. cit., pp. 133-134. 

2 Cf. A. Chastel, „Le Baroque et la mort“, acum in Fables, Formes, 
Figures, I, Flammarion, Paris, 1978, pp. 205-236. 

! Jean Oger Gombauld: Le Monarque céleste/ Ma laissé pour tout 
étre un bruit d'avoir été. 

Melancolia Il. 
Eseu despre poetica şi simbolica 
lui Georges de La Tour! 


La mai bine de o jumătate de veac de la „redescoperirea“ 
sa şi la câteva decenii de la consacrarea definitivă printre 
stelele de primă mărime ale veacului al XVII-lea, creația lui 
George i a Tour rămâne încă dominată de incertitudini 
seg pasă A care riscă să facă din pictorul loren — s-a spus — 
un etern mister. a 

Mai întâi par adoxul biografie-operà. Ce legătură „firească“ 
poate exista între „numitul La Tour, care e urât de toti locui- 
torii din pricina numărului mare de câini pe care -i creşte 
(...), ca şi când ar fi seniorul locului, gonind iepurii în holde, 
culcându-le la pământ, stricându-le“?, si La Tour „pictor 
al nopţilor“ ? Apoi paradoxul, care de această dată devine 
aproape un mister, cel al formării sale. Este tributar La Tour 

caravaggismului italian sau celui neerlandez ? Si, mai ales, 
a călătorit La Tour? Si unde ?* În fine, rezistă încă întrebărilor 


! Acest studiu a apărut sub titlul „Georges de La Tour si migrația 
simbolurilor în secolul al XVII-lea“, în Studii si cercetări de istoria 
artei, seria Artă plastică, vol. 27, 1980. Spre deosebire de actuala 
redactare, articolul conţinea toate citatele în limbi străine în original. 
Traducerea citatelor, obligatorie pentru o accesi bilitate mai largă a 
studiului, are un caracter documentar si nu unul literar. 

2 F, Grouvel, Georges de La Tour, éternel mystere, O.D.E.G.E., 
Paris, 1967. 

! Georges de La Tour. Orangerie des Tuileries, 10 mai-25 sep- 
o mbrie 1972, 2* édition, Paris, 1972, Biographie et fortune critique, 
de Jacq ues Thuillier, p. 78. i 

t In urma retrospectivei din 1972 au fost din nou exprimate pareri, 
la fel de bine susținute, care vizau fie teza „italiană“, fie pe cea 


232 





noastre contrastul dintre perioada de tinerețe si cea de matu- 
ritate, împărțirea, mai mult sau mai puţin arbitrară, între 
perioada ,diurnelor* si a „nocturnelor“ 


„Cine privește una câte una operele lui La Tour — s-a 
spus — își dă seama că opoziţia între « nopţi » şi tablourile 
diurne acoperă și, adesea, ascunde o opoziţie mult mai radi- 
cală. Nu este vorba despre două genuri diferite, ci despre două 
maniere diferite de a picta... În aceste două maniere de a 
picta se dezvăluie două maniere de a vedea şi, fără îndoială, 
de a gândi.“! 

O atât de bruscă scindare a unei evoluţii artistice este greu 
de € acceptat. Dar dacă o acceptam, acest fapt nu poate avea 
loc decât cu recunoaşterea simultană a unei continuitáti 
subterane existente în creaţia pictorului, o continuitate care, 
dacă nu este de „stil“, este în orice caz una a conţinuturilor 
de constiintá.? La nivelul adáncimilor putem astfel discerne 
o sudură constantă care se traduce — si La Tour rămâne 
desigur un personaj paradoxal — într-o opoziţie stilistică. 

O cercetare adecvată a „unităţii spirituale“ a lui Georges 
de La Tour va trebui de aceea să caute, pe cât posibil, a evita 
introducerea unei noi disjunctii (iconografie-stil), pentru 
a se concentra asupra unei zone comune, în care conţinutul 
moral și suprafaţa reprezentării picturale vin să se ilumineze 
reciproc. O astfel de cercetare, care va fi, inevitabil, ceva mai 
putin (şi poate ceva mai mult) decât o analiză strict icono- 
logică, va avea poate șansa surprinderii raţiunii de existență 
a unei opere care nu este doar paradoxală şi complexă, ci 


a a formării lui La Tour. A se vedea: Anna Ottani Cavina, 
„La Tour all'Orangerie e il suo primo SS caravaggesco“, în 
mei XXIII, 1972, nr. 273, pp. 3-24 si A. Blunt, „Georges de 
La Tour at the Orangerie*, in Tbe Burlington Magazine, XXIV, 1972, 
ar. 833, pp. 516—525. 

! J. Thuillier, „La Tour, énigmes et hypothèses“, în Georges de 
La Tour. Orangerie des Tuileries..., op. cit., pp. 41—42. 

? A se vedea in acest sens articolul plin de sugestii al lui R. Picard, 
„L Unité spirituelle de Georges de La Tour“, in Gazette des Beaux-Arts, 


LXXX, 1972, nr. 1245, pp. 213-218. 

şi conştient reflexivă și vădit întoarsă asupra ei înseși, într- 
o meditaţie, fără îndoială, de o unică amploare. 

Urgenta unei atare cercetări se impune azi cu atât mai 
mult cu cât studii recente au deschis şi au adâncit calea inte- 
grării spiritualității lui Georges de La Tour în mediul loren.! 

Ceea ce ni se pare însă a impune o reexaminare în mo- 
mentul de față este, în primul rând, integrarea lui La Tour 
în spiritualitatea europeană. Adevăratul său loc în istoria 
artei va putea fi stabilit abia atunci când se va putea descifra 
dialogul fertil pe care pictorul îl stabilește cu tradiţia artistică 
a Europei. 

Dacă în ceea ce privește expresia formală studiile sunt mult 
înaintate (chiar dacă dilema caravaggism italian-caravag- 
gism nordic rămâne actuală), cercetarea aspectului simbolic 
al reprezentării picturale se află încă într-o fază embrionară. 

Ne propunem de aceea ca în acest studiu să încercăm o 
abordare a operei lui La Tour pornind de la datele unei posi- 
bile corelaţii între configurarea simbolisticii interne a operei 
sale și tradiția simbolică a artei europene în secolele al 


XVI-lea si al XVII-lea. 


1. Amor Sacru- Amor Profan 


Critica este de mult timp unanimă în a accepta temeiurile 
moralizatoare ale operei lui La Tour. Numai că, dacă în 
perioada „diurnelor“ morala se înscrie de obicei într-un spa- 
tiu profan si vizează viaţa cotidiană și viciile ei (Gálceava 
muzicantilor, Trisorul cu as de caro şi cel cu as de treflă, 
Ghicitoarea), în perioada „nocturnelor“ registrul ales va fi 
cel al reprezentării sacre (Magdalena, Iov, Sf. Alexis etc.).? 


y Începutul a fost făcut de marea monografie a lui F.-G. Pariset, 
Georges de La Tour, H. Laurens, Paris, 1948. 

2 R. Picard, op. cit., p. 213, observă pe drept cuvânt că ,diurnele* 
nu exclud scena sacră (de pildă Sf. Ieronim), asa cum ,nocturnele" nu 
o exclud pe cea aparent profană (Jocul de zaruri, Femeia cu puricele ...). 

Oricum, apare cu claritate, la o analiză atentă a operei, 
că aceasta se înscrie într-un curent de gândire specific pentru 
veacul al XVII-lea: „Vanitas Mundi“ — s-a spus — „îşi gà- 
seste locul în însuși miezul meditatiei pictorului“!. 

Este meritul lui R. Picard de a fi atras atenţia asupra 
personajului-cheie al primei perioade, cea a „diurnelor“: 
acesta este femeia cu obraz oval și privire oblică, prezență 
dominantă in Ghicitoarea, in Trisorul cu as de caro si în 
Trisorul cu as de treflă (11. 43): „Obraz frumos si cu trăsături 
regulate“ — comentează Picard — „dar de o frumuseţe care 
nelinisteste, obraz inaccesibil, cu o căutătură care il fasci- 
nează pe privitor... Capul împodobit cu pene, rochia minu- 
nată, cu ample mâneci, carnatia somptuoasă, perle în păr, 
la urechi, la gât, la mână, aurul în fata ei, cărțile de joc în 
mână... “2 

Acest personaj devine într-adevăr un simbol al „Amăgirii 
universale“ de care este atras „fiul rătăcitor“, o incarnare a 
vanitátii seculare, o simbolică reprezentare a Marii Târfe din 
Scriptură, simbol al lumii corupte, al seducţiei, al amăgirii: 


„Și femeia era îmbrăcată în purpură si în stofă stacojie 
și împodobită cu aur și pietre scumpe și cu mărgăritare, 
având în mână un pahar de aur... 

lar pe fruntea ei — scris nume tainic: Babilonul cel 
mare, mama desfrânatelor și a urâciunilor pámántului.? 


Intentia moralizatoare a artistului nu mai apare astfel 
ruptă de un context religios. Dar în acest context biblic (vetero- 
testamentar), tema dominantă este cea a iluziei profanului, 
a amăgirii lumescului. Pe drept cuvânt s-a văzut în figura 
Mari Curtezane o ,anti-Magdalenä“*, iar în Magdalena 

! J. Thuillier, P. Rosemberg, Catalogue, în Georges de La Tour. 
Orangerie des Tuileries... op. cit., p. 220. 

? R. Picard, ibid., p. 215. 

* Apocalipsa, 17, 4—5. 

* R. Picard, loc. cit. 


replica în pozitiv a lectiei morale din Trisorul cu as de caro, 
Trisorul cu as de treflă sau din Ghicitoarea. 

Ceea ce însă a fost trecut până acum cu vederea este 
faptul că perechea Marea Curtezaná- Magdalena (il. 43, 44) 
urmeazá in linii generale o disjunctie emblematicá, codificatà 
deja la sfârșitul veacului al XVI-lea in /conologia lui Ripa. 
Este vorba de binomul Fericirea Scurtă — Fericirea Vesnică: 

Fericirea Scurtă: „Femeie înveşmântată în alb și galben, 
care are pe cap o coroană de aur. E împodobită cu diferite 
pietre prețioase ( ...), iar în mâna stângă tine un vas plin cu 
monede şi cu nestemate...“ 

Fericirea Veşnică: „O tânără nudă, cu cosite de aur, încu- 
nunată cu dafin. E frumoasă si strălucitoare. Sade deasupra 
unui cer înstelat, cu o creangă în mâna stângă, iar în mâna 
dreaptă tine o flacără, ridicând ochii în sus, în semn de 
bucurie. 

E înfățișată tânără, deoarece fericirea veşnică atrage după 
sine bucuria neîntreruptă, sănătatea adevărată, binele curat 
şi toate darurile obişnuite care însoțesc tinereţea si care 
lipsesc celorlalte vârste. 

E înfățișată nudà, deoarece nu are nevoie să se acopere 
cu lucrurile trecătoare ale pământului (...). 

Flacăra înfăţişează iubirea de Dumnezeu, iar privirea 
îndreptată în sus înfățișează contemplarea Lui, căci în aceste 
două acțiuni säläsluiesc beatitudinea si fericirea desávársità.*! 

Pare destul de plauzibil faptul cà La Tour urmează, în 
linii mari, schema antitetică a lui Ripa, chiar dacă pictorul 
elimină tot ceea ce tine de o recuzită clasicizantă, în numele 
„realismului“ al cărui corifeu francez era. Opoziția este astfel 
„mascată“ în două secvenţe separate care, ambele, tind spre 
scena de gen, chiar dacă au ca temei o problematică morală 
și religioasă. Pictorul retine doar strictul necesar din atributele 
simbolice ale celor două reprezentări conceptualizate: Marea 

! C. Ripa, /conologia overo Descrittione di diverse Imagini cavate 
dall’ antichità, & di propria inventione, ediţia a Il-a, Roma, 1603, p. 154. 





Curtezană, alias Fericirea Scurtă, se remarcă prin somp- 
tuozitatea veșmântului, coafura bogată și profuziunea de 
podoabe. Recipientul cu monede s-a transformat într-o grá- 


măjoară de bani, în conformitate cu subiectul lucrării. Mag- 
dalena, alias Fericirea Vesnicà, păstrează din emblema lui 
Ripa părul lung și despletit, vesmántul sumar si — atributul 
cel mai important — flacăra. Strălucirea flăcării („flacăra 
înfăţişează iubirea de Dumnezeu“) se opune net strălucirii 
materiale a aurului („vasul cu lucruri preţioase este semn 
al celor trecătoare, care fac fericirea scurtă si goală“ ). 
Libertatea cu care La Tour intervine în ilustrarea unei 
disjunctii tradiționale merită subliniată cu prisosintá. Ea 
marcheazá trecerea pe un plan cultural si moral diferit al 
conținutului artei clasice. Opozitia Magdalena- Marea 
Curtezaná se înfăţişează astfel ca o ultimă manifestare, deja 
deviatá, a unei opozitii care în arta clasică dăduse roade 
dintre cele mai bogate. Fericirea Veşnică- Fericirea Scurtă 
nu este decât o reformulare a unui topos clasic care pleca 
din Antichitatea greacă: cele două Afrodite ale Banchetului 
platonic (Aphrodite Ourania- Aphrodite Panthemos), 
preluat în Renaștere de către Ficino ca Geminae Veneris 
(Venus Coelestis- Venus Vulgaris), cu intenţia clară de a in- 
staura o disjunctie intre valori eterne si valori temporale. 
Emblematizarea acestei dihotomii de către Ripa venea 
desigur în urma unei bogate tradiţii figurative, în care ter- 
menul de majoră strălucire este așa-numitul Amor Sacru—Amor 
Profan (titlul apare abia după 1700) al lui Titian (il. 42). 
Concordantele existente între capodopera venețiană si teoria 
platonică a iubirii sau emblematizarea târzie a lui Ripa au 
tost puse în evidenţă cu prisosintá de argumente.! Ajunge 
' Cf. E. Panofsky, Studies in Iconology. Humanistic Themes in the 
Art of the Renaissance, | larper & Row, New York, 1962, pp. 129—170; 
idem, Problems in Titian, mostly iconograpbic, Phaidon Press, Ltd. 
Londra, 1969, pp. 109 si urm.; a se vedea de asemenea E. Wind, 


Pagan Mysteries in the Renaissance, Harmondsworth, Middlesex, 
1967, pp. 141—150. 

deci să notăm aici că, în alegoria lui Titian, Venus Coelestis 
este reprezentată fără veşminte si având în mână opaițul 
sacru (ca Fericirea Vesnicä a lui Ripa), pe când Venus Vulgaris 
este bogat învesmantatà si tine vasul probabil plin de „mo- 
nede și nestemate“ 

Dar mai importantă ni se pare încercarea de a discerne 
semnificaţiile mutatiilor petrecute în secolul al XVII-lea în 
cazul preluărilor operate de La Tour. La Titian, opera cu 
deplin succes o mentalitate tipic renascentistă: cele două 
Venere sunt ambele așezate pe marginea Fântânii Iubirii. 
Nu există un contrast de netrecut: C upidon se joacă între 
ele. Pentru secolul al XVI-lea, dragostea era încă echilibrată 
între profan si sacru. La Georges de La Tour, tema părăsește 
total cadrul balanței echilibrate. Opoziția dintre etern si 
secular este totală. Magdalena, ca emblemă a dragostei pen- 
tru divinitate, se opune vanitátii temporale, iluziei 
amăgitoare, personificată acum de Marea Curtezană a Apo- 
calipsei. Mai mult chiar, în spiritualitatea Contrareformei, 
dragostea pentru divinitate devine singura dragoste ie Zen 
si acceptabil, | iar această apologie a „Amorl $ acru“ va 
face din Magdalena unul dintre personajele centrale ale 
veacului al XVII-lea. 

Translatia de semnificaţii pe care am propus-o pe linia 
Aphrodite Ourania- Venus Coelestis- Felicită Eterna- Mag- 
dalena, şi care la prima vedere poate părea arbitrară sau, 
în cel mai bun caz, incertă!, îşi găseşte confirmarea cea 
mai elocventă în textele de epocă, în care încărcătura de 


! Această filiatie a scăpat cu desăvârșire criticii. Un singur savant — 
din câte știm — a intuit importanţa ei într-un caz rămas, din păcate, 
o simplă metaforă. Este vorba de P. Jamot, „Georges de La Tour. 
À propos de quelques tableaux nouvellement découverts“, in Gazette 
des Beaux-Arts, XXI, 1939, nr. 906, p. 248: , Magdalena devine atunci 
un fel de Venus creştină, o Venus îndurerată...“ Intuitii importante 
în acest sens apar, în mod marginal, si în articolul lui F.Th. Char- 
pentier, , Peut-on toujours parler de « La Servante à la puce » ?“, în 
Le Pays Lorrain, 1973, nr. 2, pp. 100-108. 

semnificatii pe care o capátá figura Magdalenei opereazà 
tocmai cu datele simbolice traditionale, depășite î însă în sensul 
devotiunii posttridentine. Pierre de Bérulle în Élévation à 
Jésus-Christ notre Seigneur, sur la conduite de son Esprit 
et de Sa Gráce vers Saincte-Magdelaine (Paris, 1627) se expri- 
má fárá echivoc: 

»Iubire nouă și neobișnuită, Iubire care începe pe pámánt 
si nu in Cer, dar care începe aici, atât pentru pământ, cât 
si pentru Cer; Iubire care ia naștere la picioarele noastre si 

care se distinge în cadrul Ordinului Harului și în cadrul 
Ordinului Iubirii, prin faptul că este o Iubire mai mult decât 
Serafică. Este de fapt un nou ordin, care-și are obârşia pe 
pământ, spre deosebire de ordinele ingeresti care se trag din 
Cer... Acest nou Ordin este cel al Magdalenei, i lar ei trebuie 
sii dám întăletate în acest Ordin si în această lubire... 

Trupul ei se consumà necontenit, asemenea unui nou 
Phoenix, în flăcările unei Iubiri puternice, divine si cereşti: 
O, Viaţă! O, Moarte! O, Iubire! O Iubire mai puternică 
decât viața şi decât moartea! Căci această Iubire dă viată în 
moarte și dă moarte în viaţă. lar în vreme ce moartea separă 
fără să unească, iar Viaţa unește fără să separe, această lubire 
unește și separă deopotrivă.“! 

Dacă în Renaștere apăreau șansele coexistentei dragostei 
profane cu dragostea sacră, acum unificarea nu se mai săvâr- 
seste prin echilibrare, ci prin consumarea celei dintâi în 
favoarea celei de-a doua. Magdalena este simbolul unificator, 
este personajul în care dragostea terestră („iubire care începe 
pe pământ si nu în Cer“) s-a preschimbat în modul cel mai 
răsunător în dragoste cerească. lar această preschimbare 
capătă nume precise, din care secolul al XVII-lea își va face 
un adevărat stindard: Conversiunea si Penitenta. 

Astfel stând lucrurile, ne dăm seama ușor că dihotomia 
emblematică între Felicită Breve si Felicită Eterna este doar 

! P. de Bérulle, Élévation à Jesus-Christ nostre Seigneur, sur la 
conduite de son Esprit et de Sa Grâce vers Saincte- Magdelaine, Paris, 


1627, pp. 111, 145. 

vartial operantá în explicarea genezei simbolisticii operei 
[ g | 


lui La Tour. În cumularea săvârșită de Magdalena nu mai 
este loc pentru „semne de bucurie“, ca la Ripa. Cadrul 
devine cel al unei retorici baroce a penitentei: „O, Viaţă! 
O, Moarte! O, Iubire!O Iubire mai puternică decât viaţa 
şi decât moartea!“ Iar pentru fundamentarea picturală a 
acestui cadru, artistul se va adresa unor surse diferite, capa- 
bile să-l ajute în constituirea unei simbolistici adecvate. 


2. Melancolia lui lov 


Nu a scăpat criticii — și nu putea scăpa — similitudinea 
de compoziție dintre Magdalena lui La Tour (Magdalena 
Terff, Magdalena Fabius) şi Melancolia I a lui Dürer (il. 44, 
59, 57). Apropierea, atât de pertinentă, a fost făcută însă mai 
mult în numele unei metaforice echivalente a atmosferei 
meditative, decât în cel al unor posibilități concrete de detec- 
tare a surselor istorice active în opera lui La Tour.i 

O încercare de sondare în adâncime a afinitátilor dintre 
gravura lui Dürer si opera lui La Tour este capabilă însă să 
scoată la iveală o întreagă constelație de semnificaţii morale 
si picturale care până acum au rămas inaccesibile. Ele trec 
cu mult dincolo de simpla concordanţă a gesticii mâna la 
obraz (la main à la maisselle) şi a atitudinii figura şezândă 
(figura sedens). Melancolia I şi Magdalenele lui La Tour 
apar, la o analizá atentá, angajate intr-un dialog misterios, 
care atrage după sine un lant întreg de conotaţii simbolice. 

! Intuitia îi aparține lui Ch. Sterling, „A New Picture by Georges 
de La Tour“, in The Burlington Magazine, LXXI, 1937, nr. CDXII, 
pp. 8-14 (aici p. 14): „Astfel el a creat cea mai profundă imagine a 
Magdalenei concepută vreodată de geniul pictural francez si, poate, 
singura imagine a Melancoliei capabilă să fie comparată cu cele mai 
mari creaţii: cele ale lui Dürer si Milton." Observatia sa este preluată 
de P. Jamot, op. cit., p. 286, fără însă a se adânci aspectul istoric al 
problemei. 

Pentru descifrarea acestor legături trebuie să ne oprim 
o clipă asupra genezei gravurii lui Dürer. Cei care au studiat 
Melancolia I au arătat în nenumărate rânduri că originea 
pattern-ului figurii centrale trebuie căutată într-unul dintre 
voleurile așa-numitului Altar Jabach.' În scena reprezentând 
pe Tov cu sotia lui (il. 48), figura patriarhului este înfăţişată 
în atitudinea azi atât de familiară nouă, graţie mai ales 
divulgării operate de Melancolia I un deceniu mai târziu. 
Important în cazul nostru este faptul că figura „păgână“ a 
Melancoliei își găsește unul dintre punctele de plecare într-o 
imagine biblică, cu o tipologie specific dúrerianá. Istoria 
lui lov, atât de îndrăgită apoi în veacul al XVII-lea, oferă 
însă temeiuri speculative mai solide. Încă din tradiţia medie- 
vală, lov era considerat ca o prefigurare al lui Cristos, iar 
suferinţele sale ca o prefigurare a Patimilor. În Evul Mediu 
și în umanism, când se dezvoltă teoria temperamentelor, 
lov devine un patron al melancolicilor, al celor care — 
într-un registru păgân — erau dominati de planeta Saturn.? 
Melancolia lui Iov își găseşte un sprijin textual în pasajul 
biblic în care nefericitului patriarh i se atribuie culoarea 
neagră, tipică melancolicilor (mélas = negru, kholé = bilă, 
umoare): 


„Am umblat innegrit la față, dar nu de soare... 
Pielea s-a făcut pe mine neagră si oasele mele sunt 


3 


arse de friguri.* 


! E. Panofsky, Albrecht Dürer, Princeton University Press, 
Princeton, 1948, pp. 156 si urm. Altarul Jabach (1503-1504) a fost 
obiectul mai multor ipoteze de reconstituire. Din el fáceau parte, cu 
siguranță, lov si nevasta lui de la Stădelsches Kunstinstitut din 
Frankfurt, Doi muzicanți de la Wallraf-Richartz Museum din Köln, 
sfinții Iosif, Ioachim, Simon si Lazăr de la Alte Pinakothek din 
München si — poate — Adoratia magilor de la Uffizi din Florenta. 

2 Cf. E. Panofsky, op. cit., p. 93. 

3 lov, 30, 28—30. 





Dar, în același timp, lov devine si patron al muzicantilor.' 
Aici textul biblic, invocat de obicei, este ceva mai ambiguu. 
În Cartea lui lov muzica este invocată de două ori. O dată 
în continuarea pasajului mai sus citat: 


„Astfel harfa mea a ajuns instrument al tânguirii 
: 2 
si flautul meu glasul bocitoarelor.*? 


Si altă dată, într-un context depreciativ care, în sine, nu 
ar putea explica adoptarea lui Iov ca patron al muzicantilor: 


„lar acum am ajuns de batjocură pentru cei 
mai tineri ca mine 
şi pe ai căror pàrinti îi pretuiam prea putin 
ca să-i pun alături de câinii 
turmelor mele... 2 
Neam de ticálosi, neam de oameni fără nume, 
ei erau gunoaiele pe care le arunci din țară. 
Si azi, iatá cá sunt cántecul lor, am ajuns de basmul lor. 
Le e groazá de mine, s-au depártat de mine 
si pentru obrazul meu 
[- 2 MAT: «3 
nu au făcut economie cu scuipatul lor. 


Cumularea temperamentului melancolic cu muzica (si 
cu arta, in general)* sub semnul lui Iov este insá o realitate 
istoricá, deja vie in Evul Mediu tárziu. Al doilea voleu al 
Altarului Jabach (il. 47) înfăţişează astfel doi menestreli 
peregrini pe temeiul unei tradiții care depindea de inter- 
pretarea mai mult sau mai putin exactá a textului biblic si, 
probabil, mai ales de teatrul de epocá. Muzica devine un 
paliativ al melancoliei.’ Tradiţia figurativă a acestui motiv 
NET L. Réau, /conograpbie de l'art chrétien, vol. IL, Iconographie 
de la Bible, 1, Ancien Testament, P.U.F., Paris, 1956, p. 312. 

2 Tov, 30, 31. 

3 Iov, 30, 1-10. 

+ Cf. G. Bandmann, Melancholie und Musik. Ikonographische 
Studien, Westdeutscher Verlag, Kóln Opladen, 1960, pp. 54 şi urm. 

5 Cf. E. Panofsky, op. cit., p. 94 (cu exemple din arta plastică în 
care apar alături Iov - Muzicanti). 

era însă extrem de bogată si îl precedă cu mult pe Dürer. 
O gásim, de pildà, incá din Evul Mediu timpuriu ca ilustratie 
la Psalmul 41 (42), versetul 6, 12: „Pentru ce esti mâhnit, 
suflete al meu, si pentru ce mă tulburi?“ (il. 45). 

Iov ca patron al muzicantilor va gási un teren propice 
mai ales in nordul Europei. Retablul comandat lui Rubens 
in 1612 de confreria muzicantilor din Bruxelles („Ghilda 
Sfântului Iov“) reprezintă cea mai clară dovadă a supravie- 
tuirii acestei tradiţii în veacul al XVII-lea. 

Destinul lui Iov si cel al „artistului“ capătă astfel o temelie 
comună, care poate fi indicată în comuna excludere „din 
rândul lumii“. 

O coroborare cu interpretarea textului medieval a dus 
probabil la o fiziologie comună a ,exclusilor“ (Iov, din cauza 
plăgilor sale şi destinului nefast care plutea asupra-i; artistul 
exclus si condamnat la rătăcire perpetuă asemenea „nebunu- 
lui“ și ,infirmului*?), asa cum apare deja în satira socială a 
lui Bosch sau a lui Bruegel. 

Acest lung excursus, prilejuit de originile Melancoliei 
diireriene, poate arunca o nouă lumină asupra temeiurilor 
morale și simbolice ale operei lui Georges de La Tour. 

Figura lui lov apare în tot dramatismul ei în tabloul de 
la Épinal (il. 48)? Ceea ce însă nu a fost luat în consideraţie, 


' Cf. R. Klibansky, E. Panofsky, F. Saxl, Saturn and Melancholy. 
Studies in the History of Natural Philosophy, Religion and Art, 
Nelson, Londra, 1964, pp. 287 si urm.; A. Chastel, Fables, Formes, 
Figures, vol. I, Flammarion, Paris, 1978, pp. 15, 133 şi urm.; G. Band- 
mann, op. cit., pp. 21 si urm., consacrá pagini deosebit de pertinente 
atât ilustratiei din Psaltirea de la Stuttgart la Psalmul 41 (42), cât si 
temet melancoliei lui Iov, arátánd interferentele existente cu exegeza 
filozoficá a lui Augustin si Boethius. 

? Cf. M. Bonicatti, Studi sul’ Umanesimo. Secoli XIV-XVI, Flo- 
renta, 1969, pp. 230 si urm. 

> Cf. J. Lafond, „Le Tableau de Georges de La Tour au Musée 
d'Épinal, « Saint Pierre délivré » ou « Job et sa femme » ?*, în Bulletin 
de la Société de l'histoire de l'art francais, 1935, pp. 11-13; W. 


Weisbach, , L'Histoire de Job dans les arts. À propos du tableau de 

până în prezent, cu suficientă atenţie este faptul că la Georges 
de La Tour, ca și la Dürer, lov pare că se înscrie în aceeași 


sferă a preocupărilor pilduitoare cu figurile muzicantilor. 
S-a presupus că tabloul de la Epinal ar fi constituit voleul 
unui altar care azi s-a pierdut.! Dacă ipoteza este valabilă, 
atunci este foarte probabil că pandantul acestui unic voleu 
păstrat să fi fost ocupat de scena tradițională a muzicantilor, 
atât de familiară lui La Tour încă din anii tinereţii (il. 50, 
49). Acesta ar fi semnul (incert, dar posibil) al unei originare 
apropieri operate de La Tour între „melancolie“ și „artă“, 
apropiere sprijinită pe puterea unei tradiţii care la Durer își 
dăduse roadele figurative cele mai reprezentative. Fapt cert 
însă, la Georges de La Tour asistăm la amplificarea notiu- 
nii de pătimire, existentă nu numai la Iov, ci si la muzicanți 
din operele de tinerețe. lov si bătrânii menestreli ai lui La Tour 
sunt deopotrivă exempla patiens, „exemple ale pătimirii“.2 
Diirer era exponentul unei tradiții care teoretizase, încă din 
Antichitate, humor melancholicus ca atribut al creatorului”, 


Georges de La Tour au Musée d'Epinal“, in Gazette des Beaux-Arts, 
1936, pp. 102-112; F.-G. Pariset, op. cit., pp. 194—200. 
W. Weisbach, op. cit., pp. 111—112. 

? [n mod ciudat, W. Weisbach, cel care a identificat pentru prima 
oară în tabloul de la Épinal episodul lui „Iov batjocorit de femeia lui“, 
nu dă importanţă temei muzicantilor în opera lui La Tour. Singura 
observaţie la obiect, în acest sens, ni se pare a fi cea a lui F.-G. Pariset, 
op. cit., p. 195 (trecută din păcate mai întotdeauna cu vederea, astfel 
încât Catalogul expoziţiei din 1972 nici nu o mentioneazá). Pariset 
sugerează că altarul din care ar fi făcut parte tabloul de la Epinal ar 
fi putut fi comandat de o confrerie de muzicanți, asemenea celui al 
lui Rubens din 1612: „Este posibil ca tabloul loren să provină dintr-o 
comandă similară. lată ceea ce ne face să ne întrebăm de ce se lega el. 
Acest panou este mai degrabă un voleu decât partea centrală a unui 
poliptic. Celelalte părţi erau ele oare consacrate lui Iov, muzicantilor, 
ori vreunui alt « pătimitor », asemenea sfântului Lazăr, ori, celui mai 
mare dintre toti, lui Cristos, care, în acest caz, ar fi fost reprezentat 


yu 


în panoul central 
Aristotel, Problemata Physica, XXX, I. Marsilio Ficino, in seco- 
lul al XV-lea, si Romano Alberti în secolul al XVI-lea, vor prelua 

pentru ca în neoplatonismul renascentist să se producă o 
adevărată exaltare a melancoliei si, implicit, a temperamen- 
tului saturnin, prin pana lui Ficino.! 

La Georges de La Tour însă interpretarea esteticá a me- 
lancoliei ar putea părea, cel puţin pentru moment, tradusă 
intr-un registru al problematicii strict religioase. Persistă 
e drept, o legătură ascunsă între destinul lui lov şi cel al 
cântăreților. Dar, ca pentru întregul secol al XVII-lea. Iov 
este în primul rând un exemplu al tăriei credinţei si poate 
abia prin reflex, patron al melancolicilor si sitio» | 
| De altfel Iconologia lui Ripa, carte fundamentală pentru 
înțelegerea artei posttridentine, parte a urmări un alt filon 
al reprezentării Melancoliei, întru câtva diferit de paradigma 
lui Dürer. Melancolia apare în cartea lui Ripa de două eni: 
O dată sub vocem Complessioni ( Malenconico per la Terra j, 
u nde apare personificată de un bărbat cu piciorul „deasupra 
unei Sa pătrate ori cubice“, având într-o mână o carte 
ȘI in cealaltă o pungă legată la gura, pe cap o pasăre, iar gur: 
legată.? Si a doua oară sub goen (Pom M xa 
poate detecta ceva din tradiţia diirerianá: „O femeie bătrână 
tristă și îndurerată, acoperită cu veşminte urâte, fără nici 5 
podoabă. Ea stă aşezată pe o piatră, cu coatele pe genunchi 
ȘI cu amândouă mâinile sub bărbie.“ i 
x In opera lui La Tour aceste embleme nu vor trece tale quale. 
p ca on i cm a inno 

satura sigura cu tradiția ilustrată de Ripa. Libertatea de 
combinare $1 încifrare a atributelor simbolice pare însă a 
acționa toarte puternic şi în acest caz. iù 

In ceea ce priveşte Melancolia lui Ripa, ea ne apare ca o 
posibilă indicație iconografică în cazul bătrânei din extrema 


ol » rvatiile lui Aristotel („Mai toti artiştii şi inteleptii au fost melan- 
cole”). | l 


Un 
Y 
m 
> 


Cf. R. Klibansky, E. Panofsky, E. Saxl, op. cit pp. 25 
2 ` » d 7 Je! z A T TEES 
C. Ripa, op. cit., pp. 79—80 si gravura relativă. 


^ 


3 J 
Ibidem, p. 303. 


stângă din Gâlceava muzicantilor de la Malibu (il. 54, 56) 
si din copia de la Chambéry. Acest misterios martor al des- 
tinului mizer al cântăreților este într-adevăr o „femeie bătrână, 
tristă si îndurerată“. Ea une „amândouă mâinile sub bărbie“. 
Dacă dorim să integrăm personajul într-o serie mai largă a 
reprezentărilor figurate, trebuie să ne adresám Bătrâne: (La 
Vecchia) lui Giorgione (il. 55) sau Parcelor lui Salviau.! La 
Vecchia a lui Giorgione? este in mod declarat o emblemă a 
Timpului care se scurge (Col Tempo!), a mizeriei si decá- 
derii cauzate de scurgerea timpului. O asemenea meditaţie 
nu pare a fi străină de universul lui La Tour, iar in acest sens 
personificarea posibilă a Melancoliei în La Rixe (Gâlceava 
muzicantilor) se leagă indubitabil de seria Heraclit- Demo- 
crit, atât de bogată în tot secolul al XVII-lea. 

Legătura La Vecchia- Melancolia (in varianta Ripa)-Hera- 
clit pare a ieşi confirmată prin apelul la culegerea de embleme 
îngrijită de Jean Baudoin (1638-1639). În acest caz, La Rixe 
ar deveni o variantă a temei De la vie humaine („despre viața 
omului“), în care personajele-cheie sunt l’homme qui pleure 
(„omul care plânge“) (Heraclit) si l’homme qui rit („omul 
care râde“) (Democrit): 

„Conditia vieţii omenești îi apărea atât filozofului Hera- 

clit, cât si lui Democrit, atât de demnă de milă şi atât de 

ridicolă, încât, de fiecare dată când se gândeau la ea, pri- 
mul nu înceta să plângă, iar al doilea să râdă. Mi-ar fi 
nespus de greu, mărturisesc, să vă spun care dintre ei avea 
mai multă dreptate (...). 

Când privim condiția vieţii omenești, scurta ei du- 
rată şi condiția celor mai mulți dintre muritori care nu 
se îndreaptă nici prin slăbiciunea vârstei înaintate, nici 


! Cf. acum A. Blunt, op. cit., p. 525. 

2 Cf. E. Panofsky, Problems in Titian..., op. cit., pp. 88 si urm. 
33. Baudoin, Recueil d’emblèmes divers. Avec des discours moraux, 
philosophiques et politiques, tirez de divers autheurs, anciens & moder- 
nes, vol. II, Paris, 1639, pp. 361-367. 

prin mizeria semenilor lor!, avem atunci toate motivele 
sá exclamám aláturi de un vechi Poet Liric: 


Ce schimbátori sunt oamenii! 

Şi câte nu face Timpul, 

Care răstoarnă si distruge imperii! 
Părinţii noștri au fost păcătoşi 
Mai mult chiar decât străbunii lor, 
lar noi ii întrecem pe toti." 


„Zădărnicia vieții şi meditaţia asupra timpului, asa cum 
reies din emblema lui Baudoin și din lucrarea lui La Tour 
fac posibile o legătură cu substratul ideatic al Bătrânei lui 
Giorgione, care, de data aceasta, prin inscripţia adiacentă 
(COL TEMPO) ne introduce în mod clar în ambianța 
,vanitátilor". | 

Eeer la Melancolia- Heraclit a lui Georges de 
La Tour, din tabloul de la Malibu, se pot constata însă si 
diferente față de tradiţia emblematică, si în primul rând față 
de textul lui Ripa. Figura lui La Tour (il. 54, 56) nu stă jos 
$i nu are coatele pe genunchi?, atitudine specifică lui lov de 
la Epinal si, partial, cântăreților la vielă (il. 50, 49). În cazul 
cântăreţului de la Nantes (si al variantelor sale de la Remire- 
mont sau Troyes), personajul nu numai că șade pe o piatră 
conform indicatiilor lui Ripa, dar tine si piciorul peo piatră 
cubică, urmând textul /conologiei cu privire la Melanconico 
per la Terra şi ilustratia adiacentă din ediția 1603. Explicaţia 
lui Ripa apare însă sub vocem Malinconia: „Piatra pe care 
şade melancolicul vrea să arate că acesta este dur si sterp 


În acest punct se poate remarca faptul că emblema lui Baudoin 
vis concordantà cu morala inscrisá pe una dintre gravurile lui Bellange 
( lendicus mendico invidet — ,cersetorul tot pe cerșetor îl invidiază“ ) 
e in o setor îl invidiazà"), 
gravură care — dupá cum s-a presupus — ii era probabil bine cunos- 
cutá lui La Tour. 

? Copacul sau c a desfrunzità c i i 
me: p Sé u creanga desfrunzità care apare la Ripa ca atribut 
| Melancoliei este posibil să se fi redus aici la toiagul din mâinile 
bătrânei. g 

atât în vorbă, cât si în lucrurile pe care le face, asemenea pie- 
trei, din care iarba nu poate crește şi care nu lasă nici 
pământul de dedesubt să rodească. Dar desi iarna este ano- 
timpul neroditor al actiunilor Politice, Primávara va scoate 
la iveală că melancolicii sunt înţelepţi, cu experientá si cu 
judecată înaltă.“! 

Poezia medievală apelase deseori la acest motiv al răcelii 
si sterilitátii pietrei?: Petrarca? („Și piatră moartă sunt în 
piatră vie/ ce varsă lacrimi, cugetă şi scrie“) sau Walther von 
der Vogelweide*, într-un bine cunoscut poem ale cărui 
prime versuri ar putea forma didascalia Cántáretului la vielă 
de la Nantes: 


„Şezui pe o piatră, gânditor, 
punând picior peste picior. 
Deasupra cotu-mi rezemai, 
Si-apoi în mână mi-apucai 
bărbia şi-un obraz. $i-am stat 
asa-ndelung și-am rumegat 
cum oare-i de trăit pe lume?..." 


Piatra cubicá apare nu numai in /ov sau în Cântărețul 
de la Nantes, ci şi — ca un fel de memento — in Cántáretul 
la vielá de la Bergues (il. 50). Acest motiv-cheie aratá cà 
Georges de La Tour nu se inspira doar din gravurile lui 
Callot si Bellange, dar era integrat unui curent al meditatiilor 
saturniene, într-un mod mult mai complex decát se putea 
bănui până acum. Dacă vom avea in vedere acest lucru, alte 
amănunte, aparent ocazionale, cum ar fi de pildă câinele din 
Cântăretul la vielá de la Bergues (il. 53), isi vor căpăta 
adevărata semnificaţie. Câinele, în cazul nostru, este tipicul 


! Cf. Ripa, op. cit., p. 303. 

2 Cf. A. Chastel, op. cit., pp- 151 si urm. 

3 Canzoniere, XXXIX, trad. rom. de Eta Boeriu. 

+ Gedichte und Sprüche in Auswahl, Leipzig, f. a., p. 35. Citám 
din versiunea lui T. Bosca, Poezia trubadurilor..., Dacia, Cluj, 1980, 


n7 


p- 207. 


248 





atribut al melancolicilor, al saturnienilor, iar sfera de concre- 


tizare a acestui simbol va cuprinde o arie extrem de vastá: 
din Tárile de Jos (Bosch, Tripticul Tentatiilor de la Lisabona, 
il. 51) până în Germania (Dürer, Melancolia I, il. 52, 57) 
si Italia (Parmigianino, Pontormo).' | 

Dacă în Renaștere „artistul melancolic“ era învestit cu 
măreţia unui ideal existenţial, în secolul al XVII-lea „modelul 
uman“ cel mai pertinent va fi impus de prescriptiile Contra- 
reformei ca sálásluind în sfera sacrului. Nu întâmplător în 
tradiţia populară patriarhul Iov devine „Sfântul Iov“. lar 
valoarea de model pe care o capătă destinul său pătrunde 
în straturile cele mai diverse ale societăţii. În ambianța din 
imediata apropiere a lui Georges de La Tour, un Alphonse 
de Rambervillers, a cărui importanţă în formarea gândirii 
pictorului a fost pusă pe drept cuvânt în lumină?, ilustrează 
în modul cel mai elocvent devierea modelului melancolicului 
spre modelul conștiinței dominate de dileme devotionale: 


„Dăruie-mi, o, Doamne, mânia cea mai cruntă, 

lar eu, ca singur liman, privi-voi crucea, 

Ferindu-mi cugetul de neagra disperare, 

lar dacă Vei vrea, Doamne, să-ţi dai osteneala, 

Făcându-mă să-ndur ale lui lov chinuri, 

Îndură-Te în a mă preschimba cu totul în lov 
pătimitorul.“? 


Devine acum explicabil procesul prin care emblemati- 
zarea melancoliei, care se săvârşise la Dürer în excogitarea 
capodoperei ermetice Melancolia I, se va sávársi la Georges 
! Cf. R. Klibansky, E. Panofsky, F. Saxl, op. cit., pp. 322 si urm.; 
A. Chastel, op. cit., pp. 133 si urm.; M. Fagiolo dell'Arco, Parmigia- 
nino. Un saggio sull'ermetismo del Cinquecento, Bulzoni, Roma, 
1970, p. 104. 

? Cf. F.-G. Pariset, op. cit., pp. 28-31. 

> Alphonse de Rambervillers, Les Dévots élancements du poète 
chrestien, editia a IV-a, Paris, 1617, p. 107. 

de La Tour în elaborarea seriei celei mai bogate din creația 
sa, cea a penitentei Magdalenei. 


3. Magdalena, Thais şi lumânarea 


Pentru cunoscătorii secolului al XVII-lea, „Magdalena 
este marea sfântă a epocii“!. Pictura încearcă să răspundă 
acestei pasiuni subite a spiritului catolic: numai la Nancy — 
regiunea lui La Tour — inventariile ne-au păstrat între anii 
1636-1684? mărturia a șaizeci si două de reprezentări ale 
Magdalenei. A doua jumătate a veacului va asista la triumful 
modei portretului ez Madeleine, care se prelungeşte până 
în secolul urmátor? Dar pentru început, La Tour este 
singurul care-şi înscrie în mod constant seria Magdalenelor 
în tipologia consacrată a Melancoliei.* 


! J. Rousset, La Littérature de l’âge baroque en France. Circe et 
le paon, editia a IV-a, J. Corti, Paris, 1963, p. 47. 

? Cf. F.-G. Pariset, op. cit., p. 377, n. 2. Pentru tipologia Magda- 
lenelor lui La Tour si inlántuirea în timp a variantelor, vezi J. Thuillier, 
„Georges de La Tour: un an après“, in Revue de l'Art, 1973, nr. 20, 
pp. 92-100 si F.-G. Pariset, „Georges de La Tour: études nouvelles, 
documents inédits*, în Le Pays Lorrain, 1976, nr. 3, pp. 135 si urm.; 
Hélène Adhémar, „La Tour et les couvents lorrains*, in Gazette des 
Beaux-Arts, LXXX, 1972, nr. 1245, pp. 218-222, a studiat 
importanţa cultului Magdalenei în ambianța lorená a lui Georges de 
La Tour. 

? Cf. Frangoise Bardon, „Le Théme de la Madeleine pénitente 
au XVII-e siècle en France“, în Journal of the Warburg and Courtauld 
Institutes, XXXI, 1968, pp. 274—306 (aici p. 302). 

* Frangoise Bardon, op. cit., consideră că „tema Magdalenei peni- 
tente nu se înscrie într-un curent al pietismului popular“, lucru, desi- 
gur, discutabil. Autoarea, în mod ciudat, nu ia în considerație tipologia 
atât de specifică a Magdalenelor lui La Tour, concentrându-se cu 
precădere asupra filonului care va duce, prin cumularea „Magdalenei 
clasice“ cu „Magdalena barocă“, la sinteza operată de Le Brun, la 
Magdaleine louis-quatorzieme (p. 279). Fapt şi mai straniu, pe care 
autoarea nu-l remarcă, este că, odată cu moda portretului en Madeleine, 
se poate observa tocmai triumful tipului Magdalena- Melancolia, tradus, 
e drept, într-o ambiantá pastorală (cf. p. 302 și fig. 77 b, c, d, f). 

Legătura lov- Melancolia I (la Dürer) și lov- Magdalena 
(la Georges de La Tour) este aproape simbolică pentru 
modalitatea radical diferită în care conținutul simbolic al 
imaginilor se inserează culturii renascentiste şi celei seicen- 
tiste. Cei care s-au aplecat cu atenţie asupra temei „melanco- 
liei“ şi asupra capodoperei düreriene! au observat cu justete 
translatia de semnificaţii care se săvârşeşte în secolul al 
XVII-lea. S-a observat astfel că gravura lui Dürer va deveni 
acum suportul unor personificări diferite: Contemplatio, 
Meditatio, Poenitentia ... Tema „vanităţii“, atât de îndrăgită 
de veacul al XVII-lea, se va adresa şi ea prototipului diire- 
rian. Dacă ne vom îndrepta din nou atenţia către /conologia 
lui Ripa?, vom observa că tema melancoliei apare deja codifi- 
cată în personificarea Penitentei: „Femeie ostenită, cu obrazul 
slab; cu veşminte melancolice și sărăcăcioase.“ Ediţia 
franceză a lui Baudoin este aici si mai precisă: Femme extré- 
mement maigre, mélancolique & fort mal vestue...? („Femeie 
foarte slabă, melancolică și îmbrăcată foarte prost...“) 

Pentru a înţelege însă mai bine punctele de contact ale 
paralelismului Melancolie- Penitentá trebuie sá ne adresám 
ambianţei imediate din care Georges de La Tour se inspiră. 
Aceasta este pictura lui Caravaggio si cea a caravaggistilor 
italieni ori nordici. Noutatea Magdalenei lui Caravaggio (il. 
63) nu a scápat contemporanilor: ea era urmarea tipicá a 
„metodei realiste“. Artistul reprezintă o fată din popor pe 
care „o infátisá ca pe Magdalena“ (la finse per Maddalena Y. 
El elaborează tipul de o mare simplitate al Magdalenei în 


' R. Klibansky, E. Panofsky, F. Saxl, op. cit., p. 375, n. 7. 

? Op. cit., p. 389. 

* [conologie ou la science des emblèmes devises &... enrichie E 
augmentée d'un grand nombre de figures avec des moralités tirées 
la pluspart de Cesar Ripa par J. B. «Jean Baudoin» de l'Académie 
Francaise, vol. I, Amsterdam, 1698, p. 185. 

* Cf. Ilaria Toesca, „Observations on Caravaggio's Repentant 
Magdalene*, in Journal of tbe Warburg and Courtauld Institutes, 
XIV, 1951. 

interior, cu un minimum de recuzită, în atitudine de adâncă 
reculegere. În pânza lui Caravaggio nu se pot discerne conta- 


minări precise cu tipologia diireriană, dar — așa cum s-a 
observat! — există un precedent imediat al penitentei ca- 


ravaggesti, în care simplitatea interiorului se îmbină cu atitu- 
dinea consacrată a „melancoliei“: acesta este desenul (si 
gravura relativă) a lui Parmigianino infátisánd-o pe Sfânta 
Thais (il. 60). Pentru prima oară, pe cát se pare, atitudinea 
melancolică este atribuită unei curtezane penitente (meretrix 
paenitens). Thais, într-adevăr, era o concretizare a convertirii 
„Amorului profan“ în „Amor sacru“, care în veacul al XVI-lea 
pare că precedă constituirea tipologiei Magdalenei. Celebra 
curtezană din Alexandria fusese convertită de către Sfântul 
Pafnutie Ve renunțând la toate bunurile lumești 
pe care le aruncă în foc. Nu este un amănunt lipsit de i impor- 
tantá acest bruciamento delle vanita?: el va trece în istoria 
intimă a Magdalenei. Lepădarea de vanitas ca ardere devine 
la Georges de La Tour un motiv fundamental. 

Gravura lui Parmigianino reprezintă unul dintre inelele 
de legătură cele mai importante. Ea face trecerea de la Melan- 
colia I a lui Dürer la tipologia curtezanei convertite.” Cheia 
acestei translatii stă probabil în concepţia despre conver- 
tire-preschimbare-ardere care este scoasă din atmosfera spe- 
culatiei alchimice (Dürer) și integrată in notiunea de 
„preschimbare“, in Piden unei intime metanoia ` penitenta. 
Artistul-Alchimist al lui Dürer se afla în transa aceluiași 


! Ibidem. 
2 Cf. L. Réau, op. cit., vol. III, Jconograpbie des Saints, p. 1248. 
! M. Fagiolo dell' Arco, op. cit., p. 30, scrie despre această lucrare: 

„Nu este vorba decát despre o reprezentare a Melancoliei, si nu 
reuşesc să văd ce legătură poate avea aici « Sfânta Thais », în atară 
de faptul că aceasta este una dintre diferitele protectoare ale târfelor 
(lucru care ne trimite, firesc, la Magdalena lui Caravaggio).* Ca atare, 
autorul preferă titlul de Me lancolia. Legătura Sfânta Thais-Melan- 
colia îl intrigă pe drept cuvânt pe Fagiolo, chiar dacă tocmai contextul 
cercetării sale ( speculație ermetico-alchimicà) ar fi trebuit să-l ducă 
la dezlegarea enigmei. 

proces de „individuare“! în care se găseşte sfânta Thais-Mag- 
dalena. 


În acest punct trebuie să ne adresăm şi unei alte serii 
tipologice, care derivă la rândul ei din Melancolia I a lui Dürer, 
şi anume celei deschise de gravura (il. 62) şi textul din / 
Marmi... ale lui Doni (Venetia, 1549, 1552). Reprezentarea 
acestei „fete cuprinsă de Melancolie, singură, părăsită, 
mâhnită şi chinuită“ se află în strânsă legătură cu tema morții: 


„Ce pedeapsă știm mai mare 

Decât Moartea? 

lată, a mea o-ntrece, 

Si-ntrece soarta cea mai crudă. 

Nimic nu o opreşte 

Si zi de zi-i mai mare: 

Trăiesc, şi zilnic má gândesc la moarte. 
Mai mare mucenic e-acela 

Ce-n chin trăiește, si de murit nu poate.“? 


Abordarea lui Doni ne demonstrează un fapt deosebit 
de important. Dacă la Parmigianino asistăm la prima paralelă 
sigură între Melancolie si Convertire, la Doni, în descrierea 
personificării Sculpturii, amintită mai sus, asistăm la pre- 
luarea tradiţiei düreriene cu privire la atitudinea melancolică 
ca atitudine tipic „artistică“. De altfel, se stie că Doni poseda 
un exemplar din gravura dúrerianá, de care era deosebit de 
mândru.” Tot la Doni apare cu claritate suprapunerea temei 
„melancoliei artistului“ cu tema ,meditatiel asupra morții“ 
În Iconologia lui Ripa*, emblema Meditatione della Morte 


! Cf. C.G. Jung, Psychologie et Alchimie, Buchet-Chastel, Paris, 
1970, passim. 
? A.F. Doni, Z Marmi, vol. II, Venetia, 1552, p. 87. 

2 CF T. «si iini o eco Là Letteratura artistica. Manuale 
delle fonti della storia de IParte moderna, La Nuova Italia, Florenta, 
1964, p. 246. | 

* Op. cit., p. 310. Este demn de remarcat că indicaţii privitoare 
la translatia Melancoliei către tema ,meditatiei asupra mortii“ se pot 

pare a descinde direct din această tradiție: „Femeie cu ves- 
mintele lugubre si în dezordine, sprijinită cu braţul de un 
mormânt, cu ochii atintiti la un cap de mort care se află 
pe amintitul mormânt. La picioarele ei se află o oità cu 
capul ridicat, care ţine în gură un smoc de iarbă pe care-l 
rumegá.* 

Acest filon derivat al ,meditatiei asupra morții“ ajunge 
fără îndoială până la Georges de La Tour. Încă de la 
începutul secolului el dăduse naștere unui tip mixt care face 
trecerea vădită de la tema Melancoliei — ca Meditaţie asupra 
Morţii — la tema Magdalenei. Acest tip este reprezentat în 
mod major de opera lui Domenico Feti (il. 71) (in multiple 
variante), cu un titlu care a oscilat de-a lungul secolelor intre 
Melancolia şi Magdalena. 

Trebuie să remarcăm totuși că opera lui Feti nu concor- 
dă perfect cu descrierea lui Ripa. Câteva elemente de recu- 
zită accentuează atmosfera saturniană: câinele (înlocuind 
oaia preconizată de Ripa), astrolabul. Statuia (reprezentând 
Torsul din Belvedere) se rataseazá temei lui „Saturn (Timpul) 
corupând Frumuseţea“. 

Dar este indubitabil faptul că încă din veacul al XVI-lea 
Melancolia devenise prototip al curtezanei convertite. Thais 
a lui Parmigianino nu este singurul exemplu posibil. În opera 
lui Barocci, Magdalena (il. 61) se înscrie in seria Melancolia 
I- Thais-— Melancolia lui Doni. Cristos apărând în fata Sfintei 
Magdalena (1590), în varianta ei de la Alte Pinakothek din 
Miinchen şi în cea de la Uffizi din Florenţa, preia tipul 
Melancoliei atribuindu-l, poate pentru prima oară în mod 





observa încă de la Dürer (Sf. Ieronim de la Lisabona si, mai ales, 
desenul L. 175 de la Kupferstichkabinett din Berlin). Pe această linie 
se pot înscrie reprezentări ale Sfântului Ieronim, tipice pentru seco- 
lul al XVII-lea, ca de pildă lucrarea lui Aertgen van Leyden de la 
Rijksmuseum din Amsterdam, în care sfântul Ieronim apare în 
poziţia tipică a „melancolicului“, fiind înconjurat de atributele întâl- 
nite în Magdalenele lui La Tour (craniu, lumânare, carte, oglindă). 

! Cf. R. Klibansky, E. Panofsky, F. Saxl, op. cit., pp. 388 si urm. 

vádit, Magdalenei.! Desigur, libertatea de interpretare a lui 
Barocci se face pe deplin simțită în modul de redare, atât 
de spontan, al mișcării. La main ă la maisselle poate părea 
de aceea un accident în acest caz, mai ales că pumnul nu este 
strâns, ca în codificările obişnuite ale Melancoliei. Desenele 
pregătitoare arată clar că Barocci a pornit de la o variantă 
cu pumnul stráns?, căreia îi va aduce însă în final o inter- 
pretare liberă. 

Noutatea Magdalenei lui Barocci nu a rămas neobservată. 
Bellori?, trecând în revistă lucrările artistului, va vorbi despre 
„Isus arătându-se Magdalenei care, cu un aer mâhnit, stă 
cu mâna la obraz“. 

La Dürer, recuzita sublimării materiei se concentra asu- 
pra athanor-ului din fundal. La Georges de La Tour simbo- 
lul arderii, al „alchimiei spirituale“, va fi lumânarea. Trecerea 
de la ambianța ermeticá la cea devotionalá este acum pe 
deplin sávársità.* 

Lumânarea nu este decât concretizarea simbolică a trans- 
formării Amorului Profan în Amor Sacru. Arderea se petrece 
în trupul și spiritul penitentei. Magdalena, amintim cuvin- 
tele lui Pierre de Bérulle’, „se consumă necontenit, asemenea 


! Cf. Mostra di Federico Barocci (Urbino, 1535-1612), Catalogo 
critico a cura di A. Emiliani con un repertorio dei disegni di Giovanna 
Gaeta Bertelă, Bologna, Museo Civico, 14 settembre-16 novembre 
1975, Bologna, 1975, n. 167, 170. 

? Ibidem, n. 169. 

3 C.P. Bellori, Viețile pictorilor, sculptorilor si arhitecților mo- 
derni, traducere de Oana Busuioceanu, Meridiane, Bucuresti, 1975, 
p. 242. 

* Introducerea lumânării în contextul traditional al Melancoliei 
düreriene apare în gravura lui C. Bloemaert (după A. Bloemaert) cu 
titlul Melancolia. În același timp, trebuie reamintit că încă de la sfâr- 
situl secolului al XVI-lea (Sustris, Hollar) se elaborează tipul Mag- 
dalenei „nocturne“ cu lumină artificială. Cf. F.-G. Pariset, Georges 
de La Tour, pp. 152—153 si pl. II, 2. | 

? Op. cit., p. 145. 

unui nou Pheonix, în flăcările unei iubiri puternice, divine, 
cereşti“. Paralela dintre Magdalena și flacără apare constant 
în textele Contrareformei: 


„Simt cum se aprinde 

O văpaie 

[n sufletul meu. 

Focul imi curge prin oase 

lar flacăra lui 

Îmi supune la chinuri ne-ntrerupte 
Sufletul.“! 


În artele figurative se instaurează o tradiţie similară. În 
versiunea franceză a Iconologiei lui Ripa?, La Repentance 
are ca atribut „inima cuprinsă de flăcări“, pe care o tine in 
mâna stângă. În cartea lui Ripa însă, lumânarea sau torta 
apar în mai multe rânduri: ca atribute ale Credinței, Religiei, 
dar si ale Ştiinţei si Cunoașterii: a 

Religia: „Femeie acoperită de un văl subțire. În mâna 
dreaptă ţine o Carte şi o Cruce, iar în stânga o flacără (...). 
Flacăra semnifică devotamentul cugetului nostru, curat și 
sincer, care tinde către Dumnezeu, lucru propriu Religiei.“ 

Credinta catolică: „Femeie înveşmântată în alb (...). In 
mâna dreaptă tine o lumânare aprinsă, așezată deasupra unei 
inimi, iar în mâna stângă tablele legii celei vechi împreună 
cu o carte deschisä.“* 

Stiinta: „O tânără într-o noapte întunecată, învesmantatà 
în albastru. În mâna dreaptă tine un opait cu ulei aprins, iar 
în mâna stângă o Carte (...). Opaitul aprins este lumina 
intelectului care, prin grija deosebitá a lui Dumnezeu, arde 
in sufletul nostru fárà se se consume ori sá se micsoreze. 

! Cantiques spirituels de l'Amour Divin pour l'Instruction et la 
Consolation des Ames dévotés. Composez par un Pere de la Com- 
pagnie de Jésus, Paris, 1664, pars II, cantique II. 

2 [conologie ou la science des emblemes..., op. cit., p. 221. 

3 C. Ripa, op. cit., p. 430. 

* Ibid., p. 51. 

5 Ibidem, p. 441. 

Cunoașterea: „Femeie așezată care tine in mână o tortá 
aprinsă, iar alături de ea o carte deschisă. Torta aprinsă arată 
că ochii nostri trupesti au nevoie de lumină pentru a vedea, 
asa cum ochiul nostru interior, care este intelectul, de instru- 
mentul extrinsec al simțurilor si, în mod deosebit, al văzului.“! 

Din toate aceste exemple ne putem da seama că atributul 
lumânării, al tortei sau al lămpii apare mai întotdeauna 
îngemănat cu cel al cărții. Flacăra acoperă o zonă simbolică 
precisă, dar extrem de largă. Ea se referă la iluminarea prin 
credință si știință. Cunoașterea și Credinţa par a interveni 
astfel în miezul meditatiei lui La Tour, alături de sensul deja 
amintit al pocáintei și „arderii vanitátilor*. 

Lumânarea lui La Tour este desigur prilejul unei înalte 
exploatări a științei clarobscurului?, dar ea este în acelaşi 
timp o necesitate cu o înaltă valoare simbolică. 

Poezia franceză din prima jumătate a secolului al XVII-lea 
avea o adevărată pasiune pentru motivul flăcării, operând 
variatiuni ale temei care concordá de multe ori cu simbo- 
listica lui La Tour. Deja pentru Blaise de Vigenère’ lumi- 
na — puritatea în stadiul cel mai înalt — este produsă de 
consumarea materiei vulgare. Tocmai materia, prin reducere 
la neant, dă naștere luminii.’ Pentru P. Mathieu, viata însăşi 
este comparabilă cu o flacără: 

! Ibidem, p. 71. 

* Motivul figurativ al lumânări era preferat încă din secolul al XV-lea 
de către artiştii din Ţările de Jos. Originea sa se leagă (lucru adesea 
trecut cu vederea, dar pus în lumină deja de către E. Mâle, L'Art 
réligieux de la fin du Moyen Áge en France. Étude sur Piconographie 
du Moyen Age et sur ses sources d'inspiration, ediția a Il-a, Paris, 1922, 
p- 76) de recuzita misterelor medievale, unde Sfântul Iosif apărea 
aproape întotdeauna cu o lumânare în mână. Astfel, motivul va trece 
în pictura primitivilor flamanzi și olandezi și astfel se va regăsi și la 
La Tour (vezi Sfântul Iosif tâmplar, Sfântul Iosif si îngerul), reac- 
tivat însă de voga pe care motivul o capătă în ambianța caravaggescá. 

Cf. J. Rousset, op. cit., p. 125. 

' Blaise de Vigenère, Traité du feu et du sel, Paris, 1628, passim. 

* Cf. si G. Bachelard, La Flamme d'une chandelle, PUF. Paris, 
1966, p. 30. 

„Viaţa e o lumânare, un suspin al aerului, 
O face să se topească, să curgă, o distruge...“ 


1 


Georges de La Tour reuseste să surprindă, în seria Mag- 
dalenelor, atmosfera unei meditații solitare, concentrate $1 
esenţiale: „Orice visător în fata unei flăcări“ — s-a spus? — 
„se află într-o stare de visare primară“. Eliminarea obiec- 
telor superflue coincide cu concentrarea gândului asupra 
acestei realităţi esenţiale. Crucifixul, flagelul, cărțile (Mag- 
dalena Terff) (il. 44), podoabele (Magdalena Wrightsman) 
(il. 68) sunt toate accesorii dictate de o necesitate simbolică. 
„Cel ce veghează în fata unei flăcări nu mai citeşte. El se 
gândeşte la viață. Se gândeşte la moarte... Flacăra este 
naștere uşoară şi moarte ușoară. Viaţa și moartea pot fi aici 
cu ușurință juxtapuse. Viaţa și moartea sunt, în această 
imagine, contrarii perfecte. Jocul de gânduri al filozofului, 
purtat în dialectica ființei și a neantului pe un ton de simplă 
logică, devine, în fata lumânări care se naște şi moare, 
concret, în modul cel mai dramatic.^? 

În fata lumânării, Magdalena „melancolizează“ (melan- 
colise). Verbalizarea substantivului melancolie funcţiona deja 
în acel Ev Mediu târziu, când devenise sinonim cu „a gândi 
profund“, „a reflecta la lucruri serioase“*. 

Magdalenele lui La Tour nu sunt simple ilustrații ale 
temei penitentei. Dacă Dürer își găsea întemeierea doctrinală 
a Melancoliei I în gândirea lui Marsilio Ficino, translatia 
produsă de secolul al XVII-lea poate fi considerată o tran- 
slatie conformă spiritului lui Pascal. Lumânarea este sim- 
bolul cunoaşterii, al credinţei, al arderii vanitátii lumești. 
Ea ne deschide calea către întrebarea fundamentală a lui 


! P. Mathieu, Tablettes (Quatrains) de la Vie et de la Mort, Paris, 
1610. Iar ín culegerea de embleme a lui J. Baudoin, flacára in fata 
oglinzii este ilustrarea temei Que l'esclat du monde n'est que fumée. 

? G. Bachelard, op. cit., loc. cit. 

? Bachelard, op. cit., loc. cit. 

+ Cf. J. Huizinga, Amurgul Evului Mediu, trad. rom. de H.R. Radian, 
Univers, Bucureşti, 1970, p. 51. 

elt, A i Bi 

I ascal : Qu-est-ce que l’homme dans l'infini? („Ce este omul 

în infinit?“ ). Dar lumânarea nu este aici decât o metaforă. 
Obiectul-simbol al întrebărilor fundamentale este oglinda. 


4. Oglinda si compasul 


Magdalena lui La Tour își întoarce privirea de la lumesc 
pentru a se concentra într-un adevărat „exerciţiu spiritual“. 
Orice podoabă a fost lepădată, somptuozitatea redării mate- 
riei prețioase se transformă în esentializarea extremă a formei. 
Cadrul se reduce la minimum. Obiectele își răspund într-un 
adevărat dialog al simbolurilor. 

Incă din Evul Mediu, oglinda se cristalizase ca atribut 
al „vanităţii“, fapt care nu exclude alte învestituri simbolice: 
veritas, prudentia, sapientia.? În cazul nostru, tradiţia oglinzii 
ca atribut al adevărului si înțelepciunii (prudentia) pare că 
nu este pe deplin stinsă. Confirmarea ne vine tot din /cono- 
logia lui Ripa: 

Adevărul: Femeie strălucitoare, cu o înfăţişare nobilă, 
invesmántatá bogat în alb, cu părul de aur. În mâna dreaptă 
tine o oglindă împodobită cu pietre preţioase (...). 

Oglinda vrea să spună că adevărul este deplin atunci când 
intelectul se confruntă cu lucrurile inteligibile, la fel cum 
o oglindă e bună atunci când înfățișează adevăratul aspect 
al lucrului oglindit...“ 

Înţelepciunea: „Femeie care se oglindește. Oglindirea 
vrea să arate cunoașterea de sine, căci nimeni nu poate acţiona 
bine dacă nu-și cunoaşte propriile-i defecte... Asta voia să 
spună si Socrate atunci când își îndemna discipolii să se pri- 
vească în fiecare dimineaţă în oglindä.“* 





! Pascal, Pensées, ed. Brunschvicg, nr. 72. 

? Cf. H. Schwarz, „The Mirror in Art“, in The Art Quarterly, 
XV, 1952, pp. 97-188. i 

? C. Ripa, op. cit., p. 501. 

* Ibidem, p. 418. 


N 
in 
SD 


Stünta: „Femeie (care) tine în mâna dreaptă o oglindă. 
Oglinda vrea să demonstreze ceea ce spun si filozofii, şi 
anume că ştiinţa se face prin abstragere... CONA 

Oglinda ca instrument al adevăratei cunoasteri se alaturà 
acum simbolului tigvei. Tot la Ripa întàlnim o variantà a 
Prudentei (aici în sensul de ,Intelepciune“) în figura unei 
„Femei care ţine în mâna stângă un cap de mort. Capul de 
mort arată că pentru dobândirea înțelepciunii e foarte bine 
să te gândești la trecerea și sfârşitul tuturor lucrurilor, căci 
înțelepciunea este, în mare parte, o urmare a Filozofiei, care, 
după cei mai buni Filozoti, constă într-o continua meditatie 


asupra morţii...“ CM | 

Ne găsim astfel în fata codificării unei substanțe simbo- 
lice de tradiţie medievală, care cunoscuse o vogă conside- 
rabilă în Lorena încă din secolul al XVI-lea, când se va 
concretiza în simbolul așa-numitului miroir de la mort 
(„oglinda morţii“). Magdalena Fabius a lui Georges de La 
Tour (il. 59) actualizează această tradiție într-un spirit 
specific veacului al XVII-lea. Antecedentele figurative ale 
motivului „craniului oglindit“ merită amintite însă măcar 
pe scurt. Întâi, trebuie remarcat că motivul tipic loren al temei 
Miroir où l’homme au naturel/ se doit recoinoistre mortel 
continuă un filon mult mai vechi legat de tema vanitátu. Un 
punct nodal al acestui filon este probabil constituit de fres- 
cele (distruse) de la Cimitirul Inocentilor din Paris (1424). 
Opera alsacianului Hans Baldung Grien* formeazà un alt 


1 
«| 


! Ibid., pp. 416-417. 

? [bid., p. 444. | A S 

3 Cf. J]. Choux, „Le Miroir de la Madeleine chez Georges de La 
Tour“, în Le Pays Lorrain, 1973, pp. 109-1 12. i : 

4 Oelindá-n care omul viu/ constrâns este să-și vada moat tea“ — 
n y (15 | E ` de 
Inscripţie de pe monumentul funerar (1538) al lui Claude de La 
Vallée. din biserica din Clermont-en-Argonne (Meuse), citată de către 

J. Choux, op. cit., p. 111. 
5 Cf. E. Mâle, op. cit., p. 363. 22^ " | 
6 Cf. Claudia Cieri Via, „Il tema della Vanitas nell'opera di I lans 
Baldune Grien“, in Annuario dell? Istituto di Storia dell’ Arte (Roma), 
1974/75-1975/76, pp. 125- 144. 

nod important: Frumusețea si Moartea (Schönheit und Tod), 
de la Kunsthistorisches Museum din Viena (il. 70), este o 
adevărată punte de legătură între tema medievală a vanitàtii 
$1 contaminarea ei cu tema prudentei, asa cum se va concre- 
tiza in veacul al XVII-lea in opera lui La Tour. Ín acest 
context, celebrul portret al lui Hans Burgkmair cu sotia lui 
(il. 69), de Lukas Furtenagel (1527), exploatează tema miroir 
de la mort în sensul „cunoaşterii de sine“ preconizată de 
»Prudenta“ lui Ripa. Pe oglindă apare înscris îndemnul 
socratic Erken dich selbs (,,Cunoaste-te pe tine însuţi“). 
Atitudinea în fata oglinzii devine acum o atitudine filozo- 
ficá. Anecdota lui Diogene Laertius cu privire la învățătura 
lui Socrate!, citată de Ripa, primeşte in secolele al XVI-lea 
şi al XVII-lea o nouă viață. Filozoful la oglindă este o temă 
destul de frecventă în întreaga artă europeană. Craniul si 
oglinda vor reprezenta una dintre concretizările vizuale cele 
mai pregnante ale acestei teme. În secolul al XVII-lea, tema 
părăsește cadrul strict al reprezentării figurative. Marea 
pasiune pentru oglindă pe care o vádeste acest secol prile- 
juieşte inventarea de dispozitive catoptrice, în care „oglin- 
direa în moarte“ nu mai este o simplă metaforă: „Se poate 
construi cu ajutorul unei oglinzi plane o maşinărie catop- 
trică, astfel încât cel ce se priveşte în oglindă să se zărească 
având, în locul chipului omenesc, un cap de măgar, de bou 
ori de cerb... Un craniu cu orificiile ochilor luminate 
dinăuntru ar fi si mai înspăimântător.“? 

Oratiunea funebră pronunţată de Jacques de La Fons în 
1610 la funeraliile lui Henric IV face un excursus asupra unei 
„Oglinzi măiestre“, alcătuită în asemenea chip încât „oricine 
se priveşte în ea, în loc să se vadă pe sine, vede altceva“. 
Predicatorul continuă astfel: , As fi găsit mai frumos dacă 
s-ar fi înfățișat aici moartea, căci în această figură ar fi fost 

! Despre vietile si doctrinele filozofilor, Il, 5, 33. 

? A. Kircher, Ars magna lucis et umbrae, Roma, 1646, pp. 909 si 
urm. Vezi si J. Baltrušaitis, Essai sur une légende scientifique. Le 
Miroir. Révélations, science-fiction et fallacies, Éditions du Seuil, Paris, 
1978, p. 34. 

înfăţişate toate lucrurile în starea lor firească, din pricină 
că firescul tuturor lucrurilor nu este decât acela de a fi 
părticele ale morții. Moartea este imaginea lor cea mai vie 
şi, în acest chip, oglinda nu s-ar fi dovedit niciodată a fi 
mincinoasá."! 

Este greu să nu atasám iconografia Magdalenelor lui La 
Tour, si mai ales cea a Magdalenei Fabius si Terff, la această 
tradiţie figurativă şi speculativă.? Dar tocmai de aceea ni se 
pare foarte important să precizăm şi marca personală a 
simbolisticii operei sale. 

La Georges de La Tour gheaţa oglinzii devine un spa- 
tiu antitetic interiorului luminat de flacără. Opoziția fla- 
cără— oglindă, extrem de apropiată de tradiția emblematică 
reprezentată de un ]. Baudoin (îl. 67), cristalizează opoziţia 
fundamentală, aici-dincolo. Magdalena Fabius moşteneşte 
recuzita Vanitátilor din secolul al XVI-lea: interogând nean- 
tul oglinzii, ea primește un răspuns funest: tigva. 

Craniul însuși, chiar atunci când apare izolat, poartă în 
sine semnificaţia unei oglindiri funebre. Pictura ca şi poezia 

„vanităţilor“ au manevrat această recuzită cu o indubitabilá 
voluptate: 

„La picioarele unei cruci, un cap de mort, 

sau mai bine zis de moartă, își rostește soarta... 
— În gaura ochilor mei, și pe această tigvă lucie 
Poţi vedea că sunt moartă și moartă fi-vei tu... 
Slujeste-te de mine ca de propria-ti oglindá.? 


Existá o legáturá simbolicá statornicá intre lumánare—oglin- 
dá-craniu (il. 59, 68). Flacăra consumă timpul, este o ardere 
întru stingere. Meditatia în fata lumânării este gândirea 
concretă a scurgerii timpului. Încă din Evul Mediu târziu 


3 


! Apud J. Baltrusaitis, op. cit., p. 77. 
? Cf. si E. Mâle, L'Art réligieux apres le Concile de Trente..., Paris, 
1932, pp. 203 si urm. si A. Chastel, op. cit., pp. 205 şi urm. 
è Le pere Pierre de Saint Louis, A la Très-Saincte Marie-Mag- 


deleine, l'image sacrée de l'Amante transie, Lyon, 1668. 

oglinda si moartea erau subsumate simbolului clepsidrei. 
„Flacăra“ — spune Bachelard! — „este o clepsidră ce se scurge 
în înălțimi“. Lumânarea lui La Tour nu este doar o replică 
a athanor-ului lui Dürer, ci şi a clepsidrei adiacente. 

Flacăra oglindită absoarbe spaţiul operei într-o transcen- 
dentá irevocabilă. Finitul duratei umane se imobilizeazá în 
suprafața unei adâncimi infinite. Oglinda nu transformă, ci 
reflectă. lar semnificaţia reflectárii este întotdeauna tulbu- 
rătoare. În veacul al XVII-lea — s-a spus? — oglinda devine 
„o metaforă a artei“. Opera este, ea însăși, o profunzime 
încadrată, o suprafață reflectantă, o imagine a lumii izolată 
în tormă. 

Această amplificare a simbolismului oglinzii, tipică pentru 
mentalitatea secolului al XVII-lea, a fost deja observată în 
legătură cu Magdalenele lui La Tour: „Reprezentarea în 
oglindă (care nu este decât un dublu al reprezentării pictu- 
rale în ansamblul ei) face din această realitate primară, origine 
a reflectării, o realitate secundă... Oglinda dedublează 
această realitate diferită, care este tabloul pictorului, sistem 
de viatá- moarte, loc al contactelor, al consumárii ne-ade- 
vărului întru strălucirea adevăratei consumări a imaginii care 
luminează spiritul...“ i 

Iar La Tour nu este aici singur.* Pe un alt plan, Velázquez 
a avut, desigur, si el ceva de spus în conceptualizarea este- 
tică a oglinzii.” In spatele acestor artiști trebuie însă citit 
numele părintelui picturii „realiste“, al artei „de reflectare“: 
Caravaggio. 


! Op. cit., p. 24. 

? J. Rousset, L'Intérieur et l'extérieur. Essais sur la poésie et sur 
le théátre au XVIl-e siecle, José Corti, Paris, 1968, p. 24. 

' Anne Cauquelin, „Deux Madeleines, Jéróme et la puce“, în 
Revue d’Esthétique, 1973, 1, pp. 39-56 (aici pp. 50-51). 

* Cf. G.F. Hartlaub, Zauber des Spiegels, Piper, München, 1951, 
pp. 193 si urm. 

Ki Cf. M. Foucault, Les Mots et les choses. Une archéologie des 

sciences humaines, Gallimard, Paris, 1966, pp. 23 si urm. i 


Roberto Longhi! a scris o pagină deosebit de elocventă 
pentru configurația pe care o capătă „oglindirea“ într-o pic- 
tură care se voia specchio della realtă („oglindă a realități“ ). 
Merită de aceea să cităm în extenso: 

„Deja primul său biograf competent, căci era pictor d 
însuşi, ne spune că primele tablouri ale lui Caravaggio au 
fost « făcute cu ajutorul oglinzii » (furono da lui nello specchio 
ritratti). Ce înseamnă asta? Ce oare impiedicase, până la el, 
reprezentarea a ceea ce el a numit, primul, « o bucată » de 
realitate, dacă nu vechea fabula de lineis et coloribus, pe care 
Caravaggio o consideră, în fine, drept pură mitologie și în 
cele din urmă o abandonează. El privea în jurul sáu, iar 
realitatea îi apărea în « bucăţi » rupte ale unui univers în care 
nu era loc nici pentru contur, nici pentru relief, nici pentru 
culoare, considerate, toate, ca formule abstracte. lar cum 
retina, singură, are întotdeauna un câmp vizual incert, vag, 
nu era oare mai bine să se decupeze acest câmp așa cum 
apare în rama veridică a oglinzii, care ne oferă întotdeauna 
« unitatea fragmentului », scăldată în lumina lui proprie: un 
fel de « realitate-acvariu » ? 

Este posibil ca, la urma urmei, neutralizând vechea meta- 
foră conform căreia pictura trebuie să fie oglindire a reali- 
tátii, Caravaggio sá fi încercat sá se sprijine pe soluția oglinzii, 
care-i dădea iluzia viziunii optice plină de veridicitate si 

lipsită de inselátoriile stilului. Dar ca un mare spirit ce era, 
el nu putea sá nu descopere si sensul poetic, dimensiunea 
afectivă a unei realități încă necunoscute, chiar dacă nu o 
cunoşteai încă raţional... 

Nu e greu de priceput ce consecinţă putea să aibă această 
hotărâre de a purcede de la oglindirea directă a realității. 
Se ajungea astfel la tabula rasa a întregii picturi a vremii.“ 

Reiese din comentariul lui Longhi că poetica oglinzii, 
aşa cum o elaborează Caravaggio, reflectă o intentionalitate 
si o sensibilitate cu totul noi faţă de precedentele tentative 


— 12 


! Caravaggio, Editori riuniti, Roma- Dresda, 1968, pp. 11-12. 

de reprezentare prin ,reflectare“ (Brunelleschi la incepu- 
turile Renasterii, Da Vinci în apogeul ei, Parmigianino în 
epoca de declin).! 


Dacă în Renașterea timpurie (Brunelleschi) oglinda era 
garantia convertirii tridimensionalitätii lumii în bidimensio- 
nalitatea suprafeței picturale, dacă la Leonardo ea garanta 
pura spatialitate a imaginii, iar in manierism ea devine spatiu 
al sintezei intre lume si formi, la Caravaggio oglindirea se 
va releva in calitátile de convertire instantanee a realului in 
imagine. Dar este vorba despre o convertire care ingheatá, 
care consuentiza granita nepipăibilă între real si imagine ca 
prag de netrecut, ca suprafaţă in care ființa se reflectă în neființă. 
lar în acest sens imaginea-simbol a noii picturi caravaggesti 
poate fi considerată a fi Narcis de la Galleria Corsini (il. 64). 
N-ar fi exclus ca tabloul lui Caravaggio sá fie de fapt o glosá 
la un celebru pasaj albertian, în care Narcis este infátisat ca 
emblemá a „pictorului“?. Demonstratia poeticá a pictorului 
atinge ín aceastá lucrare un nivel extrem. Caravaggio îşi 


' Cf. S.Y. Edgerton Jr., „Brunelleschi's First Perspective Picture*, 
in Arte Lombarda, XVIII, 1973, pp. 172-195; C. Verga, „La prima 
prospettiva del Brunelleschi“, în Critica d'Arte, XI IT, 1977, 1, pp. 
71-84; C. L. Ragghianti, Tra Leonardo e Caravaggio. Nuove inda- 
gini di linguaggio formale: specchi, illuminazioni, camere ottiche, Labora- 
torio di studi sulla forma, 1973-1974, Università Internazionale 
dell'Arte, Florenta- Venetia; C. Pedretti, Studi vinciani, Librairie 
E. Droz, Geneva, 1957, pp. 68-75; M. Fagiolo dell’ Arco, op. cit., 
pp. 31 și urm., pp. 163, 168, 206. Pentru ambianta nordică (dar si 
pentru cea italiană), cf. J- Bialostocki, „Man and Mirror in Painting: 
Reality and Transcience“, în Studies in Late Medieval and Renai- 
ssance Painting in Honor of Millard Meiss, New York University 
Press, New York, 1978, pp. 61-72. i 

? L.B. Alberti, Della pittura, ed. critica a cura di L. Mallè, Sansoni, 
Florenta, 1950, p. 91: ,Obisnuiam a spune între prieteni, urmând 
vorba poeților, că Narcis, cel preschimbat în floare, a fost cel care a 
născocit pictura; că atunci când pictura este socotită floare a artei, 
mitul lui Narcis este, în mod sigur, prezent. Ce altceva crezi că ar fi 
pictura, dacă nu reflectarea chipului prin artă, asa cum a făcut supra- 
fata apei în care s-a oglindit el >“ 

concepe lucrarea printr-o împărțire a suprafeţei picturale 
în două zone egale, aparent reversibile. Sus si jos capătă 
valoarea opoziţiei aici- dincolo. Dincolo este însă văzut ca 
realitate. Este un spaţiu „în sine“, cu date fizice proprii. El 
are aceleași șanse picturale cu aici. Dincolo nu este un spaţiu 
imaginat, ci un spațiu existent. Dar este o existenţă mai 
palidă, mai vagă, mai fascinantă, poate, decât spaţiul lui aici. 
Dincolo nu este un spaţiu indeterminat, neant, amorf, ci este 
un dincolo cu un atribut precis: este „dincolo“ ca „imagine 
a lui Narcis“, așa cum orice operă nu este simplă irealitate, 
ci neant reflectant al propriei realităţi lumești. 

„Realismul caravaggesc“ — s-a spus! — „nu este altceva 
decât o viziune a lumii modelată de gândul morţii, in loc 
de a fi de acela al vieţii... În spatele crudei, realistei evidențe 
a fenomenului « moarte » se ascunde probabil un gând care 
va avea o mare răspândire în baroc, si nu numai în cel italian: 
viaţa este un vis, moartea este o bruscă deșteptare; vis și 
imaginaţie sau iluzie sunt natura si istoria, si realitatea, care 
este opusul imaginaţiei, este descoperită sau atinsă numai 
când vălul visului este sfâşiat şi continuității fluctuante a 
adevărului şi verosimilului i se substituie dintr-odată dilema 
inevitabilă a ființei...“ 

Actul pictural, așa cum îl concepe Caravaggio, pune 
problema „reprezentării“ în termeni morali. Destinul celui 
care pictează este al unui joc tragic la limita dintre ființă si 
neființă. Tradusă pe plan religios, această problematică morală 
capătă coordonate precise: cele ale conversiunii.? Reflec- 
tare— Moarte— Conversiune formează acum un trinom indes- 
tructibil. Imersiunea în real, „în adevăratul real“, presupusă 
de unitatea acestui trinom, implică în mod peremptoriu 
recunoașterea realității morţii. Conversiunea presupune 
reflectarea în moarte. Arta, la rândul ei, presupune 
reflectarea lui aici în dincolo, convertirea vieţii în opusul ei: 


i G.C. Argan, De la Bramante la Canova, ed. cit., pp. 197—198. 
? G.C. Argan, op. cit., p. 198, observà importanta temei con- 


versiunii la Caravaggio si legătura ei cu gândul morții. 

in tormă. „Oglindirea“ nu este doar o operaţie estetică, ci 
una morală și religioasă. 

Modul în care se cristalizează această concepţie despre 
oglindire, atât de importantă pentru înțelegerea lui La Tour, 
ne este clarificat de recenta recuperare a tabloului cara- 
vaggesc reprezentând Conversiunea Magdalenei (Alzaga) 
(il. 65), cunoscut până nu de mult doar din copii mai mult 
sau mai puţin fidele.! 

Această operă ne dovedeşte că îmbinarea temei conver- 
siunii cu simbolistica oglinzii era deja operantă pe vremea 
lui Caravaggio. Pe temeiurile recuzitei venetiene a „vanită- 
tilor*?, el reuşeşte să construiască o nouă simbologie, în care 
oglinda devine un corolar al contemplatiei, al »prudentei*, 
al „dragostei sacre“. La Caravaggio, opoziţia Marta- Mag- 
dalena traduce o mai veche disjunctie veterotestamentară, 
adică cea dintre Lia si Rasela?, virtute activà-virtute con- 
templativă, disjunctie deja eternizată de Dante: 


„De vrea pe nume cineva să-mi spună, 
sunt Lia eu și mâinile-mi perindă 
floare de floare ca să-mi fac cunună 
$i să mă plac când m-oi uita-n oglindă; 
cât timp Rachel, surioara, osteneste 
de luciul ei nicicând să se desprindă. 
Ea ochii să și-i vadă indrágeste, 
| ! Vezi articolele dedicate acestei lucrări în The Burlington Maga- 
zine, CXVI (1974), nr. 858, pp. 559-613. | 
? Cf. G. Ludwig, „Restello, Spiegel und Toiletten Utensilien in 
Venedig zur Zeit der Renaissance“, in /talienische Forschungen, 
Berlin, 1906, pp. 132-152; G.F. Hartlaub, „Die Spiegelbilder des 
Giovanni Bellini“, in Pantheon, XXIV, 1942, pp. 23-41; E. Verheyen, 
» Tizians « Eitelkeit des Irdischen », Prudentia et Vanitas“, in Pantbeon, 
XXIV, 1966, pp. 88—99. 
. * Cf. F. Cummings, „The Meaning of Caravaggio's « Convertion 
of the Magdalen »*, in The Burlington Magazine, CXVI (1974), 
nr. 859, pp. 572—578 (aici p. 576); cf. si G. F. Hartlaub, Zauber des 


Spiegel..., pp. 76 si urm. 

eu flori s-anin în păr si să colind; 
ei văzul, mie fapta-mi foloseste.“! 


Dacă pasajul dantesc este esenţial pentru înțelegerea operei 
lui Caravaggio — asa cum s-a presupus —, înseamnă că Mag- 
dalena Alzaga îmbină tema lui Narcis („Ea ochii să şi-i vadă 
îndrăgește“ ) cu cea a sapientei, căci ceca ce îi aduce această 
contemplare este de fapt viziunea înţelepciunii adevărate, 
aceea pe care, mult mai târziu, o va codifica Cesare Ripa.? 

Georges de La Tour va marca un important pas înainte. 
El cumulează în mod magistral sursele de inspiraţie. Con- 
vertire, Prudentia, le miroir de la mort se îmbină cu tipo- 
logia Melancoliei, deja supusă spiritului devotional de către 
Sfânta Thais a lui Parmigianino. În acest punct, modul în 
care La Tour se raportează la tradiția direrianà merită o 
zăbovire aparte. 

În general, contactele lui La Tour cu Germania au fost 
aproape total ignorate, în ciuda poziţiei extrem de deschise 
către Germania a Lorenei.” În ceea ce priveşte raportul cu 
Durer, este încă greu de spus dacă el se datorează unor con- 
tacte directe ori mediate cu opera sa. Câteva coincidente izbi- 
toare lasă să se întrevadă o posibilă asimilare conştientă, 
săvârşită de pictor, e drept, într-o manieră extrem de personală. 
! Dante, La Divina Commedia, Purgatorio, XXVII, 100—108 (trad. 
rom. de Eta Boeriu). 

? C. Ripa, op. cit., p. 444. i 

! Pierre Rosemberg si François Macée de l’Epinay, care în recenta 
lor carte Georges de La Tour. Vie et œuvre, Office du Livre, Fribourg, 
1973, au trecut în revistă legăturile posibile ale artistului cu arta euro- 
peană, dedică raportului cu Germania doar câteva rânduri, deosebit 
de semnificative pentru stadiul actual al cercetărilor: „Spre deosebire 
de Spania, există o ţară care n-a fost nicicând asociată cu numele lui 
La Tour, fapt care surprinde cu atât mai mult cu cát aceasta se află 
aproape, atât geografic, cât si spiritual, de Lorena: este vorba despre 
Germania. Și dacă pronuntám numale lui Ulrich Loth (către 
1600-1662), este posibil pentru că el, ca si Jean Leclerc, a fost elevul 
lui Saraceni. Dar putem să mergem mai departe? E în orice caz prea 


devreme pentru a ne hotàri* ( p. 30). 

Filonul saturnian, detectabil in opera de tinerete a lui La 


Tour, reapare in ,nocturne*. Iov si Magdalenele sunt con- 
cretizările sale principale, dar nu si singurele. Deja Iov pri- 
lejuia o posibilă legătură cu tema „artistului“, prin apel la 
Cantáretii din tinerețe. O importantă componentă a „refle- 
xivitátii estetice“ se poate observa si în seria Magdalenelor. 

In ceea ce priveşte Melancolia I a lui Dürer, se stie că ea 
reprezintă sinteza poetică cea mai elocventă a artei concepute 
drept „construcţie“. Geniul înaripat al lui Dürer nu creează 
prin „oglindire“, ci in mensura numero et pondere. Nu întâm- 
plător noutatea gravurii constă (faţă de tradiționala teorie 
a „umorilor“ ) în apelul lui Typus Geometriae din tratatele 
filozofice.' Ustensilele artistului sunt cele ale constructorului 
si ale geometrului. Simbolul „creaţiei geometrale* este com- 
pasul. Acesta este garanţia controlului rational asupra 
imaginaţiei artistice. ,Dürer* — scrie Panofskv — „Si-a 
închipuit o ființă dotată cu forti intelectuală si cu instru- 
mentele tehnice ale unei « arte » dar, în pofida acestui lucru, 
disperată, căci e dominată de « umoarea » neagră. El a înfă- 
tisat o geometrie devenită melancolică sau o melancolie 





dotată cu tot ceea ce este implicat în cuvântul « geometrie » 
pe scurt —, o « Melancolia artificialis » sau o « Melancolie 
a artistului »“2. 

Melancolia geometrală își găseşte sprijinul și în concepţia 
mai veche cu privire la Saturn ca părinte al geometriei. Uria- 
sul compas din gravura lui Jacob de Gheyn este același cu 
cel din gravura lui Dürer. | i 

La Tour, în conformitate cu revolutia artistică de la 
cumpăna lui 1600 (cea a lui Caravaggio), renuntă la o artă 
„geometrică“ în favoarea unei arte „de reflectare“. În opera 
sa, oglinda va substitui compasul. Magdalena devine astfel 
un simbol al dilemelor morale ale oglindirii. Emblema lui 

| R. Klibansky, E. Panofsky, F. Saxl, Op. cit., pp. 327 şi urm. 

“E. Panofsky, Albrecht Diirer..., p. 162. 

La Tour are tot atâta importanţă acum câtă avea, în secolul 
precedent, cea a lui Durer. 

Literatura epocii confirmă pe deplin faptul că Magdalena 
trece acum drept o paradigmă a artistului, drept model de 
imitat, drept muzá. Destinul convertirii sale este acelasi — 

sau trebuie să fie acelaşi — cu destinul artistului. În acest 

context, am putea spune că Melancolia artificialis este 
înțeleasă în veacul al XVII-lea, şi de La Tour, în primul rând, 
ca Melancolia Speculandi. Magdalena devine emblema sacră 
a artistului, pe măsura celei profane, ilustrată cu un veac 
înainte de către Dürer. 


„Arăt ochilor lumești o prea-lumească Doamnă 

A cărei pocăință s-a săvârşit pe dată, 

Oglindă-a penitentei, perfectă și fidelă, 
Pentru-oricine drept pildă ar vra s-o aibă... 
Îndrumătoarea Pácátosilor si-al lor far cel mai bun 
Tárfa ce o vedeţi, singură si retrasă... 

Frumuseţea deşertului, Frumoasa Tenebroasă, 
Prinţesa amorului, Regina plăcerilor, 

Obiectul tuturor dorințelor... 


Muze,-napoi! Plecati, gloatá păgână, 

Căci Muză si Diană fi-va de-acum Magdalena 
Si tot eu noua Clio, pe care-o chem acum... 
O, voi mesteri in artele frumoase, 

Nu vá mai tociti de-acum, decát pentru ea, 
Penele, stilul, vocea si culorile! 

Pictori, Muzicieni, Scriitori si Gravori, 
Istorici, Oratori, Poeti, 

Chemati-i numele în tot ceea ce faceți. 

Ea să fie de-acum subiectul artei voastre, 

Al gândului si-nchipuirilor ce le plásmuiti. 
Veniti, vă apropiaţi, femei de viaţă, 

Ruşinea oraşelor, vestite Magdalene, 

Veniti la această oglindă, veniţi sá vă priviţi, 
lar dacă n-o veţi putea întru totul urma, 

Và sfátuiesc sá-ncercati, imitánd inimitabila, 
Să vă lepádati de toate, de la bun început, ca ea.*! 


La Dürer, elaborarea gravurii cu titlul Melancolia I incu- 
nunase o cercetare laborioasă in jurul temei temperamen- 
telor, a tipului geometric, a activității spirituale în general. 
Pentru a înţelege modul în care se raportează Magdalena 
lui La Tour la gravura dürerianá, trebuie amintite măcar pe 
scurt principalele etape care duc la forma finală a gravurii. 
Una dintre aceste etape a fost deja amintită: ea îl priveşte 
pe lov din Altarul Jabach, care intră într-o posibilă concor- 
dantá cu lucrarea similară a lui La Tour. Un alt precedent 
important al gravurii direriene este reprezentat de desenul 
(L. 79) din 1514 de la Kupferstichkabinett din Berlin (il. 74), 
prima tentativá de stabilire a unei tipologii pentru figura 
centrală a Melancoliei 1.2 Tipul adoptat este o femeie matură, 
mai degrabă corpolentá, care stă pe o bäncutä, ţinând într-o 
mână o floare. Această tipologie a fost în cele din urmă 
abandonată de către artist, care se va concentra asupra tipu- 
lui emblematic, asa cum îl cunoaștem din gravura finală. Dar 
ȘI aici apare o legătură ascunsă, greu de descurcat, între 
Georges de La Tour si Dürer, căci distanţa între desenul 
de la Berlin și gravură este aceeași care desparte așa-numita 
Femeia cu puricele (il. 75) de Magdalena Terff sau de Mag- 
dalena Fabius. 

Susţinătorii tezei cu privire la Femeia cu puricele ca va- 
riantă a Magdalenei? ar trebui să aibă, poate, de acum înainte, 
în vedere raportul atât de similar între Melancolia I si varian- 
ta sa, cunoscută din desenul berlinez. 

În fine, o a treia etapă, în geneza Melancoliei I, privește 
în mod direct meditaţia în jurul dihotomiei contempla- 
tie-actiune. Panofsky si Saxl au arătat că lucrarea lui Dürer 


5 


' Pierre de Saint Louis, op. cit., pp. 36-37 si pp. 3-8. 

? Cf. R. Klibansky, E. Panofsky, F. Saxl, op. cit., pp. 288-289. 

? Cf. R. Picard, op. cit.; Héléne Adhémar, op. cit., F. Th. Char- 
pentier, Peut-on toujours parler... pp. 101-108. 

„poate fi înțeleasă doar dacă este privită ca o sinteză simbo- 
licá între typus Acediae (modelul popular al inactivitàtii 
melancolice) si typus Geometriae (personiticarea scolastică 


a uneia dintre « artele liberale »"!. Bm 
Inactivitatea, somnul, acedia sunt stári intru cátva simi- 
lare contemplatiei melancolice. Ele pun in termeni Și mai 
acuti opoziţia ei cu acțiunea creatoare. In traditia medievală, 
Acedia era considerată unul dintre viciile capitale. Acedia 
este de multe ori sinonimă cu Melancolia.” Dürer va opera 
o disjunctie precisă între otiu-Acedia, ca viciu dem n de sati- 
rizat, si Melancolia ca „virtute“ a ,ingeniosilor" si „pruden- 
tilor*. Acedia este inactivitate, somn al spiritului. Melancolia 
este meditaţie asupra limitelor şi destinului creaţiei. În acest 
sens, precedentul direct al Melancoliei I este Visul docto- 
rului.? Această gravură ( il. 76) — s-a spus — „nu este altceva 
decât o alegorie a lenei ( ...) care poate fi interpretată even- 
tual ca un predecesor moralizator si satiric al Melancoliei I. 
Trecerea de la varianta „satirică“ a melancoliei la exaltarea 
ei va fi unul dintre cei mai importanti pași din creația dürerianá. 
Faptul cel mai demn de atentie pentru noi este însă acela 
că la Georges de La Tour putem detecta până și această glosă 
în jurul Melancoliei-Acedia, e drept, învesmàntatà în haine 
crestine. Opera-cheie în acest context va fi Sfântul Iosif si 
îngerul ( il. 79). Similitudinea de compoziție cu Visul docto- 
SS R. Klibansky, E. Panofsky, F. Saxl, op. cit., p. 317; 
2 Cf. A. Chastel, op. cit., pp. 133 si urm. E: l 
5 Cf. E. Panofsky, „Zwei Dürer probleme... I. Der « T raum des 
Doktors »*, in Münchner Jahrbuch der bildenden Kunst, N. F., VIII 
(1931), pp. 1-7. | | a 
ap Klibansky, E. Panofsky, F. Saxl, op. cit., p. 302. 
5G. Nicolson si Chr. Wright, Georges de La Tour, Phaidon Press, 
Londra, 1974, pp. 36-37, au sintetizat extrem de elocvent dificultățile 
pe care le ridică interpretarea acestei lucrari. Observațiile lor A» 
citate in extenso, deoarece deschid calea către o integrare culturală 
mai complexă a acestei capodopere: . er 
Ca si în cazul lui lov, subiectul tabloului de la Nantes a prilejuit 
multe controverse. Un bătrân citea la lumina unei lumânări, dar a 

rului nu poate fi pusă la îndoială, cum nu poate fi pusă la 
îndoială potrivirea cu tipul melancolic al lui Iosif, adoptat 
deja de Dürer în desenul L 615 (725) de la Kupferstichkabinett 
din Berlin (il. 78). Similitudinea între Sfântul Iosif si îngerul 
si Visul doctorului este atàt de surprinzátoare, incát a scápat 
tuturor specialiștilor, și ar putea părea in continuare întâm- 
plătoare dacă nu am avea date suficiente pentru pătrunde- 
rea filonului saturnian din opera lui La Tour. Raportul La 
Tour- Dürer contine, după câte ne-am străduit să arătăm, 
suficiente „coincidente“. lar mai multe coincidente sunt 
capabile uneori să ofere o certitudine. 
Faptul că La Tour nu este singur în această perpetuare 
a vechilor motive moral-simbolice și că, dimpotrivă, la nive- 
lul culturii divulgative topos-ul Acediae-i functioneazá încă 
in secolul al XVII-lea ne este dovedit pe deplin de emble- 
ma Contre l'oisiveté (1 mpotriva trändäviei) (Discours XVI) 
din culegerea lui Baudoin.! Atât textul, cât și imaginea (il. 77) 
vin în ajutorul lecturii lucrării lui La Tour: „...omul nu 
trebuie să se lase cuprins de trândăvie, nici să se aștepte la 
mila celorlalți; el trebuie mai degrabă să-şi facă bine sieși prin 
munca sa, prin propria sa hărnicie... Cât despre trândăvie, 
aceasta este o molimă fatală pentru Natura omenească, dus- 
mana ei de moarte. Căci fiind un lucru sigur că Acţiunea 
şi Contemplarea sunt firești pentru om, este cu siguranţă 
ceva nefiresc ca omul să nu se dedice nici uneia din ele.“ 
adormit asupra cărţii... Pe când doarme, sosește un copil care vrea 
să-l trezească apucându-l de încheietura mâinii. Apariţia sa este spec- 
tralà, ca a îngerului care vine să-l elibereze pe Sfântul Petru din închi- 
soare. Asta-i tot. Am mai putea bănui, doar din gestul de chemare 
pe care-l face copilul cu mâna stângă deasupra flăcării, ca si din faptul 
că tine gura întredeschisă, că acesta este purtătorul unui mesaj. Bátrá- 
nul este Iosif, căruia îi apare în vis îngerul Domnului. N-am reușit sá 
găsim reprezentări ale visului Sfântului Iosif în ambianța caravaggescá 
nordică ori italiană.“ 
! Op. cit., p. 201. 


În opera lui La Tour, Iosif apare în două pânze capitale: 
una este cea deja citată, iar a doua este Sfântul Iosif tâmplar 
(1l. 81). Cele două lucrări se află într-un evident dialog, si 
amândouă au în spate posibile modele düreriene (il. 78, 76, 
80). Ultima lucrare, Sfântul Iosif tâmplar, se înscrie într-o 
veche tradiție (Abú Ma'Sar, Alcobitius, Ibn Essra) care con- 
sidera că printre „copiii lui Saturn“ figurează si cei care prac- 
tică meseria de carpentarius (tâmplar) sau edificator edificium.' 
La Tour pare pe deplin informat de această tradiţie, care 
mai era încă vie pe vremea lui Dürer. El va alege două mo- 
mente-cheie atunci când abordează figura lui Iosif: somnul 
şi munca. Ele concretizează două concepte larg speculate 
de numita tradiție: dualitatea Acedza— Actio (Trândävie- Ac- 
tiune). Aceasta este o altă fatetá a opoziției care funcţionează 
în ambianța caravaggescă (Magdalena Marta; Lia—Rasela) 
si care se poate traduce în dualitatea virtute activă— virtute 
contemplativă. 

Trebuie însă să subliniem că La Tour, ridicând tema tâm- 
plarului Iosif la rangul de simbol, ne introduce în problema 
corelatiilor emblematice între tâmplărie (ca ars-techné)-geo- 
metrie— Melancolie? Corelatia funcționa pe deplin la Dürer: 
în recuzita simbolică a Melancolie: I se pot recunoaște ușor 
uneltele tàmplarului (rindeaua, clestele, fierăstrăul etc.). 
Astfel, Dürer aduce ca cea mai înaltă împlinire conceptuală 
meditaţia în jurul lui Carpentarius Melancolicus, care devine 
în cele din urmă, prin intermediul melancoliei geometrale, 
un simbol al activităţii creatoare. 

La Tour, după premisele puse în Sfântul Iosif si îngerul 
şi Sfântul Iosif tâmplar, pare că va abandona filonul geometral. 
Din celebra definiție a lui Aristotel, reactualizată în secolul 


! R. Klibansky, E. Panofsky, F. Saxl, op. cit., pp. 130, 190, 332. 
? Ibidem, pp. 308 și urm. Faptul că Iosif este văzut în secolul al 
XVII-lea ca un tâmplar-geometru ne este dovedit, printre altele, de 
Cristos si Sf. Petru în atelierul de tâmplărie al lui Bigot de la Hampton 
Court (cf. B. Nicolson, Chr. Wright, op. cit., p. 37 şi fig. 68), unde 
compasul ocupă un loc central printre celelalte ustensile ale tâmplarului. 

al XVI-lea de un Romano Alberti ( „aproape toti artiştii si 
inteleptii au fost melancolici“), el pare a se concentra asupra 
celui de-al doilea termen al problemei. Dacă la Dürer melan- 
colia era un atribut pentru ingeniosus, la Georges de La Tour 
va fi un atribut pentru prudens. Oglinda va inlocui compasul 
şi celelalte ustensile geometrice, căci, asa cum sustine SC? 

gata“ lui Ripa, „oglinda simbolizează cunoaşterea de Get E 

. Opozitia geometrie—reflectare, concretizată în simbolis- 
tica compasului și a oglinzii, este rezolvată de Georges de 
La Tour în opţiunea clară pentru problematica oglindirii 
Magdalenele sale nu sunt simple „embleme“, pot fi cad: 
derate astfel doar ignorând înalta tensiune artistică existentă 
în opera lui La Tour. O emblematizare propriu-zisă a acestei 
opozitii nu va întârzia să apară în veacul al XVII-lea. Cea mai 
elocventă ni se pare cea existentă în ilustrațiile lui A. Clouwet 
la Vieţile lui Bellori, privind Geometria si Imitatio Sapiens 
Dar alături de aspectul divulgativ- emblematic există şi con- 
ceptualizarea cea mai înaltă pe care spiritul european a dat-o 
acestei opoziții. Este vorba despre dualitatea pascaliană între 
esprit de géométrie—esprit de finesse. 

i Faptul cà Georges de La Tour opteazà pentru esprit de 
finesse în defavoarea unul esprit de géométrie poate apărea 
acum ca o evidență. Opţiunea lui înseamnă însă ceva mai 
mult decât o simplă detaşare de tradiția desenului renas- 
centist (Dürer) sau „prospectul“ picturii lui Poussin. Asimi- 
larea Melancoliei lui Dürer si imediata ei depăşire ne acuti 
cá La Tour era capabil să convertească „geometria“ în eeneg, 


CH 


Infinitul cu care era confruntat demonul lui Dürer era 
un infinit matematic. Infinitul cu care se confruntă Magda- 
lena lui La Tour este unul al profunzimilor ființei. Pentru 
La Tour, „gândirea infinitului“ presupune „sentimentul 
morti”. În veacul al XVII-lea — ne-o spune Pascal? — méme 
les propositions géométriques deviennent sentiments („chiar 
51 teoremele geometrice devin sentimente“). 


! C. Ripa, Op. cit., p. 416. 


. ; 
* Pascal, Pensées.... nr. 95. 

IX 


Două tipuri de afazie 
si originile artei abstracte. 
Kandinsky si Mondrian' 


C. Similaritate si contiguitate 


0. Ferdinand de Saussure: „...0 unitate lingvistică e com- 
parabilá cu o parte determinată a unei clădiri, de exemplu, 
cu o coloană; aceasta se găseşte, pe de o parte, într-un anu- 
mit raport cu arhitrava pe care o susține; această organizare 
a celor două unităţi, prezente deopotrivă în spațiu, duce cu 
gândul la raportul sintagmatic; pe de altă parte, dacă această 
coloană aparţine ordinului doric, ea sugerează contruntarea 
mentală cu alte ordine (ionic, corintic etc.) care sunt ele- 
mente non-prezente în spaţiu: raportul este asociativ.“ 


0.1. Saussure a fost primul care a introdus în domeniul 
analizei limbii (langue) distincţia fundamentală între două 
sfere în care se înglobează orice termen lingvistic, stere ce 
corespund fiecare unei specifice activități mentale dome- 
niul raporturilor sintagmatice si al celor asociative. „Integrat 
într-o sintagmă, un termen capătă valoare doar prin opoziția 
fară de cel ce-l precedă sau îl urmează, sau faţă de amándo1.*” 
A $tadial de faţă reprezintă versiunea revizuită a articolului inti- 
tulat „Un essai d'analyse psycholinguistique des origines de l'art 
abstrait. Kandinsky et Mondrian“, apărut in Revue roumaine d'bis- 
toire de Part, vol. XIII, p. 1976. 2» 

? F, de Saussure, Cours de linguistique générale, II, V, 1. [Vezi si 
Curs de lingvistică generală, trad. de Irina Izverna Tarabac, Polirom, 
laşi, 1998 — n. ed.] 

Ibidem. 

Dar acelaşi termen trebuie să formeze, în vederea dis- 


cursului, grupe, prin alăturarea de alti termeni cu care are 
ceva în comun: „Oricine vede că aceste coordonări fac parte 
dintr-o specie cu totul diferită față de prima. Ele nu au ca 
suport extensiunea: sediul lor e în intelect; ele fac parte din 
acel tezaur interior care constituie limba fiecărui individ.*! 

Lingvistul genevez sintetizează, in fine, și diferenţa dintre 
cele două specii de raporturi: „Raportul sintagmatic este 
in praesentia, el se bazează pe doi sau mai multi termeni, 
deopotrivá prezenti intr-o serie efectivá. Raportul asociativ, 
dimpotrivă, uneşte termenii in absentia, într-o serie mne- 
monică virtuală.“? 

Faptul, deosebit de important, care decurge din această 
opoziţie absolută este că fiecare dintre cele două sfere gene- 
rează o ordine de valori diferită și că tocmai această opoziţie 
ilumineazá natura specifică a fiecărui tip de raport în parte. 
Opoziția — în acelaşi timp — garantează unitatea oricărui 
discurs. 

Pentru a ilustra indivizibilitatea acestei dihotomii, Saussure 
face apel la un exemplu — cel deja citat — luat din istoria 
arhitecturii, apel nici pe departe întâmplător, care, dimpo- 
trivă, demonstrează că lingvistul a intuit importanţa pe care 
opoziţia raport asociativ- raport sintagmatic o are în cadrul 
operei de artă. 

Oricât ar părea de ciudat, intuiţia lui Saussure nu a găsit 
decât un ecou foarte vag în cercetările de critică şi teorie a 
artei. Unul dintre puţinii care au atras atenţia asupra diho- 
tomiei în cauză a fost Renato de Fusco? El pune accentul 
pe ,utilitatea istoriografică“ a distinctiei, pe posibilitatea 
folosirii ei din punct de vedere metodologic. Nu depăşeşte 
însă limitele cercetării arhitecturale si, fapt semnificativ, nu 


! Ibidem. 
? Ibidem. 
' Renato de Fusco, Utilità storiografica di una dicotomia linguis- 


Lica, in op. cit., 20, 1971, pp. 5-17. 

ajunge la circumscrierea axei sintagmatice si a celei asocia- 
tive ca două dimensiuni de facto ale operei de artă. În ultimă 
instanță, de Fusco le reduce la o dihotomie deja existentă 
în metodologia istoriei artei: „Iconologia“ (raportul asocia- 
tiv) şi „pura vizualitate“ (raportul sintagmatic). 


0.2. Folosirea roditoare a distinctiei saussuriene implică, 
de la bun început, considerarea operei de artă într-un con- 
text comunicativ de tipul limbajului, implicatie care e de- 
parte astázi de a fi o noutate. Cu toate acestea, semiologia 
faptului artistic se loveşte în mod implacabil de anumite 
limite care cer o cât mai sumară circumscriere. 


0.3. Secolul nostru este deschis, în ceea ce priveşte inves- 
tigatia teoretică asupra artei, de abordarea declarată a faptu- 
lui estetic din perspectiva limbajului (Croce, Estetica privită 
ca ştiinţă a expresiei si lingvistică generală). Acest fapt nu 
înseamnă că încă de pe acum ne aflăm în fata unei concepţii 
,semiologice* a artei. La Croce, filozofia limbajului și filo- 
zofia artei („lingvistica generală“ si estetica“) ajung să 
coincidă! în virtutea coincidentei între „intuiţie“ și „ex- 
presie“, comună ambelor domenii. În esență, avem de-a face 
cu dezvoltarea tezei centrale din Noua știință a lui Giam- 
battista Vico, după care „primele popoare ale pägânitätii au 
fost popoare-pocti care au vorbit in caractere poctice"*. 

Conform tezei Croce- Vico, originea artei nu prezintă 
neclaritáti sau, în orice caz, nu atâtea câte prezintă abstra- 
gerea limbajului cu funcţie cotidian-comunicativá, din poezie. 
„Originea limbajului“ era deja la începutul secolului un 

! B. Croce, Estetica come scienza dell'espressione e linguistica gene- 
rale, mai ales cap. XVIII — „Identità di linguistica ed estetica“. [Vezi 
si Estetica privită ca știință a expresiei si lingvistică generală, trad. 
de Dumitru Tranca, Univers, București, 1970 — n. ed.] 

2 Giambattista Vico, Stiinta nouă, trad. rom. de Nina Façon, Uni- 


vers, Bucuresti, 1972, p. 133. 

domeniu tabu: încă din 1866, „La société de linguistique 
* «| dian I A d o "EM = e 

de Paris“ decisese să nu mai primească nici o comunicare 

relativă la această problemă. 


0.4. Prima estetică declarată a „comunicării“ a fost cea 
a lui Dewey, Arta ca experiență: „Panteonul primeşte o 
consistență estetică doar atunci când devine o experiență a 
unei ființe umane.“! Opera de artă devine, așadar, un inel 
de legătură între „creator“ și „receptor“. Nu este poate 
lipsit de interes să rezumăm punctele principale ale acestei 
prime estetici a comunicației. O vom face cu ajutorul lui 
George Boas?: 

— artisticitatea (artistry) este comunicare; 

. — comunicarea este condiționată de săvârșirea unei expe- 
riente comune a două sau mai multe popoare; 

— această experiență este cea a ,semnificatiilor* (meanings); 

— nu este nevoie ca această comunicare să fie intentionalá 
din partea artistului; | 

— comunicarea este culturalmente universală si deci acce- 
sibilă persoanelor de orice tradiție. 

Boas observă că în această perspectivă nu avem nici un 
motiv de a postula că un artist trebuie să comunice altceva 
decât propria-i operă și — lucru și mai grav — că, dacă nu 
acceptăm teza privitoare la existenţa unei arte ne-intentional 
comunicative, putem presupune și existenţa unei arte de 
„tăinuire“ (concealment) ne-intentionalà. 


0.5. Dezvoltarea firească a esteticii lui Dewey se petrece 
în aceeași sferă a pragmatismului american prin Teoria sem- 
nelor a lui Charles Morris: „Un lucru este semn doar atunci 
ŞI în măsura în care este interpretat de către un interpret ca 


! John Dewey, Art as Experience, Minton, Balch, New York, 1934, 
lucrare consultatá de noi in trad. it. de C. Maltese, L'arte come espe- 
rienza, La Nuova Italia, Florenta, 1951, p. 79. 

| 2 G. Boas, „Communication in Dewey Aesthetics“, în Journal 
of Aesthetics and Art Criticism, XII, 2, 1959, pp. 177 si urm. 

un semn a altceva.“! In această perspectivă între artă si semiosis 
/ A - 4 y > vw «dy 
(„ca proces în cadrul căruia ceva funcționează ca semn *) 
există un evident paralelism: 


Partenonul este o operă de Semnul este semn atunci când 
artă doar când e receptat o este interpretat de către un 
conştiinţă. interpret. 


Morris include opera de artă între semne și defineşte 
estetica „— în măsura în care ea studiază un anume fond de 
funcţionare a semnului — o disciplină semiotică“?. Autorul 
se simte însă dator cu o revenire asupra temei. Într-un articol 
publicat la un an după Teoria semnelor“, el diferențiază 
„semnul estetic“ ca „semn iconic“ care determină în inter- 
pret un comportament preferential faţă de el. Opera de artă 
nu este decât parţial un semn a altceva, denotând în primul 
rând valoarea, autosemnificându-se. Câţiva ani mai târziu, 
Morris revine încă o dată asupra problemei operei de artă. 
Se găseşte acum în imposibilitatea de a „circumscrie o cate- 
gorie aparte de semne estetice“?. Iar semnul iconic în general, 
prin funcţiile sale speciale, îi apare ca un exemplu tipic de 
„semn patologic"5, deci „a-normal“, nu pur şi simplu comu- 
nicativ, ci integrabil în Teoria semnelor cu o notă specială 
pentru un fel de comunicaţie sui generis. 

! Ch. Morris, Foundation of Tbeory of Signs, University of Chicago 
Press, Chicago, 1938, lucrare consultată de noi în trad. it. de F. Rossi- 
Landi, Lineamenti di una teoria dei segni, Paravia, Torino, 1954, p. 15. 

2 Ibidem, p. 10. 

! Ibidem, p. 150. 

4 Ch. Morris, „Aesthetics and the Theory of Signs“, în Journal 
of Unified Science, 8, 1939, pp. 132-150. 

5 Ch. Morris, Signs, Language and Behavior, Prentice-Hall, New 
York, 1946, trad. it. de S. Ceccato, Segni, linguaggio e comportamento, 
Longanesi, Milano, 1963, p. 263. 

* Ibidem, p. 195. 

0.6. La același rezultat ajung în parte şi cercetările euro- 


pene în domeniul lingvisticii generale. Pansemiotismul inau- 
gurat de cursul lui Saussure se loveşte în cele din urmă de 
dificultăţi uriașe, atunci când se abordează problema artei 
ca limbaj. Lingvistul era desigur destul de precaut atunci 
când propunea existenţa unei „ştiinţe care studiază viata 
semnelor în cadrul vieţii sociale“ — semiologia —, din care 
lingvistica nu ar fi decât o parte.! Structura lingvistică — sau 
„sistemul“, ca să păstrăm terminologia saussuriană — nu 
devine tiranică și „exemplară“ pentru toate faptele de co- 
municatie. Limba se impune totuşi ca model, astfel încât, 
în cele din urmă (cu Roland Barthes), asistăm la proclamarea 
ei ca origine indubitabilá a semiologiei: „...lingvistica nu 
este o parte, fie ea chiar de excepție, din cadrul ştiinţei 
generale a semnelor, ci, dimpotrivă, semiologia este o parte 
a lingvisticii.“? 


0.7. Estetica ori poetica, privite drept posibile disci- 
pline semiotice, se găsesc astfel din nou în stadiul în care 
se cere imperios definirea specificitàtii „comunicaţiei es- 
tetice“, plecând de la modelul de bază care este cel al lim- 
bajului. Tentativa cea mai meritorie este cea a lui Jakobson 
din Lingvistică si poetică.” Asimilată în ultimii ani de mai 
toate cercetările semiologice din domeniul esteticii, tenta- 
tiva lui Jakobson cere totuși un popas, absolut necesar, 
pentru clarificarea problemelor care fac obiectul studiu- 
lui de fată. 

Jakobson sintetizează factorii esentiali ai comunicaţiei 
verbale în următoarea schemă: 

! Saussure, op. cit., III, $ 3. 

V R. Barthes, Eléments de sémiologie, ed. de referință, Le degré 
zéro de l'écriture suivi de Éléments de sémiologie, Gonthier, Paris, 
1965, p. 79. 

In Essais de linguistique générale, Ed. de Minuit, Paris, 1963, 
trad. de R. Ruwet, pp. 209-248, după care citám. 

Context 
Eos Mesaj ess es Destinatar 
Contact 


Cod 


,Emitátorul trimite un mesaj destinatarului. Pentru a fi 
eficient, mesajul necesită mai întâi un context la care se referă 
(acesta mai este numit, cu o E ceva mai ambi- 
guă, « referentul »), context sesizabil de către destinatar și 
care este fie verbal, fie susc eptibil de a fi verbalizat; apoi mesa- 
jul necesită un cod, comun în întregime sau cel putin partial 
emitátorului şi destinatarului; în fine, mesajul mai cere si 
un contact, un canal fizic si o conexiune psihologică între 
emiţător si destinatar, contact care le permite stabilirea si 
menţinerea comunicării.“ 
Plecând de la aceşti şase factori ai comunicării, Jakobson 
distinge șase funcţii lingvistice: funcţia referentiald (deno- 
tativă sau „cognitivă“ ) în care este vizat referentul, contex- 
tul; functia emotiva, când centrarea are loc asupra emitátorului; 
cea conativă, când avem o orientare către destinatar; funcția 
fatică, când se accentuează contactul; cea metalingvisticá, 
cánd discursul e centrat asupra codului si — in fine — functia 
poetică, când atenţia este atintitá în primul rând asupra 
mesajului însuși. 
Schema funcţiilor limbajului poate fi deci reprezentată 
astfel: 
Funcție referentialá 
Funcție poetică 

Funcție emotivá Funcție faticá Functie conativá 
Funcție metalingvisticá 


0.8. „Funcţia poetica“, asa cum apare ilustrată de Jakobson, 
pune din nou problema „comunicării estetice“. Mesajul fiind 
centrat asupra lui însuşi, semnul nu-și îndre captă semnificatul 
spre referent, spre context, desemnándu-l, ca în comunicaţia 
lingvistică obișnuită, nici spre cod, spre clarificarea sa, ca 
în comunicaţia metalingvistică, ci semnificatul se pliază 

asupra semnificantului. Semnul (semnificat-semnificant) se 
autodenotă. 

Jakobson: „Ambiguitatea este o propr letate intrinsecă, 
inalienabilă, a oricărui mesaj centrat asupra lui î însuși; pe 
scurt, ea este corolarul obligatoriu al poeziei.*! 

Plecând de la distincţia pe care o face Saussure între rapor- 
tul asociativ si cel sintagmatic, a căror coexistentá garantează 
unitatea discursului, Jakobson distinge un dublu caracter 
al limbajului: selecția (pe axa asociativă) a elementelor care 
implică similaritate şi combinaţia lor (pe axa sintagmatică), 
ceea ce implică contiguitate. 

»In poezie“ — conclude el — „similaritatea este proiec- 
tată asupra contiguităţii“?. „Funcţia poetică proiectează prin- 
cipiul echivalentei de pe axa selecției pe axa combinației.“ 

Comunicarea artistică apare astfel încă o dată circum- 
scrisă faţă de cea strict verbală. Îndepărtată de structura 
mesajului referential, structura mesajului artistic poate fi 
iluminată prin studierea cazurilor-limită ale limbajului ver- 
bal. Tulburările vorbirii urmează legi certe care în timpul 
din urmă au făcut obiectul stadillor psiholingvistice. În 
apelul pe care poetica si estetica îl pot face la cercetàrile 
psiholingvistice, nu trebuie uitat niciodată că „patologia“ 
semnului estetic, ilustrată încă de Morris, este doar meta- 
forică, expresia estetică fiind „a-normală“ nu fată de ea însăși, 
ci faţă de enunţul verbal referential. | 

Monsieur Jourdain al lui Molière putea fi desigur liniştit: 
nu vorbea „în proză“, așa cum nu vorbea „în versuri“. 


! Ibidem, p. 238. 


? Ibidem. 
! Ibidem, p. 220. 





1. Combinare şi selecție 


1. „Psiholingvistica se interesează de modificările produse 
în mesaj în cursul comunicării, adică de relația care se sta- 
bileste între emiţător si receptor într-o anumită situatie.“! 

Una dintre întrebarile la care aceastà disciplinà de fron- 
tieră încearcă să răspundă este următoarea: „Ce face să fie 

selectate, în diverse împrejurări, anumite elemente si să fie 
dis spuse într-un mod anumit? 

Obiectul psiholingvi isticii nu este „limbajul“, nici „limba“, 
ci „vorbirea“, în sensul distinctiei făcute de către Saussure 
(langage-langue-parole)? „Vorbirea“ (parole) acoperă, 
după Roland Barthes 4, „partea pur individuală a limba- 
jului (fonatia, realizarea regulilor, combinarea contin- 
gentă a semnelor)“, este un „act individual de selecţie și 
actualizare“ 

Alături de aceste trei noțiuni de bază (limbaj-limbá- vor- 
bire) mai trebuie introdusă si o a treia, cunoscută în general 
sub numele de „idiolect“. Tatiana Slama-Cazacu definește 
„idiolectul“ ca sistemul existent în conștiința fiecărei per- 
soane şi caracteristic fiecărui individ, ca un „sistem rh de 
individual“5. Pentru Martinet, idiolectul este KSE ehre 
măsura în care este vorbit de un singur individ“ Ke 
care subliniază faptul că limbajul este întotdeauna sociali- 
zat, chiar şi la nivelul individului, respinge „proprietatea 
privată“ asupra limbajului, acceptând totuși câteva cazuri- 
limită: limbajul afazicului, „stilul“ unui scriitor (cu toate că 


! Tatiana Slama-Cazacu, Introducere în psibolingvisticà, Editura 
Stiintificá, Bucuresti, 1968, p. 70. 

? Ibidem. 

5 Ibidem, pp. 19 și 43. 

* R. Barthes, op. cit., pp. 85-86. 

5 Tatiana Slama-Cazacu, op. cit., pp. 90-91. 

6 A. Martinet, Elemente de lingvistică generală (Éléments de 
linguistique générale, A. Colin, Paris, 1967), trad. si adaptare la 
limba română de Paul Miclău, Editura Stiintificà, București, 1970, 
p. 240. 

istoricitatea stilului îl leagă de o anumită tradiţie), la care 
Barthes propune si aditionarea „limbajului unei comunităţi 
lingvistice“ — scriitura?. Umberto Eco, în fine, restrânge 
noţiunea de idiolect la modul specific după care e structurat 
codul mesajului artistic: „Dacă mesajul estetic, asa cum 


doreşte critica stilistică, se actualizează prin « ofensarea 
normei » (...), toate nivelele mesajului ofensează norma 
urmând aceeași regulă. Această regulă, acest cod al operei, 

e pe drept cuvânt un idiolect (...); de fapt, acest idiolect 
generează imitatia, maniera, consuetudinea stilistică, si, în 
fine, noi norme, după cum ne-o demonstrează toată istoria 
artei si a culturii.“ 

Unul dintre cazurile-limitá ale „vorbirii“, idiolectul, isi 
găsește astfel locul printre fenomenele studiate cu precădere 
de către psiholingvisticá. Jakobson aşază alături, în mod 
explicit, problema idiolectului de cea a afaziei. Dar celelalte 
fenomene predilecte studiate de psiholingvistică, cum ar fi 
în mod special procesul de achiziţie a limbajului sau procesul 
de disolutie, sau pierdere a sa, pot ilustra cu folos critica 
stilistică și estetica. Faptul a fost intuit de multi dintre semio- 
logi si psiholingvisti, dar puţin aplicat la studierea critică a 
fenomenului artistic ca atare.* 


! R. Jakobson, „Deux aspects du langage et deux types d’aphasie“ 
in Essais..., pp. 54-55. 

> R. Barthes, op. cit., p. 93. 

i U. Eco, La struttura assente, Bompiani, Milano, 1968, pp. 67 
si urm. Eco dezvoltă această temă cu observatii extrem de pertinente. 
De pildă, garanţia restaurării operelor de artă ar sta tocmai în posi- 
bilitatea deducerii din părțile de mesaj existente a acelora ce nu mai 


sunt: „Restauratorul, ca si criticul ( ...), este acela care regăsește legea 
ce guvernează opera, idiolectul său, diagrama structurală care 
prezidează toate părțile sale.“ 

* T. Slama-Cazacu, op. cit., p. 66: „Stilistica are enorm de câștigat 
din analizele si chiar din experientele psiholingvistice. A se vedea in 
acest sens mai ales: S. Ullmann, „Psychologie et stylistique“, în 


Journal de psychologie, 1953, 2, pp. 133—156; Th. Sebeok (red.), Style 
4 PS) E PP x 


in language, MIT Press, Cambridge, Mass., 1960, pp. 281-329; 

1.1. Întrepătrunderea dintre raportul asociativ — sau 
„paradigmatic“, cum l-a numit mai târziu Hjelmslev! — și 
cel sintagmatic funcţionează normal doar în cadrul comu- 
nicàrii de tip referential. Încă din studiul dedicat lingvisticii 
si poeticii, Roman Jakobson a arătat cà „Funcţia poetică“ a 
limbajului proiectează principiul echivalentei de pe axa 
selecţiei (i.e. paradigmatică — n.n.) pe axa combinației (1. e. 
sintagmaticá — n.n. H. Problema este tratată mai pe larg in 
studiul despre afazie care, prin implicaţiile în domeniul 
teoriei artei pe care le conţine, necesită o scurtă rezumare. 

„Actul vorbirii implică selecția anumitor entități lingvis- 
tice si combinarea lor în unităţi lingvistice de un grad mai 
înalt de complexitate (...). Vorbitorul alege cuvintele si le 
combină în fraze, în conformitate cu sistemul sintactic al 
limbii pe care o foloseste.“? 

„Orice semn lingvistic implică două feluri de aranjare: 


I. Combinarea 


Orice semn e compus din semnul constitutiv și/sau apare 
în combinaţie cu alte semne. Acest lucru înseamnă că orice 
unitate lingvistică servește în același timp drept context unei 
unităţi mai simple şi/sau își găsește propriul context într- 
o unitate lingvistică mai complexă. De unde decurge faptul 


P. Guiraud, „Pour une sémiologie de l'expression poétique", în 
Langue et littérature (Actes du VIII-e Congr. Int. Langues et Littér. 
modernes), Liège, 1961, pp. 186—187; T. Slama-Cazacu, „Despre rela- 
tiile dintre stilistică si psiholingvistică“, în Studii si cercetări lingvis- 
tice, 1967, 3, pp. 263-280 si studiile lui R. Jakobson, de care ne vom 
ocupa în continuare. 

! Louis Hjelmslev, Prolegomena to a Theory of Language, The 
University of Wisconsin Press, Madison, Wisconsin, 1961, pp. 67 şi 
urm. [Vezi şi Preliminarii la o teorie a limbii, trad. de D. Copceag, 
Centrul de Cercetări Fonetice, Bucureşti, 1967 — n. ed.] 

2 R. Jakobson, op. cit., p. 220. 

3 Idem, „Deux aspects du langage et deux types d’aphasie“, în 
op. cit., pp. 45 şi urm. 

că orice asamblaj efectiv de unități lingvistice se integrează 


într-o unitate superioară: combinarea si contextura sunt 
două fațete ale aceleiași operaţii. Elementele constitutive au 
un statut de contiguitate. 


II. Selectia 


Selectia intre termeni alternativi implicá posibilitatea de 
a substitui unul dintre termeni celuilalt. Într-adevăr, selec- 
tia si substitutia sunt două fațete ale aceleiaşi operaţii. Sem- 
nele sunt legate între ele prin diferite grade de similaritate. 

Reamintind distincţia lui Saussure, se poate spune că 
selecția și combinarea se găsesc, prima in absentia, iar a doua 
in praesentia. Selecţia (si substitutia) priveşte codul si 
mesajul, in timp ce combinarea priveste mesajul efectiv si, 
uneori, si codul. | 

Tulburările vorbirii pot lovi capacitatea individului de 
a combina si selectiona unitățile lingvistice.! Urmând această 
cale, Jakobson distinge două tipuri fundamentale de afazie, 
după cum carenta principală rezidă în selecţie si substituție 
(combinarea și contextura rămânând stabile), tulburarea 
similaritátii sau în contextură (cu o conservare relativă a 
capacităţii de selecție si substituție): tulburarea contiguitätii. 


1.2. In cazul tulburării similaritátii se deteriorează ope- 
rațiile metalingvistice, semnul își pierde capacitatea de a tri- 
mite spre ceva ce se găseşte în absentia: metafora devine 
imposibilă. În schimb, ca tulburare a contiguitátii, vede pusă 
sub semnul imposibilității metonimia. Astfel, procesul meta- 
foric va fi echivalentul poetic al tulburării de contiguitate, 
iar cel metonimic al tulburării de similaritate. 

* În mod traditional se distinge între afazia de emisie (în care e 
lovită capacitatea de codificare) şi cea de recepție (dificultăţi de 
decodificare). | 

„Manipulând aceste două tipuri de conexiune (simila- 
ritate si contiguitate)“ — scrie Jakobson — „un individ isi 
dezvăluie stilul personal, gusturile si preferinţele verbale“!. 
Între polul metaforic si cel metonimic există desigur o infi- 
nitate de posibilităţi, dar predominanta unuia dintre poli 
se poate observa neîndoielnic în evoluția literaturii și a artei 
în general: „Primatul procedeului metaforic în școlile ro- 
mantice şi simboliste a fost de multe ori subliniat, dar nu 
s-a înţeles încă în mod suficient că predominarea metonimiei 
este cea care guvernează și definește în mod efectiv curen- 
tul literar numit « realism ». (...) Predominarea respectiv 
a unuia sau a altuia dintre aceste procedee nu este în nici 
un fel faptul exclusiv al artei literare. Aceeaşi oscilație apare 
în sistemul de semne diferit faţă de cel al limbajului. Ca 
exemplu semnificativ luat din istoria picturii, se poate nota 
orientarea vădit metonimică a cubismului, care transformă 
obiectul într-o serie de sinecdoce; pictorii suprarealiști 
reactionánd cu o concepție vizibil metaforică.“? 


1.3. Acesta este stadiul la care au ajuns în momentul de 
față cercetările (sau, mai corect, intuitiile) psiholingvistice 
sau de tip psiholingvistic în domeniul artelor. Este desigur 
doar un posibil început. Arta — şi trebuie repetat acest lucru 
— poate fi alăturată proceselor de tulburare a limbajului doar 
în măsura în care originalitatea actului creator se desprinde 
întotdeauna de procesul de comunicare referentialá. 

Lucrurile se complică atunci când se încearcă abordarea 
altor sisteme artistice decât cel literar. În acesta din urmă, 
abaterea limbajului artistic de la cel strict referential apare 


! R. Jakobson, op. cit., p. 62. 

2 Ibidem, p. 65. Jakobson face câteva pertinente observații și cu 
privire la arta filmului, opunând structura metonimică a montajelor 
lui Griffith celei metaforice din filmele lui Chaplin. Observă însă 
(loc. cit., nota 1) că structura bipolară a limbajului, desi în mod general 
acceptată, nu a dus niciodată la o studiere sistematică a polaritätu 


respective în istoria artei. 

cu evidență. În muzică sau în artele plastice, un limbaj 
referential nu există. Operația de identificarea a unităților 
semnificative este în acest caz întotdeauna deductivă şi nu 
inductivă: de la structura mesajului spre semn si nu invers. 
Ca atare, operaţia aparține exclusiv procesului de decodare 
al criticii. „Semnul“ va fi întotdeauna izolat arbitrar si valo- 
rează doar într-un context metodologic. El poate fi identi- 
ticat cu minima unitate reprezentativă, ca în atributionistica 
filologicà tradițională (si mecanicistă) a lui Morelli-Lermo- 
lieff, sau cu minima unitate formală cu rol semnificativ în 
context, ca în cercetările actuale structuraliste si Gestalt-iste. 

Astfel stând lucrurile, stabilirea modului original, a-nor- 
mal“, de combinare si selectare a unui artist va putea tine 
seama doar de ceea ce pentru artist „joacă rolul“ (fără să 
»fie^) de limbaj referential traditional: „media“ epocii SE 
„tradiția“ figurativă. Din această cauză, nu orice operă de artă, 
nu orice creator sau curent se pretează la o cercetare de tip 
psiholingvistic. Aceasta s-ar dovedi — credem — fructuoasă 
doar în cazuri relativ speciale, în care problema tulburării 
limbajului să apară cu evidentă. 

Credem că niciodată problema ,comunicabilitátii* sau 
a incomunicabilitátii* nu a fost atât de acută ca în cadrul 
artei contemporane. Propunem din această cauză o primă 
încercare de investigare a problemei, referindu-ne la unul 
din momentele de răscruce ale istoriei artei secolului nostru: 
apariţia artei abstracte. 


2. Afazia de similaritate (Mondrian) 
şi afazia de contiguitate (Kandinsky) 


2. Raportul lui Pier Mondrian (il. 90—94) fată de limbajul 
artistic traditional pare, la o primă vedere, total străin fată 
de orice atitudine programatic avangardistă: „Nu vedem“ 


scrie el, „o netă ruptură între arta trecutului și cea modernă 

(...). Arta modernă respinge metodele de expresie folosite 


în trecut, dar continuă adevăratul său conţinut. Ea continuă 
ceea ce arta trecutului a început: transformarea viziunii 
naturale*!. Prin această operaţie de abstractizare (,trans- 
formarea viziunii naturale“), opera de artă tinde să devină 
o realitate lingvistică de sine stătătoare, în care se păstrează 
din arta trecutului doar modelul de combinare.? Semnul 
pictural își găsește semnificaţia doar în cadrul sintagmei. 
Semnifică doar in praesentia. Toţi termenii axei paradig- 
matice sunt sacrificati în favoarea purei prezenţe a rapor- 
tului sintagmatic. După Mondrian, în linie evolutivă, nu mai 
putea urma nimic. Devenirea istorică a picturii s-a blocat 
în raportul sintagmatic. 

Din această cauză abstractionismul propriu-zis, adică 
acela care va avea o adevărată importanţă istorică, nu va lua 
naştere cu Mondrian. Arta sa se găsește la limitele figura- 
tivului. De jure, pictura lui Kandinsky urmează ca moment 
istoric celei a lui Mondrian, chiar dacă de facto, după cum 
bine se ştie, prima acuarelă abstractă a lui Kandinsky 
(il. 84) datează din 1911, pe când primele pânze „neoplas- 
tice“ sunt din 1914. 





! P. Mondrian, Eliberarea de opresiune în artă si în viată (1941). 
Cităm din antologia de texte a lui O. Morisani, L 'astrattismo di Piet 
Mondrian con appendice di scritti dell'artista, Pozza, Venetia, 1956, 
pp. 160- 161. 

2 Întotdeauna arta a exprimat relația rectangulară, chiar dacă acest 
lucru nu s-a întâmplat într-un mod determinat (...). Prin claritatea 
şi plasticitatea formelor naturale, arta non-figurativă a făcut ca relaţia 
rectangulară să fie tot mai determinată până când, în fine, a fixat-o 
cu ajutorul liniilor libere care se incruciseazá si par a forma patru- 
latere* (P. Mondrian, Arta plastică, pura artá plastică, 1937, în 
op. cit., p. 144). 

3 În arta neoplasticá nu poziţia verticală sau orizontală, ci poziţia 
perpendiculară este cea care exprimă problema esenţială, şi deci rapor- 
tul ce trebuie urmat. Acesta este raportul care exprimă stabilitatea 
în opoziţie cu natura veşnic mişcătoare“ (Piet Mondrian, Casa, Strada, 
Orasul, 1927, în op. cit., p. 116). 

. Wassili Kandinsky (il. 82-86, 89) parcurge calea opusă. 
Dat fiind faptul că limbajul figurativ tradiţional se devalo- 
rizase, singura soluţie era aceea de a sparge orice dat sintag- 
matic moştenit si de a căuta posibilitàtile asociative ale fiecărui 
element în parte: linia, culoarea, punctul, suprafaţa. În acest 
mod, opera trăiește aproape în întregime pe axa asociativă, 
în timp ca axa sintagmatică tinde spre zero. 

Asistăm astfel, în primele decenii ale secolului, la un 
dublu proces de absolutism pictural: unul de maxieod deco 
dificare (Mondrian), in vederea creării operei ca raport sin- 
tagmatic pur, celălalt de maximă codificare, în vederea creării 
operei de artă ca un pur raport asociativ. Trebuie subliniat 
faptul că nici la Mondrian nu lipsește complet raportul 
asociativ, nici la Kandinsky cel sintagmatic. Una dintre 
aceste două căi, urmată până la limită, ar fi dus la pierderea 
totală a imaginii picturale. l 


l SE Pentru vorbitorul atins de deficienta selectionärii 
singura realitate stabilă rămâne contextul.! El se găseşte ín 
imposibilitatea de a începe ori de a sfârși un dialog, deoarece 
o atare operațiune implică în primul rând Capacitatea de a 
putea selectiona mesajul dintr-un şir întreg de posibilități 
În cazul afazicului de similaritate, a vorbi nu înseamnă a verbi 
cu celălalt“, ci „a vorbi cu sine“. „El e capabil de a cispunde 
unui destinatar real ori imaginar când el însuși își închipuie 
a fi destinatarul mesajului.“? 2 | 

„În acest caz, orice element lingvistic care are o axă aso- 
ciativă bogată tinde să dispară, dar rămân neatinse elemen- 
tele cu un rol în primul rând sintactic. În același fel pictura 
lui Piet Mondrian tinde să elimine orice reziduu conpteti. 
pentru a conserva doar elementele absolut necesare unitătii 
axei sintagmatice. „Doar osatura, inelele de conexiune sunt 
păstrate în acest timp de afazie.“? 


d R. Jakobson, op. cit., p. 30. 
A Ibidem, p. 29. 
? Ibidem, p. 30. 

Mondrian: „Dacă astăzi îndrăznim să urmărim abolirea 
completă a conformatiei, acest lucru nu este decât consecinţa 


a ceea ce arta a făcut dintotdeauna. Arta nu numai că a căutat 
mereu să se exprime prin plastica pură, dar a căutat întot- 
deauna să-și găsească o proprie plasticitate (...). Întotdeauna 
s-a încercat să se picteze — mai mult sau mai putin — cu 
planul, cu linia dreaptă, cu culoarea pură gi s-a cautat de-a 
obține o compoziţie în care opozitüle să fie echilibrate (...). 
Pentru a realiza ritmul liber într-un fel mai viu, culoarea 
este purificată şi se opune non-culorii: alb, negru, gri. Culoa- 
rea isi pierde propriul aspect natural deoarece apare ca defi- 
nitá de planul rectangular pe care-l ocupă si care e format 
în mod obligatoriu de drepte în opoziție. Aceste planuri nu 
sunt decât mijloace: sunt doar raporturi care se exprimă în 
mod autonom," 

Studiile psiholingvistice au arătat că tulburările de simila- 
ritate implică şi pierderea capacităţii de a denumi, adică pier- 
derea metalimbajului. Faptul este deosebit de important 
pentru aplicările în domeniul criticii de artă, deoarece, orice 
mesaj estetic fiind autoreflexiv?, orice operă de artă conţine 
într-o certă măsură o dimensiune metalingvisticá. 

În cazul începuturilor abstractionismului ne găsim în fata 
a două pozitii-limitá: de o parte avem pierderea totală a 
dimensiunii metalingvistice, si de cealaltă, după cum vom 
încerca să arătăm în cele ce urmează, absolutizarea acestei 
dimensiuni (Kandinsky) până la punctul în care pictura se 
transformă în metapictură. 

Pierderea axei asociative are drept consecinţă pierderea 
capacităţii individului de a înțelege și de a se face înţeles; 
se pierde capacitatea acordului eu-tu în ceea ce priveşte 
limbajul. Rămâne o singură realitate lingvistică, „idiolectul“, 
! P. Mondrian, Arta realistă şi arta superrealistá (morfoplastica 
si neoplastica), 1930, în op. cit., pp. 124—125. Sublinierile sunt ale lui 
Mondrian. 

2 R. Jakobson, Essais..., op. cit., p. 181. 

ca mod individual de vorbire, fără nici o legătură cu capa- 
citatea „celuilalt“ de a răspunde ori de a vorbi acelaşi limbaj. 
Dar dacă idiolectul este un nonsens pentru comunicaţia 
verbală uzuală, el a avut întotdeauna o importanţă deosebită 
în opera de artă, ca fapt creator individual și irepetabil. Cum, 
de obicei, idiolectul — ca mesaj estetic — si componenta 
metalingvistică a oricărui fapt artistic convietuiesc în operă, 
ermetismul primului este echilibrat de capacitatea autoexpli- 
cativă a celui de-al doilea. În cazul tulburării similarită- 
til — si pe plan estetic — în cazul picturii lui Mondrian 
este distrusă dimensiunea metalingvistică și se absolutizează 
închiderea idiolectului. i 

In aceastà perspectivà, ermetismul lui Mondrian apare 
ca bazat în întregime pe contiguitate. Pierderea similaritàtii 
duce la negarea semanticitàtii elementului pictural. Culorile 
primare, perpendicularele negre nu au nici o legătură asocia- 
tivà: sunt absolut private de orice valoare semantică, dar se 
Ce: valoarea lor sintagmatică, rolul lor în cadrul operei 
de arta. 


2.2. In geneza abstractionismului lui Kandinsky există 
un moment crucial, evocat de artistul însuși în aminti- 
rile sale: | 

„Era în amurg, mă întorceam acasă ducând cutia cu 
culori, după ce lucrasem la un studiu, cufundat încă în visele 
mele și în amintirea lucrului pe care-l făcusem, când, deodată, 
am zărit un tablou de o extraordinară frumusețe, strălucind 
în întregime de o lumină interioară. Am rămas împietrit, 
apoi m-am apropiat de acest tablou-rebus, în care nu vedeam 
decât forme şi culori şi al cărui înțeles îmi rămânea de ne- 
pătruns. Am găsit iute cheia rebusului: era un tabloul de-al 
meu agăţat invers pe perete. A doua zi, la lumină, am 


Interesant în acest sens este cazul de amnezie cromatică citat 
de Jakobson, op. cit, p. 34. Vezi şi Gelb-Goldstein, „Uber 
Farbenamnesie*, in Psychologische Forschung, 1925. 


încercat să găsesc impresia din ajun, dar n-am reușit decât 
pe jumătate. ( ...) Insă un lucru mi s-a părut atunci cu totul 
clar: obiectualitatea nu mai avea nici o semnificație în opera 
mea si putea deveni de-a dreptul primejdioasă.“ | 

Această experienţă, fundamentală, a avut loc înainte de 
crearea „primei acuarele abstracte“ (il. 84), în perioada în 
care artistul mai făcea încă „pictură obiectuală“. Faptul a 
devenit un topos al criticii abstractionismului, dar semni- 
ficatia sa profundă nu a fost decât tangential atinsă. 

Dacă vederea tabloului întors pe dos a şocat în asemenea 
măsură ochiul pictorului, încât a constituit un moment 
esenţial în trecerea spre abstractionism, acest lucru nu s-a 
întâmplat datorită lipsei de referinţă la un obiect real, ci, în 
primul rând, deoarece în acea poziţie opera prezenta o mare 
tulburare a contiguitátii.? Acesta a fost faptul esenţial care, 
conştient ori nu, a atins sensibilitatea artistului; şi doar o 
lectură în acest sens a semnificatiilor des-citatei amintiri 
credem că ar putea explica în mod coerent abstractionismul 
lui Kandinsky. 

Ín itinerarul sáu artistic nu asistám la acea progresivá 
reducere a semanticitátii imaginii, la acea conștientă redu- 
cere a axei paradigmatice, ca la Mondrian, ci, dimpotrivă, 
ruptura apare ca relativ bruscá. Abstractionismul sáu apare 
ca fruct al distrugerii limbajului pictural traditional si al 
travaliului asupra elementelor lingvistice rămase pulverizate, 
în vederea descoperirii unor noi și mărite posibilități de expri- 
mare. La Kandinsky, raportul sintagmatic este distrus în 
vederea căutării unor noi motivări estetice ale elementelor 
din axa asociativă. 





! W. Kandinsky, Regards sur le passé (Riickblike), Drouin, Paris, 
1946, p. 17. | A 

2 A se vedea confirmarea acestei observatii de cátre psihologia 
Gestalt-istá (R. Arnheim, Art and Visual Perception. A Psychology 
of the Creative Eye, University of California Press, Berkeley Los 
Angeles, 1967, pp. 82 si urm.). 

„Suprimarea obiectului nu micşorează mijloacele de ex- 
presie, ci le multiplică la infinit“, scrie Kandinsky.! „Ope- 
rele de artă au avut în toate timpurile « schelete », structuri 
portante. Această tradiție se păstrează aparent în toată 
evoluţia artelor, devenind « dintr-odată » mecanicisto-acade- 
mică = fără viaţă, înainte de începutul epocii moderne, mai 
ales spre sfârşitul secolului al XIX-lea.*? Rásturnarea echili- 
brului tradițional al discursului pictural are drept consecință 
ȘI necesitatea unei noi teorii a compoziției. Această nouă 
teorie va trebui, conform propunerii lui Kandinsky: 

„1. Să stabilească un vocabular ordonat al tuturor cuvin- 
telor, astăzi pulverizate şi denaturate. 

2. Să fundamenteze o gramatică a regulilor de construcţie. 

Elementele plastice vor fi recunoscute şi definite aseme- 
nea cuvintelor dintr-o limbă.“ 

Atenţia dată de către Kandinsky unității semnificative 
demonstrează pe deplin că una dintre preocupările princi- 
pale ale artistului (dacă nu chiar principala) era aceea de a 
găsi un nou semnificat semnificantului dezorientat de rupe- 
rea echilibrului semantic: „Studiul analitic al cuvintelor și 
al sunetului cuvintelor comportă două diviziuni principale: 
1) Analiza cuvintelor existente, în cursul căreia semnificatul 
lor real trebuie pus deoparte și cuvintele vor trebui studiate 
cu o referinţă exclusivă la sunetul lor. 2) Studiul sunetelor 
separate care formează cuvinte, formarea silabelor plecând 
de la aceste sunete si, în fine, crearea de cuvinte în precedentá 
inexistente.“ Este legitim însă sà ne întrebăm dacă aceste 
„cuvinte in precedentá inexistente“ mai pot fi integrate 

! W. Kandinsky, Valoarea unei opere concrete (1938-1939), în 
Wassili Kandinsky, Tutti gli scritti, Feltrinelli, Milano, 1973, p. 201. 

? Citat din notitele pentru cursurile ținute la Bauhaus în 1930—1931, 
lecţia a 8-a, în ed. cit., p. 293. 

* W. Kandinsky, Analiza elementelor primare ale picturii (1928), 
in op. cit., p. 170. 


* Idem, Planul schematic de studiu si lucru pentru Institutul de 
cultură artistică (1920), în op. cit., p. 234. 

într-un context inteligibil al comunicaţiei, dacă ele își mai 


păstrează calitatea de „cuvinte“. 


2.3. Tulburarea contiguitátii, in perspectivă strict verbală, 
se manifestă mai ales prin alterarea facultății de a construi 
propoziții. Cuvântul, ca entitate, este păstrat, dar, în loc de 
o sintagmă organizată lingvistic, în momentul comunicării 
mesajul se transformă într-un tas de mots. Contextul se 
dizolvă, dar operaţiile asociative continuă.! Această „atazie 
metaforică“ pare a fi împinsă la o expresie-limită în pictura 
lui Kandinsky. Scrierile sale teoretice sunt, desigur, un feno- 
men de compensație. Ceea ce încearcă ele să ofere este cheia 
înţelegerii noului mod de a privi limbajul artistic. Opera, 
în sine, nega raportul sintagmatic traditional: forma. Forma- 
ràsturnatà revine în prim-plan. Ceea ce pentru o concepție 
tradițională apare ca ,dizarmonie*, pentru ochiul modern 
se transformă în „armonie“. Kandinsky vede aici acțiunea 
unei fatalitàti istorice: , ...in cursul întregii istorii a picturii 
dizarmonia de ieri s-a transformat în armonia momentului.“? 
Se înțelege astfel și acea paradoxală afirmaţie a artistului, 
conform căreia „în principiu nu există nici o problemă a 
formei“*. 

Arta lui Kandinsky este fructul unui context istoric. Punc- 
tul său de contact — sau mai bine zis punctul de ruptură 
isi găseşte concretizarea în expresionismul german. Pictura 
sa este de neconceput fără precedentul expresionist, dar acest 
lucru nu înseamnă că pictorul reprezintă un moment evo- 
lutiv al expresionismului, ci, dimpotrivă, momentul în care 
sunt rupte limitele artei moderne germane în intenția unui 
nou început. 


! R. Jakobson, Essais... op. cit., p. 35. 

7 N/. Kandinsky, Valoarea unei opere concrete, in op. cit., p. 202. 

3 Idem, Despre problema formelor (1912), în op. cit., P 127. 
Afirmatia nu este, desigur, întâmplătoare: ea formează teza principală 
a articolului-program din Der Blaue Reiter si va fi reluată în prele- 
gerile de la Bauhaus (cf. de ex. op. cit., p. 255). 

Pictura expresionistă era fructul travaliului la care era 
supusă imaginea în momentul formulării. Acest travaliu 
tintea la compromiterea echilibrului traditional, în vederea 
unei noi formule spatio-temporale, dar era o operaţie care 
se oprea vrând-nevrând la mijlocul drumului, deoarece coor- 
donatele spatio-temporale ale imaginii puteau fi reactivate 
doar în urma unei noi constituiri a obiectului, lucru demon- 
strat pe deplin de către cubism. 

Pentru Kandinsky, blocarea angrenajului expresionist 
apare de la bun început ca evidentă. El va propune atunci 
o soluție extremă, încă nefolosită vreodată în istoria artei: 
distrugerea limbajului pictural (în acest caz al expresionis- 
mului) şi căutarea valentelor psihoestetice ale fiecărui stilem 
în parte. Intelegem astfel de ce în opera lui Kandinsky 
raportul sintagmatic devine extrem de problematic şi mai 
înţelegem și faptul că abstractionismul istoric nu se naşte 
ca pierdere a referentului existenţial, ci ca pierdere a capaci- 
tátil de a da unitate imaginii: nu se naşte ca antirealism, ci 
ca voinţă de a re-forma limbajul artistic. 

Arta abstractă apare a fi pentru Kandinsky consecința 
voinţei, oarecum contradictorie, de a recupera o condiţie 
prelingvisticá, presocială a limbajului pictural: „Arta pură 
si eternă pe care o găsim la toate fiinţele umane, la toate 
popoarele şi în toate timpurile, care apare în operele tuturor 
artiştilor, ale tuturor naţiunilor, ale tuturor epocilor...*! 

În această perspectivă apare coerentă referirea perpetuă 
a artistului la zonele de frontieră ale fenomenului artistic: 

arta populară, arta copiilor, arta primitivă şi cea preistorică. 
Este o convergenţă de interese care pe plan lingvistic se tra- 
duce în afinitátile existente între afazia metaforică şi stadiile 
iniţiale ale dezvoltării lingvistice. 


! W. Kandinsky, Uber das Geistige in der Kunst, insbesondere 
in der Malerei, trad. fr. de P. Voboudt, Du spirituel dans l'art et dans 
la peinture en particulier, Médiations, Denoël-Gonthier, Paris, 1969, 
pp. 109-110. [Vezi si Spiritualul în artă, trad. de Amelia Pavel, Meri- 
diane, Bucureşti, 1994 — n. ed.] 

2.4. „Formarea limbajului infantil, dezintegrarea limba- 
jului afazicului, structura si modificările limbilor lumii pre- 


zintá o serie de legi comune de solidaritate." 

„Infantilismul“ sau „primitivismul“ multora dintre pân- 
zele lui Kandinsky a fost deseori pus în lumină, fără să se 
găsească însă niciodată rațiunea ultimă a acestor convergente. 
Vom încerca să analizăm legătura dintre arta abstractă şi cea 
infantilă, dar mai înainte trebuie să amintim observaţiile 
psiholingvisticii asupra formării limbajului la copil și asupra 
pierderii sale la adult. 


2.5. Unicul mod în care se poate cerceta formarea lim- 
bajului este acela de a observa dezvoltarea lingvistică a copi- 
lului, iar unicul mod în care se poate cerceta pierderea 
limbajului este acela de a observa disoluția lingvistică a afa- 
zicului. Se pune întrebarea: cărui tip de pierdere a capaci- 
tátii comunicative, cărui tip de afazie îi corespunde procesul 
invers, cel de achiziţie a capacităţii comunicative, propriu 
limbajului infantil ? 

„În afazie“, scrie Jakobson, „e afectat termenul care 
urmează, în timp ce cel anterior rămâne intact. Combinația 
este de aceea deficientă în tipurile de afazie care privesc 
decodificarea. Diferenţa între dificultăţile de codificare și 
cele de decodificare se bazează pe dihotomia tulburărilor 
de contiguitate si a celor de similaritate*”. 

Limbajul infantil începe cu sfortarea de a da un semni- 
ficat fenomenului fonetic, începe deci prin codificare. De 
aceea, la copil raportul sintagmatic se formează înainte de 
cel asociativ.? Raportul sintagmatic e dat, cel paradigmatic 
trebuie căutat. 





UR. Jakobson, Kindersprache, Aphasie und allgemeine Lautgesetze, 
în Selected Writings, I, 1962, S'Gravenhage, p. 372. 

? R. Jakobson, „Verso una tipologia linguistica delle menomazioni 
afasiche“, in Zl farsi e il disfarsi del linguaggio. Linguaggio infantile 
e afasia, Einaudi, Torino, 1971, p. 165. 

3 Idem, Kindersprache, Aphasie..., op. cit., p. 376. 

Pentru afazic, drumul e parcurs invers. Initial, discursul 
este o unitate inscindabilă între axa sintagmatică si cea para- 
digmatică, dar în momentul în care intervine intentia de 
codificare a fiecărei entităţi lingvistice, apare, iminent, şi 
dezordinea contiguitátii. Putem deci spune cá afazicul de 
tip metaforic, adică acela care prezintă tulburări ale conti- 
guitátii, este acela care vine în contact cu problematica lim- 
bajului infantil. 

Pe plan pictural, Kandinsky va fi deci cel care va face 
apel la arta infantilá, şi nu Mondrian. 


2.6. După cum bine se știe, copilul începe mai întâi sá 
emită sunete și abia apoi să vorbească. „Copilul“, scrie 
Jakobson, „creează în timp ce preia de la altii*!, adică mai 
întâi imită sunetele adultului — si ne aflăm acum în faza 
»prelingvisticá" = si abia mai târziu acestor sunete li se atri- 
buie un semnificat. În faza „bâiguielii“, sunetul nu e sunet 
lingvistic, ci doar mijloc al „unui monolog gratuit si ego- 
centric“?, Dar după aceea, în delirul limbii (Zungende- 
lirinm), încă legat de viaţa biologică, ia fiinţă si crește treptat 
în copil dorinţa de a comunicat.” Adesea între faza preling- 
vistică si cea lingvistică se plasează o scurtă perioadă de 
linişte absolută.* Trebuie însă reţinut în primul rând faptul 
conform căruia capacitatea de a produce și percepe sunete 
este anterioară structurării limbajului referential în care va 
prima valoarea distinctivă a fiecărui sunet. În afazie nu se 
va pierde capacitatea de a emite, ci cea de a „distinge sunetele 
din punct de vedere functional“. 


2.7. Itinerarul creator al lui Kandinsky reflectă, pe plan 
artistic, problematica raportului dintre afazia metaforicá si 


! Ibidem, p. 329. 

? Ibidem, p. 337. 

3 Ibidem. 

* Cf. E. Meumann, Die Sprache des Kindes, 1903, p. 23. 
> R. Jakobson, Kindersprache, Apbasie..., op. cit., p. 344. 


limbajul infantil. Prima fază (1901-1910) se poate considera 
ca fază a discursului integral, în care raportul dintre axa 
asociativă şi cea sintagmatică e cel „normal“, cu toate varia- 
iile implicate — de la realismul veacului al XIX-lea la 
Jugendstil; marea ruptură e semnată de „prima acuarelă 
abstractă“ (1910), când dintr-odată unitatea planului sintag- 
matic e subminată în virtutea recuperării unui status 
prelingvistic al picturii. Urmează faza cercetărilor asociative. 
De la Despre spiritual în artă şi până la Punct, linie, supra- 
fată, scrierile lui Kandinsky reflectă încrâncenarea cu care 
se căuta posibilitatea atribuirii unui nou semnificat sune- 
tului. Sunt, rând pe rând, epuizate toate valenţele semantice 
ale fiecărui element de compoziţie. Acest fapt demonstrează 
că activitatea creatoare se confundă acum la Kandinsky cu 
actul lingvistic. El crede că, odată distrusă forma tradiţională, 
e de ajuns cercetarea asociativă pentru recuperarea unei noi 
realităţi figurative; crede că, odată rupte lanţurile vechii 
sintagme, e suficientă cercetarea în jurul sunetului izolat 
pentru a ajunge la discursivitatea operei. Ambitia sa era aceea 
de a pune în locul unui limbaj figurativ tradițional un alt 
limbaj, și prin aceasta să proclame nu atât validitatea acestuia 
din urmă, cât a „Limbajului“. Nu își dă însă seama că, negând 
această realitate lingvistică esenţială care este axa sintag- 
matică (care, în cazul activităţii artistice, nu semnifică doar 
„arta trecutului“, ci poate şi trebuie să fie creaţie individuală 
a artistului), experimentul artistic nu era îndreptat spre cuce- 
rirea unui semnificat estetic, ci spre cucerirea unei capacități 
comunicative a fiecărui semn pictural luat separat. Din 
această cauză, pictura lui Kandinsky tinde spre metaartă. 
Dubla fizionomie a artistului — cea de pictor si cea de 
teoretician — apare acum ca o consecinţă firească a locului 
lui Kandinsky în evoluţia artelor. Apare mai clară poate și 
opoziţia faţă de celălalt pol al abstractiunii: „neoplasticis- 
mul“ lui Piet Mondrian. 
Pictura lui Mondrian, încadrabilă în problematica tul- 
burărilor de similaritate, neglijează axa asociativă în favoarea 

purului raport sintagmatic și, în consecinţă, refuză orice 
contaminare metalingvisticá. Kandinsky, prin tulburarea 
contiguitátil, părăseşte axa sintagmaticà în favoarea experi- 
mentării raportului asociativ, atingând astfel metaarta. În 
intenţia sa de a recupera limbajul primar și esențial, Kandinsky 
isi îndreaptă în mod conștient atenţia spre arta infantilă, 
populară și primitivă. El trece prin toate fazele dezvoltării 
comunicative de la „zgomot“ la „tăcere“ si de la „tăcere“ la 
„a vorbi cu sine“. Marea aspirație este aceea de a stabili un 
contact direct şi ideal cu un interlocutor: „a vorbi cu celă- 
lalt* după schema romantică: 


,emotie-sentiment—operá- sentiment—emortie*! 


2.8. In Problema formei (Almanahul Der Blaue Reiter, 
1912) se poate citi: 

„Să încerce cititorul a fixa o literă oarecare (...) cu o 
privire deosebită de cea obișnuită, adică să nu o privească 
drept semn normal al unui element verbal, ci să o observe 
pentru prima dată ca pe un « lucru »: în acea literă el va 
vedea atunci — în afară de forma abstractă creată de om în 
scopul practic și funcțional de a indica mereu un sunet 
anume —, o formă corporală care produce, pe o cale absolut 
independentă, o impresie interioară și exterioară 
determinată. 

Într-adevăr, litera 

1) produce un efect ca semn functional 

2) produce un efect mai întâi ca formă şi apoi ca acord 
interior, autonom și absolut independent de formă. 

„Pentru noi este important să subliniem că aceste două 
etecte nu au nici un raport între ele și că, în timp ce primul 
este exterior, al doilea are o semnificaţie interioară. 

Concluzia pe care o tragem este că efectul exterior poate 


fi diferit de cel interior, cauzat de acordul interior, şi că 


LW Kandi - ; ; : 
W. Kandinsky, Despre înțelegerea artei (1912), în op. cit., p. 137. 

această diferență constituie unul dintre mijloacele expresive 
cele mai puternice şi mai profunde ale oricărei compozitii."! 

Nu există poate o confirmare mai elocventă decât aceasta 
a faptului că abstractionismul kandinskyan nu ia fiinţă ca 
eliberare a axei asociative, ci ca negare a celei sintagmatice. 
Comentariile sunt aproape de prisos: într-un semn 
lingvistic, artistul circumscrie în primul rând încărcătura 
asociativă, depărtată de valoarea combinatorie care ar fi 
putut duce la coerenţa discursivă. Credinţa noastră este că 
artistul nu a ales la întâmplare exemplul literei pentru a-și 
ilustra părerile estetice. Acest fapt demonstrează că el era 
pe deplin conștient că arta sa era legată în primul rând de 
o problematică lingvisticá.? 

Ştim astăzi că apropierea dintre o calitate cromatică si 
un sunet lingvistic nu este un simplu topos simbolist, ci o 
realitate. Pentru Kandinsky, litera are rolul sunetului din 
limbajul vorbit. Formarea limbajului kandinskyan — bazat 
în primul rând pe culoare — prezintă certe similaritáti de 
structurare cu procesul de formare a limbajului infantil, 
bazat pe vocale. 


2.9. Jakobson: „Cromatismul este calitatea fenomenicá 
specificà vocalelor. Sunetul A reprezintă culmea croma- 
tismului (culoarea « roşu »). Consoanele sunt în schimb sunete 


fără cromatism accentuat şi, deoarece contrastul dintre umbră 





! Kandinsky, Despre problema formei (1912), in op. cit., pp. 124-126. 
Sublinierile sunt ale lui Kandinsky. 

2 Faptul apare evident încă din primele pagini ale „tratatului de 
compoziţie“ care este Punkt, Linie zu Fläche. Punctul geometric, ca 
element primar al picturii, e văzut ca „uniune supremă si unică de 
tăcere si grai“ (op. cit., p. 15). Printre puţinii critici care au intuit im- 
portanta pe care o are problematica lingvisticá in gândirea lui Kan- 
dinsky a fost G.C. Argan (Storia dell'arte moderna, 1970, Sansoni, 
Florenta, pp. 384—392). 

3 Cf. W. Köhler, „Akustische Untersuchungen", in Zeitschr. f. 


Psychol., LIV -LXVH, 1910-1915, si C. Stumpf, Psychophysik der 


Sprachlaute, Berlin, 1927, cap. XIII. 

si luminà creste odatà cu descresterea cromatismului, el 


formeazà în mod firesc originea si, uneori, unica axà a con- 
sonantismului.“! Prima formă fonica in care copilul tinde 
spre un semnificat este vocala A (strigătul) şi o nazală de 
tipul M-N? (geamătul). În scara cromatică echivalentă, 
vocala A corespunde rosului-aprins, iar nazala M-N acro- 
matismului total: culoarea „negru“. Analizând pânzele lui 
Kandinsky din perioada „eroică“ a primelor experimente 
abstracte, sesizăm imediat că reconstituirea pe care o face 
Kandinsky limbajului originar infantil este atât de profundă, 
încât artistul recuperează sensul mecanismului primar al 
impulsului comunicativ: toate aceste tablouri sunt structu- 
rate pe opoziţia dintre o linie de contur neagră si o pată cro- 
matică, de obicei acordată pe roşu. Kandinsky recuperează 
sensul primitiv al combindrii, cel mai rudimentar raport 
sintagmatic. 

Scrie Jakobson: „Dezvoltarea sunetelor în elemente con- 
stitutive cu semnificat se poate prezenta pe scurt în modul 
următor: la început apar consoanele care se dispun pe linia 
orizontală alb-negru; apoi se alătură lor vocalele care se 
diferenţiază de-a lungul liniei verticale, urmărind gradul de 
cromatism. Dezvoltarea sunetelor lingvistice are loc în aceeași 
succesiune ca dezvoltarea senzatiilor vizuale: așa-numitele 
culori ale spectrului se diferențiază prin grad cromatic. Se 
alătură abia mai târziu seriei incolore alb-negru.“ 

Aceste observaţii privitoare la formarea limbii pot arunca 
o oarecare lumină atât asupra problemei comunicării în arta 
infantilă, cât şi în cea numită „preistorică“ sau în cea abstrac- 
tă a secolului nostru. Contiguitatea consoaná—vocalá este 
raportul sintagmatic primar care oferă posibilitatea unei 
comunicări, aga cum raportul pictural primar (contur—patá) 
oferă minima coerenţă figurativă. Acesta este de altfel 
! R. Jakobson, Kindersprache, Apbasie..., op. cit., p. 381. 
2 Ibidem, p. 377. 
? Ibidem, p. 384. 

raportul folosit de către Kandinsky, la fel cum a fost raportul 
de bază al primei manifestări figurative cunoscute astăzi: 
pictura parietală din Magdalenian. 


2.10. Abstractionismul lui Kandinsky este rodul distru- 
gerii limbajului pictural traditional. La polul opus al acestei 
operaţii avem alte două manifestări estetice: începuturile 
istorice ale artei (pictura paleolitică) și arta copiilor, ambele 
procese în act de dobândire a unui limbaj pictural. Expre- 
siile artistice ale copilului, ale artistului primitiv si ale artis- 
tului abstract au o anumită zonă comună de probleme unde 
se întâlnesc. 

Pictorul paleoliticului era angrenat în ceea ce putem numi, 
cu o expresie modernă, „metafizica primitivă a imaginii. 

Între obiect și imaginea sa există, aşa cum fenomenologia 
modernă a arătat, ,0 identitate de esenţă, dar nu o identi- 
tate de existentà“?. În mentalitatea primitivă, imaginea nu 
numai cá e considerată un obiect, dar e considerată chiar 
ca obiectul a cărui imagine este. De la identitatea de esenţă 
între imagine şi obiect se trece la identitatea de existență. 
Nu există nici o diferență între existenta-ca-obiect si exis- 
tenta-ca-imagine. | 

De aici derivä în bunä mäsurä caracterul magic al picto- 
gramei paleolitice. „A picta un bizon“ înseamnă „a avea 
bizonul“; a atinge imaginea bizonului înseamnă a atinge 
bizonul. Arta paleolitică nu ia naștere deci ca „artă“, ci ca 
activitate cu interese extraartistice. Fiind obiect, imaginea 
paleolitică avea o axă asociativă destul de dezvoltată, dar o 
sintagmă redusă la minimum necesar. Raporturile de conti- 
guitate din pictura parietală se reduc la raportul semnificativ 
minim: contur—patá. Este un lucru prea bine cunoscut că 
imaginile animaliere de la Altamira (îl. 88) sau Lascaux sunt 
toate structurate pe același model: linia cervico-dorsală 

! J.P. Sartre, L'Imagination, ediţia a VIII-a, P.U.F., Paris, 1969, 
pi 4. 
? Ibidem, pp. 17 si urm. 





drept contur întunecat si corpul animalului ca patà (rosie 
ori galbenà).' 

În evoluţia picturii lui Kandinsky, printre atâtea cerce- 
tări în vederea atingerii unei puritáti expresive primordiale, 
întâlnim o operă, si poate una dintre cele mai înalte, în care 
legătura cu arta paleolitică depășește simpla comuniune a 
sintagmelor primare pentru a fi învestită cu profunzimea 
unei adevărate consonante interioare. Este vorba despre Lirica 
(1911) de la Muzeul Boymans Van Beuningen din Rotterdam 
(il. 89). Faptul cel mai surprinzător este acela că pictura pare 
a fi în relaţie directă cu frescele de la Lascaux, descoperite 
în 1940, cu trei decenii aproape după opera lui Kandinsky. 
Ne aflăm în fata unei surprinzătoare concordante care ne atrage 
atenția asupra problemelor statutului specificitátii abstrac- 
tionismului kandinskyan, faţă de schematismul paleolitic.? 


2.11. Cu arta preistorică ne aflăm în fata primelor repre- 
zentàri de obiecte, cu pictura lui Kandinsky ajungem la 
epuizarea capacităţii de a le reprezenta. Pentru artistul paleo- 
litic, imaginea este obiectul, pentru Kandinsky există un 
singur obiect“: imaginea-ce-se-refuzà-ca-imagine: imaginea 
nu poate fi imagine fără să fie „imagine a ceva“. Imaginea 
lui Kandinsky revine la stadiul de obiect, dar nu obiect cu 


' Cf. André Leroi-Gourhan, Préhistoire de l'art occidental, 
Mazenod, Paris, 1965, pp. 80 si urm. si S. Giedion, La naissance de 
l'art, Ed. de la Connaissance, Bruxelles, 1965, pp. 27 si urm. 

? Pentru Lirica lui Kandinsky se poate indica si un termen destul 
de evident al axei paradigmatice: un desen de Mihail Vrubel pentru 
editia din 1899 a Demonului lui Lermontov (vezi fotografia in Camilla 
Gray, The Great Experiment: Russian Art 1863—1922, Thames and 
Hudson, Londra, 1962, fig. 19). 

? Ocolim in mod intenţionat dilema — insolubilă, cel putin deo- 
camdată — privind posibila precedentá a reprezentărilor geome- 
trice asupra celor figurative în arta paleolitică (cf. W. Worringer, 
Abstraktion und Einfúblung, R. Piper & Co. Verlag, München, 1911, 
pp. 1-26). 

* Vezi W. Kandinsky, op. cit., p. 108. 

un statut aparte: obiect imaginat. Marea diferenţă dintre 
imaginea-obiect a paleoliticului si obiectul imaginat al lui 
Kandinsky este aceeaşi mare diferenţă care se verifică între 
achiziţionarea unei percepții şi pierderea capacităţii de a 
percepe, între începutul memoriei istorice și sfârșitul ei. 

Pentru clarificare: în momentul în care pictorul paleo- 
liticului îşi forma imaginea unui bizon, această imagine, cu 
toate că se afla la stadiul de confundare cu obiectul, se 
transformă în „amintire a obiectului“!. Scrie Bergson: „For- 
marea unei amintiri nu este niciodată posterioară formării 
percepţiei, ea îi este simultană. Pe măsură ce se creează 
percepţia, amintirea ei se profilează alături de ea, ca umbra 
alături de trup.“ 

Pentru artistul paleolitic exista deci o echivalență între 
obiectul-amintire şi obiectul-imagine a obiectului. Realiza- 
rea imaginii se baza, prin forţa lucrurilor, pe raportul de 
contiguitate minim. Pentru artist începea abia atunci pro- 
cesul de îmbogăţire a memoriei istorice, și, pentru aceasta, 
atenţia lui nu se centra asupra capacităţii de amintire, ci 
asupra capacităţii de formulare a amintirii. Problema sa era 
cum să fixeze imaginea-amintire-obiect în așa fel încât să 
intre în posesia obiectului. De aici derivă problemele de 
contiguitate care iniţial se bazează pe legea „minimului efort“. 

La Kandinsky este vorba despre problema contrarie. Ca 
mecanism lingvistic, această problemă se înscrie sub sem- 
nul teoriei afaziei. Pierderea capacității de a reprezenta obiecte 
nu este cauza picturii abstracte, ci consecința ei. Ceea ce Wassili 
Kandinsky pierde este capacitatea de formulare, pe care 
pictorul paleolitic voia să o dobândească. 

Punctul de întâlnire între Kandinsky si pictura „preis- 
torică“ se găsește la nivelul raportului de contiguitate minim. 
Dar dacă pentru artistul din Magdalenian această sintagmă 
rudimentară avea importanţa unei enorme cuceriri, cucerirea 

capacităţii de a fixa imaginea, pentru Kandinsky aceeasi 
sintagmă va fi rodul voinţei de a reduce la minimum aspectul 
tradițional al imaginii. 

Scrie Jakobson în legătură cu afazia verbală: „În aceste 
tulburări nu sunt lovite organele articulatorii, nici cele ale 
auzului, Ci S-a pierdut ceva ce am învăţat, o posesiune a me- 
morie; nu este capacitatea de a produce și percepe un sunet 
anume (ceea ce s-a pierdut, n.n.), ci valoarea lingvistică 
definitivă a sunetelor în chestiune.“ În acelaşi wodt „Nu 
capacitatea de a pronunța sau percepe sunetele este esen- 
tialá în dezagregarea afazicá, ci reducerea capacităţii de a 
distinge sunetele din punct de vedere functional. “1 
| In imposibilitatea de a-și forma si fixa o perceptie-amin- 
ure, dată fiind lipsa facultăţii combinatorii, Kandinsky se 
plasează la polul opus picturii paleolitice. Pentru aceasta din 
urmă, obiectul, amintirea şi imaginea erau același lucru, pen- 
tru Kandinsky nu dispare nici capacitatea de a percepe obi- 
ectul, nici obiectul. Dispare imaginea si acest lucru se petrece 
drept consecință a distrugerii axei paradigmatice. Astfel dis- 
persată, conștiința creatoare pierde si contactul cu obiectul 
a cărui imagine era imaginea, pentru a se concentra asupra 
codului în ale cărui posibilități crede încă, si pe care-l con- 
siderá singurul potential fáuritor al unei noi direcţii artistice. 
Dar nemaifiind imagine a unui obiect, tabloul abstract, cu 
toată exploatarea elementelor picturale, nu mai poate fi decât 
un obiect imaginat; de aici denumirea de „artă concretă“ 
sau „reală“ pe care Kandinsky o preferă denumirii consa- 
crate de „artă abstractă“2, 


a nici evolutiei artei infantile parcurg un itinerar 
mult asemănător evoluției limbajului. Primele manifestări 
»artistice” sunt „mâzgăliturile“ — asa cum primele 
manifestări lingvistice sunt „bâiguielile“ ; fazei caracterizate 
H ym " E x y 4 ` 
R. Jakobson, H farsi e il disfarsi del linguaggio... op. cit., p. 56 
W. Kandinsky, Arta concretă, în op. cit., p. 196. 

în lingvistică prin nurseries îi corespunde faza propriu-zisă 
a „desenului infantil“. Spre vârsta de nouă ani, marea majo- 
ritate a copiilor încetează in mod spontan să mai deseneze.’ 

Aşa cum Kandinsky a atins cu Lirica din 1911 problemele 
picturii paleolitice, tot astfel, cu „prima acuarelă abstractă“ 
el atinge stadiul primar al artei infantile: „mâzgăliturile“. 
Acest lucru, departe de a prilejui judecăţi de valoare „nega- 
tive“, demonstrează cât de profundă era în mintea artistului 
dorinţa de a căuta si găsi o realitate lingvistică necontaminatá 
istoric, pură. În momentul acuarelei abstracte, Kandinsky 
trecuse deja prin experienţa „tabloului răsturnat“ și ajunsese 
deci la dezintegrarea raportului sintagmatic. Apropierea sa 
de momentul „prelingvistic“ al limbajului infantil ne demon- 
strează că artistul nu se afla atât în căutarea unui nou limbaj 
artistic, cât în căutarea „originilor limbajului“. Dar „bâi- 
guiala“ si „mâzgălitura“ sunt manifestări ale unui prelimbaj, 
manifestări ale unui stadiu presocial al dezvoltării copilului, 
aşa cum acuarela lui Kandinsky voia să recupereze un status 
presocial al artei. Bâlbâiala și mâzgălitura nu implică comu- 
nicabilitate, nu implică un ez și un tz, ci presupune doar 
eul copilului si interferența sa cu lumea. Nu reprezintă deci 
un act creator, ci o premisă a creativității. 

Dacă este adevărat că artistul a fost pentru o vreme atent 
la manifestările presociale ale limbajului, este tot atât de ade- 
vărat că în cele din urmă atenţia sa s-a îndreptat spre primele 
manifestări istorice, adică sociale: pictura paleolitică și desenul 
infantil din faza „postmâzgălitură“. 

Arta infantilá (il. 87), în evoluţia ei, ne demonstrează cá 
ea nu apare ca o consecință a observării datului natural, ci 
ca traducere a unui proces mental interior. Și aici legătura 
dintre artă și limbajul copiilor apare cu evidenţă. Cea mai 
importantă confirmare a faptului că un copil desenează „ceea 
ce vede“ si nu „ceea ce știe“ vine din observaţiile lui Lówenfeld 


! Cf G.C. Argan, prefață la Educare con l'arte (Education through 
art), de H. Read, Edizioni di Comunità, Milano, 1962, p. III. 


308 





asupra activităţii creatoare a copiilor cu vederea slabă.! Re- 
zultatul acestor cercetări a fost surprinzător și a pus capăt unei 
lungi si fastidioase dispute: atât copiii normali, cát si cei 
aproape nevăzători desenează în același mod. Se putea în 
fine conclude că nu experienţa vizuală este cea care dă im- 
pulsul estetic al copilului, ci cea intelectuală. Se înțelege astfel 
şi de ce spre vârsta de nouă ani copiii încetează să deseneze: 
încetează să deseneze pentru că au început, curent, să scrie. 

„Desenul“ lor nu era „artă“, ci limbaj grafic. Prin clasicul 
Kopffiisler, copilul nu voia să dea o imagine a omului, ci să 
semnifice omul. Odată dobândită posibilitatea de a scrie 
cuvântul „om“, a-l desena devine, din această perspectivă, 
un nonsens. 

Putem încheia aceste sumare observaţii prin a aminti încă 
o dată cá Wassili Kandinsky se apropie de problematica artei 
infantile prin mai multe aspecte: prin voinţa de a recupera 
un stadiu presocial al artei, adică din dorinţa de a nu se 
integra într-un discurs lingvistic istorizat, ci de a găsi esenţa 
limbajului; prin importanţa dată „necesităţii interioare“ care 
nu este necesitatea de a lua în posesiune realul ca în arta 
„tradițională“ nici „nisus formativus* — necesitatea de a da 
formă realului —, ci, simplu, necesitatea de a semantiza 
realul; si, în fine, prin importanţa pe care atât Kandinsky, 
cât si desenul infantil o dau valorii asociative a oricărui 
element de cod.? 

[luminată ni se pare, în acest sens, încercarea de a disocia 
problema lingvistică a lui Kandinsky de cea a desenului infantil. 


! Cf. V. Lówenfeld, La natura dell'attività creatrice, La Nuova 
Italia, Florenta, 1969. 

2 „In orice desen infantil se dezvăluie, fără excepţie, sunetul inte- 
rior al obiectului (...). Aici sare în ochi aplicarea inconștientă, aproape 
spontană, a celor două funcţii ale literei citate mai sus: 1) aspectul 
contextual, care e de multe ori bine definit si care pe ici, pe colo ajunge 
până la schematism, si 2) formele izolate, care contribuie la marea formă, 
fiecare din ele cu o viaţă proprie“... etc. (W. Kandinsky, Problema 


formelor, in op. cit., p. 129). 

Disocierea demonstrează aceeași bipolaritate existentă între 
dobândirea si pierderea unui limbaj care se verifică, în alti 
termeni, în legătura dintre arta paleolitică si cea a abstrac- 
tionismului kandinskyan. 

Desenul copilului — în faza „postmâzgălelii“ — este semn 
înainte de a fi imagine. O operă de Kandinsky încetează de 
a fi imagine pentru a deveni un obiect imaginat. Semnul 
copilului tinde spre un statut imagistic, tinde spre cucerirea 
unei valori sintagmatice. O operă de Kandinsky se retrage 
din condiţia imaginii si tinde spre valoarea semnică a fiecărui 
element pictural în parte. 

Am încercat astfel că circumscriem trei cazuri-limită ale 
comunicării estetice: acela al imaginii-obiect, din paleolitic, 
acela al imaginii-semn, al copilului, și acela al obiectului ima- 
ginat, al lui Kandinsky. La acestea trei ar mai fi de adăugat 
un al patrulea caz: cel al „imaginii universale“, al lui Piet 
Mondrian. Ne întoarcem astfel la confruntarea dintre cele 
două personalități maxime ale începuturilor picturii abstracte. 


2.13. Atenţia lui Mondrian ne apare centrată în întregime 
pe decodificare. Pictura sa e greu de explicat fără con- 
siderarea liniei evolutive a problemei reprezentării plastice 
Renastere-impresionism- Cézanne-cubism. Tabloul neo- 
plastic este în ultimă instanţă rezultatul abstragerii din com- 
penetratia volumetrică a cubismului a schemei de incrucisári 
in plan. Cu alte cuvinte, punctul de plecare al lui Mondrian 
este contextul (forma artisticá ajunsá la un anumit stadiu 
de definire), pe care încearcă să-l depășească prin adoptarea 
elementelor constitutive minime (linia, planul). Deci, ceea 
ce precedă este combinaţia, și ceea ce urmează este selecția. 
lar cum în tulburările limbajului e lovit întotdeauna ter- 
menul secund!, la Mondrian tulburarea codificării se prezintă 
ca tulburare a capacităţii selective și ca perfecționare extremă 
a celei combinatorii. Este astfel eliminat, în cele din urmă, 
tot ceea ce era încă rod al selecţiei în cubism, pentru a se 


! Vezi nota 3, p. 263. 

extrage doar ceea ce era pură contiguitate. Confirmarea ne 
vine din înseși scrierile lui Mondrian: „Arta figurativă de 
astăzi este rezultatul artei figurative a trecutului, și arta non- 
figurativá (1.e. neoplasticismul) este produsul artei figurative 
de astăzi (i.e. a cubismului).*! i 

Pentru Kandinsky, arta abstractà ia nastere ca pierdere 
a raportului sintagmatic, adicà în urma tulburàrii contigui- 
tátii. Acest lucru poate avea loc deoarece artistul pune un 
hiatus între arta sa şi cea „tradițională“. El refuză orice raport 
sintagmatic dat în precedentá si se concentrează asupra 
selecției elementelor picturale în vederea integrării lor într-un 
context. Selecția e termenul prim, combinația cel secund. 
Kandinsky vizează totala codificare a limbajului pictural 
(vezi schema de la p. 276) și de aceea în operele sale va fi 
tulburată contiguitatea în timp ce se dezvoltă experimentul 
selectiv. El se concentrează asupra cercetării posibilităţilor 
elementelor de cod, dar distruge contextul. Exploatează 
fiecare posibil semnificat al stilemului, dar e incapabil de o 
comunicare coerentă. 

Mondrian e pasionat de raporturile calitative, el se ocupă 
exclusiv de context. Astfel, contextul se închide si codul 
rămâne fluctuant. „Afazia semantică“ — scrie Jakobson? = 
»tinde sá lase nefolosit acest dualism si sá confere fiecárei 
clase de cuvinte o functie izolatá si specifică. Dat fiind aceste 
condiţii, fiecare clasă de cuvinte este definită de locul pe 
care-l ocupă membrii săi într-o secvenţă sintactică, și varie- 
tatea acestor locuri este supusă restricțiilor“. | 

Meditatia asupra limbajului ocupá un loc important in 
gândirea lui Mondrian si confirmă importanţa generală pe 
care o avea această problematică pentru inceputurile artei 
abstracte: „Cuvântul, ca element al limbajului, rămâne nece- 
sar pentru a numi obiectele. Într-un viitor foarte îndepărtat 
cuvântul va trebui căutat fără formă, adică va trebui să devină 
sunet cu un asemenea caracter încât să nu cuprindă limitatul, 





i FA È 
P. Mondrian, Pura artă plastică, în op. cit., p. 176. 


? R. Jakobson, 11 farsi e il disfarsi del linguaggio..., op. cit., p. 157. 

nici ca sunet, nici ca idee. Ideea cuvântului se va transtorma 
în conştiinţa noastră în semnificat cu ajutorul unei operaţii 
plastice contrarii (...). Din momentul în care lucrurile sunt 
arătate cu o oarecare claritate, ele sunt suprimate ca idei și 
nu rămâne decât plastica raporturilor lor. Arta cuvântului 
devine astfel expresia plastică a raporturilor echilibrate ( ...), 
în ciuda a ceea ce acest mijloc plastic ar putea avea ca limi- 
tativ.“! Semnificatul trebuie deci, după părerea lui Mondrian, 
căutat exclusiv in contiguitate („plastica raporturilor“), si 
nu în similaritate. Rolul lui Mondrian va fi acela de a închide 
o mare epocă a istoriei artei, prin limitarea extremă a limba- 
jului figurativ. 


NOUL COD PLASTIC AL LUI KANDINSKY 
(„o lege necunoscută, al cărei chip confuz înșală...“ ) 


Plan şi culoare Linia culoarea în relatie cu tem- 
peratura si lumina 


albastru 


Orizontalá negru — ^ 
Diagonală , alb = papei 
V rti alà gri, verde = rosu 
/erticalà È 
Plan si Plan Componente Suma dà al treilea 
componente element primar 
orizontala diagonală 
triunghi galben 
negru = albastru roşu 
orizontală verticală 
pătrat roşu 
negru = albastru alb-galben 
tensiuni (compo- 
nente) 
activ = galben 
cerc pasiv = roșu albastru 


! P. Mondrian, Neoplasticismul, în op. cit., pp. 61-62. 

2.14. Începuturile picturii abstracte încep astfel să se schi- 
teze ca izvorând în bună măsură dintr-o criză a capacităţii 
comunicative. Atât Mondrian, cât și Kandinsky distrug una 
dintre axele tradiţionale ale oricărei coerente discursive: pri- 


mul pe cea asociativ-paradigmatică, al doilea pe cea sintag- 
matică. Această trunchiere a structurii lingvistice explică atât 
dificultatea receptării profunde a operelor celor doi artişti, 
cât si conștiința acestei dificultăți, evidentă la ambii artisti. 
Explică, în fine, posibilitatea, necesitatea și rostul scrierilor 
teoretice ale lui Kandinsky si Mondrian. La o lectură atentă 
a lor se întrezäreste imediat că ceea ce aduc, sau încearcă 
să aducă, aceste scrieri este compensarea procesului comu- 
nicativ, atrofiat în operă. 

Articolele lui Mondrian nu explică procesul prin care se 
ajunge la echilibrul sintagmatic. Acesta se dezvoltă limpede 
în însăşi opera de artă. Ceea ce caută artistul să explice este 
justificarea sintagmei pure prin ilustrarea unui raport aso- 
ciativ general. Asociaţia, paradigma, are nevoie de descifrare, 
ŞI, ca atare, scrierile artistului se centrează asupra acestei 
probleme: verticala reprezintă elanul arborelui, principiul 
masculin, cerul, spaţiul; orizontala reprezintă „linia întinsă 
a mării, principiul feminin, timpul“ ; încrucișarea verticalà—ori- 
zontală „exprimă imutabilul în opoziţie cu natura mutabilă“ 
fiind o expresie exactă a echilibrului cosmic“! etc. 


, 


Scrierile lui Kandinsky parcurg douá etape distincte. 
Prima, punctatá de Über das Geistige in der Kunst, este cea 
în care artistul încearcă să stabilească „un vocabular elemen- 
tar“ al picturii abstracte. Faptul era absolut necesar, deoarece 
elementele formale trebuiau recodificate după pulverizarea 
lor din forma tradiţională. Aflăm acum, de pildă, că negrul 
este simbolul morții si albul cel al nasterii, dar, în același 


! Cf. ibidem, p. 126; M. Seuphor, Piet Mondrian. Sa vie, son oeuvre, 


Flammarion, Paris, 1956, p. 165 si Bruno Zevi, Poetica dell’architettura 
neoplastica, Tamburini, Milano, 1953, p. 143. 

timp, se deschide procesul de formare a unei „gramatici“ 


picturale, care în cea de-a doua etapă, ilustrată de Punct, linie, 
suprafată, va da naştere unei teorii a compoziției.’ 

Această teorie a compoziţiei era pe deplin necesară, deoa- 
rece, dacă valoarea simbolică, paradigmaticä, a elementului 
pictural nu prezenta decât dificultăți marginale de percepere, 
combinaţia, contiguitatea, rămâne, în opera kandinskyană, 
pe deplin problematică. Nu încape îndoială că tocmai raportul 
sintagmatic este cel pe care Kandinsky încearcă să-l clarifice 
în opera sa teoretică; şi faptul că este vorba despre o operație 
complementară, integrativă actului estetic, este de asemenea 
pe deplin evident. 

Nici un privitor, oricât de avizat ar fi el, nu-și poate explica, 
la prima vedere, de ce și cum — de pildă — un unghi ascuţit 
alăturat culorii roşii ne duce spre „senzaţia de portocaliu“, 
ce tinde spre rece, în cazul în care pânza este dreptunghiu- 
lară, sau spre cald, când pânza este pătrată. 

De fapt, teoria kandinskyană a compoziţiei este anti- 
Gestalt-istă. Nu găsim nici o intuire iniţială a ,conformatiei" 
care să „ceară“ raportarea sintagmatică a elementelor, ci dim- 
potrivă, Kandinsky tinde spre elaborarea unei „legi necu- 
noscute“, dar etern valabile, care să permită combinarea după 
precepte cu totul noi: „Opera este un organism spiritual 
care (...) constă din multe parti izolate. Aceste părți izolate, 
luate separat, sunt fără viaţă, asemenea unui deget tăiat dintr-un 
trup. Viaţa degetului și funcţionalitatea acţiunii sale sunt 
condiționate de compoziţia raţională cu alte părți ale trupu- 
lui (...). Părțile izolate dobândesc viaţă doar prin întreg 


! Drumul parcurs, cu respectivele sale etape, apare conștient în 
expunerile artistului: „Progresele obținute printr-o muncă sistematică 
vor conduce la instaurarea unui vocabular elementar care, în decursul 
unei dezvoltări ulterioare, va duce către o « gramatică ». Ambele vor 
duce apoi la o teorie a compoziţiei care să depăşească limitele artelor 
izolate si să se refere la « Artă » în general“ (W. Kandinsky, Punct, 
linie, suprafață, op. cit., p. 51). 

(...). Combinarea planificată si funcţională a părților izola- 
te (...) are ca rezultat tabloul.*! 

2.15. Mondrian este poate ultimul artist care vrea, si reu- 
seste, să închidă în unitatea operei de artă totalitatea actului 
existenţial. Chiar mai mult, marea sa aspirație a fost aceea 
de a stabili un raport între existență în general — adică între 
maximum de reprezentativitate — si minimumul mijloacelor 
figurative. Problema lui Mondrian se poate sintetiza în 
raportul dintre formă şi eveniment? ; între artă si existenţă, 
raport care este cercetat în cele două sensuri posibile: de la 
eveniment spre formă, și de la formă spre eveniment: de la 
existenţă spre artă și de la artă spre existenţă. 

Forma este „pentru sine“, evenimentul este „pentru celă- 
lalt“. Pentru Mondrian, contemplabilitatea evenimentului 
este o premisă a formei. Evenimentul contemplabil tinde 
către formă, tinde a fi „pentru sine“, în loc de a fi „pentru 
celălalt“. Dar, în același timp, obținută forma, aceasta înce- 
tează de a fi „pentru sine“ si devine „formă a unui eveni- 
ment“, tinzând deci a fi „pentru celălalt“. Conștient de acest 
fapt, Mondrian ajunge la soluţia „neoplasticismului“ care 
la naștere nu atât dintr-o cercetare metaartistică, cât dintr-o 
meditaţie asupra „evenimentului“. 

Forma trebuie să fie „pentru sine“, altcumva nu mai e 
formă. Pentru aceasta, ea nu trebuie să fie „formă a unui 
eveniment“ sau, dacă forma trebuie să fie formă „a ceva“, 
ea va fi forma Evenimentului. Astfel, forma Evenimentului 
va fi Forma. Dar ce poate fi Eveniment fără să fie „un eve- 
niment“ ? Evenimentul este „evenimentul“ din care lipsește 
„componenta tragică“?, timpul. Evenimentul nu se poate 
manifesta decât la începutul umanităţii sau la sfârșitul ei. 
Nu va putea fi decât Paradisul sau Moartea, ceea ce pentru 
Mondrian este de fapt acelaşi lucru: Evenimentul. Astfel, 


! W. Kandinsky, Pictura ca artă pură (1913), op. cit., p. 138. 


? În sensul pe care Whitehead il dă „evenimentului“. 
? Cf. Pier Mondrian, op. cit., p. 42. 


315 





fiecare imagine a sa va fi imaginea ,Mortii-Paradis“, va fi 
„Forma Evenimentului“, va fi „Imaginea“. 

Întelegem astfel si semnificaţia profundă a „Civilizației 
purelor relaţii“, visate de pictorul olandez. Aceasta este o 
civilizație fără evenimente, este civilizația Evenimentului. 
În absolut, ea este ori Paradisul, ori impárátia morţilor. 
Relativ, ea poate fi considerată drept civilizaţia în care Eveni- 
mentul „se fenomenizează“ : unde Mitul devine Rit. 

Toată viaţa şi opera lui Piet Mondrian stau sub semnul 
Ritului. Asa cum nu a vrut să dea prin opera sa forme ale 
evenimentelor, ci Forma, nu imagini, ci Imaginea, astfel exis- 
tenta sa a tins perpetuu spre rit, spre depășirea lui ego-hic- 
nunc, spre ego-ubique-semper. 


2.16. Acesta este de fapt momentul istoric în care inter- 
vine Kandinsky. Imaginea lui Mondrian semnifica Totul ori 
Nimicul. Ea nu permitea asociaţii, era sintagmă pură. Dar 
Kandinsky simte „necesitatea interioară“, acel impuls care 
este forța creatoare. Si-si pune întrebarea fundamentală: cum 
se poate comunica această tensiune internă? Este arta un 
limbaj ? Si-si răspunde: da, arta trebuie să fie un limbaj, dar, 
pentru a ajunge la realitatea lingvistică a artei, trebuie să fie 
cercetate in prealabil valentele semnificative ale fiecárui 
stilem. Pentru Mondrian, Imaginea Evenimentului e inco- 
municabilă. Kandinsky doreşte să evite tocmai acest pericol. 
Vrea să sfărâme prezenţa superbă a Formei (care e „pentru 
sine“) si să ajungă la un contact primar, prin operă, între 
un „eu“ si un „tu“. 

Revolta împotriva sintagmei stă la baza întregii avangarde 
istorice, dar poate singur Kandinsky împinge această revoltă 
spre o altă posibilitate de a concepe arta, si nu doar spre anti- 
artă. Raportul sintagmatic traditional e simțit ca absurd de 
către dadaism și suprarealism. Dar dadaismul, în loc să se 
concentreze asupra axei asociative, cum face Kandinsky, 
izolează complet obiectul, care e rupt astfel de problematica 
sintagmatică fără să fie încărcat de acea potentialitate 

lingvistică pe care o căuta Kandinsky. Acesta caută semni- 
ficatul, dadaismul indică direct, simplu si ingenuu referentul. 

În ceea ce priveşte suprarealismul, și aici raportul sintag- 
matic e simțit ca absurd, dar tocmai această componentă va 
fi exploatată la maximum. Din această cauză, poate, înainte 
de a exista un simbol suprarealist, există o atmosferă supra- 
realistă, aceasta nefiind decât un raport sintagmatic batjo- 
corit, denigrat, absurd. 

Solutia lui Kandinsky este total diversă: el crede că, pentru 
o reînnoire a conceptului de comunicare, limbajul nu mai 
trebuie privit ca un produs, ci ca o activitate.! Neagă de aceea 
nivelul sintagmatic și se concentrează asupra celui asociativ. 
Nu se întreabă însă cum va putea comunica o astfel de operă 
construită după „o lege necunoscută“, ci care sunt capaci- 
tátile comunicative ale fiecărui stilem. Apar coerente astfel 
lupta lui Kandinsky împotriva criticii de artă şi disprețul 
său, abia mascat, faţă de spectatorul comun. Stia, fără îndoială, 
că operele sale nu erau „terminate“, nu erau structurate 
lingvistic în vederea „vorbirii-cu-celălalt“, si deci nu puteau 
fi recepționate la adevăratul nivel nici de către critici, nici 
de către public. Îşi dădea seama că operele sale erau cercetări 
de laborator („Improvizaţii“, „Impresii“, „Compoziții“ ) si 
deci inteligibile pe deplin doar lui însuşi. Întelegea că operele 
sale nu ajunseseră la limanul dorit, că înainte de a ajunge 
la „a vorbi cu celălalt“ se opriseră la „a vorbi cu sine“, că ope- 
rațiile sale nu erau plenar comunicative, ci metalingvistice, 
că făcea „artă despre artă“, meta-artă. 

În decursul acestor tribulatii, el trece prin toate stadiile-li- 
mită ale dezvoltării lingvistice: de la báiguiala egocentricá 


' Distincția era deja în patrimoniul gândirii lingvistice, la acea 
epocă, si a fost stabilită de către Humboldt ( Tbátigkeit- Werk) încă 
din secolul al XIX-lea (Ueber die Verschiedenheit des Menschlichen 
Sprachbaues, 1836). Pentru reconsiderarea modernă a intuitiilor hum- 
boldtiene, cf. N. Chomsky, „Cartesian Linguistics: A Chapter in the 
History of Rationalist Thought“, in Teoria del linguaggio e linguis- 
tica generale. Sette studi, Laterza, Bari, 1971, pp. 3 si urm. 

a copilului la ¿maginea-semn, de la contactul cu imaginea- 
obiect a omului paleolitic la tăcere — ca potentá creatoare. 
Trece deci prin toate experienţele lingvistice importante, 
incluzând realitatea presocială a limbajului infantil si pe cea 
antisocială a tăcerii. 

În tot acest travaliu rămâne însă vie conştiinţa limbaju- 
lui ca activitate şi convingerea că rădăcinile limbajului tre- 
buie căutate înainte de sintagmă si făcând abstracție de orice 
sintagmă. 

Kandinsky, pierzând sensul contiguitàtii, neagă orice 
limbaj istoric, în vederea recuperării realităţii primare a unui 
Logos semantikós.! Vrea să piardă memoria istorică a obiec- 
telor și a expresiei raportului dintre obiecte. Nu se intere- 
sează de limbaj ca produs, ca operă, ci de limbaj ca activitate, 
ca facultate de a vorbi.? 


2.17. Wassili Kandinsky: „Pânza goală. În aparenţă, cu 
adevărat goală, pătrunsă de liniște, indiferentă. Aproape 
năucită. În realitate, plină de tensiune, cu mii de sunete grave, 
suspendate. Puțin înspăimântată de posibilitatea de a fi 
violată. Dar docilă. Puțin înspăimântată că i s-ar putea cere 
ceva, cere doar îndurare. Ea poate purta orice, dar nu poate 
suporta tot. Exaltă adevărul, dar și greșeala. Demască eroarea 
fără milă. Amplificà sunetul erorii până ce-l transformă într-un 
strigăt ascuţit, insuportabil. 

Pânza goală e minunată, mai frumoasă decât anumite 


tablouri.“? 


! „Limbajul formelor si al culorilor, regulile de combinaţie ale 
tensiunilor sunt aceleași pentru toti oamenii. Noua teorie e univer- 
sală si de aceea trebuie împărtăşită“ (Ph. Sers, Comentariu la lecţiile 
lui Kandinsky de la Bauhaus, op. cit., p. 214). 

? Din notițele pentru lecţia a 7-a, sem. I, 1931, la Bauhaus: „La 
ce bun aceste lecţii ? A demonstra că toate se unesc la rădăcină, că totul 
este legat într-o unică activitate, Armonia. Armonia nu e în linişte, 
ci în panta rei. Armonia e viaţa în act“ (op. cit., p. 250). 

3 W. Kandinsky, Pânza goală (1935), op. cit., pp. 191—192. 

$i: 
„Să ne aruncám ochii pe o paletă acoperită cu culori: 
ochiul simte culoarea. Îi intuieste proprietățile. E vrăjit 


de însușirile ei. Bucuria pătrunde adânc în sufletul specta- 
torului.*! 


Opera de artá stá, pentru Kandinsky, intre zgomot si 
tăcere. La întâlnirea între posibilitatea netàrmurità a paletei 
şi disponibilitatea infinită a pânzei albe. Opera de artă este 
de fapt un act. Actul prin care, din zgomot și tăcere, se 
încheagă vorbirea. 

Căutarea acestei conjunctii a fost toată opera lui Kan- 
dinsky. Pe undeva se intuia și pericolul: conjunctia ultimă 
si disperată, veșnică ameninţare, dar şi ultimă posibilitate 
a „autenticului“ exprimării: 

„La urma urmelor, e mult mai bine să arunci cu propria 

paletă în pânză, să sfărâmi ghipsul sau marmura cu pum- 

nul ori cu ciocanul, să le asezi cu zgomot pe claviatura 
pianului, decât să scurmi fără vitalitate câmpul unei forme 
artistice tradiționale si moarte de mult timp. În primul 

caz mai există o posibilitate, infimă, e adevărat, de a 

obține o notă vie, fremátátoare. La urma urmei, un 

fluture viu e de preferat unui leu mort. 


2.18. O folosire cu adevărat roditoare a cercetărilor 
psiholingvistice în studiul fenomenelor artistice trebuie, 
credem, să lărgească în mod obligatoriu câmpul investiga- 
tillor până la circumscrierea unei „teorii existenţiale a afaziei“, 
aşa cum preconiza Merleau-Ponty.? Ceea ce am încercat în 


! W. Kandinsky, Despre spiritual..., p. 83. 

? W. Kandinsky, Planul schematic... în op. cit., p. 230. 

? Maurice Merleau-Ponty, Pbénoménologie de la perception, 
Gallimard, Paris, 1945, p. 245. [Vezi si Fenomenologia perceptiei, 
trad. de Ilies Câmpeanu și Georgiana Vätäjelu, Ed. Aion, Oradea, 
1999 — n. ed.] 

paginile de mai sus a fost, desigur, o primă și cu totul insu- 


ficientă experienţă. 
După părerea lui Merleau-Ponty, afazia loveşte nu atât 
judecata, cât „contextul experienţelor în care ia naștere jude- 
cata (...), mai puţin intelectul, cât imaginaţia productivä“!. 
În cazul artei abstracte, acest „context al experiențelor“ 
este, desigur, foarte larg. Problemele comunicării estetice 
aveau ca fundament secole întregi de cultură figurativă. 
Pentru Kandinsky, autenticitatea comunicaţiei se poate 
recupera doar în afara acestei culturi, ajunsă în impas. 
Vorbind elevilor de la Bauhaus? despre arta „primitivă“, el 
o plasează în contextul unei prime și originare culturi a 
umanităţii. Ceea ce urmează — cultura istorică a Occiden- 
tului — nu este, după părerea lui Kandinsky, decât o a doua 
„cultură“. O cultură între ghilimele. Se înţelege aici inten- 
tia, si limita, lui Kandinsky: el vrea să inaugureze o a „treia 
cultură“, care să reatingă autenticitatea celei originare. Ca 
operaţie istorică însă, tot ceea ce putea face era nu inaugu- 
rarea unei noi culturi, ci cel mult operaţia „Cultura“ 
Pentru Mondriar?, arta modernă se înalță pe temelia 
întregii culturi figurative europene. Această atitudine pe 
deplin afirmativă faţă de arta tradițională, atât de singulară 
în cadrul avangardei istorice a secolului XX, se explică prin 
absolutizarea raportului dintre obiect și imagine, între reali- 
tate si artă sau — așa cum am încercat să arătăm — între 
„eveniment“ și „formă“. Se absolutizează rolul raportului 


! Ibidem, p. 264. 

? W. Kandinsky, Lecţia a 5-a, sem. II, 1931 (op. cit., p. 288). 

"Am evitat in mod intenţionat atât problema precedentei în ceea 
ce priveşte „invenţia“ artei abstracte (un rezumat al problemei, în 
A. Gehlen, Imagini ale timpului (Zeit-Bilder), trad. rom. de Bucur 
Stănescu, Meridiane, Bucureşti, 1974, pp. 194 si urm.), cât si analiza 
operei si gândirii teoretice ale altor pictori abstracti de la începutul 
secolului (Malevici, Kupka si Delaunay în primul rând), integrabile 
fiecare cu nuantárile necesare — în cele două căi ilustrate de Mondrian 
şi Kandinsky. 

sintagmatic în care, în cele din urmă, se integrează și utopia 
lui Mondrian, unde existenţa umană ar trebui să devină un 
proces atemporal, sintagmatic, veşnic in praesentia: „Aşa cum 
Arta Nouă se manifestă în ziua de astăzi în cadrul artei 
trecutului — care s-a prelungit până în timpurile noastre — 
putem întrezări cum în cadrul civilizaţiei trecutului se tinde 

către Viaţa Nouă. Arta e capabilă să ne facă să înțelegem 
felul în care această viață nouă se va naște. Lepádándu-se 
de orice opresiune naturală, ea va sfârși prin a se elibera de 
sub stăpânirea formelor particulare de orice fel și, atunci, 
va produce, la fel ca arta, realizarea purelor relaţii.“! 

Abia sumar schitatá în aceste două poziţii net antago- 
niste, o lărgire a investigațiilor psiholingvistice spre con- 
cluzii gener elias este poate posibilă. O „teorie existențială“ 
a alaziei implică însă un demers mult mai vast, care să cu- 
prindă întreg fenomenul culturii contemporane, lucru care, 
desigur, depăşeşte limitele si posibilităţile studiului de față. 


! Piet Mondrian, Artă nouă, Viaţă nouă, în H.L.C. Jaffé, De Stijl 
1917-1931, trad. it., Milano, 1964, p. 350. 

Postfatá 


A republica în 2007 o carte de istoria artei apărută în 1981 
poate párea, pe buná dreptate, un act temerar. Am sováit 
la început. Luând cartea în mână, am surâs recitind anumite 
pagini (scrise între 25 si 30 de ani), m-am uimit parcurgând 
altele, m-am bucurat si din nou uimit descoperind pasaje 

care mi s-au părut reușite, dar stranii si străine la un loc, ca 
și când ar fi fost scrise de un altul. În cele din urmă, învin- 
gând şovăielile şi reticentele, mi s-a părut că republicarea 
se justifică. Două sunt motivele esenţiale care m-au hotărât 

că pasul merită făcut. Primul e de ordin personal și priveşte 
în esenţă faptul că majoritatea temelor abordate aici, cu 
mintea și instrumentele de lucru de care un tânăr intelectual 
dispunea în România anilor '70, au putut fi reluate şi duse 
mai departe în alte condiţii, pe alte meridiane si cu alte 
împliniri. Rădăcinile acelor strădanii de mai târziu se află 
aici. Valoarea de laborator şi de arhivă pe care această carte 
o are, în comparaţie cu cár tile mele ulterioare, nu constituie 
însă, în sine, un motiv suficient pentru ca ea să revadă — cum 
se spune — „lumina tiparului“. Există un al doilea motiv, 
mai adânc poate, mai general și mai semnificativ. Asupra 
lui as dori să zábovesc mai mult. Parcurgând această carte 

Ca şi cum ar fi fost scrisă „de un altul“ — ficánd deci acel „pas 
înapoi“ care constituie însuși miezul tematic al cărţii —, am 
perceput in ea un freamát intelectual, o febră si — iertatä-mi 
fie expresia — un fel de aproape vinovată bulimie enciclo- 
pedică pe care cred că şi cititorul le poate sesiza. Consider 

că ele nu-mi aparţin doar mie, ci unei generaţii. Unei gene- 
ratii încercate de istorie (dar a existat vreodată una care să 
nu fi fost?), unei anumite generaţii, așadar, încercată de o 
anumită istorie — si în luptă cu ea. 

Cartea a apărut la sfârşitul anului 1981, când tocmai se 
declarase starea de asediu în Polonia și când orice vis lua 
rapid alură de coşmar. Ea a avut, pe plan personal cel putin, 
aspectul unui fel de mic miracol. Fără strădania unor oameni 
curajoși, care pilotau, în pofida tuturor greutăților, fantas- 
tica Editură Meridiane (mă gândesc în primul rând la Modest 
Morariu şi la Victoria Jiquidi), cartea nu ar fi existat. 
Hotărâsem deja, din motive multiple si inutil de insirat aici, 
propria-mi strămutare într-un „dincolo“, act care pe atunci 
echivala cu o dispariţie. Cartea purta în ea o ambiţie secretă: 
aceea de-a lăsa o urmă. Ambitie nemásuratá ? Poate! Acum 
însă, după mai mult de un sfert de veac, micile orgolii s-au 
estompat şi privirea poate discerne în litera scrisă un sens 
secund, mai înalt. El trimite la voluptatea de a gândi liber 
şi la strădania de a căuta lumina — o lumină — atunci când 
afară se face întuneric, tot mai întuneric. El dezvăluie și o 
anumită încăpățânare: cea a unui intelectual care vrea, fie 
ce-o fi, să-și facă meseria — care e cea a gândului, a descifrării 
de sensuri şi a dialogului — chiar pe întuneric, chiar pe frig, 
chiar pe bâjbâite. A gândi, a scrie și a vorbi, la sfârşitul anilor 
'70 şi începutul anilor '80 în România, despre pictura vene- 
tianá, despre melancolia lui Georges de La Tour, despre 
cartea de pictură a călugărilor de la Athos sau despre pătra- 
tele magice ale lui Mondrian iradia o anumită aură subver- 
sivă, pe care ar fi poate nedrept s-o poleim azi peste măsură, 
după cum ar fi poate nepotrivit s-o facem să-și piardă total 
strălucirea. Ca alte cărţi apărute în acea periodă, Creatorul 
si umbra lui îmbină subversivul cu baricada si cu fuga. 
Caracterul ei subversiv privea — atunci — cultura oficială şi 
insuportabila ei limbă de lemn, baricada de la care se reven- 
dica era una fragilă, făcută din cărți si din hârtie, fuga din 
care s-a născut era una între două rafturi de bibliotecă sau, 

în acest caz special, în spaţiul imaginar al unui tablou. Această 
culegere de eseuri poate fi deci citită ca un eşantion a ceea 
ce a însemnat pentru o anumită generaţie actul cultural, cu 
amestecul lui de nesàbuintà intelectuală și responsabilitate 
morală. Dar as îndrăzni să invit cititorul să evite o lectură 


pur nostalgică a cărţii. Dacă ea mai poate spune azi ceva, 
acest lucru se datorează, cred, faptului că febrilitatea intelec- 
tuală care o traversează nu este una a închiderii, ci una a 
deschiderii. Soarta acestei cărți a fost fericită, căci ea se 
înfăţişează azi nu ca o despărțire definitivă de o meserie — 
cea de interpret al imaginilor si ideilor artistice —, asa cum 
întru câtva fusese concepută, ci — lucru cu totul de nepre- 
văzut atunci când a fost publicată pentru prima oară — ca 
un început de drum. Gândul care îi stă la temelie, cel al 
naşterii instanţei critice în însuşi actul de creaţie, e prezent 
în carte, înconjurat de anumite intuitii de care autorul nu 
s-a dezis niciodată. Este motivul pentru care nici o literă nu 
a fost schimbată în text si nici o notă de subsol nu a venit 
să completeze un aparat critic deja destul de încărcat al pri- 
mei ediții. Pentru însetatii de informatie bibliografică de azi, 
un simplu clic în internet ajunge pentru a le potoli setea. 
Ceea ce am considerat însă necesar, tinând seama mai ales 
de progresele tehnice ale zilei, a fost reactualizarea calitativă 
a aparatului iconografic. La aceasta au contribuit cu profe- 
sionalitate Evelyne Perriard, Pierre-Yves Theler si tehnore- 
dactia editurii Humanitas. Existenţa acestei ediţii se datorează 
însă în primul rând interesului și colaborării excelente cu 
care ea a fost onorată de Gabriel Liiceanu, Lidia Bodea si 
Mona Antohi. Lor, tuturor, le mulțumesc. | 


VICTOR IERONIM STOICHITÀ 
Fribourg, Elvetia, iunie 2007 

